
Riley ir Jace'ui, 
pasakojantiems man istorijas 


PADEKA 


Prie šios knygos kūrimo prisidėjo daug rankų. 

Ačiū redaktorei Zareenai Faffrey už išmintį ir atsidavimą. Za- 
reena, tai tau esu dėkinga už kelias geriausias savo knygos vietas. 

Christiana Teeter ir Heather Zundel, rašytoja negalėtų prašyti 
geresnių pirmųjų skaitytojų ar geresnių seserų. Man niekad nerei- 
kėjo baimintis, kad ką nors nutylėsite apie „Plikledį“. Juk sakyda- 
vote, ką manote apie mano drabužius, šukuoseną, vaikinus, apie 
mano, kaip muzikos klausytojos ir filmų žiūrovės, skonį dar nuo 
tada, kai buvome mažytės. Jūs esate geriausios. 

Negaliu nepaminėti Jennos Martin, savo padėjėjos, kurios sme- 
genys, visiškai kitaip nei maniškės, veikia tvarkingai. Jenna, ačiū, 
kad tvarkei begalę reikalų ir leidai man sutelkti dėmesį į rašymą. 

Esu dėkinga savo draugams iš Simon 8 Schuster, tokiems kaip 
Jon Anderson, Justin Chand, Anne Zafian, Julia Maguire, Lucy 
Ruth Cummins, Chrissy Noh, Katy Hershberger, Paul Crichton, 
Sooji Kim, Jenicai Nasworthy ir Chava Wolin: nė pati nebūčiau 
subūrusi geresnės leidėjų komandos. Visiems ačiū, visus noriu ap- 
kabinti. 

Katherine Wiencke, dėkoju tau už „Plikledžio“ korektūrą. 

Kaip visada esu dėkinga savo agentei Catherinei Drayton už 
verslumą ir įžvalgumą. Jei jau kalbame apie agentus, tai man pa- 
sisekė dirbti su geriausiais užsienio teisių specialistais leidybos 
versle. Lyndsey Blessing, ačiū, kad įteikei mano knygą viso pasau- 
lio skaitytojams į rankas. 

Erina Tangeman iš Nebraskos valstijos Vyriausiojo prokuroro 
tarnybos nusipelnė būti paminėta už atsakymus į mano klausimus 
apie teisę. Jei ir buvo padaryta kokių nors klaidų, jos visos mano. 

Ačiū Jasonui Hale'ui už muselinės žūklės lipdukų šūkius ant 
Britos vranglerio buferio. 

Žinau, kad Joshui Walshui, kaip ir dera kukliam žmogui, nu- 
sibosta regėti knygose savo vardą, bet esu jam labai dėkinga už 
farmacijos žinias. 

Ir pagaliau, brangus skaitytojau, ši knyga tavo rankose atsidūrė 
tik tavo paties pastangomis. Nė nežinau, kaip tau atsidėkoti, kad 
skaitai mano pasakojimus. 


BALANDIS 


Parūdijusiam ševio pikapui sugirgždėjus ir sustojus, Lorena 
Hantsmen trinktelėjo galva į stiklą ir nubudo. 

Apsimiegojusi sumirksėjo. Prieš akis šmėsčiojo prisiminimų 
nuotrupos, pažirusios šukės — jei tik pavyktų jas suklijuoti, galė- 
tum atkurti visumą, langą į praėjusio vakaro pradžią. Bet tvink- 
čiojančioje merginos galvoje tebuvo to lango duženos. 

Lorena prisiminė kantri muzikos kakofoniją, šaižų juoką ir virš 
galvos kabančiame ekrane rodomas geriausias NBA rungtynių 
akimirkas. Prislopintas šviesas. Lentynas, pilnas žalia, gintarine ir 
juoda spalvomis tviskančių stiklinių butelių. 

Juoda. 

Paprašė įpilti iš juodojo butelio, nes jame esantis gėrimas ma- 
loniai ją svaigino. Tvirta ranka įpylė gėrimo į taurelę, o Lorena 
tučtuojau ją užsivertė. 

— Dar vieną, - sušvokštė mergina ir kaukštelėjo tuščią taurelę 
ant baro. 

Pamena, kaip šokdama lėtai siūbavo prisispaudusi kaubojui 
prie klubų. Lorena pavogė jo skrybėlę; jai labiau tiko. Juoda firmi- 

nė stetsono skrybėlė derėjo prie trumputės juodos suknelės, juo- 
do gėrimo ir bjaurios juodos nuotaikos, laimė, ją galėjai lengvai 
pamiršti šioje neskoningoje skylėje, tikroje retenybėje snobiškaja- 
me Vajomingo Džekson Hole, tik pamanykit, kur ji atostogavo su 
šeima. Vakar nusprendė, kad išslinks niekam nieko nesakiusi, ir 
tėvai tikrai jos čia neras. Ši mintis tvykstelėjo it žvaigždė danguje: 
netrukus Lorena taip apsvaigs, kad nė neprisimins, kaip jie atro- 
do. Teisiančios tėvų grimasos pasklido merginos atmintyje tarsi 
dažai, varvantys nuo šlapios drobės. 

Dažai. Spalvos. Ji bandė pasprukti į tą aptaškytų džinsų, su- 
teptų pirštų ir nušvitusios sielos pasaulį, bet tėvai parsitempė ją ir 
grąžino į protą. Jiems šeimoje visai nereikėjo laisvos sielos meni- 
ninkės. Jie norėjo turėti dukterį su Stanfordo diplomu. 

Jei tik jie ją mylėtų. Tada jai nereikėtų vilkėti pigių aptemptų 
motiną siutinančių suknelių ar šlietis prie įvairių aktyvistų, kurių 
protestai kertasi su jos tėvo egoizmu ir sustabarėjusiais aristokra- 
tiškais principais. 

Lorena kone norėjo, kad motina būtų čia ir matytų ją šokant, 
glaustantis kaubojui prie kojų. Trinantis klubais jam į klubus. 
Kuždant į ausį pačius nedoriausius žodžius, kokie tik šauna į gal- 
vą. Šokti jie liovėsi tik tada, kai jis nuėjo prie baro paimti jai dar 
gėrimo. Lorena galėjo prisiekti, kad šis buvo kitokio skonio nei 
kiti. O gal šitiek prisigėrusiai kartėlis tik pasidingojo? 

Kaubojus paklausė, ar ji norėtų atsidurti kur nors nuošaliau. 

Tedvejojo akimirką. Jei tai nepatiktų motinai, atsakymas būtų 
akivaizdus. 


Ševio keleivio durelėms atsidarius, Lorenai nustojo tavaruoti aky- 
se bent tiek, kad ji spėtų kaip reikiant įsižiūrėti kaubojų. Mergi- 
na pirmą kartą pastebėjo atsikišusią kumpą nosį, tikriausiai baro 

muštynių trofėjų. Karštas temperamentas turėtų dar labiau ska- 
tinti geismą, bet, keista, Lorena panūdo susirasti vyrą, gebantį su- 
sivaldyti ir nelinkusį į vaikiškus protrūkius. Žinia, tokia išmintis 
labiau tiktų jos motinai. Lorena mintyse supeikė save, bet kaltę 
už savo racionalų požiūrį iškart suvertė nuovargiui. Jai reikėjo pa- 
miegoti. Tuoj pat. 

Kaubojus nuėmė jai nuo galvos stetsono skrybėlę ir užsidėjo 
ant savo netvarkingos šviesių plaukų ševeliūros. 

— Kas pirmesnis tas gudresnis, - norėjo paprieštarauti Lorena, 
bet nesugebėjo išlementi. 

Kaubojus pakėlė ją nuo sėdynės ir užsimetė ant peties. Trumpa 
suknelė užsismaukė aukštyn, bet Lorenos rankos nepakluso norui 
ją ištiesinti. Galva buvo sunki ir atrodė trapi lyg viena iš krištolinių 
mamos vazų. Bet, vos apie tai pagalvojus, ji stebuklingai palengvė- 
jo ir tarsi pakilo nuo kūno. Lorena neįstengė prisiminti, kaip čia 
pateko. Ar juodu atvažiavo pikapu? 

Spoksojo į kulniuojančius per purviną sniegą kaubojaus ba- 
tus. Kratėsi sulig kiekvienu jo žingsniu, nuo to ėmė sukti skrandį. 
Nosį kuteno žvarbus oras, persismelkęs stipriu pušų kvapu. Ant 
pakylos šalia namo sugirgždėjo ant grandinių pakabintos sūpynės, 
tamsoje švelniai sutilindžiavo vėjo varpeliai. Nuo tų garsų Lorena 
atsiduso. Ir suvirpėjo. | 

Išgirdo kaubojų rakinant duris. Bandė tiek išbūti atsimerku- 
si, kad spėtų susivokti aplinkoje. Rytą teks paskambinti broliui ir 
paprašyti, kad atvažiuotų jos paimti. Jei tik įstengs nurodyti kelią, 
ironiškai pamanė. Brolis parveš ją į namelį, išpeiks, kad nerūpes- 
tingai elgiasi ir kenkia sau, bet atvažiuos. Visada atvažiuodavo. 

Kaubojus pastatė ją ant kojų ir suėmė už pečių, padėdamas 
atgauti pusiausvyrą. Lorena vangiai apsidairė aplink. Trobelė. 
Jis atsivežė ją į rąstų trobelę. Kambarys, kuriame juodu atsidūrė, 
buvo apstatytas kaimiškais pušiniais baldais, kitur šie būtų atrodę 

neskoningai. Atdaros durys kitame kambario gale vedė į nedide- 
lį sandėliuką su plastikinėmis lentynomis palei sienas. Ten buvo 
tuščia, galėjai matyti tik keistą stulpą iki lubų ir priešais jį ant tri- 
kojo pritaisytą kamerą. 

Net per miglą, gaubiančią Lorenos mintis, prasiskverbė baimė. 
Jai reikia iš čia ištrūkti. Nutiks kas nors negero. 

Bet kojos atsisakė judėti. 

Kaubojus atrėmė Loreną į stulpą. Vos tik paleista ji sukniubo 
ant grindų. Kojoms slystant, nusmuko aukštakulniai bateliai. Vėl 
atsistoti buvo per girta. Mintys skriejo ratu, Lorena įnirtingai su- 
mirksėjo bandydama rasti duris. Kuo labiau bandė suimti save į 
rankas, tuo greičiau sienos sukosi akyse. Supykino, ir mergina pa- 
sviro į šalį, kad nesusiteptų drabužių. 

— Palikai bare, - kaubojus uždėjo Lorenai ant galvos Kardi- 
nolyų beisbolo komandos kepuraitę, dovanotą brolio prieš kelias 
savaites, kai ji buvo priimta į Stanfordą. Tikriausiai jam tai pasiūlė 
tėvai. Dovaną Lorena gavo įtartinai greitai po to, kai pareiškė ne- 
važiuosianti studijuoti nei į Stanfordą, nei kur nors kitur. Tėvas 
taip išraudo ir tarsi išsipūtė, kad ji manė, jog jam iš ausų tvokstels 
garas kaip animaciniame filme. 

Kaubojus nusegė merginai nuo kaklo auksinę grandinėlę, 
šiurkštūs jo krumpliai nubrozdino jai skruostą. 

— Vertinga? — paklausė apžiūrinėdamas širdelės pavidalo pa- 
kabutį. 

— Mano, - netikėtai savininkiškai atšovė ji. Jis gali pasiimti savo 
prasmirdusį stetsoną, bet pakabutis jos. Tėvai jį padovanojo prieš 
dvylika metų, kai Lorena pirmąkart pasirodė baleto vakare. Tą 
vienintelį kartą jie pritarė jos iniciatyvai. Ir pakabutis buvo vienin- 
telis priminimas, kad širdies gilumoje jie myli ją. Be baleto, visa 
Lorenos vaikystė buvo valdoma, lipdoma ir formuojama pagal jų 
įgeidžius. 

Prieš dvejus metus, Lorenai sulaukus šešiolikos, siautulingai 
atgijo jos pačios vizija. Menas, teatras, indi roko grupės, laisvas, 
nesurežisuotas modernusis šokis, sambūriai su politiniais aktyvis- 
tais bei intelektualais, metusiais universitetą (o ne išmestais iš jo!) 
dėl alternatyvaus išsilavinimo, ir vaikinas genialiu apsėstojo protu, 
rūkantis žolę, skrebenantis eilėraščius ant bažnyčių sienų, parkų 
suoliukų, automobilių bei jos pačios alkanos sielos. 

Tėvai aiškiai parodė savo nepasitenkinimą naujuoju jos gyve- 
nimo stiliumi. Atsakė į tai komendanto valanda ir taisyklėmis, 
paaukštino jos kalėjimo sienas, išspaudė iš jos gyvybės kvapą. 
Vienintelis Lorenai žinomas būdas pasipriešinti buvo atviras ne- 
paklusimas. Ji metė baletą ir verkdavo užsirakinusi savo kamba- 
ryje, bet tėvams reikėjo kaip nors atkeršyti. Jie negali išsirinkti jos 
gabalėlių, kuriuos mylės. Arba dukra yra besąlygiškai jų, arba jie 
praras ją. Toks jos pasiūlymas. Sulaukusios aštuoniolikos Lorenos 
ryžtas buvo tvirtas kaip plienas. 

— Mano, - pakartojo ji. Ištarti šiam žodžiui prireikė visų jėgų. 
Reikia atgauti pakabutį ir dingti iš čia, Lorena puikiai tai suvokė. 
Bet kūnas atrodė keistai sustingęs, tarsi ji tik iš šalies būtų stebė- 
jusi, kas vyksta. 

Kaubojus pakabino grandinėlę ant durų rankenos. Tada šiurkš- 
čia virve surišo jai rankas. Jam veržiant mazgą, mergina krūptelė- 
jo. Jis negali taip elgtis su ja, apatiškai pamanė. Sutiko eiti su juo, 
bet nesutiko daryti tokių dalykų. 

— Paleisk... paleisk mane, - išspaudė silpnai, neįtikinamai, nuo 
tokio reikalavimo pačiai iš gėdos užkaito skruostai. Lorena mėgo 
kalbėti, jautė silpnybę žavingiems šviesiems kruopščiai atrink- 
tiems ir paveikiems žodžiams, norėjo jų turėti pilną kišenę, bet 
kyštelėjusi ranką terado prairusią siūlę ir skylę. Žodžiai buvo iš- 
byrėję. 

Ji bejėgiškai pasimuistė. Kaubojus pririšo ją prie stulpo. Kaip 
atgauti pakabutį? Nuo minties, kad gali jį prarasti, merginą suėmė 
panika. Jei tik brolis būtų atskambinęs. Norėdama jį išmėginti, iš- 
siuntė jam žinutę, kad vakare eis gerti. Nuolatos jį mėgino, kone 
kiekvieną savaitgalį, o dabar jis pirmąkart neatsiliepė. Lorenai pa- 
tiko žinoti, kad ji ganėtinai rūpi broliui, kad jis neleistų jai prikrės- 
ti kvailysčių. 

Ar ji pagaliau jam nusibodo? 

Kaubojus ruošėsi išeiti. Stabtelėjęs tarpdury, kilstelėjo savo 
juodąjį stetsoną — žydros vyro akys žvelgė godžiai ir džiugiai. Lo- 
rena suvokė savo klaidos mastą. Ji kaubojaus nė kiek netraukia. 
Ar jis ketina ją šantažuoti kompromituojančiomis nuotraukomis? 
Kam ta kamera? Tikriausiai jis žino, kad jos tėvai už kompromi- 
tuojančias nuotraukas sumokėtų bet kokią kainą. 

— Turiu tau staigmeną įrankių sandėliuke už namo, - tęsdamas 
žodžius ištarė jis. - Niekur neišeik, girdi? 

Lorena kvėpavo greitai ir padrikai. Norėjo pasakyti, ką mano 
apie jo staigmeną. Bet akys merkėsi vis labiau, kaskart buvo vis 
sunkiau jas praplėšti. Ji pravirko. 

Jai jau buvo tekę prisigerti, bet dar nė karto nesijautė taip kaip 
dabar. Kaubojus ją apsvaigino. Įbėrė migdomųjų į gėrimą. Nuo jų 
mergina jautėsi išvargusi, rankos atrodė it švino pripiltos. Ji pa- 
brūžino virves į stulpą. Ar bent bandė pabrūžinti. Apėmė miegas. 
Lorena pamanė, kad reikia priešintis. Jam grįžus, nutiks kažkas 
baisaus. Ji turi jį atkalbėti. 

Siluetas sušmėžavo tarpdury greičiau, nei galėjai tikėtis. Jį iš 
nugaros apšvietė didžiajame kambaryje deganti šviesa, sandėliuke 
krito dvigubai didesnis šešėlis. Pagaliau kaubojus nusiėmė stetso- 
ną, buvo aukštesnis, nei merginai vakar atrodė, bet ji žiūrėjo ne 
į jį. Stebėjo jo rankas. Vyras timpčiojo atsineštą virvę, tikrino, ar 
atlaikys. 

Priėjo prie Lorenos ir drebančiomis rankomis užnėrė virvę jai 
ant kaklo. Užėjęs už nugaros, pritraukė prie stulpo. Lorenai apte- 
mo akys. Jis traukė per smarkiai. Ji suvokė, kad kaubojus nervina- 
si ir jaudinasi. Sprendė iš nekantraus virpėjimo. Mergina girdėjo 
trūksmingą, vis tankėjantį jo alsavimą ir suprato, kad jį sukelia ne 
įtampa, o adrenalinas. Nuo šios minties jai iš siaubo apmirė širdis. 
Kaubojus tuo mėgavosi. Lorena išgirdo keistą gargimą ir baisėda- 
masi atpažino savo pačios balsą. Regis, šitai vyrą išgąsdino - jis 
nusikeikė ir įsikibo į virvę stipriau. 

Mergina mintyse ėmė be paliovos klykti. Jai klykiant, spaudi- 
mas vis stiprėjo, nešė ją link mirties bedugnės. 

Jam nereikia nuotraukų. Jis nori ją nužudyti. 

Negali būti, kad ši baisi vieta bus paskutinis jos įspūdis. Lorena 
užsimerkė ir nugrimzdo į tamsą. 

Po Metų 


PIRMAS 
SKYRIUS 


Jei mirsiu, tai tikrai ne nuo hipotermijos. 

Tai nusprendžiau grūsdama žąsų pūkų miegmaišį į savo džipo 
vranglerio galą ir rišdama prie penkių turistinės įrangos krepšių, 
multinių ir vilnonių antklodžių, šilkinių miegmaišio paklodžių, 
pirštų šildytuvų bei kilimėlių. Įsitikinusi, kad niekas neiškris tri- 
jų valandų kelionėje į Aidelvaildę, uždariau džipo kėbulą ir nusi- 
šluosčiau rankas į džinsinius šortus. 

Iš telefono pasigirdo Rodo Stiuarto „Jei geidi mano kūno“, prieš 
atsiliepdama akimirką luktelėjau, kad spėčiau kartu su Rodu su- 
dainuoti „ir manai, kad esu seksuali“. Kitoje gatvės pusėje ponia 
Pričard garsiai užtrenkė svetainės langą. Rimtai. Betgi negalėjau 
praleisti tokios šaunios skambučio muzikos. 

— Ei, mergyte, - kitame ragelio gale Korbė garsiai susprogdino 
kramtomosios gumos burbulą. - Ar viskas pagal grafiką? 

— Mažytis keblumas. Vrangleryje pritrūko vietos, - dramatiš- 
kai atsidusau. Mudvi su Korbe buvome geriausios gyvenimo drau- 

gės, bet bendravome greičiau kaip sesės. Todėl nepraleisdavome 
progos paerzinti viena kitą. — Sukroviau miegmaišius ir įrangą, 
bet teks palikti tamsiai mėlyną krepšį su rožinėmis rankenomis. 

— Palik mano krepšį ir gali nė neprašyti pinigų už degalus. 

— Turėjau susiprotėti, kad išmesi savąją turčių šeimynėlės 
kortą. 

- Jei ją turi, kodėl gi nesipuikavus? Kad ir kaip ten būtų, reikėtų 
kaltinti visus besiskiriančius žmones, samdančius mano mamą. 
Jei jie pasibučiuotų ir susitaikytų, jai nebeliktų darbo. 

— O tau tektų išsikraustyti. Taigi, mano manymu, skyrybos yra 
puikus dalykėlis. 

Korbė prunkštelėjo. 

— Ką tik skambinau Meškiui. Jis dar nepradėjo krautis, bet pri- 
siekė, kad pasivys mus Aidelvaildėje prieš sutemstant, - Aidelvail- 
dė, vaizdinga sodyba Grand Titono nacionaliniame parke, buvo 
Korbės šeimos nuosavybė, ateinančią savaitę turėsianti mums at- 
stoti visą civilizaciją. - Sakiau jam, kad jei man pačiai teks išvaiky- 
ti šikšnosparnius iš po kraigo, galės tikėtis ilgų skaisčių pavasario 
atostogų, — pridūrė ji. 

— Vis dar negaliu patikėti, kad tėvai tau leidžia pavasarį atosto- 
gauti su vaikinu. 

— Na... - sudvejojo Korbė. 

— Taip ir žinojau! Kai ką praleidai. 

— Kelvinas važiuos kartu ir mus prižiūrės. 

— Ką? 

Korbė suvaidino pykinimą. 

— Jis pavasario atostogų grįžo namo, ir tėtis privertė jį važiuoti 
su mumis. Su pačiu Kelvinu apie tai dar nekalbėjau, bet tikriausiai 
jis pasiuto. Nevirškina, kad tėtis aiškina jam, ką daryti, ypač nuo 
tada, kai įstojo į universitetą. Bus bjaurios nuotaikos, o jo šnekų 
klausytis teks man. 

Prisėdau ant džipo buferio, nes keliai sulinko it pripilti smėlio. 
Trūko oro. Nei iš šio, nei iš to užplūdo prisiminimai apie Kelviną. 
Pirmasis mūsų bučinys. Per slėpynes prie upės už jo namų jis Žai- 
dė su mano liemenėlės dirželiu ir, ausyse zyziant uodams, įkišo 
liežuvį man į burną. 

O aš iki koktumo smulkiai, net per penkis puslapius, aprašiau 
tą įvykį savo dienoraštyje. 

— Jis bet kurią minutę grįš į miestą, - kalbėjo Korbė. - Bjauru, 
ką? Turiu omeny, tu jį jau pamiršai, tiesa? 

— Visiškai, — atsakiau vildamasi, kad mano balsas skamba abe- 
jingai. 

— Supranti, nenoriu, kad būtų nejauku. 

— Prašyčiau. Jau šimtą metų nebegalvoju apie tavo brolį, - ir 
tuojau pat drėbtelėjau, — o kas, jei judu su Meškiu prižiūrėčiau aš? 
Pasakyk tėvams, kad Kelvino mums nereikia, — po teisybei, dar 
nebuvau pasiruošusi susitikti su juo. Gal reikėtų atsisakyti tos ke- 
lionės? Suvaidinti, kad susirgau? Bet tai mano kelionė. Kruopščiai 
jai ruošiausi. Neleisiu, kad Kelvinas ją sugadintų. Ir taip yra per 
daug sugadinęs. 

— Neišdegs, - atsakė Korbė. - Jis atvažiuos pas mus į Adelvail- 
dę šiąnakt. 

— Šiąnakt? O kaip jo įranga? Neturės laiko daiktams susidėti, — 
priminiau jai. - Mes ruošėmės ne vieną dieną. 

— Juk kalbame apie Kelviną. Jis pusiau kalnietis. Pala - kita li- 
nija skambina Meškis. Tuojau tau atskambinsiu. 

Padėjau telefoną ir išsidrėbiau ant žolės. Įkvėpk, iškvėpk. 
Vadinasi, kai pagaliau pradedu pamiršti Kelviną, jis vėl grįžta į 
mano gyvenimą, parsitempia mane į ringą dar vienam raundui. 
Tai bent likimo ironija. Ciniškai pamaniau, kad jo žodis visada 
paskutinis. 

Žinoma, jam nereikia laiko pasiruošti, jis, galima sakyti, užau- 
gęs žygiuose aplink Aidelvaildę. Tikriausiai laiko savo įrangą spin- 
telėje, pasiruošęs bet kada iškeliauti. 

Mintimis grįžau į praeitą rudenį. Kelvinas mane metė penktą 
pirmo kurso Stanforde savaitę. Pranešė tai telefonu. Tą vakarą, kai 
man labai reikėjo jo paramos. Nė nenorėjau apie tai galvoti - buvo 
pernelyg skaudu prisiminti, kas įvyko tą naktį. Kaip ji baigėsi. 

Vėliau Korbė, tikėdamasi mane pralinksminti, kad ir kaip 
būtų keista, leido man suplanuoti mudviejų pavasario atostogas. 
Dvi artimiausios mūsų draugės, Reičelė ir Emilija, per tas atos- 
togas ketino skristi į Havajus. Mudvi su Korbe sumanėme atos- 
togauti Oahu paplūdimiuose, bet aš, matyt, mėgstu kentėti, nes 
tariau Havajams sudie ir paskelbiau, kad po pusmečio leisimės 
keliauti su kuprinėmis po Titoną. Jei Korbė ir numanė, kodėl 
renkuosi Titoną, buvo ganėtinai supratinga, kad neužsimintų 
apie tai. 

Žinojau, kad Kelvino pavasario atostogos sutaps su mūsiškė- 
mis, dar žinojau, kad jis mėgsta iškylauti Titone. Tikėjausi jį išgir- 
siant apie mūsų kelionę ir pasisiūlysiant prisidėti. Baisiai norėjau 
praleisti šiek tiek laiko su Kelvinu, jis turėjo pamatyti mane kitoje 
šviesoje ir pasijusti kvailiu, kad manęs atsisakė. 

Bet ilgus mėnesius negirdėjusi iš Kelvino nė žodelio pagaliau 
supratau, ką tai reiškia. Jis nesidomėjo kelione, nes nesidomėjo 
manimi. Nenorėjo grįžti pas mane. Atsisakiau vilties būti jo mer- 
gina ir užgrūdinau savo širdį. Su Kelvinu buvo baigta. Ši kelionė 
turėjo būti mano. 

Mintyse užtrenkiau duris šiems prisiminimams ir pasistengiau 
sutelkti dėmesį į kitką. Kelvinas parvažiuos namo. Po aštuonių 
mėnesių pagaliau jį pamatysiu, o jis pamatys mane. Ką man saky- 
ti? Ar bus nejauku? 

Aišku, bus. 

Gėda prisipažinti, kad kitas man rūpintis dalykas buvo visiš- 
ka tuštybė: kažin, ar nuo paskutinio mūsų pasimatymo priaugau 
svorio? Nusprendžiau, kad ne. Jeigu kas, bėgiojimas ir svarmenų 
kilnojimas, ruošiantis iškylai, nutekino mano kojas. Stengiausi 
galvoti apie savo gundančias kojas, bet nėmaž nepasijutau geriau. 
Tiesą sakant, norėjosi vemti. Ne, negaliu matytis su Kelvinu. Ma- 
niau, kad būsiu jį pamiršusi, bet mane vėl užplūdo skausmas, tie- 
siog persmelkė krūtinę. 

Prisiverčiau dar kelis kartus giliai įkvėpti, susikaupiau ir įsi- 
klausiau į vranglerio radijo garsus. Buvo transliuojama ne daina, o 
pranešimas apie orus. 

„„„tikimasi, kad Aidahą užklups dvi audrų sistemos. Šiąnakt 
lietaus tikimybė pakils iki devyniasdešimties procentų, galima 
perkūnija ir stiprus vėjas... 

Pakėliau ant viršugalvio akinius nuo saulės ir prisimerkusi ap- 
žvelgiau dangaus mėlynę, kiek akys užmatė. Anei debesėlio. Kad 
ir kaip ten būtų, jei artėja lietus, reikėtų išvykti, kol dar nelyja. 
Gerai, kad išvažiuosime iš Aidaho ir pralenkę audrą trauksime į 
Vajomingą. 

— Tėveli! - sušukau atdarų namo langų pusėn. 

Po akimirkos tėtis pasirodė tarpduryje. Perkreipusi kaklą įsiste- 
beilijau į jį ir patempusi lūpą nutaisiau mažos mergaitės miną. — 
Tėveli, man reikia pinigų degalams. 

— O kas nutiko tavo kišenpinigiams? 

— Reikėjo įrangos kelionei, - paaiškinau. 

— Nejau niekas nesakė, kad pinigai neauga ant medžių? - paer- 
zino jis, globėjiškai purtydamas galvą. 

Stryktelėjusi pabučiavau tėtį į žandą. 

— Man labai reikia pinigų degalams. 

— Kur nereikės, - jis tylutėliai atsiduso ir išsitraukė piniginę. 
Padavė man keturias nublukusias, suglamžytas dvidešimtines. — 

Klausyk, žiūrėk, kad bake būtų ne mažiau kaip ketvirtis degalų. 
Kalnuose degalinių retoka. Nieko nėra blogiau, kaip įstrigti juose. 
Įsidėjau pinigus į kišenę ir nusišypsojau angeliuko šypsena. 

— Geriau prieš eidamas gulti dėl visa ko po pagalve pasidėk 
mobilųjį ir vilkimo lyną. 

— Brita... 

— Tėveli, juokauju, - sukikenau. - Neįstrigsiu. 

Buvau nukėlusi automobilio stogą, todėl saulė puikiai pasidar- 
bavo ir įšildė vairuotojo sėdynę. Atsilošusi žvilgtelėjau į savo at- 
vaizdą užpakalinio vaizdo veidrodėlyje. Į vasaros pabaigą mano 
plaukai bus blyškūs kaip sviestas. O į strazdanų gretas įsilies dar 
dešimt naujokių. Iš tėčio buvau paveldėjusi vokiškus genus, iš ma- 
mos švediškus. Tikimybė nudegti saulėje? Šimtas procentų. Nuo 
keleivio sėdynės paėmiau šiaudinę skrybėlę ir užsidėjau ant gal- 
vos. Bet, po paraliais, buvau basa. 

Puiki apranga apsipirkti. 

Po dešimties minučių buvau parduotuvėje, pyliausi į puodelį 
mėlyno šerbetinio aviečių kokteilio. Įsipylusi šiek tiek nugėriau, 
tada vėl pripyliau iki viršaus. Kasą aptarnaujantis Vilis Henesis 
nutvilkė mane piktu žvilgsniu. 

— Vaje, — tarė jis. —- Vaišinkis, kodėl gi ne? 

— Kad jau siūlai, — linksmai atšoviau ir vėl apžiojau šiaudelį, o 
atsigėrusi pripildžiau puodelį dar kartą. 

— Mano darbas palaikyti čia tvarką. 

— Vili, tik du maži gurkšneliai. Dar niekas nebankrutavo dėl 
dviejų gurkšnelių. Kada tapai toks niurzgaila? 

— Nuo tada, kai pradėjai voginėti kokteilius ir apsimesti nemo- 
kanti apsieiti su degalų siurbliu, kad man reikėtų eiti ir įpilti už 
tave. Kaskart, tau užsukus, noriu daužyti galva į sieną. 

Suraukiau nosį. 

— Nemėgstu, kai mano rankos trenkia benzinu. O tu, Vili, labai 
šauniai pilstai degalus, - pridūriau, pataikaujamai šypsodamasi. 

— Kartojimas — mokslų tėvas, - burbtelėjo jis. 

Basomis nušlepsėjau tarp lentynų, ieškojau saldainių bei kre- 
kerių su sūriu ir mintijau, kad jei Viliui nepatinka pilstyti degalus, 
jam reikėtų rimtai pasvarstyti dėl kito darbo, o tada skimbtelėjo 
laukujų durų varpelis. Nė nespėjau išgirsti žingsnių; staiga kaž- 
kas, esantis už nugaros, uždengė man akis šiltomis įdiržusiomis 
rankomis. 

— Spėk, kas? 

Pasijutau paralyžiuota pažįstamo kvapo, žadinančio sentimen- 
tus. Meldžiau, kad klausiantysis nepajustų, kaip nuo jo prisilieti- 
mo man užkaito veidas. Kurį laiką neįstengiau atgauti balso. Jis 
tarsi ištirpo ir skausmingai nusirito gerkle žemyn. 

— Duok užuominą, - bandžiau atrodyti nuobodžiaujanti. Ar 
šiek tiek sudirgusi. Bet kokia, tik ne įskaudinta. 

— Žemas. Storas. Bjauriai įkyrus, — po šitiek mėnesių jo balsas 
atrodė erzinamai švelnus. Buvo ir pažįstamas, ir tuo pačiu metu 
svetimas. Nuo šitokio artumo man ėmė svaigti galva. Bijojau, kad 
pradėsiu ant jo šaukti čia pat, degalinės parduotuvėje. Ir būgšta- 
vau, kad, prisileidusi jį pernelyg arti, išvis nebešauksiu. O šaukti 
norėjosi — aštuonis mėnesius vis svarsčiau, ką jam kalbėčiau, bu- 
vau pasiruošusi viską išrėžti. 

— Tokiu atveju, sakyčiau... Kelvinas Verstygas, - kalbėjau abe- 
jingai, mandagiai. Buvau tuo tikra. Ir nuo to man neįsivaizduoja- 
mai palengvėjo. 

Kelas apėjo mane ir įrėmė alkūnę į lentyną. Nusišypsojo man 
vilko šypsena. Jis jau prieš daugybę metų buvo įgijęs velniškai pa- 
trauklių manierų. Kadaise užkibau ant jo kabliuko, bet dabar jau- 
čiausi stipresnė. 

Abejingai nužvelgiau jį, nekreipdama dėmesio į dailų veidą. 
Regis, šiandien savo šukuosenos stilių Kelas buvo patikėjęs pa- 
galvei. Jo plaukai atrodė ilgesni, nei prisiminiau. Karščiausiomis 
dienomis per bėgimo treniruotes, kai nuo jų galiukų varvėdavo 
prakaitas, jo šukuosena įgaudavo medžio žievės spalvą. Nuo prisi- 
minimų man nudiegė širdį. Vis dėlto atstūmiau nostalgiją į šalį ir 

— Ko nori? 

Nė neatsiklausęs jis palenkė mano šerbetinio kokteilio šiaudelį 
į šoną ir atsigėrė. Atgalia ranka nusišluostė burną. 

— Papasakok apie tą turistinę iškylą. 

Trūktelėjau kokteilį šalin. | 

— Apie turistinį žygį, - man atrodė svarbu pabrėžti skirtumą. 
Iškylauti gali bet kas. Žygiuoti reikia kur kas daugiau sugebėjimų 
ir atkaklumo. 

— Turite visa, ko reikia? - kamantinėjo jis. 

— Ir šiek tiek to, ko norime, - gūžtelėjau. - Ei, merginai reikia 
lūpų blizgio. 

— Kalbėkim rimtai. Korbė nieku gyvu neleis tau išeiti iš name- 
lio. Ji mirtinai bijo gryno oro. O tu nesugebi jai atsakyti, pažįstu 
merginas. 

Pasipiktinusi dėbtelėjau į jį. 

— Žygiuosim visą savaitę. Mūsų maršrutas bus šešiasdešimt 
penkių kilometrų, - gal šiek tiek ir perdėjau. Tiesą sakant, Korbė 
sutiko per dieną nueiti ne daugiau kaip tris keturis kilometrus, ir 
dar pareikalavo, kad žygiuotume ratais apie Aidelvaildę, jei nety- 
čia ji staiga pasigestų kokių nors patogumų ar kabelinės televizi- 
jos. Pernelyg nesitikėjau praleisti žygyje visą savaitę, bet ketinau 
kokią dienelę palikti Korbę su Meškiu namelyje ir paklajoti viena. 
Norėjau išbandyti, ko vertos mano treniruotės. Aišku, prisidėjęs 
prie mūsų Kelvinas anksčiau ar vėliau būtų išsiaiškinęs tikruosius 

mūsų planus, bet šią akimirką man buvo svarbiausia padaryti jam 
įspūdį. Buvau soti nuolatinių užuominų, kad jis neturi nė men- 
kiausios priežasties žiūrėti į mane rimtai. Jei vėliau dar kibs, galė- 
siu atšauti, kad ketinau žygiuoti visą savaitę, o Korbė man paprieš- 
taravo - toks pasiaiškinimas jam nepasirodys neįtikimas. 

— Juk žinai, kad kai kurie maršrutai tebėra užsnigti. O parko 
nameliai dar neatidaryti sezonui, todėl žmonių ten mažai. Užda- 
ryta net Dženės ežero eigulių stotis. Už savo saugumą atsakote 
pačios, niekas nesiųs gelbėjimo ekspedicijos. 

Išpūtusi akis įsistebeilijau į jį. 

— Ką tu sakai? Kelvinai, nesu visiška kvaiša, - drėbiau. - Vis- 
kam pasiruošiau. Susidorosime. 

Slėpdamas šypseną jis pasitrynė lūpas, buvo akivaizdu, ką 
mintija. 

— Rimtai nemanai, kad pajėgsiu? —- stengiausi neparodyti, kad 
man įgėlė. 

— Tik sakau, kad judviem būtų smagiau karštuosiuose Lavos 
šaltiniuose. Galėtumėte mirkti mineraliniuose baseinuose. 

— Treniravausi šiai kelionei visus metus, — paprieštaravau. — 
Nebuvai čia, todėl nežinai, kaip sunkiai dirbau. Nematei manęs 
aštuonis mėnesius. Nebesu ta pati mergina, kurią palikai. Nebe- 
pažįsti manęs. 

— Supratau, - jis iškėlė delnus rodydamas, kad tai tebuvo ne- 
kaltas pasiūlymas. — Bet kodėl Aidelvaildė? Ten nėra ko veikti. Ju- 
dvi su Korbe imsite nuobodžiauti jau po pirmojo vakaro. 

Nenumaniau, kodėl Kelvinas taip nori atkalbėti mane. Jis pats 
dievino Aidelvaildę. Ir, kaip ir aš, puikiausiai žinojo, kad ten ti- 
krai yra ką veikti. Tada man kai kas toptelėjo. Bėda buvo ne mano 
kelionė į Aidelvaildę. Kelvinas nenorėjo važiuoti kartu. Nenorėjo 
būti su manimi. Jei įtikins mane atsisakyti kelionės, tėvas nevers jo 
važiuoti su mumis, ir jis atgaus savąsias pavasario atostogas. 

Šiaip ne taip suvirškinusi šią skausmingą tiesą atsikrenkščiau. 

— Kiek tėvai tau moka, kad važiuotum su mumis? 

Kelvinas teatrališkai nužiūrėjo mane neva kritišku žvilgsniu. 

— Akivaizdu, kad per mažai. 

Tai štai kaip žaisime. Lengvas nereikšmingas flirtas šen, men- 
kas paerzinimas ten. Mintyse pasiėmiau dideliausią juodą žymeklį 
ir kryžmai perbraukiau Kelvino vardą. 

— Jeigu kas, aš irgi nenorėjau, kad važiuotum kartu. Mes kartu? 
Siaubas, kaip nejauku, — nesitikėjau šitai ištarsianti. Pakibę virš 
mūsų žodžiai atrodė pavydūs, menki ir pikti, taip ir derėjo kalbėti 
pamestai merginai. Nenorėjau, kad Kelvinas žinotų, jog man vis 
dar skaudu. Ypač kai jis bendrauja vien šypsena ir mirkčiojimu. 

— Sakai? Ką gi, šis prižiūrėtojas ką tik valanda paankstino tavo 
labanaktuką, - pajuokavo mano pašnekovas. 

Linktelėjau į lauke stovintį visureigį BMW X5. 

— Tavo? — spėjau. - Dar viena tėvelių dovana, o gal vis dėlto 
Stanforde ne tik vaikaisi merginas, bet ir veiki ką nors rimtesnio, 
pavyzdžiui, dirbi padorų darbą? 

— Mano darbas ir yra vaikytis merginas, - kokti šypsenėlė. — 
Tik nesakyčiau, kad padorus. 

— Tai neturi rimtos merginos? — neįstengiau prisiversti pa- 
žiūrėti į jį, bet labai didžiavausi sugebanti kalbėti abejingu balsu. 
Tariau sau, kad man nerūpi, ką jis atsakys. Tiesą sakant, jei jis su- 
sirado merginą, tai buvo dar vienas žalias šviesoforo signalas, by- 
lojantis, kad galiu padaryti tą patį. 

Kelvinas man kumštelėjo. 

— O tu? Ar turi vaikiną? 

— Aišku. 

— Kurgi ne, - purkštelėjo jis. - Korbė būtų man pasakiusi. 

Aš nepasidaviau, patenkinta kilstelėjau antakius. 

— Nori tikėk, nori ne, bet yra dalykų, kurius Korbė nutyli. 

Jis susiraukė. 

— Kas jis toks? —- paklausė dvejodamas, o aš pamaniau, kad tuoj 
patikės mano istorija. 

Geriausias būdas atpirkti melą yra daugiau nemeluoti. Ir vis 
dėlto pamelavau: 

— Nepažįsti jo. Ką tik atsikraustė į miestą. 

Kelvinas papurtė galvą. 

— Pernelyg patogu. Netikiu tavimi, — bet balse buvo girdėti 
dvejonė. 

Pajutau nenugalimą troškimą įrodyti jam, kad žengiau į prie- 
kį — ar tai būtų tiesa, ar ne, kaip šiuo atveju. Maža to, man dar 
knietėjo pasigirti, kad dabartinis mano vaikinas yra nepalyginti 
geresnis. Kol Kelvinas kerėjo merginų širdis Kalifornijoje, aš visai, 
kartoju, visai neliūdėjau ir negedėjau prie senų jo nuotraukų. 

— Štai jis. Pats pasižiūrėk, — tariau nė nesusimąstydama. 

Kelvino akys pasekė mano ranką, rodančią į lauke prie arti- 
miausio degalų siurblio stovintį raudoną džetos modelio folksva- 
geną. Degalus į džetą pilantis vyrukas atrodė keleriais metais vy- 
resnis už mane. Trumpai pakirpti rudi plaukai išryškino pribloš- 
kiančią jo veido simetriją. Už nugaros šviečiant saulei, vyrukui po 
spalvos, bet tikėjausi jas esant rudas. Be jokios rimtos priežasties, 
tik todėl, kad Kelvino akys buvo ryškiai žalios. Į akis krito tiesūs 
vaikino pečiai, galėjai manyti, kad jis plaukikas. Iki šiandien nebu- 
vau jo mačiusi. 

— Anas? Mačiau užeidamas. Vajomingo automobilio nume- 
riai, — Kelvinas abejojo. 

— Kaip jau sakiau, ką tik atsikraustė. 

— Jis vyresnis už tave. 

Reikšmingai dėbtelėjau į Kelviną. 

— Ir? 

Skimbtelėjo durų varpelis, ir menamas mano vaikinas įėjo 
vidun. Iš arti atrodė dar geriau. Jo akys iš tiesų buvo išblukusios 
rudos spalvos, toks esti upės išmestas medgalys. Jis siektelėjo pi- 
niginės užpakalinėje kišenėje, o aš stvėriau Kelviną už rankos ir 
nusitempiau už sausainių lentynos. 

— Ką mes čia veikiam? — Kelvinas įsispoksojo į mane lyg į dvi- 
galvį padarą. 

— Nenoriu, kad mus pamatytų, - sukuždėjau. 

— Nes jis visai ne tavo vaikinas, tiesa? 

— Ne tai. O... 

Kurgi trečiasis melas, kai man jo reikia? 

Kelas klastingai nusišypsojo, man nė nespėjus susivokti, nusi- 
purtė mano ranką ir nuėjo prie prekystalio. Užgniaužiau dejonę ir 
žvilgtelėjau pro dvi priekines lentynas. 

— Labas, - Kelvinas draugiškai pasisveikino su vyruku, vilkin- 
čiu flanelinius marškinius raudonais ir juodais langeliais, mūvin- 
čiu džinsus ir avinčiu žygio batais. 

Tasai linktelėjo nė nepakeldamas akių. 

— Girdėjau, susitikinėji su mano buvusiąja, - Kelvino balse 
buvo justi šelmiška gaidelė. Jis man atsilygino mano pačios ginklu 
ir puikiai tai žinojo. 

Jo žodžiai gerokai sudomino vyruką. Šis smalsiai dirstelėjo į 
Kelviną, o aš pajutau vis labiau kaistant skruostus. 

— Žinai, su ta mergina, — nenurimo tasai, - kuri slepiasi ana 
ten, už sausainių. 

Jis parodė į mane. 

Aš atsitiesiau ir iškišau galvą virš viršutinės lentynos. Ranka 
persibraukiau per palaidinukę ir išsižiojau, bet neišspaudžiau nė 
žodžio. Nė žodelyčio. 

Vyrukas žvilgtelėjo pro Kelviną į mane. Mūsų žvilgsniai trum- 
pam susitiko, aš vien lūpomis ištariau „galėčiau paaiškinti“... bet 
negalėjau. 

viną ir ramų ramiausiai pasakė: 

— Taip. Brita mano mergina. 

Krūptelėjau. Jis žino mano vardą? 

Regis, Kelvinas gerokai sutriko. 

— Ak. Labas. Atsiprašau, bičiuli. Pamaniau... - jis padavė ran- 
ką. - Aš Kelvinas Verstygas, —- nejaukiai išlemeno. — Britos... bu- 
vęs vaikinas. 

— Meisonas. 

Šis dėbtelėjo į atkištą Kelvino ranką, bet nepaspaudė jos. Padė- 
jo Viliui Henesiui ant prekystalio tris dvidešimtines. Tada priėjo ir 
pabučiavo mane į skruostą. Pabučiavo kuo ramiausiai, bet mano 
pulsas ėmė mušti kaip pašėlęs. Vyrukas man nuoširdžiai ir kerin- 
čiai nusišypsojo. | 

— Brita, matau, dar neatsikratei savosios šerbetinių kokteilių 
manijos. 

Irgi jam šyptelėjau. Jei jis neprieštarauja, aš tuo labiau. 

— Kai pamačiau, kad privažiavai, man reikėjo atvėsti, - spokso- 
dama į jį garbinančiu žvilgsniu, sumosavau rankomis. 

Vyrukui palei akis susimetė raukšlelės. Buvau įsitikinusi, kad 
širdyje jis kvatojasi. 

— Meisonai, turėtum vėliau stabtelėti prie mano namų, nes nu- 
sipirkau naują lūpų blizgį, reikėtų išbandyti... - tariau. 

— Ak. Bučinių žaidimas? - jis nė nemirktelėjo. 

Žvilgtelėjau, ar Kelvinas reaguoja į mano flirtą. Mano džiaugs- 
mui, atrodė taip, tarsi burnoje jam būtų įstrigusi citrinos žievelė. 

— Pažįsti mane - nuolatos ieškau ko nors aštresnio, —- atsakiau 
šilkiniu balsu. 

Kelvinas atsikrenkštė ir sunėrė rankas. 

— Brita, gal jau metas važiuoti? Tikrai turėtum pasiekti namelį 
prieš sutemstant. 

Meisono akys apniuko, pasidarė neįskaitomos. 

— Važiuojat stovyklauti? — paklausė jis. 

— Į žygį, - pataisiau, — į Titoną Vajominge. Ketinau tau pasa- 
kyti, bet... — Ajajai! Dėl kokios gi priežasties nepapasakojau apie 
šią kelionę savo vaikinui? Jau buvau beišsisukanti, bet atrodė, kad 
visiškai susimausiu. 

— „bet pamanei, kad tai nesvarbu, juk aš irgi nebūsiu miestely- 
je, taigi vis tiek negalėsime būti kartu, - lyg niekur nieko užbaigė 
sakinį Meisonas. 

į nuotykius — net apsimeta lig šiol nepažįstamos merginos vaiki- 
nu - ir toks melagis, kad net baisu. Kas jis? 

— Taip ir yra, - sumurmėjau. 

Kelvinas pakraipė galvą. | 

— Kai buvom kartu, ar aš kada nors išvažiavau savaitei tau ne- 
pasakęs? 

Išvažiavai aštuoniems mėnesiams, kandžiai pamaniau. Ir išsi- 
skyrei su manimi pačią svarbiausią mano gyvenimo naktį. Jėzus 
liepia atleisti, bet visada galimos išlygos. 

Vėl kreipiausi į Meisoną: 

— Beje, kitą savaitę tėtis kviečia tave vakarienės. 

Kelvinas vos nenusikeikė. Kai kartą parvežė mane pavėlavęs 
penkias minutes, įvažiavę į kiemą pamatėme tėtį, stovintį ant pa- 
kylos ir tapšnojantį golfo lazda sau per delną. Priėjęs kaukštelėjo ja 
per juodą Kelvino fordą F-150, smūgis paliko dailią apvalią įdubą. 
„Kai kitą kartą parveši ją per vėlai, taikysiu į žibintus, - pasakė. — 
Tikiuosi, nesi toks kvailas, kad reikėtų triskart įspėti“ 

Žinoma, nė neketino taip daryti, tik vaidino. Buvau jauniau- 
sia šeimoje, vienintelė mergaitė, tad su mano vaikinais tėtis visada 
elgdavosi irzlokai. Iš tiesų jis buvo senas meilus meškinas. Vis dėl- 
to Kelvinas daugiau niekada nepavėlavo. 

Ir nė kartelio nebuvo pakviestas vakarienės. 

— Perduok jam, kad norėčiau gauti daugiau patarimų dėl mu- 
selinės žūklės, —- Meisonas toliau žaidė mūsų šaradą. Jam stebuk- 
lingai pavyko atspėti mėgstamiausią mano tėčio sportą. Pažintis 
su juo ėmė mane... bauginti. - Ak, Brita, dar vienas dalykas, - jis 
brūkštelėjo ranka man per plaukus, nubraukė juos nuo peties. Su- 
stingau, nuo jo prisilietimo man užgniaužė kvapą. —- Būk atsargi. 
Kalnuose šiuo metų laiku pavojinga. 

Apspangusi spoksojau, kaip jis išsuka iš degalinės ir nuvažiuoja. 

Jis žino mano vardą. Jis išgelbėjo mano subinę. Jis žino mano 
vardą. 

Tiesa, šis užrašytas ant manosios violetinės orkestro stovyklos 
palaidinės, bet Kelvinas to nepastebėjo. 

— Maniau, kad meluoji, - Kelvinas priblokštas dėbtelėjo į mane. 

Padaviau Viliui penkis dolerius už kokteilį, o grąžą įsikišau į 
kišenę. 

— Kad ir kaip malonu būtų su tavim kalbėtis, — tariau Kelvi- 
nui, — tikriausiai turėčiau eiti ir padaryti ką nors apčiuopiames- 
nio. Pavyzdžiui, subraižyti tavo bemsą. Jis pernelyg dailus. 

— Kaip ir aš? - jis vylingai kilstelėjo antakius. 

Godžiai sriubtelėjau kokteilio, kad būtų aišku, jog jį apspjausiu. 
Kelvinas atšoko ir, mano pasitenkinimui, jo veide pagaliau išnyko 
savimi patenkinto Žmogaus šypsena. 

— Pasimatysime vakare Aidelvaildėje! - man žengiant pro par- 
duotuvės duris, šūktelėjo jis. 

Atsakydama kilstelėjau nykštį. 

Didysis pirštas būtų buvę pernelyg akivaizdu. 

Stovėjimo aikštelėje eidama pro Kelvino BMW pastebėjau, kad 
durelės neatrakintos. Dirstelėjau per petį, ar jis nežiūri, ir apsi- 
sprendžiau. Įlipusi pro keleivio pusę stuktelėjau ir nukreipiau į 
šoną užpakalinio vaizdo veidrodėlį, ant kilimėlių prilaisčiau šer- 

betinio kokteilio, o iš daiktų lentynėlės nudžioviau klasikinių 
kompaktinių plokštelių rinkinį. Gal tai buvo žema, bet pasijutau 
šiek tiek geriau. 

Plokšteles grąžinsiu vakare — subraižiusi kelias Kelvino mėgs- 
tamiausias. 

ANTRAS 
SKYRIUS 


Po kelių valandų mudvi su Korbe jau buvom kelyje. Kelvinas iš- 
važiavo pirma mūsų, dėl to buvo kalta Korbė. Man paskambinus 
į duris, ji krovėsi dar vieną krepšį, vangiai traukė iš spintos palai- 
dines, rinkosi lūpų dažus iš savo kosmetikos dėžutės. Bandydama 
pagreitinti ruošą, pasodinau ją ant sofos ir viską sukimšau į krepšį. 

Taip tikėjausi nuvažiuoti į Aidelvaildę anksčiau už Kelviną! Da- 
bar jis pirmasis išsirinks miegamąjį, o kai atvažiuosime mes, na- 
melyje jau bus išmėtyti jo daiktai. Kiek jį pažįstu, tikriausiai sėdės 
užrakinęs duris, kad būtume priverstos belstis it jo viešnios. Tai 
labai erzino, juk čia buvo mūsų kelionė, ne jo. 

Mudvi su Korbe buvome pakėlusios stogą, kad prieš paragau- 
damos žvarbaus kalnų oro galėtume pasimėgauti slėnio šiluma. 
Važiavome garsiai leisdamos muziką. Korbė kelionei įsirašė įvai- 
rių dainų rinkinuką, dabar klausėmės aštuntojo ar devintojo de- 
šimtmečio dainos, buvo girdėti žodžiai „iš mano svajonių į mano 
mašiną“. Prieš akis tebemačiau savimi patenkintą Kelvino veidą, 

mane tai erzino. Tvirtai tikėjau priežodžiu „Vaidink, kol pramanas 
virs tikrove“, todėl, Korbei pabandžius ištraukti aukštas natas, pa- 
sistengiau nusišypsoti ir sukikenau. 

Stabtelėjome išgerti Red Bull ir netrukus palikome už nugaros 
žirgų ganyklas ir žalius ūkius, migloje pralėkė paskutinės tvar- 
kingos kukurūzų sodinukų eilės, ėmėme kilti į aukštesnę vietovę. 
Kelias susiaurėjo, kelkraščiuose grūdosi suktaspyglės pušys ir dre- 
bulės. Plaukus kedeno vėsus, tyras oras. Žydėjo laukinės baltos ir 
mėlynos gėlės, kvepėjo drėgme ir žeme. Kilstelėjau akinius nuo 
saulės aukščiau ant nosies ir išsišiepiau. Pirmoji mano kelionė be 
tėčio ar vyresniojo brolio Jano. Nieku gyvu neleisiu Kelvinui jos 
sugadinti. Neleisiu jam sugadinti nuotaikos nei dabar, mums va- 
žiuojant, nei tada, kai savaitę būsiu kalnuose. Velniop jį. Siųsk jį 
velniop ir pasilinksmink. Visai geras savaitės šūkis. 

Dangus buvo toks svaiginamai žydras, kad žlibino akis; po- 
sūkyje atsimušusi į priekinį stiklą blykstelėjo saulė. Sumirksėjau 
bandydama atgauti regėjimą, o tada pamačiau baltas snieguotas 
tolumoje stūksančias Titono viršukalnes. Aštrias, stačias smailes, 
kylančias į dangų it sniegu padengtos piramidės. Reginys buvo ke- 
rintis ir pribloškiantis: neaprėpiamos medžių, skardžių ir dangaus 
platybės. 

Korbė persisvėrė per langą, išmaniuoju telefonu ieškodama ge- 
riausio kadro. 

— Vakar naktį sapnavau merginą, kurią praeitą vasarą kalnuose 
nužudė valkatos, - pasakė ji. 

— Kalnų upių plaustų gidę? — prisiminiau tą merginą, Meisę 
Okyt, iš žinių laidos. Buvo labai protinga, gavo visą Džordžtauno 
stipendiją. Dingo lyg ir per Darbo dienos šventę“. 


* Darbo diena JAV švenčiama pirmąjį rugsėjo savaitgalį. (Čia ir toliau vertėjo 
pastabos.) 

— Ar nebijai, kad mums gali nutikti kas nors panašaus? 

— Ne, - ramiai atsakiau. - Ji pradingo labai toli nuo ten, kur 
būsime mes. Ir visai neįrodyta, kad ją nužudė valkatos. Taip tik 
šnekama. Galbūt ji pasiklydo. Kad ir kaip ten būtų, bastūnams 
stovyklauti prie upės dar per anksti. Be to, mes būsime kalnuose, 
kurių jie vengia. 

— Aha, ir vis tiek šiurpoka. 

— Tai įvyko praeitą vasarą. Ir tik vienai merginai. 

— Nejau? O kaip Lorena Hantsmen, mergina iš pasiturinčios 
šeimos, apie kurią praeitais metais buvo skelbiama per visas ži- 
nias? — nenustygo Korbė. 

— Korbe. Liaukis. Rimtai. Ar žinai, kiek tūkstančių žmonių at- 
vyksta į kalnus ir saugiai grįžta namo? 

— Lorena pradingo visai netoli nuo ten, kur būsime mes, - te- 
bezyzė ji. 

— Tai įvyko Džekson Hole, už daugelio kilometrų nuo mūsų 
maršruto. Ir Lorena buvo prisigėrusi. Spėjama, kad sumanė išsi- 
maudyti ežere ir nuskendo. 

— Per žinias girdėjau, kad žmonės matė ją išeinant iš baro su 
kaubojumi, nešiojančiu juodą stetsono skrybėlę. 

— Taip sakė vienas žmogus. O tas kaubojus taip ir nebuvo su- 
rastas. Tikriausiai jis nė neegzistuoja. Jei mums grėstų koks nors 
pavojus, tėtis neleistų man važiuoti. 

— Na, gal tu ir teisi, - neatrodė, kad būčiau įtikinusi Korbę. Lai- 
mė, po kelių minučių ji, regis, pamiršo savo būgštavimus. - Dar 
dvi valandos, ir mes Aidelvaildėje kepsimės zefyriukus ant lau- 
žo! — sukrykštė ji dangaus mėlynei. 

Verstygai turėjo Aidelvaildę tiek ilgai, kiek tik prisiminiau. Tai 
buvo greičiau vila nei kalnų namelis. Iš nuožulnaus stogo kyšo- 
jo trys kaminai. Aidelvaildėje buvo šeši miegamieji, — septyni, 
jei priskaičiuotum sudedamąją sofą rūsyje, šalia stalo futbolo ir 

biliardo stalų, — terasa aplink visą namą, pribloškiantis skardžio 
vaizdas pro pietinius langus ir begalė kampelių bei užkaborių. 
Nors Verstygai kartkartėmis Aidelvaildėje švęsdavo Kalėdas, — 
ponas Verstygas turėjo piloto teises ir buvo nusipirkęs vienmotorį 
sraigtasparnį skraidyti į kalnus, mat iki pavasario beveik visi keliai 
būdavo užpustyti, - bet daugiausia ja naudojosi kaip vasarnamiu, 
aplink namą pasėjo veją, pastatė kubilą, įrengė badmintono aikš- 
telę ir kėdėmis apstatytą laužavietę. 

Užpraeitas Kalėdų atostogas praleidau Aidelvaildėje su Korbės 
šeima, bet ne praeitas. Kelvinas buvo išvykęs atostogauti pas vieną 
koledžo kambario draugą, o Korbė su tėvais išvažiavo slidinėti į 
Koloradą ir paliko sodybą tuščią. Dar niekada nebuvau Aidelvail- 
dėje be pono ir ponios Verstygų. Nė neįstengiau įsivaizduoti jos be 
atidžios it šešėlis mus sekančios pono Verstygo akies. 

Šį kartą įsikursime tik mes, vaikai. Be suaugusiųjų ir be taisyk- 
lių. Praeitais metais savaitė vien su Kelvinu būtų atrodžiusi už- 
drausta ir pavojinga, netikėtai išsipildžiusi slapta svajonė. O dabar 
nė nežinojau, ko tikėtis. Ką turėčiau jam sakyti, jei netyčia susi- 
durčiau koridoriuje. Kažin, ar jam irgi nesmagu kaip man? Bet jau 
pirmasis nejaukus mūsų susitikimas buvo ne iš maloniųjų. 

— Turi gumos? - paklausė Korbė ir, man nespėjus nė krustelėti, 
atidarė daiktadėžę — iš jos iškrito Kelvino kompaktinių plokštelių 
brolio? 

Pričiupo; teliko prisipažinti. 

— Šiandien ryte degalinėje paėmiau iš jo visureigio. Nes elgėsi 
kaip asilas. Nusipelnė. Nesijaudink, grąžinsiu. 

— Ar tikrai nepyksti dėl Kelvino? - perklausė Korbė, išties nu- 
stebusi, kad pavogiau jo plokšteles. - Man tas šmikis buvęs nebu- 
vęs, bet vis turiu sau priminti, kad judu, na, buvote kartu. Ar kokį 
galą. Galime apie tai kalbėtis, kiek tik nori, tik nereikia apie bučia- 

vimąsi. Nuo minties, kad kas nors - sakykim, tu, - keitėsi seilėmis 
su mano broliu, mane gali suvimdyti, - norėdama pabrėžti savo 
žodžius ji įsikišo pirštus į burną. 

— Visai jį pamiršau, — tai buvo didžiulis įžūlus melas. Ne, Kelvi- 
no aš nepamiršau. Kam gi būtų reikėję išgalvoti menamą vaikiną. 
Iki šio ryto dar galėjau manyti jį pamiršusi, bet vos tik mudviem 
susitikus, užgniaužti mano jausmai kunkuliuodami prasiveržė į 
paviršių. Negalėjau pakęsti, kad vis dar nesu jam abejinga, net jei 
tai stiprūs neigiami jausmai. Kad vis dar suteikiu jam ganėtinai ga- 
lios skaudinti mane. Su Kelvinu buvo susiję daugybė liūdnų prisi- 
minimų. Nejau Korbė užmiršo, kad jis su manimi išsiskyrė per ab- 
solventų susitikimo vakarą? Vilkėjau suknelę ir buvau vakarienei 
užsakiusi staliuką restorane, sumokėjusi ir už mudviejų su Kelvi- 
nu vietas išnuomotame limuzine. Ir buvau nominuota absolventų 
vakaro karaliene! Anksčiau vis svajodavau, koks jausmas apimtų 
stovint futbolo stadione su karūna ir šypsantis plojančiai ir džiū- 
gaujančiai miniai, ką pajusčiau paskui, šokdama Kelvino glėbyje. 

Buvome sutarę aštuntą valandą susitikti mano namuose, o 
pusę devynių nesulaukusi Kelo sunerimau, ar nepateko į avariją. 
Žinojau, kad jo skrydis nebuvo atidėtas - stebėjau internete. Mūsų 
pulkelis išvažiavo limuzinu, o aš buvau beapsipilanti ašaromis. 

O tada suskambo telefonas. Kelvinas nė neišskrido iš Kalifor- 
nijos. Prieš paskambindamas laukė iki paskutinės minutės ir ne- 
sivargino nutaisyti apgailestaujantį balsą. Sklandžiai, kuo ramiau- 
siai pasakė neatvyksiąs. 

„Laukei iki šiol, kad tai praneštum?“ - šūktelėjau. 

„Turėjau daug rūpesčių“ 

„Kur neturėsi. Neskambinai savaičių savaites. Kelias dienas 
neatsiliepei į mano skambučius“, - nuo pat išvažiavimo į univer- 
sitetą Kelvinas tarsi virto kitu žmogmi. Lyg jam paragavus laisvės 
viskas būtų pasikeitę. Aš nebebuvau prioritetas. 

„Galėjau susiprasti, kad pasielgsi šitaip ar panašiai“. — rėžiau. Iš 
visų jėgų stengiausi nepravirkti. Jis neatvažiuos. Neturėjau su kuo 
eiti į absolventų susitikimą. 

„Seki, ar dažnai tau skambinu? Brita, nė nežinau, kaip man 
jaustis: 

„Rimtai? Nori suversti kaltę man? Ar bent įsivaizduoji, kaip 
mane nuvylei?“ 

„Kalbi visai kaip mano tėtis, tasai vis zyzia, kad nesu ganėtinai 
geras“, - gindamasis atšovė jis. 

„Tu tikras šiknius!“ 

„Galbūt mums nederėtų draugauti“. — šaltai atsakė jis. 

„Galbūt nederėtų!“ 

Blogiausia, kad ragelyje buvo girdėti garsi muzika ir sporto lai- 
dos garsai. Jis buvo bare. Į tą vakarą buvau sudėjusi tiek daug vil- 
čių, o jis išsiruošė išgerti. Trinktelėjau telefono ragelį ir apsipyliau 
ašaromis. 

Nuo tų atsiminimų vėl sudirgau. Troškau, kad nereikėtų kalbė- 
ti apie Kelviną. Mintys apie jį naikinte naikino mano ryžtą išlikti 
linksmai. Būtų kur kas paprasčiau vaidinti laimingą, jei nereikėtų 
švaistyti energijos bandant įtikinti visą pasaulį, kad laikausi pui- 
kiai, tiesiog puikiai. 

— Nebus nejauku, kad jis šalia? — nenustygo Korbė. 

— Nekalbėk kvailysčių. 

Ji mąsliai prisimerkė. 

— Juk nepasinaudosi nauja galimybe vėl sueiti su juo? 

— Tai bjauru. Būk gera, daugiau to neklausk, - vis dėlto ši min- 
tis man jau buvo šovusi į galvą. Ne kartą. Kas, jei Kelvinas bandys 
mane merginti? Tai neatrodo neįmanoma. Korbė su Meškiu bus 
sulipę kaip medumi patepti. Todėl man teks bendrauti su Kelvi- 
nu. Nenustebčiau, jei jis ko nors imtųsi. Todėl turiu dabar pat nu- 
spręsti, ar tai leistina. 

Pamaniau, jei jis iš tiesų turi merginą, ko gero, galėčiau jį 
pamiršti. Bet kaip jis žiūrėjo į mane degalinėje, kai flirtavau su 
Meisonu? Jei ne ilgesingu žvilgsniu, tai nežinau, kaip šitai pava- 
dinti. 

Vis dėlto nusprendžiau, kad šį kartą priversiu jį pavargti dėl 
mano dėmesio. Kelvinas mane pažemino ir turi už tai sumokė- 
ti. Nepriimsiu jo, kol ganėtinai neprisikentės. Neprisišliaužios 
keliais. Kelvinas žino, kad nesu linkusi apgaudinėti, todėl tuo ir 
pasinaudosiu. Pasismaginsiu su juo, o paskui mesiu, sakysiu nebe- 
galinti apgaudinėti savo menamo naujojo vaikino. 

Žinote, kas sakoma apie kerštą? Ką gi, netrukus sužinos ir Kel- 
vinas. 

Džiaugdamasi, kad pagaliau turiu planą, patogiau įsitaisiau sė- 
dynėje ir nekantriai laukiau ateinančios ilgos savaitės. 

Korbė atidarė plokštelių dėžutę, bet nespėjusi peržiūrėti jos tu- 
rinio pastebėjo sulankstytą lapą ant viršaus. 

— Oho, tik pasižiūrėk. 

Dirstelėjau akies krašteliu. Ji laikė topografinį Grand Titono 
nacionalinio parko žemėlapį, kokie dalijami eigulių stotyje, tik šia- 
me Kelvinas buvo prirašęs pastabų. Žemėlapis buvo perlenktas į 
tris dalis ir dar kartą per pusę, spalvos išblukusios, kraštai aptrinti. 
Galėjai numanyti, kad Kelvinas juo dažnai naudojosi. 

— Jis sužymėjo visus geriausius takus, — tarė Korbė. — Pažiūrėk, 
kaip toli yra nuėjęs — visur prirašinėta pastabų. Tikriausiai užtru- 
ko ne vienus metus. Visada erzinau, kad yra toks gamtos mėgėjas, 
bet šitas žemėlapis tikrai kaip reikiant. 

— Duok pažiūrėti, - paėmiau žemėlapį, išlanksčiau ant vairo ir 
vairuodama dirsčiojau į jį. Kelvinas sužymėjo ne tik žygio trasas. 
Žemėlapis buvo prirašinėtas pastabų apie sniegaeigių takelius, ne- 
grįstus kelius, prieglaudas nuo pūgos, eigulių stotį, gražius vaiz- 
dus, medžioklės plotus, neužterštus ežerus, upokšnius ir žvėrių 

perėjas. Buvo pažymėta ir Aidelvaildė. Kalnuose įstrigusiam žy- 
geiviui šitai būtų naudinga išgyvenimo priemonė. 

Buvome per toli, kad nustatytume savo vietą Kelvino žemėla- 
pyje, bet aš rimtai svarsčiau, ar privažiavus arčiau neiškeitus į jį 
skurdžių pono Verstygo užrašų. 

— Būtinai turėsi grąžinti Kelvinui, - pasakė Korbė. 

Vėl sulanksčiau popierių ir įsikišau į užpakalinę šortų kišenę. 
Taip smulkiai sužymėtas žemėlapis Kelvinui itin praverstų. Grą- 
žinsiu jį. Bet pirma priversiu Kelviną dėl jo paprakaituoti. 

Po pusvalandžio įrašų rinkinys baigėsi Šeril Krou daina „Kiek- 
viena diena yra vingiuotas kelias“. O mūsų kelias darėsi vis sta- 
tesnis, vingiuodamos kilome serpentinais. Šalikelės užleido vietą 
statiems šlaitams, vairavau užsikniaubusi ant vairo, sutelkusi visą 
dėmesį į kiekvieną staigų kelio posūkį. Užtektų vieno nevykusio, 
ir nulėktume į kalnų papėdę. Ši mintis stingdė širdį, bet ir be galo 
jaudino. 

— Ar ne panašu į lietaus debesis? — Korbė susiraukusi parodė 
į šiaurėje virš medžių viršūnių išdygusį tamsių debesų pulkelį. — 
taus turėjo kliūti Aidahui, o ne Vajomingui. 

— Kelias minutes papliaups, o tada dangus prasigiedrys, - jei 
jums nepatinka Vajomingo orai, luktelėkite penkias minutes. Re- 
gis, taip sakoma. 

— Per mūsų atostogas galėtų nelyti nė dienos, - nepatenkinta 
burbtelėjo Korbė. Ko gero, prisiminė Reičelę ir Emiliją, besidegi- 
nančias Vaikikio paplūdimy. Žinojau, kaip norėjo per pavasario 
atostogas vykti į kokius nors atogrąžų kraštus. Mano nuomone, 
tai, kad Korbė vis dėlto yra su manimi, daug byloja apie mūsų 
draugystę. Tiesa, mes pešamės, bet esame neišskiriamos. Nedau- 
gelis draugų iškeistų paplūdimį į kalnų žygį. 

— Turisto vadove skaičiau, kad lietus yra kažkaip susijęs su šiltu 
ir šaltu oru, jie čia nuolat maišosi ir trinasi, - sumurmėjau nenu- 
leisdama akių nuo kelio. - Tokiame aukštyje vandens garai gali 
virsti ledu, turinčiu teigiamą krūvį. O lietaus krūvis neigiamas. 
Susikaupę krūviai sukuria perkūniją, ir mes sulaukiame audros. 

Korbė nuleido akinius nuo saulės iki nosies galiuko ir įsistebei- 
lijo į mane. 

— Gal dar moki pagaliukais užkurti ugnį ir rasti kelią pagal 
žvaigždes? 

Akimirką paleidau vairą ir niuktelėjau jai į petį. 

— Turėtum bent jau žvilgtelėti į turizmo knygas, kurių tau pri- 
pirkęs tėtis. 

— Turi omeny tas, kurios moko, kad, spaudžiant badui, žmonės 
gali išgyventi, valgydami kiškių spiras? — Korbė suraukė nosį. — 
Nebeimu tokių knygų į rankas. Kita vertus, skaityti turisto vadovą 
būtų tikras laiko švaistymas, juk mano brolis vis tiek imsis vado- 
vauti ir mus varinėti. 

Kelvinas nevadovaus. Tik ne šį kartą. Taip ilgai ir sunkiai ruo- 
šiausi ne tam, kad tiesiog leisčiausi stumdoma. 

Netrukus dangų užtraukė tamsi murzina pilkuma. Pirmas la- 
šas nutvilkė man ranką it ledas. Tada antras. Nukrito dar trys. Po 
kelių akimirkų jau barbeno lietus, jis nusėjo priekinį stiklą mažy- 
čiais lašeliais. Sustabdžiau vranglerį vidury kelio, nes nebuvo kur 
išsukti. 

Korbė vaikė lietaus lašus tarsi uodus. 

— Padėk man užkelti stogą, - iššokau lauk. Pakėliau brezentą 
ir mostelėjau jai, kad prisegtų. Tada atidariau užpakalinį bortą, iš- 
vyniojau plastikinį langą ir prisegiau diržus. Kai pagaliau baigiau, 
buvau visa permirkusi, rankų gyvaplaukiai pasišiaušę nuo šalčio. 
Nusibraukiau vandenį nuo akių ir užtrauktuku prisegiau šoninius 

langus. Galiausiai prilipdžiau lipukus ir visa drebėdama įšokau at- 
gal į mašiną. 

— Štai tau ir neigiamas krūvis, - kuo ramiausiai tarė Korbė. 
visas puses driekėsi sunkūs audros debesys. Nebemačiau mėlynos 
spalvos net ties pačiu horizontu. Bandydama sušilti, pasitryniau 
rankas. 

— Reikėtų paskambinti ir perspėti Meškį, - pasakė Korbė ir 
spustelėjo greitojo rinkimo mygtuką. Po akimirkos susmuko sė- 
dynėje. — Nėra ryšio. 

Mums nuvažiavus vos porą kilometrų, lietus pasipylė kaip iš 
kibiro. Keliu plūstelėjo srauni vandens srovė. Vanduo tiško nuo 
padangų, sunerimau, kad nepradėtume slysti. Valytuvai nebespė- 
jo jo valyti; lijo taip smarkiai, kad nebemačiau, kur važiuoju. No- 
rėjau sustoti, bet nebuvo kelkraščio. Todėl pasukau kuo labiau į 
važiuojamosios dalies dešinę, sustojau ir įjungiau avarinį signalą. 
Tikėjausi, kad kas nors, važiuojantis iš paskos, pastebės šviesas 
per pliaupiantį lietų. 

— Kažin, koks dabar oras Havajuose? — Korbė rankove nuvalė 
besikaupiančią ant lango drėgmę. 

Pabeldžiau nagais per vairą svarstydama, ką, manim dėtas, da- 
rytų Kelvinas. Jei šįvakar galėčiau jam pareikšti, kad be problemų 
ištvėriau audrą, man tai labai praskaidrintų nuotaiką. 

— Nepasiduok panikai, - sumurmėjau balsu ir pamaniau, kad 
tai geras pirmasis žingsnis sėkmės link. 

— Pliaupia kaip iš kibiro, nėra ryšio, o mes esam vidury kalnų. 
Aišku. Nepasiduok panikai. Aišku, - atsakė Korbė. 

TRECIAS 
SKYRIUS 


Lietus nesiliovė. 

Po valandos jis tebežliaugė per stiklą ir stingo į pliurzę. Ne, 
dar nevirto sniegu. Bet jei temperatūra būtų nukritusi vos keliais 
laipsniais, viskas būtų pasikeitę. Tebestovėjome ant kelio, beveik 
visą laiką buvau įjungusi variklį. Kaskart, kai jį išjungdavau, kad 
sutaupyčiau benzino, mudvi su Korbe imdavome baisiai drebė- 
ti. Apsimovėme džinsus, persiavėme batus, užsivilkome žiemines 
striukes, bet papildomas drabužių sluoksnis negelbėjo nuo šalčio. 
Ar į gera, ar į bloga, bet paskui mus niekas nevažiavo. 

— Lauke darosi šalta, - nervingai prikandau lūpą. - Galbūt rei- 
kėtų grįžti atgal. 

— Namelis ne toliau kaip už valandos kelio. Negalime visko 
mesti. 

— Lyja taip smarkiai, kad neįžvelgiu kelio ženklų, — pasilen- 
kiau prie vairo ir įsispoksojau į priekyje stovinį geltoną rombo 
pavidalo ženklą. Juodas užrašas buvo visiškai neįskaitomas. Bai- 

siai greitai sutemo. Laikrodis terodė po penkių, bet buvo tamsu 
kaip naktį. 

— Maniau, kad vrangleris sukurtas važiuoti bekele. Esu tikra, jis 
susidorotų su lietumi. Tik duok daugiau benzino, ir užvešk mus į 
kalną. 

— Luktelėkime dešimt minučių, pažiūrėsim, ar lietus nesi- 
liaus, - neturėjau daug patirties vairuoti per liūtį, ypač tokią smar- 
kią, pučiant gūsingam vėjui. Sutemos tik sunkino matomumą. At- 
rodė pavojinga važiuoti net pėsčio žmogaus greičiu. 
nai, ar valytuvai atlaikys? 

Geras klausimas. Guma kai kur buvo atšokusi nuo metalinio 
pagrindo, šis girgždėdamas bruožė per stiklą. 

— Gal prieš kelionę reikėjo juos pakeisti, - tarė Korbė. 

Kaip gerai, kad ji tai priminė man dabar. 

— Antra vertus, bijau, kad toks oras tavo mašinai gali pasirodyti 
per prastas, - nutaisiusi susirūpinusį balsą pridūrė ji. 

Sėdėjau sukandusi dantis, bijodama leptelėti ką nors tokio, kad 
paskui netektų gailėtis. Korbės užgaulės visada būdavo tarsi pri- 
dengtos šiaudais. Ji buvo nugludinusi nekalto supeikimo strategiją 
iki tikrojo meno. 

— Ilgainiui visureigių technologijos neįpaprastai patobulėjo, 
tiesa? — nekaltai paklausė ji. - Noriu pasakyti, kad skirtumas tarp 
tavo vranglerio ir manojo visureigio tiesiog neįtikimas. 

Pajutau šiaušiantis kuprą. Kaip visada, Korbė pavers tai varžy- 
bomis. Nieku gyvu neprisipažinčiau, bet praeitą vasarą, nakvoda- 
ma pas ją, dirstelėjau į jos dienoraštį. Tikėjausi rasti paslapčių apie 
Kelviną, smulkmenų, dėl kurių vėliau galėčiau žaismingai jį paer- 
zinti. Tik įsivaizduokit, kaip nustebau aptikusi du greta sudary- 
tus sąrašus, lyginančius mane ir Korbę. Jos manymu, mano buvo 
gražesnės kojos ir laibesnis liemuo, bet per plonos lūpos, be to, 

turėjau per daug strazdanų, taigi buvau daili su išlygomis. Korbės 
buvo didesnės krūtys, gražesni antakiai, svoris mažesnis penkiais 
kilogramais — savaime suprantama, ji neparašė esanti aštuoniais 
centimetrais žemesnė! Sąrašas užėmė du puslapius, iš skirtingo 
rašalo mačiau, kad jis vis dar pildomas. Kiekvieną savybę ji ver- 
tinto taškais ir lygino bendras mūsų taškų sumas. Taigi pernai 
saugiai pirmavo dešimčia taškų. Krito į akis, kad savo manikiūrą 
Korbė įvertino penkiais taškais daugiau, nors tai buvo nesąmonė, 
abi darėmės jį vienodą tame pačiame salone. 

Prisiminusi tą sąrašą, labiau nei bet kada užsimaniau apginti 
savo vranglerį. Užvažiuosiu į šitą kalną, kad neduočiau pagrindo 
kvailam Korbės įrašui apie dar vieną pergalę. „Geresnis automo- 
bilis? Taip“ Žinojau, kad neturėčiau kreipti dėmesio į šį žaidimą, 
kad sąrašas, šiaip ar taip, yra suklastotas, kad Korbė niekada nesi- 
leis nugalima, ir vis dėlto norėjau laimėti. Labai. 

Keista, bet šitai patyriau ir bendraudana su Kelvinu - didžiau- 
siomis pastangomis bandžiau įtikinti visus, ypač Korbę, kad mudu 
su juo esame skirti vienas kitam. Amžiams. Pirmiau apie tai ne- 
mąsčiau, o dabar pamaniau negalinti atsispirti norui parodyti 
Korbei, koks nuostabus mano gyvenimas. Gal taip buvo dėl to są- 
rašo. Tikriausiai mane erzino, kad ji skaičiuoja taškus, juk tokius 
žaidimus turėtų žaisti priešės, o ne geriausios draugės. 

— Ar prieš išvažiuodama bent užmovei šiam daiktui žiemines 
padangas? - paklausė Korbė. 

Šiam daiktui? Tokiomis akimirkomis man reikėdavo stabtelėti 
ir priminti sau, kodėl mudvi su Korbe draugaujame. Kiek įsten- 
giau prisiminti, buvome neatskiriamos, ir nors pradėjome tolti 
į priešingas puses, ypač praeitais metais, buvo sunku atsisakyti 
bendravimo, kurį puoselėjome tiek metų. Be to, reikia pripažinti, 
kad Korbė daugybę kartų aukojosi dėl manęs. Dar anuomet, kai 
buvome mažos mergaitės, mokėdavo už daiktus, kurių negalėjau 

sau leisti, ir zirzdavo tėvams, kad šie leistų man atostogauti su jų 
šeima. Ji visada pasirūpindavo, kad nesijausčiau palikta nuošaly. 
Pasipūtusi ar ne, dėl savo smulkių gerų darbų Korbė buvo man 
brangi. 

Vis dėlto. 

Mes iš tiesų labiau panėšėjome į seseris nei į drauges: mylė- 
jome viena kitą, net jei ne visada patikome viena kitai. Ir visada 
palaikėme viena kitą. Reičelė ir Emilija pavasario atostogoms pa- 
sirinko paplūdimį, o ne Titono kalnus, nors žinojo, kad man tai 
svarbu. O Korbė nė nesudvejojo. Na, beveik nesudvejojo. 

— Neturėjo snigti, - atšoviau. - Tavo tėvai mums sakė, kad ke- 
liai iki Aidelvaildės bus švarūs. 

Ji kaprizingai atsiduso ir nervingai užmetė koją ant kojos. 

— Ką gi, jei jau čia įstrigome, matyt, teks luktelėti, kol Meškis 
atvažiuos mūsų gelbėti. 

— Nori pasakyti, kad įstrigome dėl mano kaltės? Orai man ne- 
pavaldūs. 

Ji atsigręžė į mane. 

— Aš tik sakau, kad įstrigome, o tu iškart imi į širdį. Net jei 
spėju, jog vrangleris nesusidoros su tokiu oru. O juk tai tiesa, ką? 
Pyksti tik todėl, kad esu teisi. 

Mano alsavimas patankėjo. 

— Netiki, kad vrangleris įvažiuos į šį kalną? 

Korbė mostelėjo ranka. 

— Kai pamatysiu, patikėsiu. 

— Puiku. 

— Prašom. Nesikuklink. Spausk iki dugno. 

Nupūčiau plaukus nuo akių ir taip suspaudžiau vairą, kad pa- 
balo krumpliai. Nenorėjau to daryti. Nesitikėjau, kad mano vran- 
gleris užplauks upe į viršų, - o juk to, tiesą sakant, ir ketinau jo 
prašyti. 

— Kokia aktorė, — tarė Korbė. - Nepadarysi to. 

Būtinai reikėjo padaryti. Neturėjau kitos išeities. 

Įjungiau pavarą, sukaupiau visą drąsą ir nutaikiau mašiną 
į keliu plūstantį vandenį. Buvau taip persigandusi, kad pajutau 
nugara ritantis prakaito lašelį. Dar nepasiekusios Aidelvaildės 
jau susidūrėme su bėdomis. Jei susimausiu, Korbė man niekad 
neatleis, kad čia atsitempiau. Dar blogiau, papasakos broliui, ir 
tasai pasakys, kad neturėčiau keliauti į rimtą žygį su kuprinėmis, 
jei nesugebu nė suvaldyti automobilio prastu oru. Žūtbūt turėjau 
mus ištraukti. 

Užpakaliniai ratai trūktelėjo ir slystelėjo, bet pagaliau įsikibo į 
kelią, ir mes pradėjome ropštis aukštyn. 

— Matai? - paklausiau išdidžiai, nors ir apmirusia širdimi. Koja 
ant greičio paminos buvo sustingusi, bijojau krustelėti, kad vran- 
gleris nepradėtų kapstytis vietoje, slysti ar, dar blogiau, kad nenu- 
čiuožtų nuo šlaito. 

— Galėsi paploti sau per petį, kai pasieksime viršūnę. 

Ant stiklo leidosi didžiulės snaigės, pagreitinau leisgyvius valy- 
tuvus dar per padalą. Mačiau vos kelis metrus prieš save. Įjungiau 
tolimąsias šviesas. Ne ką geriau. | 
akinamai baltos sniego paklodės retkarčiais sušmėžuodavo juo- 
dos asfalto dėmės. Kas kelis metrus ratai vis prasisukdavo, ir 
automobilis imdavo stoti. Stipriau spustelėdavau greičio pami- 
ną, bet žinojau, kad negalėsiu amžinai taip slinkti į kalną. Nenu- 
sileisti Korbei buvo viena, beprasmiškai mus pražudyti — visai 
kas kita. 

Vrangleris užspringo. Iš naujo paleidau variklį ir nuspaudžiau 
greičio paminą. „Nagi! Nesustok!“ Pati nežinojau, ar raginu auto- 
mobilį, ar save. Variklis suvaitojo ir vėl užspringo. Stati apledėjusi 
įkalnė buvo neįveikiama. 

Nemačiau, kurioje kelio pusėje sustojau, ir tai mane gąsdino. 
Galėjome būti per kelis centimetrus nuo skardžio. Įjungiau avari- 
nes šviesas, bet snigo taip smarkiai, kad kiti vairuotojai būtų pa- 
stebėję mus per vėlai. 

Išsitraukiau Kelvino žemėlapį ir pabandžiau susigaudyti. Nieko 
neišėjo. Viską aplink užklojus sniegui, nemačiau jokių orientyrų. 

Kelias minutes sėdėjome tylėdamos, langus užtraukė nuo 
mūsų iškvepiamo oro. Džiaugiausi, kad nors kartą Korbė neturi 
ko pasakyti. Dabar nebūčiau įstengusi su ja ginčytis. Vis svarsčiau, 
kokios mūsų galimybės. Maisto neturėjome - jis buvo namelyje. 
Ponia Verstyg praeitą savaitgalį paprašė savo padėjėją užvežti pre- 
kių, kad mums nereikėtų vežtis pačioms. Nebuvo telefono ryšio. 
Turėjome miegmaišius, bet ar iš tiesų galėjome nakvoti čia, ant 
kelio? Kas, jei iš užpakalio trinktelės kelią valantis sunkvežimis? 

— Po velnių, — Korbė nubraukė nuo langų drėgmę ir įsispokso- 
jo į baltą maršką. Dar niekad nemačiau taip tankiai ir greitai krin- 
tant sniego. Jis buvo užklojęs kelią ir kaupėsi į vis didesnes krūvas. 

— Gal dabar reikėtų apsigręžti? —- ėmiau svarstyti. Tai irgi buvo 
prasta mintis. Važiuoti žemyn apledėjusiu keliu atrodė daug pavo- 
jingiau, nei važiuoti į įkalnę. O aš ir taip buvau jau pervargusi nuo 
įtempto vairavimo. Į galvą smelkėsi bukas skausmas. 

— Nesigręšime. Liksime čia, — tvirtai pareiškė Korbė. - Meškis 
tikriausiai atvažiuos po kokios valandos ar dviejų. Ištrauks mus 
savo visureigiu. 

— Korbe, negalime sėdėti vidury kelio. Tai pavojinga. Kur nors 
priekyje turi būti aikštelė. Išlipk ir pastumk. 

— Prašau? 

— Negalime čia stovėti. Esame vidury kelio, - nežinojau, ar tik- 
rai esame vidury jo. Žemė, medžiai ir dangus - viskas buvo bal- 
ta. Niekaip negalėjai atskirti, kur baigiasi viena ir prasideda kita. 
Nors iš tiesų nemaniau, kad reikėtų pastumti mašiną, - juk visai 

nematėme, kur link stumti, - buvau jau pavargusi nuo kvailų, be- 
prasmiškų Korbės pasiūlymų. Norėjau grąžinti ją į tikrovę. — Iš- 
lipk ir pastumk. 

Ji išplėtė akis ir prisimerkė. 

— Tu ką, rimtai? Lauke sninga. 

— Gerai. Tada vairuok. Stumsiu aš. 

— Nemoku vairuoti mašinos su rankine pavarų dėže. 

Pati tai žinojau, bet, privertus ją prisipažinti, nuotaika vis dėlto 
nepagerėjo. Buvome rimtai įstrigusios, visai neįsivaizdavau, kaip 
išsisukti. Man užgniaužė gerklę. Staiga išsigandau, kad atsidūrė- 
me didesnėje bėdoje, nei galime suvokti. Nuvijau šią bauginančią 
mintį ir prisiverčiau išlipti iš automobilio. 

Veidą kaipmat nutvilkė vėjas ir sniegas. Pasikuičiau striukės 
kišenėse, ieškodama vilnonės slidinėjimo kepurės. Po penkių mi- 
nučių snygio ji būtų virtusi šlapiu skuduru. Turėjau ir atsarginę 
kepurę su snapeliu, praeitą vasarą padovanotą Kelvino, bet ji irgi 
nebuvo neperšlampama. Į kelionę ją pasiėmiau tik norėdama grą- 
žinti Kelvinui ir parodyti, kad jis man neberūpi. 

Apsivyniojau kaklą raudonu šaliku, vyliausi, kad jis šildys ge- 
riau už kepurę. 

— Kur eini? —- šūktelėjo Korbė pro atdaras dureles. 

— Negalime čia miegoti. Jei paliksime veikianti džipo variklį 
visą naktį, baigsis degalai. Jei neįjungsime šildytuvo, sušalsime, — 
nenuleidau nuo jos akių, norėjau įsitikinti, kad supranta mano 
žodžius. Bet ir pati sunkiai suvokiau padėtį. Pasąmonėje padrikai 
sklandė mintis, kad mums gali grėsti pavojus. Mano protas nie- 
kaip negalėjo su tuo sutikti. Nesilioviau galvojusi apie tėtį. Ar jis 
žino, kad kalnuose sninga? Gal sėdo į savo sunkvežimį ir važiuoja 
pas mus? Tada mums iš tiesų niekas negresia, tėtis mus išgelbės... 
tik ar suras? 

— Bet neturėjo snigti! —- spigiai paprieštaravo draugė. 

Jei tėtis būtų tai numatęs, nebūtų leidęs man važiuoti. Saugiai 
sėdėčiau namie. Bet galvoti apie tai tėra laiko švaistymas. Esu čia, 
sninga, ir mudvi turime susirasti prieglaudą. 

— Siūlai miegoti ten? — Korbė parodė į tamsų, pažiūrėti gūdų 
mišką po sūkuriuojančiomis snaigėmis. 

Norėdama pasišildyti, susikišau rankas po pažastimis ir atsa- 
kiau: 

— Negali būti, kad mes čia visiškai vienos. Jei apeisime aplink, 
galbūt rasime namelį, pamatysime jo žiburius. 

— Ojei pasiklysime? 

Jos klausimas mane suerzino. Iš kur man žinoti? Kamavo alkis, 
norėjosi į tualetą, buvau įstrigusi kalnuose. Ketinau palikti auto- 
mobilį ir paieškoti geresnės prieglaudos, tik nežinojau, ar ką nors 
rasiu. Telefonas neveikė, negalėjau susisiekti su tėčiu, o širdis pla- 
kė taip smarkiai, kad svaigo galva. 

Užtrenkiau vairuotojo dureles ir apsimečiau neišgirdusi jos 
klausimo. Mintyse nukėliau tą „pasiklysime“ į keliančių nerimą 
aplinkybių sąrašo pabaigą. Jei mano tėtis neužvažiuos į kalną, jei 
mudvi su Korbe nakvosime vrangleryje, jei nerasime namelio, 
mirtinai sušalsime. Korbei nesakiau, bet iš tikro nė nenutuokiau, 
kur esame. Jos krypties jausmas buvo dar prastesnis už mano, to- 
dėl buvau prisiėmusi atsakomybę skaityti pono Verstygo instruk- 
cijas. Kelio ženklai buvo storai apledėję, neįskaitomi, ir nors dė- 
jausi pasitikinti savimi, nebuvau tikra, kad paskutinėje sankryžoje 
pasukau į dešinę. Į kalną vedė vienintelis pagrindinis kelias, bet jei 
pasukau per anksti ar per vėlai... 

Meškis savo visureigiu važiavo mums iš paskos, bet jei patrau- 
kėme ne tuo keliu, jis mūsų taip ir nesuras. Aidelvaildė gali būti už 
daugybės kilometrų nuo čia. 

Korbė pasivijo mane prie automobilio paskuigalio. 

— Galbūt man derėtų palaukti čia, kol eisi apsidairyti? Taip vie- 
na iš mūsų žinotų, kur yra vrangleris. 

— Jei audra truks visą naktį, vrangleris mums nė kiek nepa- 
dės, —- papurčiau galvą. Sniegas lipo Korbei ant plaukų ir striukės. 
Pustė vis smarkiau. Norėjau tikėti, kad netrukus aprims. Ir kad 
Meškis jau netoli. Bet giliai širdyje rangėsi panika, ji vertė manyti, 
kad neverta tuo kliautis. - Turėtume laikytis kartu, - man tai at- 
rodė gera mintis. Kelvinas būtų pasakęs kažką panašaus. 

— O kas, jei pražiopsosime Meškį? — paprieštaravo ji. 

— Pavaikščiosime pusvalandį. Jei nieko nerasime, sugrįšime. 

— Pažadi? 

— Aišku, — stengiausi kalbėti ramiai. Nenorėjau, kad Korbė ži- 
notų, kaip jaudinuosi. Jei sužinos, kad nevaldau padėties, pasius. 
Tada bus beprasmiška su ja kalbėtis. Ganėtinai gerai pažinojau 
savo draugę: arba apsipils ašaromis, arba pradės šaukti ant manęs. 

O tada nė pati nebeįstengsiu mąstyti. O tai daryti būtinai rei- 
kėjo. Turėjau mąstyti, kaip mąsto gebantis išgyventi žmogus. Kaip 
Kelvinas. 

Pasiėmiau iš kuprinės nedidelį žibintuvėlį ir nusivedžiau Korbę 
per pūgą. 

Pusvalandį klampojome per sniegą. Tris ketvirčius valandos. 
Laikiausi palei kelią, kad nepasiklystume, bet vis labiau temo, o 
snigo taip smarkiai, kad buvo lengva prarasti orientaciją. 

Ėjome beveik valandą, žinojau, kad rizikuoju - Korbė netrukus 
turėjo pradėti zyzti, kad grįžtume. 

— Dar truputį, - pasakiau nebe pirmą kartą. - Pažiūrėkim, kas 
ten, už anų medžių. 

Korbė neatsiliepė. Kažin, ar galiausiai persigando ir ji? 

Sniegas badė lūpas kaip aštrūs dantys. Skaudėjo su kiekvienu 
žingsniu, o mano smegenys pradėjo kurti naują planą. Vrangleryje 
buvo miegmaišių ir antklodžių. Negalime miegoti automobilyje, 
nes jis stovi vidury kelio, bet jei apsivilktume visus turimus dra- 
bužius, įsikastume į pusnį ir gulėtume viena šalia kitos, kad tau- 


sotume šilumą... 

Šviesa. Ten, priekyje. 

Tai buvo ne miražas. Tikrai pamačiau kažką šviečiant. 

— Šviesa! — vos galėjau sucypti iš šalčio. 

Korbė pravirko. 

Čiupau ją už rankos ir nuklampojome pro medžius per minkš- 
tu, tižiu sniegu užklotą žemę. Sniegas kibo prie batų, sunkino 
kiekvieną žingsnį. Namelis. Namelis. Viskas bus gerai. 

Pro langus krito ganėtinai šviesos, kad prievažoje įžiūrėtume 
seną sniegu užklotą rūdžių spalvos visureigį. Kažkas buvo namie. 

Pribėgome prie durų, aš pasibeldžiau. Nelaukdama atsakymo, 
ėmiau belsti garsiau. Prisidėjo Korbė, puolė kumščiais daužyti du- 
ris. Neleidau sau nė svarstyti, kas bus, jei niekas neatsilieps, kas, 
jei namelio gyventojai išėję ir palikę visureigį, jei mums teks lauž- 
tis vidun — buvau tikra, kad prireikus įsilaušiu. 

Po kelių akimirkų kitapus durų pasigirdo žingsniai. Mane už- 
liejo palengvėjimo jausmas. Išgirdau besiginčijant prislopintus 
balsus. Ko taip delsiama? „Greičiau, greičiau, - mintimis paragi- 
nau namelio gyventojus. — Atidarykit duris! Įleiskit mus!“ 

Netikėtai virš pakylos tvykstelėjo šviesa ir apšvietė mudvi su 
Korbe it prožektorius. Prisimerkiau bandydama ką nors įžiūrėti. 
Taip ilgai ėjome tamsoje, kad nuo šviesos gėlė akis. 

Sudžeržgė atitraukiamas skląstis, durys tyliai girgžtelėjo ir at- 
sidarė. Tarpdury išdygo du vyrai, aukštesnis iš jų stovėjo keliais 
žingsniais arčiau. Iškart jį pažinau. Buvo apsivilkęs tais pačiais 
marškiniais juodais ir raudonais langeliais, avėjo tvirtais žygio 
batais, kaip ir anksčiau. Mūsų žvilgsniai susitiko, ir akimirką jo 
veide atsispindėjo didžiulė nuostaba. Vyras spoksojo, kol atpažino 
mane, o tada jo veido bruožai įsitempė. 

— Meisonai, - kreipiausi į jį. 

— Dukart per dieną, - šypsodamasi išspaudžiau pro tarškančius 
dantis. - Arba tai keisčiausias sutapimas, arba likimas nori mums 
šį tą pasakyti. 

Meisonas spoksojo į mane sučiaupęs lūpas, tamsių akių žvilgs- 
nis buvo atšiaurus. Pro atidarytas duris sūkuriavo sniegas, bet jis 
nekvietė mūsų vidun. 

— Ką čia veiki? — į durų staktą šalia Meisono besiremiantis vy- 
rukas smalsiai dirsčiojo tai į mane, tai į jį. - Tu ją pažįsti? 

Vyrukas atrodė panašaus amžiaus kaip Meisonas — neseniai 
įkopęs į trečią dešimtį. Bet buvo žemesnis ir plokščias kaip lenta, 
aptempti marškinėliai išryškino lygią kaulėtą krūtinę. Ant kaktos 
krito netvarkingi šviesūs plaukai, o juodi poeto akiniai slėpė žyd- 
ras kaip ledas akis. Mano žvilgsnis stabtelėjo ties kreiva nosimi. 
Ėmiau smalsauti, kaip jis ją susilaužė. 

— Iš kur jūs pažįstami? — smalsiai niuktelėjo man Korbė. 

Negalėjau patikėti, kad užmiršau jai papasakoti apie Meiso- 
ną. Jei nebūčiau taip sušalusi, tikriausiai būčiau nusijuokusi iš 
pavydžios Kelvino veido išraiškos — prisiminiau, kaip mudu su 
Meisonu jį įtikinome, kad esame pora. Reikės papasakoti Korbei 
iki atvykstant į Aidelvaildę, kad įkalbėčiau padėti toliau mulkinti 
Kelviną. 

— Mes susitikome... — buvau bedėstanti, bet Meisonas mane 
pertraukė. 

— Mes nepažįstami. Šįryt, man pilantis degalų, ji stovėjo toje 
pačioje eilėje. 

Švelnios, kerinčios rudos akys dabar atrodė šaltos ir svetimos. 
Jis kalbėjo trumpai ir atžariai. Buvo sunku įsivaizduoti, kad čia tas 
pats vaikinas, su kuriuo flirtavau vos prieš kelias valandas. Nesu- 
pratau, kodėl jis staiga taip užsisklendė. Ir kodėl nebenori palaiky- 
ti mūsų žaidimo. Kas pasikeitė? 

Mūsų akys vėl susitiko, ir jei Meisonas pastebėjo, kad esu sutri- 
kusi, regis, jam buvo nusispjaut. 

— Ko norite? —- pakartojo griežčiau. 

— O kaip jums atrodo? - nekantriai sūpuodamasi ant kulnų 
Korbė bandė sušilti apsiglėbdama rankomis. 

— Mes įstrigome, — sulemenau priblokšta Meisono priešišku- 
mo. — Mus užklupo pūga. Sušalome. Ar negalėtume užeiti? 

— Įleisk jas, — tarė Meisono draugas. — Tik pažiūrėk — kiaurai 
permirkusios. 

Korbei to užteko, ji nėrė vidun, o aš iš paskos. Meisono draugui 
uždarius duris, pajutau į kūną besismelkiant šilumą ir net suvirpė- 
jau iš palengvėjimo. 

— Jos negali likti nakčiai, - tuojau pat pareiškė Meisonas, už- 
stodamas koridorių, kuris vedė į kitas namelio patalpas. 

— Jei neliksime nakvoti, —- atsakė Korbė, — pavirsime žmogaus 
pavidalo ledo kubeliais. Juk nenorite šitaip apsunkinti savo sąžinės? 

— Tai rimta, - linksmai blizgančiomis akimis pareiškė Meisono 
draugas. — Ne, tikrai nenorime būti kalti dėl žmogaus pavidalo 
ledo kubelių. Juolab kad jie daug geriau atrodo sušilę. 

Korbė į jo flirtą atsakė tūpsniu ir begėdiška šypsena. 

— Kur jūsų automobilis? — paklausė Meisonas. — Kur jį pasta- 
tėte? 

— Pagrindiniame kelyje, žemiau, nei stovi jūsų namelis, - atsa- 
kiau. — Iki čia ėjome apie valandą. 

— Mašina tikriausiai jau palaidota po sniego pusnimi, - pridūrė 
Korbė. 

— Neįtikima, —- dėbtelėjęs į mane sumurmėjo Meisonas. Tarsi 
tai būtų mano kaltė. Ką gi, prašom atleisti, kad orai man nepaval- 
dūs. Kad paprašiau šiek tiek pagalbos, šiek tiek svetingumo. 

— Jūs vienos? — paklausė Meisono draugas. — Tik vienos dvi? 
Beje, aš esu Šonas. 

— O aš Korbė, - aksominiu balsu atsiliepė toji. 

Šonas paspaudė Korbei ranką, padavė ir man. Buvau pernelyg 
sušalusi, kad ištraukčiau savąją iš kišenės. Todėl susisupusi į striu- 
kę tik kinktelėjau galvą. 

— Brita. 

— Taip, tik mudvi, - į jo klausimą atsakė Korbė. — Turite leisti 
mums pasilikti. Bus smagu, pažadu, - pridūrė žaismingai, akina- 
mai šypsodamasi. 

Nekreipdama dėmesio į Korbės flirtą, atidžiai stebėjau Meiso- 
ną. Nesupratau, kodėl jis elgiasi taip keistai. Pirmiau dėjo visas 
pastangas, kad man pagelbėtų. Dirstelėjau jam per petį į namelio 
gilumą, ieškojau, kas galėtų paaiškinti tokį netikėtą šaltumą. Ar 
ten dar kas nors yra, ir jis nenori, kad mes pamatytume? 

Iš dviejų prieškambaryje ant vagio pakabintų vyriškų striukių 
sprendžiau, kad Meisonas su Šonu vieni. 

— Bus smagu keturiems pralaukti pūgą, - patikino juos Kor- 
bė. - Galėsim susiglaudę saugoti kūno šilumą, — pridūrė ki- 
kendama. 

Suirzau ant draugės. Kokias kvailystes ji čia šneka? Juk mes 
tų vaikinų nė nepažįstame. O ji, regis, visiškai pamiršo, kad vos 
prieš kelias minutės bijojome sušalti kalnuose. Tebebuvau sukrės- 
ta išgąsčio, tad regėdama, kaip Korbė flirtuoja su Šonu, norėjau 
griebti ją ir papurtyti. Miške buvau persigandusi. Rimtai persigan- 
dusi. Kaip čia yra, kad ką tik kūkčiojusi Korbė gali tarsi nuspausti 
jungiklį ir kitą akimirką jau kikenti? 

— Pasiliksime tik vienai nakčiai, - pasakiau Meisonui ir Šo- 
nui. — Išeisime iš pat ryto. 

Šonas apkabino Meisoną per pečius ir paklausė: 

— Kaip manai, drauguži? Ar turėtume padėti šitoms vargšėms 
merginoms? 

— Ne, —- nė negalvodamas atšovė Meisonas, susiraukė ir nu- 
bloškė Šono ranką. - Negalite čia pasilikti, - pareiškė man. 

— Negalime ir likti lauke, - atkirtau. Kaip ironiška, pamaniau, 
kad bandau įsiprašyti pernakvoti. Nes kuo daugiau kalbėjomės, 
tuo mažiau norėjosi būti viename namelyje su Meisonu. Nieko 
nesupratau. Priešais mane stovintis vyras nėmaž nepanėšėjo į ne- 
rūpestingą, žaismingą pirmiau sutiktą vaikiną. Kodėl taip pasikei- 
tė jo nuotaika? 

— Kartais nereikia kreipti dėmesio į didžiuoklį Meisą Eisą, — 
keistai šypsodamasis paaiškino mums Šonas. - Jis daug ką sugeba, 
bet draugiškumas nėra didžiausias jo privalumas. 

— Eik tu sau, - tyliai burbtelėjo Korbė. 

— Nagi, Eisai, galėtų būti ir blogiau, - Šonas patapšnojo Mei- 
sonui per nugarą. - Pavyzdžiui... — jis mąsliai pasikasė smakrą. — 
Žinai, neįsivaizduoju nieko geresnio, nei pralaukti šią audrą dviejų 

dailių merginų kompanijoje. Tiesą sakant, tai, kad jos pas mus už- 
klydo, yra puikiausia, kas tik mums gali nutikti. 

— Ar negalėtume šnektelėti vienu du? - tyliai, neramiai paklau- 
sė Meisonas. 

— Gerai, kai tik sušildysim merginas. Tik pažiūrėk - jos susti- 
rusios. Vargšelės. 

— Dabar pat. 

— Ak, atsipalaiduok, — sudirgusi Korbė kreipėsi į Meisoną. — 
Nesame kirviais ginkluotos žudikės. Jei nori, galiu prisiekti savo 
makaule, - žaismingai pridūrė Šonui. 
krūtinę. 

— Girdėjai, bičiuli? Ji prisiekia savo makaule. 

Man jau ganėjo jų ginčo. Buvau taip sustirusi, kad norėjau pra- 
sibrauti pro Meisoną prie ugnies, kurią mačiau degant židinyje ir 
metant šokinėjančius šešėlius ant namelio sienų koridoriaus gale. 
Įsivaizdavau save sėdinčią prie pat ugnies, jaučiančią jos kaitrą ir 
pagaliau sušylančią. 

— Eisai, viena naktis nieko nenužudys, tiesa? — kalbėjo Šonas. — 
Kokie būtume vyrai, jei atsakytume šioms merginoms? 

Meisonas nieko neatsakė, bet jo veido raumenys pastebimai 
įsitempė. Jausmai buvo matyti kaip ant delno. Jis nenorėjo, kad 
liktume namelyje. Kita vertus, Šonas būtų kuo mieliausiai leidęs 
mums pasilikti, kiek tik širdis geidžia. Ar, prieš mums ateinant, 
juodu ginčijosi? Jutau tarp jų tvyrant didžiulę įtampą. 

— Ar negalėtume tai aptarti prie židinio? — įsiterpė Korbė. 

— Gera mintis, — atsakė Šonas ir nusivedė ją. Žiūrėjau, kaip 
draugė eina paskui jį koridoriumi ir pakeliui rišasi šaliką. 

Likusi viena su pralaimėjusiu ginčą Meisonu pamačiau, kad 
jo veido bruožai tarsi sušvelnėjo. Tai tetruko akimirką, paskui iš- 
raiška vėl tapo atšiauri. Iš pykčio? Iš priešiškumo? Mane pribloškė 

Meisono žvilgsnis, pamaniau, kad jis ketina man kažką pasakyti. 
Akys buvo tokios neramios, kad, regis, jose galėjai įskaityti slaptą 
mintį. 

— Kas tau pasidarė? — suburbėjau ir pabandžiau jį apeiti. Mei- 
sonas stovėjo visai priešais mane ir užstojo koridorių, tikėjausi, 
kad, man prisiartinus, pasitrauks į šalį ir praleis. Nepraleido. Riog- 
sojo užtvėręs mane prieangyje, taip arti, kad pasijutau nejaukiai. 

— Ačiū už šiltą priėmimą, - tariau. - Tokį šiltą, kad beveik iš- 
tirpau. 

— Tai prastas sumanymas. 

— Koks sumanymas? — mečiau iššūkį tikėdamasi, kad Meiso- 
nas paaiškins man, kodėl taip keistai elgiasi. 

— Neturėtumėt būti čia. 

— Kodėl ne? 

Laukiau atsakymo, bet jis tik spoksojo į mane tuo pačiu niūriu, 
neramiu žvilgsniu. 

Abejingai tariau: 

— Juk neturėjome ko rinktis. Tikriausiai nekuklu prašyti, kad: 
išgelbėtum mane dukart per dieną. 

— Apie ką kalbi? - irzliai paklausė jis. 

— Šiandien padėjai man išsaugoti savigarbą priešais savo buvu- 
sijį, pameni? Bet išgelbėti, kad mirtinai nesušalčiau, tau, aišku, per 
sunki našta. 

— Ko ten kuždatės? — iš namelio gilumos šūktelėjo Šonas, su 
Korbe įsitaisęs ant pledu užtiestos sofos, sukryžiavusi kojas ji sė- 
dėjo pusiaugrąža į jį, bato nosimi kone liesdama jam koją. Regis, 
Korbei buvo pakyrėję laukti, kol mus išgelbės Meškis. — Eikit šen, 
čia šilta. 

Meisonas nuleido balsą, prabilo tyliai ir primygtinai: 

— Ar iš tiesų taip blogai, kaip sakai? Jūsų mašina tikrai įstrigo? 
Jei vėliau palydėčiau tave iki jos, ar pavyktų atkasti? 

— Padarytum bet ką, kad tik nepasilikčiau čia? — piktai paklau- 
siau. Nenusipelniau, kad su manim taip elgtųsi. Tik ne po anks- 
tesnio mūsų susitikimo. Norėjau, kad jis ką nors paaiškintų. Kur 
dingo anas Meisonas? 

— Tik atsakyk į klausimą, - jis neatlyžo, kalbėjo tuo pačiu tyliu, 
neramiu balsu. 

— Ne. Kelias pernelyg apledėjęs, o įkalnė per stati. Automobilis 
šiandien niekur nenuvažiuos. 

— Esi tikra? 

— Baik elgtis kaip šiknius, - apėjau vyruką, kuris tebestovėjo 
kaip įbestas; besibraudama tarp jo ir sienos, brūkštelėjau jam per 
ranką. 

Paėjėjusi koridoriumi, žvilgtelėjau sau per petį. Meisonas tebe- 
stovėjo nusigręžęs ir glostinėjosi trumpus plaukus. Nežinojau, kas 
jam nedavė ramybės, bet neramu buvo ir man. 

Nors mudvi su Korbe ištrūkome iš pūgos, namelyje nesijaučiau 
visiškai saugiai. Su Meisonu buvau pažįstama tik iš rytinio susi- 
dūrimo. O Šono nepažinojau nė tiek. Ir nors mudviem su Korbe 
nebegrėsė pavojus mirtinai sušalti, nežinia, ar galėjome pasikliauti 
šiais dviem vaikinais, su kuriais teks nakvoti. Tai kėlė nerimą. Vis 
dėlto nebuvo kitos išeities, tik saugotis ir tikėtis, kad netrukus nu- 
stos snigti. 

Atėjau pas Šoną su Korbe. 

— Dar kartą ačiū, kai leidote čia permiegoti, - tariau. - Oras 
bjaurus. 

— Už tai išgersiu, - Šonas kilstelėjo plastikinį puodelį vandens. 

— Ar turite telefoną? — įsiterpė Korbė. - Mūsų mobilieji čia 
netraukia. 

— Telefono neturim. Bet yra aštraus troškinio ir alaus. Ir lie- 
ka lova. Kur buvote numačiusios šiandien miegoti? Turiu omeny, 
prieš užklumpant audrai? — paklausė Šonas. 

— Mano šeimos sodyboje, - atsakė Korbė. — Aidelvaildėje. 

Iš Šono veido neatrodė, kad jam tai girdėta. Tai reiškė, kad aš 
tikriausiai pasukau ne į tą atšaką, ir mes atsidūrėme toli nuo Ai- 
delvaildės. 

— Didžiulis labai gražus namas su mūriniais kaminais, - pridū- 
riau tikėdamasi sužadinti jo atmintį. Aidelvaildė viena stovėjo prie 
ežero ir savaime buvo puikus orientyras. 

— Kiek nuo čia iki ten? — iš koridoriaus atsklido Meisono bal- 
sas. Vyrukas sustojo prie kambario durų. — Galiu palydėti. 

Šonas nepatenkintas dėbtelėjo į Meisoną ir nežymiai, bet 
atkakliai papurtė galvą: ne. Meisonas sučiaupė lūpas; jiems prie- 
šiškai susižvelgus, pajutau tvyrant įtampą. 

— Prieš žadėdamas verčiau patikrink eismo sąlygas, - įsiterpė 
Korbė. — Įsivaizduok keliolikos centimetrų purvo sluoksnį. O ant 
jo užmesk dvidešimt centimetrų sniego, ir šio vis gausėja. Šiąnakt 
niekas niekur neis. 

— Tai jau tikrai, - Šonas pakilo nuo sofos. - Merginos, gal galiu 
pasiūlyti jums gėrimų? Turime vandens ir karšto šokolado miši- 
nio, nors nesu tikras dėl jo šviežumo. Ir du butelius alaus. 

— Prašyčiau vandens, - atsakiau. 

— Aišku. Korbe? 

— Man irgi, - ji sunėrė rankas ant kelių ir apdovanojo jį kerin- 
čia šypsena. 

— Eisai, drauguži? 

Meisonas mindžikavo prie kambario durų niūriu, neramiu vei- 
du. Matyt, buvo gerokai užsigalvojęs, nes po minutėlės krūptelėjo. 

— Ką? 

— Gėrimo? 

— Pasiimsiu pats. 

Šonui pradingus virtuvėje, Meisonas susikišo rankas į kišenes 
ir nenuleisdamas nuo mūsų akių atsilošė į sieną. Mesdama iššūkį 

kilstelėjau antakius. Tariau sau, kad būtų geriau nekreipti į jį dė- 
mesio, bet neįstengiau susilaikyti. Graužte graužė smalsumas. Ko 
jis toks paniuręs? Kur anas draugiškas ir, drįsčiau pasakyti, velnio- 
niškai patrauklus rytinis vaikinas? Norėjau, kad jis sugrįžtų. Tie- 
są sakant, nė pati nesupratau, kodėl, bet šią akimirką tas vaikinas 
man buvo priimtinesnis už Kelviną. Matyt, ne be reikalo. 

— Šitas kaimiškas namelis labai jaukus, - Korbė apžiūrinėjo 
plikas gegnes. - Katram iš jūsų jis priklauso? 

Mudvi su ja pažvelgėme į Meisoną, bet jis neatsiliepė. 

Korbė beviltiškai atsiduso ir pakilo nuo sofos, priėjo prie Mei- 
sono ir spragtelėjo pirštais jam prieš nosį. 

— Tai vadinama anglų kalba. Pasinaudok ja. 

Kaip tik tada į kambarį grįžo Šonas. 

— Namelis Eiso, — paaiškino jis. - Neseniai mirė jo tėvai, tai jų 
palikimas. Atvažiavome čia pirmą kartą po jų laidotuvių. 

— Ak, - nurijau seilę. — Tikriausiai tai labai sunku - turiu ome- 
ny prisiminimus, — diplomatiškai sulemenau. Regis, Meisonas 
manęs neišgirdo ar bent dėjosi neišgirdęs. Suraukęs antakius svi- 
lino Šoną akimis. 

— Eisas nemėgsta apie tai kalbėti, — lengvabūdiškai paaiški- 
no tasai, vos ne kaip juokdarys krutindamas lūpas. — Jis ateistas. 
Mirtis visada jį trikdo. Meisas netiki pomirtiniu pasauliu. Tiesa, 
bičiuli? 

Niekas netarė nė žodžio. Atsikrenkščiau, tokio Šono nejau- 
trumo man buvo šiek tiek per daug, net jei neberūpėjo Meisono 
jausmai. 

Šonas išsklaidė tylą juoku. 

— Merginos, jūs pernelyg patiklios. Reikėtų, kad pamatytumėt 
savo veidus. Namelis mano, ne Eiso. Kol nespėjote paklausti, pati- 
kinu, kad jo tėvai yra visiškai sveiki, išėję į pensiją, gyvena Skots- 
deilyje, Arizonoje. 

— Tu dar blogesnis už mano brolį, - suvaitojo Korbė ir sviedė į 
jį sofos priegalvį. 

Šono veide pražydo šypsena. 

— Tokią kainą turėsite sumokėti už nakvynę čia - turėsite ken- 
tėti netikusį mano humoro jausmą, - jis patrynė rankas. — Taigi 
pasakokite. Ką dvi merginos vienos veikia kalnuose? 

— Badauja, — tiesmukai drėbė Korbė. - Metas vakarieniauti. 
Ar negalėtume pavalgyti, o tada pasikalbėti? Galiu prisiekti, kad 
eidama iki čia numečiau penkis kilogramus. 

Žvilgtelėjęs į mane ir į Meisoną, Šonas gūžtelėjo pečiais. 

— Tu teisi. Tik palaukit, merginos, pagaminsiu jums paties pui- 
kiausio troškinio, kokio tik esate valgiusios. 

— Eik, daryk savo stebuklus, - mostu paragino jį Korbė. - Bet 
teks gaminti vienam. Aš vengiu fizinio darbo, įskaitant gaminimą. 
Ir nė nesivargink prašyti Britos pagalbos. Ji dar prastesnė virėja 
už mane, — kalbėdama ji nutvilkė mane perspėjančiu žvilgsniu: 
nedrįsk jam padėti, jis mano. 

Žinojau, kodėl Korbė nenori, kad atsidurčiau virtuvėje viena 
su Šonu. Bet nustebau matydama, kad Meisonas staiga įsitempė, 
tarsi ketindamas pašokti ir sukliudyti man išeiti iš kambario su jo 
draugu. Dėbtelėjo į mane tokiu žvilgsniu, kad tai panėšėjo į per- 
spėjimą. Man tai atrodė ganėtinai juokinga. Jis nenori, kad būčiau 
čia. Arba ten. Ar bet kur kitur. Ir ypač stengiasi, kad nelikčiau vie- 
na su Šonu. Ką gi, labai gaila. Jei tai proga jam įgelti, tikrai nepra- 
leisiu jos. 

— Korbė teisi, esu niekam tikusi virėja, — prisipažinau Šonui. — 
Bet vien tai, kad ko nors nesugebu, dar nereiškia, jog atsisakysiu 
pabandyti, —- pridūriau, subtiliai įgeldama Korbei. - Mielai padė- 
čiau tau ruošti vakarienę. 

Ir, niekam nespėjus manęs sustabdyti, patraukiau į virtuvę. 


64 


PENKTIAS 
SKYRIUS 


Virtuvė buvo deramai apstatyta, joje stovėjo gumbuotas pušinis 
stalas, buvo patiestas navahų kilimas, o ant sienų puikavosi įrė- 
mintos nuotraukos: Titono kalnai įvairiais metų laikais. Ant ka- 
byklos virš bufeto kabojo aliumininiai puodai ir keptuvės. Puodų 
spindesį dengė dulkių sluoksnis, o nuo kabyklos tarsi sidabriniai 
kaspinai driekėsi voratinkliai. Galėjai numanyti, kad Šonas čia 
lankosi nedažnai. 

Šilumą skleidė tas pats židinys. Virtuvėje maloniai kvepėjo dū- 
mais ir mediena. Buvau priblokšta, kad Šonas gali sau leisti tokį 
namą. Tiesa, šis toli gražu neprilygo Verstygų buveinei, bet Korbės 
mama daugelį metų buvo puikiai uždirbanti skyrybų advokatė. 

— Kuo vertiesi? — pasmalsavau. Ar jis jau baigęs universitetą? 
Ar priešais mane stovi negailestingas investicijų bankininkas, 
koks nors finansinis genijus? 

Šonas man šyptelėjo kaip žmogus, nerimtai vertinantis patį 
save. 

— Esu valkata slidininkas. Atidėjau universitetą, kol suprasiu, 
ką noriu daryti su savo gyvenimu. Iš tiesų ši vieta priklauso mano 
tėvams. Jie nebeslidinėja, todėl atidavė ją man. Nuolat čia sėdžiu. 

Matyt, dažnai valgo ne namie, pamaniau. Puodais nesinaudota 
jau šimtą metų. 

— Bet čia toloka iki kurorto, tiesa? 

— Man patinka važinėti. 

Kriauklėje nusimazgojau rankas, neradusi indų šluostės, nusi- 
šluosčiau jas į džinsus. 

— Nuo ko pradėti? Šauniai atidarinėju skardines, - Šonui ne- 
spėjus manęs sustabdyti, atvėriau maisto sandėliuko duris. Mano 
nuostabai, be dviejų aštraus troškinio skardinių ir palaikės skar- 
dinės su karšto šokolado mišiniu, lentynos buvo visiškai tuščios. 

Už nugaros priėjo Šonas. 

— Pamiršome apsipirkti prieš atvažiuodami, - paaiškino jis. 

— Nėra maisto, - tariau sutrikusi. 

— Rytą nustos snigti, tada ir trauksim į parduotuvę. 

Artimiausia parduotuvė buvo už daugelio kilometrų, mes su 
Korbe pro ją pravažiavome. 

— Važiuodami į kalnus pakeliui nenusipirkote maisto? 

— Skubėjome, — atšovė Šonas. 

Daugiau nekamantinėjau, nes iš balso supratau, kad jis nenori 
apie tai kalbėti. Vis dėlto toks jo nepasiruošimas krito į akį. Nors 
Šonas sakė dažnai atvažiuojąs slidinėti, namelyje, rodos, jau seniai 
niekas negyveno. Kėlė nerimą ir dar kai kas. Šonas buvo kažkoks 
keistas. Atrodė žavus, draugiškas, bet nepasakyčiau, kad atviras ir 
nuoširdus. 

O galbūt aš visa vertinau paranoiškai, nes buvau įstrigusi na- 
melyje su dviem nepažįstamais vaikinais. Tiesą sakant, vidun mus 
pakvietė Šonas. Ruošė mums vakarienę. Reikėjo atsipalaiduoti ir 
priimti jo svetingumą. 

Atsargiai atidariau troškinio skardines, žinojau, kad jos yra 
vienintelis mūsų maistas per pūgą, ir stengiausi neišpilti nė 
lašo — jei pūga užtruktų, kelias dienas neturėtume nieko kito. 
Džipe buvo javainių, gailėjausi, kad nepasiėmiau su savimi. Kone 
dvejodama padaviau skardines Šonui, užkėlusiam didelį puodą 
ant viryklės. 

Iš įpročio žvilgtelėjau į telefoną, ar nėra naujų žinučių. Galbūt 
Kelvinas bandė mums prisiskambinti? Jis žinojo, kad į Aidelvaildę 
turėjome atvažiuoti apie šeštą, o dabar buvo jau beveik devynios. 

— Kol nenusileisi į žemumas ir neišlįsi iš miško, tavo mobilusis 
bus bevertė našta kišenėje. 

Nerūpestingai atsidusau. Šonas buvo teisus. 

— Po paraliais, negaliu ištempti nė penkių minučių nepatikri- 
nusi. Blogas įprotis. Be telefono jaučiuosi bejėgė. 

— O pati? - paklausė jis. - Ar dažnai čia atvažiuoji? 

Iškėliau telefoną virš galvos ir pamojavau juo į šonus, bet ste- 
buklas neįvyko, ekranėlyje neatsirado nė vieno ryšio brūkšnelio. 

— Aišku, — atsakiau abejingai. 

— Gerai pažįsti apylinkes? 

— Geriau už Korbę, - nusijuokiau. — Taip, didžiuojuosi tuo, nes 
tai jos šeima čia turi namelį. Visada pasižymėjau geresne krypties 
pajauta, — tiesa, ji pasirodė esanti ne itin patikima, kai mudvi per 
lietų važiavome į kalną, bet šią smulkmeną pasilaikiau sau. 

— O Korbė vaidina bėdos ištiktą princesę. 

Nesivarginau sakyti, kad ir tą vaidmenį paprastai vaidinu ge- 
riau, nes balsas, kuriuo Šonas kalbėjo apie Korbę, buvo nelabai 
malonus. 

— Taigi jūs čia atvažiavote pavasario atostogų? — toliau kaman- 
tinėjo jis. - Leisk spėti: merginų savaitgalis kalnų namelyje? Šūs- 
nis Kristiano Beilio filmų, ledų ir gandų? 

— Pakeisk Kristianą Beilį į Džeimsą Makavojų ir gali įsidarbinti 
aiškiaregiu, —- pašmaikštavau. 

— Rimtai, man tikrai įdomu, ką jūs čia veikiate. Apie mane jau 
išgirdai, o dabar noriu sužinoti apie tave. 

Norėjau pasakyti, kad apie jį beveik nieko neišgirdau, bet mie- 
lai sutikau pakalbėti apie save. 

— Mudvi su Korbe ketiname leistis į žygį per Titono kalnus. Še- 
šiasdešimt penkis kilometrus. Ruošėmės šiai kelionei visus metus. 

Jis stebėdamasis kilstelėjo antakius. 

— Per visą keterą? Įspūdinga. Nenoriu atrodyti priekabus, bet 
Korbė man nepanaši į turistę. 

— Ak, apie tuos šešiasdešimt kilometrų ji dar nežino. 

Mano atsakymas sukėlė ilgą skambų juoką. 

— Norėčiau pamatyti jos veidą, kai sužinos! 

Šyptelėjau. 

— Esu tikra, jo išraiška bus įsimintina. 

— Galiu lažintis, kad savo automobilyje turite krūvą tikros 
įrangos. 

— Geriausios kokybės, — supirkti įrangą Korbė patikėjo savo 
siai leidžiančiai viršininkės pinigus. Visos prekės buvo atgabentos 
lėktuvu iš Kabelos aktyviojo poilsio parduotuvės. Džiaugiausi šia 
netikėta sėkme, bet buvo viena mažytė kliautis. Žinojau, kad po- 
nas Verstygas jau seniai verčia Kelviną patį pirktis turistinę įrangą. 
Jei Kelas sužinos, kad už mūsų įrangą sumokėjo jo tėvai, tiesiog 
pasius. Nuolatos skųsdavosi, kad jie lepina Kerbę; mums draugau- 
jant, paniurzgėdavo, kad tėvai nė nebando būti vienodai dėmesin- 
gi ir jam, ir seseriai. Kažin, ar padėtis labai pasikeitė nuo tada, kai 
jis išvyko į Stanfordą. Dėl šventos ramybės reikės pasakyti Korbei, 
kad neužsimintų Kelvinui apie mūsų įrangą. 

— Galiu lažintis, kad puikiai pažįsti apylinkes, — tarė Šonas. 

Tuo nediduku komplimentu jis tarsi pravėrė duris, o aš prieš 
savo valią stačia galva nėriau pro jas. 

— Dažnai atvažiuoju čia, - neištvėriau nesumelavusi. - Ruoš- 
damasi žygiui, savaitgaliais leisdavausi į trumpesnes iškylas, — 
bent šitai buvo tiesa. - Norėjau būti kaip reikiant jam pasiruošusi. 
Dauguma mano draugų per pavasario atostogas išskrido į Hava- 
jus, o aš turėjau rimtą tikslą, supranti? 

— Tikrai išsiruošėte tik judvi su Korbe? Viršuje nesusitiksite su 
tėvais? 

Vos nepasakiau apie Kelviną su Meškiu, bet paskutinę akimir- 
ką apsigalvojau. Pirmoji taisyklė kalbantis su vaikinu: niekad ne- 
įtrauk į pokalbį savo buvusiojo temos. Pasirodysi esanti priekabi. 
Ir nusivylusi. 

— Mama mirė, kai buvau maža, teturiu tėtį, - gūžtelėjau kuo 
abejingiausiai. — Jis manim pasitiki. Žino, kad moku pasirūpinti 
savimi. Sakiau, kad pasimatysime po savaitės. Jis mano, kad pa- 
tekusi į bėdą sugebėsiu pati išsikapstyti, — čia tai gerokai nušvo- 
jau. Tėtis niekad nematė manęs pačios išsikapstant iš bėdos. Nė 
neįsivaizdavo. Jis tikras nuolaidžiojo auklėjimo šalininkas. Įtariu, 
taip yra todėl, kad esu mergaitė, dar neseniai buvau kūdikis, be 
to, mama mirė vėžiu man būnant tokiai mažai, kad jos nė neprisi- 
menu. Tėtis visada greta, pasiruošęs išgelbėti mane net nuo men- 
kiausių nepatogumų. Taigi esu išties įpratusi pasitikėti juo — ir vi- 
sais kitais vyrais savo gyvenime. Lig šiol visai neblogai sekėsi... kol 
per šį įprotį kai kas sudaužė man širdį. 

Šonas keistai šyptelėjo. 

— Ką manai? - paklausiau. 

— Nieko. Tik esu nustebęs. Palaikiau judvi su Korbe paikomis 
mokyklinukėmis. Stereotipinėmis kikenančiomis bejėgėmis, ne- 
rangiomis panelėmis. 

Sumirksėjau. 

— Nė nežinau, kaip atsakyti į tokį meilikavimą. 

Abu nusijuokėme. 

— Norėčiau pasitaisyti, — jis pritilo, kad nesigirdėtų virtuvė- 
je. - Vos jums pasibeldus, jau žinojau, kad Korbė iš tokių. O tave 
perprasti sunkiau. Esi ne tik daili, bet ir protinga, ir mane tai šiek 
tiek suklaidino. Daugumai mano sutiktų gražių merginų ko nors 
trūksta. Tiesa, jos būna pakvaišusios, ištroškusios nuotykių, bet 
ne tokių. Tikrai nesileistų į žygį po Titonų viršūnes. 

Geresnio atsakymo negalėjau tikėtis. Norėjau, kad Kelvinas iš- 
girstų Šono žodžius, visus iki paskutinio. Norėjau, kad Kelas pa- 
matytų, kaip manimi domisi ir tiki vyresnis vaikinas, vyresnis net 
už patį Kelą. Koketiškai šyptelėjau jam. 

— Šonai, ar tu flirtuoji su manimi? 

— Manau, kad didžiausios flirtuotojos garbė tenka Korbei, - at- 
sakė jis. 

Nesitikėjau tai išgirsti, todėl užtrukau keletą akimirkų, kol su- 
galvojau tokį pat vinklų atsakymą. 

— Korbė išmano, ką daro. 

— Otu? - jis žingtelėjo arčiau. — Brita, ar tu kada nors flirtuoji? 

Sudvejojau. Beveik nepažinojau Šono. Be to, Korbė jį nusižiū- 
rėjo pirmoji. Bet juk ji turi vaikiną. Išeitų, kad mano teisė rinktis. 

— Tinkamu metu, - atsakiau suktai šypsodamasi. - Su tinkamu 
vaikinu. 

— O kaip atrodo dabar? — jis stovėjo visai šalia ir dusliai kuž- 
dėjo tiesiai man į ausį. — Ši akimirka tokia ypatinga, ir mes abu tai 
žinome. 

Kažin, ar jo pulsas mušė taip pat tankiai kaip ir manasis. Kažin, 
ar jis žvilgčiojo į mano lūpas, kai aš begėdiškai spoksojau į jo. 

— O kaip bus su Korbe? - tyliai paklausiau. 

— Kas bus? 


— Tu jai patinki. 

— O man patinki tu, - jis įpylė mums po plastikinį puoduką 
vandens, pakėlė savąjį ir susidaužė su manimi. - Už pūgą. Už tai, 
kad ji įkalino mane čia, su tavimi. 

Susidaužiau su juo džiaugdamasi, kad sutikau Šoną, nes vos 
prieš minutę maniau turėsianti išsigelbėti pati. Nelauktai papuo- 
liau į patrauklaus vyresnio vaikino globą. 

Netikėjau, kad kuri nors iš mano draugių po pavasario atosto- 
gų galės papasakoti geresnę istoriją. 


Troškiniui baigiant virti, mudvi su Korbe nuėjome į tualetą apsi- 
tvarkyti prieš vakarienę. 

— Ar smagiai gaminot su Šonu? - užsipuolė ji mane. 

— Buvo visai nieko, - atsakiau abejingai, nieko neatskleisdama. 
Širdies kertelėje smulkmeniškai džiaugiausi galėdama ją paerzin- 
ti. Norėjau atsikeršyti už priekabes prie mano vranglerio. 

— Palikai mane vieną su Frankenšteinu. 

— Frankenšteinas yra daktaro pavardė. Sakyk, palikau vieną su 
Frankenšteino sukurta pabaisa. Be to, neprivalėjai likti svetainėje. 
Galėjai ateiti padėti mudviem su Šonu. 

— Tik ne pareiškusi, kad nemoku gaminti! 

Gūžtelėjau tarsi tardama: „Čia tavo bėda“ 

— Tai apie ką kalbėjotės judu su Šonu? - kamantinėjo Korbė. 

— Koks tau skirtumas? Turi Meškį. 

— Meškio čia nėra, o Šonas yra. Taigi apie ką kalbėjotės? 

Baigiau mazgotis rankas, bet tualete irgi nebuvo rankšluosčių, 
todėl vėl teko nusišluostyti rankas į džinsus. 

— Ak, žinai. Įprastom temom. Daugiausia apie mūsų žygį. 

Regis, Korbei palengvėjo. 

— Ir viskas? Tik apie žygį? Nebandei flirtuoti su juo? 

— O kas, jei bandžiau? - paklausiau gindamasi. 

— Turi Meškį. 

— Rudenį mudu su Meškiu stosim į skirtingus universitetus. 

— Tai ką? 

— Taigi amžinai nebūsime kartu. Kokia prasmė būti visiškai 
ištikimai, jei žinau, kad mūsų draugystė pasibaigs? Ir man visai 
nepatinka tavasis teisuolės elgesys. Judu su Kelvinu toli gražu ne- 
buvote tobula pora. 

Atsigręžiau ir atsirėmusi į spintelę įsispoksojau į ją. 

— Ką čia dabar kalbi? 

— Jis bučiavo Reičelę. Praeitą vasarą per mano vakarėlį prie ba- 
seino. 

Žioptelėjau. 

— Reičelę Sveivli? 

Korbė pakėlė akis į dangų. 

— Brita, niekas nėra tobulas. Susitaikyk su ta mintimi. 

Vaizduodamasi, kaip Kelvinas bučiuoja Reičelę, stipriai su- 
spaudžiau spintelės kraštą. Mudu su Kelvinu pradėjome draugauti 
praėjusių metų balandį. Korbės vakarėlis prie baseino įvyko liepą. 
Aš buvau visiškai ištikima Kelui iki pat spalio, kai jis išsiskyrė su 
manim, bet Kelas akivaizdžiai nesilaikė tokio principo. Ar Reičelė 
buvo vienkartinis jo slystelėjimas? Ką ji sau manė šitaip elgdamasi 
man už nugaros? 

— O tau tik dabar šovė į galvą, kad man tai galėtų rūpėti? 

— Reikėjo tau priminti, kokia yra tikrovė. Ištikimos galėsime 
būti visą likusį gyvenimą. O šiuo jo tarpsniu svarbu pasilinksminti. 

Ar ir Kelvinas taip manė, bučiuodamas Reičelę? Kad svarbiau 
pasilinksminti, nei tesėti pažadą man? O kaip savo veiksmus pa- 
teisino Reičelė? Laukiau nesulaukiau, kada galėsiu paklausti jos 
pačios. O ankstesni mano sumanymai tegul eina skradžiai žemę. 
Per pavasario atostogas nieku gyvu nesusimesiu su Kelvinu. 

— Vakarienė paruošta! — iš virtuvės šūktelėjo Šonas. 
Mums nespėjus išeiti iš tualeto, Korbė stvėrė man už rankovės. 

pirštus. 

— Tau jo reikia tik todėl, kad reikia man, — nepagrįstai piktai 
kalbėjo ji. — Visada nori to, ką turiu aš. Tai vargina. Liaukis būti 
tokia dirbtinė. Liaukis bandyti būti manimi. 

Korbės žodžiai žeidė, bet ne todėl, kad ji sakė tiesą. Nekęsda- 
vau jos, kai šitaip užsipuldavo mane. Tokiomis akimirkomis mūsų 
santykiai atrodydavo tokie sugedę, kad klausdavau savęs, kodėl 
išvis dar draugaujame. Vos neprasitariau apie sąrašą jos dieno- 
raštyje — knietėjo paklausti: jei aš taip stengiuosi būti ja, kodėl ji 
taip žymisi visa, ką darau, sakau ar turiu, ir bando mane pralenkti? 
Deja, būčiau turėjusi prisipažinti, kad skaičiau jos dienoraštį - ne- 
pakeliama mano išdidumui. Be to, jei būtų paaiškėję, kad žinau 
Korbės paslaptis, ji būtų pasirūpinusi, kad daugiau niekad negau- 
čiau progos žvilgtelėti į tą dienoraštį, o man jis vis dar rūpėjo. 

Nutaisiau kantrią šypseną, puikiai žinodama, kad ją tai įsiu- 
tins. Korbė nori įtraukti mane į kivirčą, kad visą vakarą būčiau pa- 
niurusi, bet aš šio žaidimo nepralaimėsiu. Vizginsiu užpakalį prieš 
Šoną, kol nukrisiu nuo kėdės. 

— Man regis, turėtume eiti vakarienės; vaikinai laukia, - tariau 
lygiu, ramiu balsu. Ir pirmoji išėjau iš tualeto. 

Prieš įžengdama į virtuvę išgirdau Meisoną tyliai, bet karštai 
ginčijantis su Šonu. 

— Ką tu sau manei? Ar išvis ką nors manei? - klausė Meisonas. 

— Aš valdau padėtį. 

— Valdai? Gal juokauji? Biče, apsidairyk aplinkui. 

— Nutempsiu mus nuo šito kalno. Viskas gerai. Viskuo pasirū- 
pinsiu. 

— Niekas nenori nulipti nuo jo labiau už mane, - sušnypštė 
Meisonas. 

Šonas prunkštelėjo. 

— Drauguži, įstrigai su manim. Koks suknistai bjaurus oras! 
Nieko nepadarysi. 

Susiraukiau svarstydama, dėl ko juodu ginčijasi, bet nė vienas 
apie tai nebekalbėjo. 

Meisonas nėjo vakarieniauti. Jis pasitraukė į tolimąjį virtuvės 
galą, petimi įsirėmė į lango rėmą ir plieniniu žvilgsniu stebėjo 
mūsų trijulę. Atrodė toks pat paniuręs kaip svetainėje virš židi- 
nio kabanti iškimšta elnio galva. Kas kelias minutes perbraukdavo 
ranka per trumpus plaukus arba pasitrindavo sprandą, bet šiaip 
stovėjo giliai susikišęs rankas į kišenes. Įdubusiose akyse šmės- 
čiojo šešėliai, gal iš nuovargio, o gal iš rūpesčio. Nežinojau, ko- 
dėl Meisonas toks paniuręs, kodėl jam nepatinka, kad mudvi su 
Korbe čia atėjome, bet jis akivaizdžiai norėjo, kad dingtume. Jei 
ne Šonas, tikriausiai būtų mus išmetęs. Tiesiai į pūgą. Taip man 
samprotaujant, Meisonas pakėlė akis ir sutiko mano žvilgsnį. 

Nežymiai papurtė galvą. Nežinojau, ką tai reiškia. Jei nori man 
ką nors pasakyti, kodėl tiesiog nepasako? 

— Eisai, tu alkanas? — paklausė Šonas. Padėjo ant stalo dubenis, 
šaukštus ir servetėles, tada pradėjo darinėti po ranka pasitaikiu- 
sias spintelių dureles ir stalčius. Man pasirodė keistoka, kad jis 
nesigaudo savo virtuvėje. Tiesa, ir mano brolis Janas visada ieško- 
davo stalo įrankių, o mes visą gyvenimą gyvenome tame pačiame 
name. Pagaliau Šonas rado, ko ieškojęs: iš stalčiaus šalia viryklės 
ištraukė trikojį ir pastatė vidury stalo. 

Į tamsą pro langą spoksojęs Meisonas užtraukė užuolaidą. 

— Nealkanas. 

— Daugiau liks mums, - tarė Korbė. Mačiau, kad Meisonas jai 
nepatinka. Negalėjau jos kaltinti. Jis beveik nekalbėjo, o jo veidas 
atrodė arba abejingas, arba paniuręs ir tarsi grėsmingas. 

— Tebesninga? — paklausė jo Šonas. 

— Smarkiai. 

— Ką gi, amžinai nesnigs. 

Šonas įpylė troškinio į tris dubenis, jam vos spėjus atsisėsti, 
Korbė klestelėjo ant gretimos kėdės. 

— Taigi, — ji kreipėsi į jį, - vaikinai, ką čia veikiate? Taip ir ne- 
papasakojote mums. 

— Slidinėjame. 

— Visą savaitę? 

— Toks sumanymas. 

— Bet neatsivežėte maisto. Žiūrėjau šaldytuve. Jis tuščias. Nėra 
net pieno. 

Šonas įsikišo į burną pilną šaukštą troškinio ir susiraukė. 

— Pats bjauriausias troškinys, kokio esu ragavęs. Skonis kaip 
rūdžių. 

Korbė paragavusi irgi nutaisė grimasą. 

— Ne, skonis kaip smėlio. Rupaus. Ar tikrinai, iki kada galioja? 

Šonas irzliai šnarpštelėjo. 

— Dovanotam arkliui į dantis nežiūri. 

Korbė atstūmė dubenį. 

— Ką gi, jau geriau badausiu, nei valgysiu šitai. 

— Negali būti taip blogai, — prabilus Meisonui, visi trys pakė- 
lėme galvas. Jis neramiai žvilgčiojo tai į Šoną, tai į Korbę, tarsi 
būgštaudamas, kad nutiks kas nors negero. 

— Sako vaikinas, kuris neragavo, - kandžiai atšovė Korbė. — 
Dabar bet ką atiduočiau už lašišos filė. Mes su šeima savo namely- 
je visada valgome lašišą su kvapiaisiais ryžiais ir garuose virtomis 
žaliosiomis pupelėmis. Vasarą — su gražgarstėmis ir pušų sėklo- 
mis. Mama garnyro kartais paruošia nuostabias mango salotas. 

— Na, kalbėk toliau, - Šonas padėjo šaukštą trankiau, nei buvo 
būtina. - Papasakok, ką gėrei ir ką valgei deserto. 


PK LE DS 75 


— Šaipaisi iš manęs? — papūtusi lūpas paklausė ji. 

— Tiesiog valgyk troškinį, - iš savo kampo pasiūlė Meisonas, o 
man pasidarė smalsu, kodėl jis kišasi. Juk aiškiai rodė nenorįs tu- 
rėti su mumis nieko bendra. Tikriausiai buvo aibė reikalų, kuriuos 
būtų norėjęs tvarkyti, užuot niūriai sėdėjęs prie vakarienės stalo. 

— Botulizmo tikimybė didoka, - snobiškai pareiškė Korbė. — 
Susilaikysiu. Štai ką gavai, paprašęs Britos, kad padėtų gaminti. 
Perspėjau, jog virtuvėje ji baisi. 

Šonas tyliai prunkštelėjo; man tai atrodė šiurkštoka. Buvau ti- 
kra, kad tik pasidingojo, bet tada jis netikėtai šiurkščiai ištarė: 

— Korbe, nebūk nedėkinga. 

— Suprantu. Tu gali šaipytis iš troškinio, o aš ne? Nemanai, kad 
tai lėkštoka? — paerzino jį Korbė. - Be to, aš kaltinau Britą. 

— Valgyk prakeiktą troškinį, - nuo tylaus grėsmingo Šono bal- 
so man ant rankų pasišiaušė gyvaplaukiai. 

— Štai kodėl turėjote atsivežti šviežio maisto, - ji užrietė nosį. 

— Nesikabinėk, — sukuždėjau Korbei, be abejo, dar neatsigavu- 
siai nuo streso ir neįvertinančiai įtemptos padėties. - 

— Jei vidury nakties atsibusime nuo pilvo dieglių, žinosime, ką 
kaltinti, — ji nutvilkė mane žvilgsniu. Nebuvau tikra, ar Korbė su- 
pranta, kad pašiepdama mane yra nemandagi ir nedėkinga Šonui. 
O tai jį aiškiai siutina. Norėjau, kad ji nors trumpam nustotų py- 
kusi ant manęs ir suprastų, kad visus varo iš kantrybės. 

Dirstelėjau į Šoną. Jo veido bruožai paaštrėjo, žydros akys svai- 
dė žaibus. Pasimuisčiau ant kėdės. Tankiai plakė širdis, bet ne iš 
baimės, greičiau iš netikrumo. Mane vėl slėgė jausmas, kad čia 
kažkas negerai. Kambario atmosfera buvo tarsi įelektrinta, bet 
vargu ar Šonas supyko dėl įžeidimų. Kalta buvo Korbė. Ji niekad 
nežino, kada metas užsičiaupti. O net jei žino, tai jos nesustab- 
do — Korbės burna veikia savaime. Ji turi tarti paskutinį žodį. Ne- 
jau jis to dar nesupranta? 

— Duok troškinio man, - itin nejaukią tylą nutraukė prie stalo 
priėjęs Meisonas. Jis paėmė Korbės dubenį, bet pirmiau dar nu- 
tvilkė ją niūriu, peikiančiu žvilgsniu. 

Korbė sumirksėjo pernelyg priblokšta, kad įstengtų atsakyti. 

Šonas atsilošė, paversdamas kėdę ant užpakalinių kojų, ir su- 

įvykę. 

— Eisai, man regis, turėtume imtis reikalų. 

— Jei kalbi apie indų plovimą, aš nedalyvausiu, — tarė Korbė. — 
Balsuoju, kad plautų Meisas Eisas, — pridūrė kerštingai blizgan- 
čiomis akimis. — Regis, jis įsimylėjęs mano dubenį. Laiko kone 
jausmingai. Leiskite jam dar keletą minučių pažaisti su ta švelnia 
svajone. Eisai, tau patinka tie, kurie laiko liežuvį už dantų, tiesa? 
Maždaug tokie pat mandagūs ir kalbūs, kaip ir pats? 

Prunkštelėjau prisidengusi burną. Ir iš nerimo, ir norėdama 
praskaidrinti atmosferą. Ore tvyrojo tokia įtampa, kad kone galė- 
jai paliesti ją ranka. 

— Kokios įrangos atsivežėte? 

Prireikė akimirkos suvokti, kad Meisonas kreipiasi į mane. 
Buvo nunešęs Korbės dubenį prie kriauklės ir klausdamas nė ne- 
sivargino atsigręžti. 

— Jūs su automobiliu. Kokios įrangos prisikrovėte? - pakartojo 
jis. - Ką atsivežėte į kalnus? 

— Kodėl klausi? —- nesuvokiau, kuo dėta mūsų įranga. 

— Miegmaišiai, palapinės, negendantis maistas? Kas nors nau- 
dingo? 

— Naudingo kam? Jūsų namelis jau apstatytas. 

— Turime miegmaišius, palapinę, pirmosios pagalbos vaistinėlę 
ir šiek tiek maisto, - įsiterpė Korbė. - Bet viską palikome mašino- 
je. Ji tebestovi kelyje. Todėl ir atėjome čia, — ji lėtai tarė žodžius, 

tarsi norėdama parodyti, kad mes tai jau sakėme ir kad Meisonas 
ne itin nuovokus. 

Nekreipdamas dėmesio į Korbę Meisonas paklausė manęs: 

— Degtukų? 

— Ne, skiltuvą. 

— Kompasą ir žemėlapį? 

— Kompasą, — apie Kelvino žemėlapį kažkodėl neužsiminiau. 
Jis vis dar gulėjo mano užpakalinėje kišenėje. 

— Žibintuvėlių? 

— Taip, ir ciklopų. 

— Ledkirtį? 

— Ne, - ketinau pasiimti, bet, turėdama omeny Korbės žygio 
idėją, nusprendžiau, kad negausiu progos juo pasinaudoti. 

— O kodėl tai svarbu? — neapsikentusi vėl įsiterpė Korbė. 

— Nes, - stodamasis paaiškino Šonas, - mudu su Meisonu 
taip pat įstrigome čia pralaukti pūgos. Tik nepasiėmėme įran- 
gos, nes neketinome ilgai užsibūti. Jei norime iš čia ištrūkti prieš 
nutirpstant nuo kelių sniegui, mums reikės jūsų įrangos. Kaip tik 
tai ir padarysime - kuo greičiausiai dingsime nuo šito prakeikto 
kalno. 

Man prireikė šiek tiek laiko susigaudyti, kad daiktas, kurį jis iš- 
sitraukė iš už nugaros, yra pistoletas. Šonas tingiai mostelėjo juo, 
o man kilo keistas noras nusijuokti. Tai, ką mačiau, nesutapo su 
mano mintimis. Pistoletas. Nutaikytas į mane. Tikrovė buvo čia 
pat, bet atrodė man nepasiekiama. 

— Šonai, - kreipiausi į jį tikėdama, kad tai pokštas, neatsakingo 
humoro jausmo apraiška. 

Jis neatsiliepė. 

— Abidvi į svetainę, - po kurio laiko paliepė šaltu, abejingu bal- 
su. — Galime tai daryti paprastai arba jus nužudyti. Ir patikėkit, jei 
šauksite, priešinsitės arba ginčysitės, šausiu. 

Spoksojau į jį neįstengdama nė pajudėti. Gerklę tebekuteno 
keistas troškimas nusikvatoti. Bet tada pamačiau Šono akis. Jos 
buvo sustingusios ir nejautrios, o aš ėmiau spėlioti, kodėl nepa- 
stebėjau to anksčiau. 

Šonas tarė: 

— Jei jums būtina ką nors apie mane žinoti, tai žinokit, kad ne- 
blefuoju. Jūsų kūnų niekas neras bent kelias dienas, o kai ras, mes 
su Eisu būsime jau perėję kalnus ir atsidūrę toli nuo čia. Neturime 
ko prarasti. Taigi, merginos, - jis nenuleido žvilgsnio nuo mūsų, — 
rinkitės. 

ŠEŠTAS 
SKYRIUS 


Mane sukaustė ledinė baimė, bet padariau, kaip liepė Šonas. 

Pakilusi nuo virtuvės stalo nerangiai leidausi jo išginama į kitą 
kambarį. Korbė ėjo man iš paskos, girdėjau šniurkščiojant. Žino- 
jau, apie ką ji galvoja, nes klausiau savęs to paties: kaip greitai Kel- 
vinas supras, kad mus ištiko bėda, ir pradės mūsų ieškoti? 

O kai pradės ieškoti, kaip mus ras? Prisiminiau sniegą, tikimy- 
bę, kad ne ten pasukau, ir tai, kad nuėjome tolokai nuo automobi- 
lio. Piršosi išvada, Kelvinas neturi nė menkiausios galimybės. 

Šonas nuginė mus per svetainę ir atidarė duris į nebaigtą įrengti 
sandėliuką, kurio sienos buvo apstatytos tuščiomis plastikinėmis 
lentynomis. Iš pradžių pamaniau, kad nuo lubų iki grindų leidžiasi 
vandentiekio vamzdis, bet, Šonui įjungus šviesas, pamačiau vien- 
tisą metalinį stulpą. Dėl jo patalpa kažkodėl atrodė dar baisesnė. 
Stulpas buvo nusėtas brėžiais, kuriuos galėjo palikti besitrinanti 
grandinė. Ankštoje erdvėje tvyrojo šlapimo ir šlapio šuns tvaikas. 
Teko suimti save į rankas, kad mintimis nenuklysčiau per toli. 

Šonas pasakė Meisonui: 

— Palaikyk Korbę čia. Noriu pasikalbėti su Brita akis į akį. 

— Negalite taip elgtis! - suspiegė Korbė. - Ar žinote, kas aš 
tokia? Ar bent įsivaizduojate, kas esu? 

Iškart po šių žodžių Šonas tvojo pistoletu Korbei per veidą. 
Ten, kur kliudė metalas, liko raudonas gumbas. 

Aiktelėjau. Tėtis niekada nebuvo man šiurkštus. Niekada nekė- 
lė balso prieš mane. Be filmų ir televizijos, tik kartą mačiau vieną 
žmogų trenkiant kitam. Prieš daug metų Korbė pakvietė pernak- 
voti pas ją, vidurnaktį išsirangiau iš lovos atsigerti. Stovėdama 
koridoriaus šešėlyje šalia miegamojo mačiau, kaip ponas Versty- 
gas smarkiai trenkė Kelvinui per galvą, tas nuo smūgio pargriu- 
vo aukštielninkas. Ponas Verstygas šūktelėjo jam, kad atsistotų 
ir priimtų bausmę kaip vyras, bet Kelvinas gulėjo nejudėdamas. 
Nežinojau, ar kvėpuoja. Ponas Verstygas pravėrė jam akių vokus 
ir palietė kaklą, bandydamas užčiuopti pulsą. Tada nunešė į lovą. 
Parskubėjau į Korbės lovą, bet neįstengiau užmigti. Nežinojau, 
ar Kelvinas sveikas. Norėjau eiti pažiūrėti, bet bijojau, kad ponas 
Verstygas gali sugrįžti. Niekad Kelvinui nesakiau, ką mačiau. Daug 
metų bandžiau ištrinti tą prisiminimą iš galvos. 

Korbė suinkštė spausdama skruostą. 

Visai kaip aną naktį prie jos miegamojo mane užliejo karštis, 
darėsi negera, norėjau apsiverkti, nors skaudėjo ne man, o Korbei. 

Meisono akyse pastebėjau šmėstelint pyktį ir pasibjaurėjimą, 
bet galiausiai jis sumirksėjo ir klusniai nuvedė Korbę į sandėliuką, 
o Šonas, šiurkščiai paraginęs pistoletu, nuginė mane koridoriumi 
į tualetą. Kinktelėjo į klozeto sėdynę. 

— Sėskis. 

Jis paliko praviras duris, iš koridoriaus į tualetą sklido švie- 
sa. Palaukiau, kol akys prisitaikys prie šešėlių. Pamažu Šono 
veidas įgavo pavidalą, jo akys tapo tamsiomis mane stebinčio- 

mis, vertinančiomis, kažką skaičiuojančiomis ir svarstančiomis 
skylėmis. 

— Namelis ne jūsų, tiesa? — tyliai pasiteiravau. — Jis jums nepri- 
klauso. 

Šonas nutylėjo, bet atsakymą žinojau ir pati. 

— Ar įsilaužėte? — nenurimau. - Ar jūs su Meisonu pateko- 
te į bėdą? - sunerimusi ėmiau svarstyti, kuo tai gresia mums, jei 
jų ieško policija. Mes galėtume juos atpažinti. Žinome ir daugiau 
smulkmenų, pavyzdžiui, koks jų automobilis. Galėčiau papasakoti 
policijai apie degalinės kameras ir nupiešti, kaip atrodo Meisonas. 
Mudvi su Korbe esame jiems pavojingos. Niekas netrukdo Šonui 
mūsų nužudyti. 

Jis šaižiai ir žiauriai nusijuokė. 

— Brita, nejau manai, kad atsakysiu į tavo klausimus? — kumš- 
čiu įsirėmęs į sieną, Šonas palinko virš manęs. — Pasakojai, kad 
turi žygio įrangos. Mums jos reikia. 

— Ji mano mašinoje. 

— Ar sugebėtum rasti kelią? 

Iš užsispyrimo norėjau atsakyti, kad ne, bet akimirką pajutau 
šiokį tokį nerimą. Instinktyviai ištariau: 

— Taip, ko gero, taip. 

Šonas linktelėjo. Pastebėjau, kaip atsipalaidavo jo ranka, lai- 
kanti pistoletą, ir supratau, kad atsakiau teisingai. 

— Kiek toli? 

— Per sniegą nueitume gal per valandą. 

— Gerai. O dabar pasakyk, koks geriausias kelias pėsčiomis nu- 
lipti nuo kalno. Be kelių ar takelių. Noriu eiti mišku. 

Susiraukiau. 

— Nori eiti pėsčiomis per mišką? 

— Išeisime šiąnakt. Kai tik pasiimsime įrangą ir maisto. 

Šonas tikrai turėjo bėdų. Tikriausiai norėjo eiti mišku, kad nie- 
kas nepastebėtų. Nemaniau esant kitokią priežastį. Žygiuoti miš- 

ku naktį per pūgą buvo pavojinga. Tiek supratau ir neturėdama 
Kelvino patirties. Žemę dengė jau keliolika centimetrų sniego. 
Žygiuosime labai lėtai, bus šalta. Jei paklysime, niekas mūsų neras. 

— Tai žinai kelią ar ne? — paklausė Šonas. 

Staiga aiškiai supratau, ką jis daro. Tikrina. Pirmiau kamanti- 
nės mane, paskui Korbę. Palygins mudviejų atsakymus. Bandys 
išsiaiškinti, ar įstengtume jį nuvesti nuo kalno. Kitaip būtume jam 
nereikalingos. 

Sukaupiau visą drąsą ir pažvelgiau jam tiesiai į akis. 

— Į šituos kalnus einu jau daugelį metų. Pažįstu apylinkes. Su 
kuprine išvaikščiojau nemažai Titono viršukalnės maršrutų, iš- 
naršiau visą kalnyną. Galiu parodyti kelią. Keliauti per pūgą bus 
daug sunkiau, bet aš sugebėsiu. 

— Labai gerai, Brita. Šaunuolė. Man reikia, kad nuvestum 
mus ten, kur galėčiau nuvaryti automobilį. Ką pasakysi? - Šonas 
prisikišo arčiau ir įsirėmė delnais sau į kelius. Jo veidas atsidūrė 
mano akių lygyje, galėjau skaityti jo mintis. Jei susimausiu, man 
bus galas. 

— Nuvesiu jus per mišką iki greitkelio. Kelininkai jį nuvalys pir- 
miausia, —- nežinojau, į kurią pusę nuo mūsų buvo tas greitkelis. 
Išvis nežinojau, kur esame. Bet turėjau Kelvino žemėlapį. Jei Šo- 
nas kelias minutes paliks mane vieną, galbūt pagal žemėlapį nu- 
statysiu mūsų vietą ir išsiaiškinsiu, kur link traukti. Norėjau, kad 
Šonas pasirinktų greitkelį. Greitkelyje būtų automobilių. Žmonių. 
Pagalbos. 

— Kaip toli greitkelis? 

— Už dešimties kilometrų, —- spėjau. Bet mes neisime po tiesu- 
mu. Bus visi dvylika. 

— Šaunuolė, - jis iškišo galvą į koridorių ir šūktelėjo Meisonui, 
o aš iš palengvėjimo užsimerkiau. Įveikiau pirmą kvotimo dalį ir 
kuriam laikui išsaugojau mūsų gyvybes. Tiesa, sunkiausia dalis — 

žygiuojant per mišką įtikinti juos, kad žinau, ką darau, - dar laukė 
prieš akis. 

Buvo metas keistis. Atėjo Korbės eilė. 

Prasilenkdamos mudvi netarėme viena kitai nė žodžio. Mūsų 
žvilgsniai trumpam susikirto, pastebėjau, kad Korbės akys raudo- 
nos ir pastėrusios. Viršutinė lūpa buvo patinusi, apatinė virpėjo. 
Man ir pačiai pradėjo drebėti pirštai, todėl sugniaužiau kumščius. 
Linktelėjau jai: mudvi siejo paslaptis. Kelvinas su Meškiu mus suras. 

Bet pačiai buvo sunku tuo patikėti. 

Lauke vėjas plakė dideles šlapias snaiges į sandėliuko langą. Jos 
sūkuriavo ore ir atrodė panašios į mažyčių baltų žuvyčių būrelius. 

Išsirinkau atokesnę vietelę sandėliuke, kad stulpas nekristų į 
akis, apkabinau kelius, prisitraukiau juos prie krūtinės ir atsilošiau 
į betoninę sieną. Bet ją buvo persmelkęs šaltis, todėl iškart krūp- 
telėjau ir išsitiesiau. 

— Man šalta, —- pasakiau duris saugančiam Meisonui. Atrodė 
kone juokingai. Nejau manė, kad bandysiu pro jį prasiveržti? Ir 
kur man bėgti - į pūgą? 

— Ar gali bent atnešti striukę? — paprašiau. Tebeturėjau savo 
raudonąjį šaliką, ryšėjau jį visą vakarą, bet to nepakako šalčiui nu- 
ginti. — Man regis, palikau virtuvėje. 

— Neblogas mėginimas. 

— Ar manai, kad aš ką nors mėginu? 

Jis neatsiliepė. 

— Būtų tragiška, jei išbėgčiau į mišką ir pasiklysčiau, tiesa? — 
staiga įpykau. — Tada neturėtumėt, kas padėtų nulipti nuo kalno. 
Ar judu su Šonu prisivirėte bėdos? Ką padarėte? Bėgate nuo poli- 
cijos? Atspėjau? 

Meisonas stovėjo sučiaupęs lūpas. 

— Kas įvyko toje degalinėje? — bandžiau paklausti šiurkščiai, 
kaltintojos tonu, bet sulig paskutiniu skiemeniu užlūžęs balsas at- 

skleidė mano nuoskaudą. - Jei iš tiesų esi šaltakraujis nusikaltėlis, 
kodėl man padėjai? 

Jis abejingai dėbtelėjo į mane. Bent jau parodė, kad mane mato: 
pusiau atsakymas. 

— Palaikei mano pramaną, - kalbėjau toliau. - Apgavai mano 
buvusį draugą. Žinojai mano vardą. Tai kas gi buvo tas vaikinas? 

— Vardas buvo parašytas ant tavo palaidinukės. | 

— Pati žinau, — kandžiai atsakiau. — Bet tu skyrei laiko ir dė- 
mesio jam perskaityti. Buvai kitas žmogus. Padėjai man. O dabar 
laikai mane įkaite. Noriu, kad paaiškintum. 

Jo veidas vėl tapo abejingas. 

— Nejau judu su Šonu išties manote, kad jums išdegs? Pūga 
praeis, ir į kalnus vėl prigužės žmonių. Jums nepavyks išlaikyti 
manęs ir Korbės įkaitėmis ir tai nuslėpti. Žmonės - žygeiviai, sto- 
vyklautojai ir parko eiguliai - pastebės mus keturis miške. Norės 
užkalbinti, nes kalnuose taip priimta. Čia žmonės būna draugiški 
ir paslaugūs. Jie supras, kad kažkas ne taip. 

— Tai vesk atokiau nuo jų. 

— Kuo giliau lįsime į mišką, tuo bus didesnė tikimybė pasiklysti. 

— Nepaklysk. 

— Žinau, kad tu ne toks kaip Šonas, — neatlyžau. - Nenorėjai 
šiąnakt mūsų įsileisti į namelį. Nes žinojai, kad šitaip nutiks, tiesa? 
Kad Šonas paims mus įkaitėmis. Ir bandei sukliudyti. 

— Net jei tai tiesa, man nepavyko. 

— Nejau rimtai manai, kad Šonas mus nužudys? Kodėl nesakai, 
kas vyksta? 

— O kodėl turėčiau sakyti? - irzliai atkirto jis. - Pats įklimpau 
iki kaklo. Jei nerimauji, kas jums nutiks, rūpinkis, kaip nuvesti 
mus nuo kalno. Padaryk tai, ir mes jus paleisim. 

— Iš kur man žinoti, kad taip ir bus? 

Jis žiūrėjo į mane netardamas nė žodžio. 

— Meluoji, - sukuždėjau staiga užkimusiu balsu, —- jūs mūsų 
nepaleisit. 

Jo veidas įsitempė. Bijojau, kad atsakymą žinau pati. 

Į galvą šovė pašėlusi mintis. Pavojinga, bet jei mudviem su 
Korbe gresia mirtis, turiu ką nors daryti. Meisonui su Šonu nerei- 
kia mūsų abiejų, kad nuvestume nuo kalno - užtenka manęs. Šo- 
nas jau tiki, kad Korbė nenaudinga. Ji nesiruošė šiai kelionei, kaip 
ruošiausi aš, tai iškart matyti. Vargu ar sugebėsiu ištraukti iš šios 
makalynės mus abi, bet bent jau turiu galimybę išgelbėti Korbę. 
Tik reikia paremti Šono nuomonę, kad ji bevertė ir nepavojinga. 
Ir kad geriau palikti ją čia. 

Sunkiai nurijau seilę. 

Niekad nelaikiau savęs drąsia. Buvau išlepinta tėvelio dukrytė. 
O jei mano sumanymas pavyks, reikės palikti Korbę. Nežinia, ar 
turėsiu drąsos eiti į mišką viena su Šonu ir Meisonu. 

Neturėjau iš ko rinktis. 

— Korbė serga pirmojo tipo diabetu, — pasakiau. — Jai reikia 
insulino. Be šio vaisto ją ištiks koma. O jei koma užtruks per ilgai, 
Korbė mirs, — kartą vasaros stovykloje mudvi įtikinome stovy- 
klos konsultantą, kad Korbė serga diabetu ir negali prisidėti prie 
tvarkymosi projekto. Kol kitos merginos rinko šiukšles palei upę, 
mudvi su ja pasivogėme ledų iš virtuvės ir valgėme savo namelyje. 
Jei Šonas su Meisonu ims kamantinėti Korbę apie diabetą, buvau 
tikra, kad Korbė prisimins mūsų apgaulę, supras, kad šį tą suma- 
niau, ir palaikys mane. 

— Meluoji. 

— Ji kasdien geria humalogą ir leidžiasi lantusą. Jai būtinai rei- 
kia išlaikyti daugmaž normalų cukraus kiekį kraujyje, — nusituo- 
kiau apie pirmojo tipo diabetą, nes juo sirgo mano vyresnysis bro- 
lis Janas. Tariau sau, kad jei Meisonas bandys mane iškamantinėti, 
turėsiu ką papasakoti. Galėsiu pakišti šią istoriją. 

— Kur jos vaistai? 

— Automobilyje. Tikriausiai jau sušalo, reikės išmesti. Ji negali 
ilgai tverti be insulino. Meisonai, tai rimta. Turi ją paleisti. Matau, 
kad Šonui nusispjaut, ar mes gyvensim, ar mirsim, bet tu juk ne- 
nori Korbės mirties ant savo sąžinės, ką? 

Meisonas tyrė mane žvilgsniu. 

— Jūs čia dar neseniai. Galbūt vaistai dar neperšalo. Papasakok, 
kaip rasti jūsų automobilį. Aš atnešiu insulino. 

— Mes čia jau dvi valandos. Jis kiaurai peršalo. 

Jo veide šmėstelėjo neįskaitoma mintis. Man nespėjus jos per- 
prasti, tarpdury sujudėjo šešėlis, paskui pamačiau Šoną. Nežino- 
jau, ką nugirdo, bet jo žvilgsnis skvarbus ir dėmesingas, burna iš- 
kreipta grimasos. 

— Insulinas? Nieko gero, — patylėjęs tarė jis. 

— Aš paimsiu, — tarė jam Meisonas. — Tuo pačiu ėjimu atnešiu 
ir įrangą. Mane Brita. Rodys kelią. 

Tai išgirdus man stipriau suplakė širdis. Jei eisiu su Meisonu, 
galėsiu pabandyti paieškoti Kelvino. Jis tikriausiai jau ieško mu- 
dviejų su Korbe kur nors pakeliui į Aidelvaildę. Kiek kartų aš pa- 
sukau ne ten, kur reikėjo? Vieną? Mes turėtume būti netoli Aidel- 
vaildės. Daugų daugiausia už aštuonių kilometrų. 

— Ne, - nukirto Šonas. — Brita liks čia. Nenoriu rizikuoti, kad 
jai kas nors nutiktų, juk ji mūsų bilietas nusigauti nuo šio kalno. 
Brita, papasakok Meisonui, kur eiti. Be pokštų. Jei jis negrįš po 
pustrečios valandos, suprasiu, kad pamelavai, - jis susiraukė dar 
labiau. - Patikėk, tu visai nenori man meluoti. 

Turėjau jį įtikinti, kad išleistų mane. 

— Nežinosi, ko ieškoti, - pasakiau Meisonui. - Ar kada nors esi 
matęs insuliną arba insulino švirkštą? 

— Surasiu. 

— Nepamenu, kur padėjau... 

— Vaistai automobilyje, - nutraukė mane Meisonas. — Ilgai ne- 
truks išieškoti visą. Vairuoji oranžinį vranglerlį, taip? 

Krūptelėjau. 

— Iš kur žinai? 

— Degalinė, - šiurkščiai drėbė jis ir, man nespėjus įsiterpti, kal- 
bėjo toliau: - Kaip nuo čia jį surasti? 

— Būtų daug lengviau, jei eičiau su tavim. 

— Ne, - vėl kirste nukirto Šonas. 

Mane išmušė prakaitas. Proga slydo pro pirštus. Jei nesusisiek- 
siu su Kelvinu iki išeisime į mišką, tikriausiai ten ir mirsiu. Lygiai 
taip pat nerimavau, kad Šonas perpras mane melavus apie insuli- 
ną. Mano pramanas netrukus paaiškės. 

Galėčiau Meisonui nurodyti klaidingą kelią prie vranglerio, bet 
jei išsiųsiu klaidžioti valandų valandas, Šonas supras esąs apgau- 
tas. Nėra kitos išeities, tik papasakoti jam, kur mašina. 

Ir sugalvoti atsarginį melą. Kai Meisonas grįš be insulino, pasa- 
kysiu, kad tikriausiai pamiršau jo įdėti. Staiga prisiminsiu palikusi 
jį namie, virtuvėje ant spintelės. Gal taip bus dar geriau. Jei jie ma- 
nys neturintys vaistų Korbei išgelbėti, labiau tikėtina, kad paliks ją 
čia. Ypač jei patikės, kad ji vis tiek tuoj mirs. Juk nebus apkaltinti 
Korbės nužudymu, jei ji mirs savaimine mirtimi. 

— Jei žiūrėsime į namelį iš lauko pusės, tai mes atėjome iš kai- 
rės, — tariau. — Išeik pro medžius iki didžiojo kelio. Tada lipk nuo 
kalno iki mano mašinos. 

— Tikriausiai didumą kelio galėsiu sekti jūsų pėdsakais, - atsa- 
kė Meisonas. — Smarkiai sninga, bet sugebėsiu atskirti, kur jūsų 
eita. 

Meisonui išėjus, Šonas perspėdamas bedė į mane pirštu. 

— Sėdėk čia ir netriukšmauk. Man reikia pagalvoti. 

Jis išjungė sandėliuke šviesą, bet paliko praviras duris. Stovėjau 
viena ir stengiausi nepravirkti. Trūksmingai gaudžiau orą, sukan- 


88 BECCA FITZPATRICK 


dau kumštį, kad necyptelėčiau. Ėmiau vis labiau nerimauti. Kas, 
jei neįtikinsiu Šono, kad paliktų Korbę? Jei išsitemps ją kartu, Kor- 
bei bus galas. Net jei ištvers sekinantį ir pavojingą žygį iki greitke- 
lio, bijojau, kad dėl jos būdo Šonas padarys ką nors žiauraus. 

Šniurkščiojau ir mirksėjau, kad nepravirkčiau balsu, kol pasi- 
jutau tvirčiau. Turėjau būti protinga. Dabar patikimiausias mano 
įrankis buvo mano smegenys. Reikėjo išnaudoti šį laiką padėčiai 
įvertinti. 

Prisiminiau, ką žinau apie Meisoną su Šonu. Šonas turi gin- 
klą. Tai reiškia, kad jis yra vadas. Ar tikrai? Meisonas nepanašus į 
pakaliką. Niekaip neperpratau jų draugystės. Nujaučiau, kad abu- 
du tarsi varžosi dėl valdžios. Mačiau, kaip Meisonas žiūrį į Šoną, 
šiam nematant. Tokį ledinį žvilgsnį lemia ne vien panieka. Galbūt 
pasibjaurėjimas? Tariausi pastebėjusi, kad Meisonas seka kiekvie- 
ną Šono žingsnį, lyg ieškodamas jo silpnybių ir ketindamas tuo 
pasinaudoti vėliau. Bet kodėl? 

Pro duris mačiau prieš blėstant ugnį mindžikuojant Šoną. Jis 
buvo užsidėjęs stetsoną, juodą kaubojaus skrybėlę, užsimaukšli- 
nęs iki akių. Gal ir be reikalo prisiminiau girdėjusi, kad neva din- 
gusi iš Džekson Holo Lorena Hantsmen buvo pastebėta su juodą 
stetsoną nešiojančiu kaubojumi. Nuo minties, kad tas kaubojus 
gali būti Šonas, nupurtė šiurpuliai. 

Žiūrėjau, kaip jis vaikšto pirmyn atgal, kandžiodamas kairės 
rankos nykščio šerpetą. Vaikščiojo susikūprinęs, šiūravo kojomis 
į grindis ir sukandęs dantis apie kažką įnirtingai galvojo. Atrodė 
gerokai neramus. 

Tarsi bet kurią akimirką galįs pratrūkti. 

SEPIINTAS 
SKYRIUS 


Užsnūdau. 

Pamažu mano galva nusviro ant kelių. Krūptelėjau, petį nutvil- 
kius diegliui, jis persmelkė mane iki pat klubo. Betoninės grindys 
neteikė nei komforto, nei šilumos. Nusišluosčiau seilę nuo burnos 
kraštelio ir sudrebėjau. Sandėliuko durys buvo uždarytos, sėdėjau 
tamsoje. Odą šiurpino nuo plono lango rėmo dvelkiantis skers- 
vėjis. Tebesnigo, bet ne didelėmis sūkuriuojančiomis snaigėmis, 
kaip anksčiau; dabar į langą beldė mažyčiai sniego grūdeliai tarsi 
saujomis žarstomas smėlis. 

Nežinau, kiek laiko prabėgo, bet dangus tebebuvo tamsus. Ne- 
girdėjau Šono žingsnių svetainėje nei prislopintų Korbės kūkčio- 
jimų tualete. 

Norėdama negalvoti apie savo baimę, mintyse permečiau na- 
melio išdėstymą, bent kiek buvau mačiusi, ieškojau kelių pabėgti. 
Laukujės durys, vienintelis man žinomas išėjimas, buvo priešin- 
goje namelio pusėje. Tektų perbėgti koridorių ir paimti Korbę, 

tada grįžti per svetainę iki prieangio, tylutėliai, nemačiomis, kad 
neišgirstų ir nepastebėtų Šonas. Be to, nežinojau, kur jis nukišo 
mūsų striukes. Per pūgą be jų ilgai neištvertume. O jei ir ištrūktu- 
me lauk, kur eitume? Tokiomis sąlygomis niekas nevažinėja - ne- 
rastume, kas galėtų mums padėti. 

Ar Šonas išėjo ieškoti Meisono? O gal pats užmigo? Svarsčiau, 
ar nepasinaudojus proga sprukti dabar. 

Man ketinant priglausti ausį prie durų ir pasiklausyti, ar neiš- 
girsiu Šono, jos tuoj pat atsidarė. 

Jis turėjo metalinę sulankstomąją kėdutę, kitoje rankoje laikė 
butelį alaus. Atsisėdęs ant kėdutės nutvilkė mane rūsčiu žvilgsniu. 

— Kas nutiko? — paklausiau. 

Šonas bedė į mane pirštu ir ištarė drebančiomis iš pykčio lū- 
pomis: | 

— Nekalbėk su manim. 

Jei prieš akimirką mane krėtė šaltis, tai iškart jį pamiršau — 
kaipmat išpylė prakaitas. Jo lūpos buvo suspaustos į brūkšnį, o 
primerktos akys... tos akys atrodė sklidinos neapykantos. Šonas 
užtrenkė duris, ir man ėmė taip daužytis širdis, kad, ko gero, buvo 
girdėti mums abiem. 

Jis gurkštelėjo alaus ir toliau svilino mane akimis. 

— Meisonas negrįžo. 

Sudvejojau, nebuvau tikra, ar Šonas laukia atsakymo. 

— Kiek laiko praėjo? — atsargiai paklausiau. 

— Daugiau kaip trys valandos. Jau po pirmos ryto. Brita, ar pa- 
melavai man? Ar priskiedei, kur palikai automobilį? 

— Gal jis pasiklydo, — skubiai ištariau. — Gal jam sunku nešti 
įrangą. 

— Meisonas pasiėmė roges. Įranga ne bėda. 

— Jei būtum leidęs mane kartu... 

Šonas taip greitai pašoko nuo kėdės, kad nė nesusigaudžiau, 
kas vyksta. Jis stvėrė man už gerklės ir bloškė atgal. Tada prispau- 

dė prie sienos. Taip sutrikau, kad prireikė kelių akimirkų skaus- 
mui suvokti. Puoliau kaip paklaikusi draskyti jo plaštaką, bet pirš- 
tai dar stipriau įsikibo į minkštą odą po smakru ir užspaudė man 
kvėpavimo takus. Sienos ėmė suktis akyse. 

— Tu pamelavai! 

Jis atleido ranką, kad galėčiau įkvėpti. Oras sušvokštė gerklėje. 
Papurčiau galvą: ne, ne, ne! 

— Jei Meisonas pasiklydo, tai todėl, kad pasiuntei jį ne tuo ke- 
liu. Jis ieško automobilio, esančio už daugybės kilometrų. Juk taip, 
Brita? Pamanei, kad išlyginsi žaidimo lauką? Pašalinsi Meisoną, 
kad judvi su Korbe būtumėt prieš mane vieną? Galbūt esi kvailes- 
nė, nei maniau, jei to ėmeisi. 

Grūmiausi su jo rankomis, bandžiau jas atplėšti sau nuo kaklo. 
Nebegalėjau įkvėpti. Nežinojau, ar jis mane nužudys. Baisėjausi, 
kad taip ir nutiks. 

— Atėmei iš manęs Meisoną, tai gal man atimti iš tavęs Korbę? 

Persigandusi išplėčiau akis. 

— Jei žaisime žaidimus, ir pats žinau kelis, - Šono veidas buvo 
čiu. - Taip, Brita. Tu jau paėjai, o dabar mano eilė, juk tokios tai- 
syklės? 

Jis atleido gniaužtus, ir aš springdama įtraukiau oro. Vos man 
įkvėpus, Šonas vėl prispaudė mano kaklą prie sienos. 

— Ar nusiuntei Meisoną klaidinga kryptimi? Jei nusiuntei, man 
nepatiks. Bet jei prisipažinsi, galėsime ką nors padaryti. Linktelėk, 
jei supratai. 

Linktelėjau svaigstančią galvą. 

— Pasiruošusi kalbėti? 

„Taip, taip“, - vėl linktelėjau. Plaučius plėšė skausmas. Jaučiausi 
taip, tarsi krūtinę slėgtų betono luitas. 

Šonas atleido ranką, o aš suvaitojau iš palengvėjimo. 

— Dar pusvalandį, duokite Meisonui nors tiek, - meldžiau. - 
Tebesninga. Pusnys gilios, jis užtruks, kol pasieks mašiną ir sugrįš, 
be to, tempiasi daug daiktų. Jam viskas gerai, tiesiog klampoja lė- 
čiau, nei manėme. 

Tikėjausi, kad Šonas prapliups įsiūčiu. 

Sandėliuko durys sutirtėjo staktoje, tarsi namelyje būtų staiga 
pasikeitęs slėgis. Pro jų apačią tuoj pat plūstelėjo ledinio oro srovė. 
Mudu su Šonu iškart akimirksniu atsigręžėme. Laukujės durys su 
trenksmu užsidarė, medinėmis grindimis nukaukšėjo žingsniai. 

— Eisai, - šūktelėjo Šonas, — bičiuli, ten tu? 

Sandėliuko durys atsilapojo. Šonas nekaltai nuleido rankas, o 
aš atšokau ir įsispraudžiau į kampą trokšdama prasmegti kiaurai 
sieną. 

Meisonas pagrabaliojo sieną prie durų, kol surado šviesos jun- 
giklį. 

— Kas čia vyksta? — paklausė žvelgdamas tai į vieną, tai į kitą. Jo 
veidas buvo sugrubęs nuo šalčio, plaukuose ir antakiuose blizgė- 
jo tirpstančio sniego lašai. Striukės pečiai ir rankovės buvo storai 
aplipę sniegu. 

— Mudu tik kalbamės, — kuo ramiausiai atsakė Šonas. — Tiesa, 
Brita? 

Neatsiliepiau. Padrikai gaudžiau orą. Kiekvienas jo gurkšnis 
brozdino gerklę. Atsargiai pasičiupinėjau kaklą. Kai paliečiau po 
oda liepsnojančias kraujosruvas, net akys sudrėko. 

Vos neapsivėmiau. Dingojosi, kad jis plieninėmis rankomis tebe- 
gniaužia man kaklą. Prieš akis vėl išvydau neapykantos kupiną jo 
žvilgsnį. 

— Turi įrangą? — Šonas kreipėsi į Meisoną. 

Mano panikos apimtą protą užgriuvo iracionalios mintys. Rei- 
kėjo ištrūkti. Turėjau bėgti. Gal nesušalsiu miške, gal išgyvensiu. 

Surizikuosiu, kad tik pabėgčiau nuo Šono. Bėgsiu, be paliovos 
bėgsiu, kol man bus saugu. 
- — Kaip įranga? Tiks? - kamantinėjo Meisoną jis. 

Tasai atsakė neiškart. Pajutau slegiantį jo žvilgsnį. Norėjau pra- 
sikasti pro sieną ir sprukti į mišką. Pasitaikius pirmai progai, turė- 
siu ja pasinaudoti, nes kitos gali ir nebūti. 

— Kas nutiko jos kaklui? - paklausė Meisonas. 

— Užklupau rišantis šaliką kaip kilpą ant kaklo, - prunkštelėjęs 
atsakė Šonas ir parodė į gulintį ant grindų raudoną mano šaliką. 
Prieš užsnūsdama buvau jį nusirišusi, suvyniojusi į kamuoliuką ir 
priglaudusi prie krūtinės, kad turėčiau ką nors jaukaus. — Ar gali 
patikėti? Dar pora minučių, ir būtų pasismaugusi. Reikės stebėti, 
kad nenusižudytų. 

Šaltai jo rankai palietus man skruostą, krūptelėjau. 

— Daugiau jokių fokusų, Brita. Gal tu ir geriau pažįsti šiuos kal- 
nus, bet tavo draugė pasirodė esanti geresnė viešnia. Ko gero, dar 
apsigalvosiu dėl tavęs. 

— Ar galiu pasikalbėti su Korbe? — sukuždėjau gergždžiančiu 
balsu. 

— Kas čia per klausimas? — irzliai atsakė Šonas. — Kaip manai, 
ką atsakysiu? 

— Noriu įsitikinti, kad jai viskas gerai. 

— Ji sveika. 

— Prašau leisti ją pamatyti. Pažadu nieko nedaryti, - turėjau 
pasakyti jai, kad pabėgsime. Pirmai progai pasitaikius. Velnias 
žino, ką dar gali iškrėsti Šonas. 

— Nežinau, - numykė tasai. - Jau bandei nusižudyti. Aišku tik 
tiek, kad negaliu tavim pasitikėti. 

Meisonas jau kurį laiką netarė nė žodžio, žvilgtelėjusi pama- 
čiau jį vartant šaliką rankose. Rudos akys stebeilijo į medžiagą. 
Gal tik įsivaizdavau, bet jis atrodė sunerimęs, tvirtai sukandęs 

dantis. Ar patikėjo Šonu? Nebuvau tuo tikra. Jei plyšys tarp jo ir 
Šono praplatės, tai gali pagelbėti mums su Korbe. Gal net pavyks 
patraukti Meisoną savo pusėn. Gal jis padės mums pabėgti. 

Vėl pabandžiau išnarplioti mįslingus Šono ir Meisono santy- 
kius. Šonas pamelavo Meisonui, bandė nuslėpti savo veiksmus. 
Regis, tai buvo dar viena užuomina. Dar vienas įrodymas, kad jis 
nėra viršesnis. Ar bijo Meisono keršto, jei mane nuskriaus? Tikrai 
per mažai žinojau apie Meisoną, kad juo pasitikėčiau, bet suvo- 
kiau jo bijanti kur kas mažiau nei Šono. Kad ir kas nutiktų, laiky- 
siuosi arčiau Meisono. Jei neklystu, jis neleis Šonui toliau skriausti 
manęs. 

— Reikia atsirinkti įrangą, - pagaliau pasakė Šonui Meisonas. — 
Nuspręsti, ko mums prireiks, o ką galime palikti. 

— Nereikėjo imti įrangos, kurios mums neprireiks, - supeikė 
jį Šonas. 

— Buvau sušalęs, todėl skubėdamas stvėriau, kas pasitaikė po 
ranka, - atrėžė Meisonas. — Ar žiūrėjai pro langą? Smarkiai pusto. 
Todėl dvigubai ilgiau užtrukau, kol nuėjau ir sugrįžau. O dabar 
galime atsirinkti, ko reikia. 

Šonas pritariamai suniurnėjo. 

— Gerai. Turim laiko. Vis tiek trauksime tik nustojus snigti. 

Eidamas paskui Šoną Meisonas dar dirstelėjo per petį, tarsi 
būtų kažką prisiminęs. Rudos jo akys trumpam susitiko su ma- 
nosiomis. 

— Beje, radau Korbės insuliną. Nebuvo sušalęs. Regis, spėjau 
pačiu laiku. 

ASTUNTAS 
SKYRIUS 


Likusi viena sandėliuke, sustingau kaip įbesta, širdis mušė pa- 
drikai. Nuslydau siena žemyn ir atsisėdau ant grindų. Šį kartą 
man neberūpėjo per grindis besismelkiantis šaltis. Galva ūžė 
nuo minčių. Mes neturėjome jokio insulino, nes Korbė nebuvo 
diabetikė. Meisonas turėjo tai suprasti. Jis rado įrangą, vadinasi, 
išrausė visą vranglerį. Pamelavo radęs insulino, tik neįstengiau 
perprasti, kodėl. 

Svarsčiau, ką Meisonas bandė man pasakyti. 

Puikiai prisiminiau jo žodžius, balso išraišką, kūno kalbą. Už- 
siminė apie insuliną jau išeidamas iš sandėliuko, bet sąmoningai. 
Tarsi būtų norėjęs mane nuraminti: saugau tavo paslaptį - kol kas. 

Staiga pajutau troškimą pasikalbėti su Meisonu akis į akį. Tu- 
rėjau išsiaiškinti, kodėl jis pamelavo dėl manęs ir ko nori mainais. 
Atgalia ranka pasitryniau kaktą. Dar turėjau ir pasiruošti. 

Kai nustos snigti, mes iškeliausim. Užsimesim įrangą ant pe- 
čių, ir aš nuvesiu juos nuo kalno, nors niekada nesu nuo jo nulipu- 

si pati. Išsitraukiau Kelvino žemėlapį saugodamasi, kad nesuplė- 
Čia buvo bekelės žygio maršrutų, urvų, šaltinių, apleistų trobelių, 
kuriose kadaise glaudėsi kailinių žvėrelių medžiotojai - Kelvinas 
buvo viską ištyrinėjęs ir uoliai sužymėjęs. 

Netrukus atradau Aidelvaildę ir greitkelį — jis buvo pažymė- 
jęs juos abu. Kuo ilgiau skaičiau žemėlapį, tuo tikresnė buvau dėl 
mūsų esamos vietos. Kelvinas pažymėjo namelį pietuose šalia vie- 
no iš didesniųjų ežerų, toli nuo pagrindinio kelio, o prie jo parašė 
pastabą „negyvenamas; baldai, elektra“. Jei čia iš tiesų buvo tas na- 
melis, tai mano nuvažiuota per toli. Aidelvaildė liko maždaug už 
aštuonių kilometrų. | 

Sustingau. O kas, jei apgaučiau Šoną su Meisonu ir, užuot ly- 
dėjusi iki greitkelio, nuvesčiau juos į Aidelvaildę? Bet ši įsikūrusi 
aukščiau, ir jei siūlysiu kopti aukštyn, jie iškart ims įtarinėti. Ko! 
kas teks traukti žemyn, greitkelio link. Tolyn nuo Aidelvaildės, to- 
lyn nuo Kelvino. 

Žiūrėdama pro langą tariau sau, kad kai nustos snigti, išsisklai- 
dys debesys ir pasirodys žvaigždės, tamsa nebeatrodys tokia beri- 
bė ir beviltiška. 

Ėmiau braukyti pirštu per užledėjusį stiklą. P-A-D-Ė-K-I-T-E. 
Raidės perskrodė šerkšną, bet tuoj pat užsitraukė. Svarsčiau, kur 
dabar galėtų būti Kelvinas. Norėjau tikėti, kad jis rado vranglerį ir 
spėlioja, kur link galėjome nueiti. Turėjau vilties, kad taip ir yra. 
Bet ar jis ras mus, kol išeisime? Užsimerkusi sukuždėjau beviltišką 
maldelę: „Parodyk jam kelią, parodyk kuo greičiau“ 

Kelvinas geriau už bet ką pažįsta šiuos kalnus. Ir yra labai su- 
manus. Sugebėtų pergudrauti Meisoną su Šonu - jei mus rastų. 
Mokykloje mokėsi vidutiniškai, bet tik todėl, kad nesistengė. Ži- 
nojau, kad taip darė daugiausia tam, kad paerzintų tėtį. Kelvi- 
nas mokykloje buvo atsipalaidavęs, ir kuo labiau jį baudė ponas 

Verstygas, tuo labiau jis tinginiavo. Kartą, pažymių knygelėje pa- 
matęs labai prastus pažymius, ponas Verstygas išmetė Kelviną iš 
namų. Kelvinas tris dienas gyveno viešbutyje, kol Korbė įtikino 
tėtį priimti jį atgal. Kai Kelvinas iš ACT* gavo 31 balą, o iš SAT** 
stulbinančius 2100 taškų, užuot didžiavęsis ar lengviau atsikvėpęs, 
ponas Verstygas įsiuto, kad sūnus įrodė jį buvus neteisų — Kelvi- 
nas galėjo savo jėgomis įstoti į tokį aukščiausio lygio universitetą 
kaip Stanfordas. 

Pernai mokykloje sklandė gandai, kad ponas Verstygas pa- 
aukojo Stanfordui nemenką sumą ir nupirko Kelvinui vietą, bet 
Korbė prisiekė, kad tai netiesa. „Tėtis nieku gyvu nebūtų padėjęs 
Kelvinui, ypač po to, kai šis taip puikiai išlaikė stojamuosius egza- 
minus“, — sakė ji man. 

Žingsniavau pirmyn atgal mažyčiame sandėliuke, kovodama 
su šalčiu, nuo kurio rankos pašiurpo kaip žąsies oda. Priėjusi ga- 
linę sieną, norėjau apsigręžti, bet žvilgsnis užkliuvo už didžiulės 
senovinės įrankių dėžės, stovinčios ant apatinės plastikinės lenty- 
nos. Buvau tokia išsiblaškiusi ir persigandusi, kad anksčiau jos nė 
nepastebėjau. Gal dėžėje yra daiktų, kuriuos galėčiau panaudoti 
kaip ginklą? 

Saugodamasi netriukšmauti nutempiau nudrengtą rūdimis ap- 
ėjusią dėžę ant betoninių grindų. Atstūmiau užšovus ir nukėliau 
dangtį. 

Pamažu atėjo suvokimas, jis ėmė slėgti mane it šaltas drėgnas 
debesis. 

Bandžiau suprasti, kas tai. Dėžėje gulėjo ilgi blyškūs strypai ir 
rutulys su dviem didelėmis skylėmis po antakių linkiais, po jomis, 


* ACT (American College Testing) - standartizuoti vidurinių mokyklų mokslei- 
vių pasirengimo stoti į universitetą testai, vertinami balais nuo 1 iki 36. 

** SAT (Scholastic Aptitude Test) - dažnai naudojami standartizuoti stojančių 
į universitetą vidurinių mokyklų moksleivių testai, vertinami balais nuo 600 
iki 2400. 

rutulio viduryje, žiojėjo trečia skylė —- nosis. Kieta, sudžiūvusi oda 
ir jungiamasis audinys laikė beveik sudūlėjusį kūną vientisą. 

Augte priaugusi prie žemės tyliai aiktelėjau. Protu suvokiau, 
kad tas kūnas - sprendžiant iš nešvarios juodos vakarinės suknios, 
moters, - manęs nenuskriaus. Jis tebuvo dingusios gyvybės lieka- 
na. Mane labiau gąsdino tai, kad šiame sandėliuke kažkas numirė. 
Kažkas buvo čia įkalintas kaip ir aš. Dingojosi, lyg man prieš akis 
būtų atsiradęs langas, ir pro jį būčiau išvydusi savo pačios likimą. 

Stipriai užsimerkiau. Kai pagaliau atsimerkiau, negyvas kūnas 
tebebuvo priešais akis. Dantinga kaukolės šypsena tarsi bylojo: 
„Tavo eilė“ 

Užvožiau dangtį. Atsitraukiau. Riksmas įstrigo gerklėje. 

Negalėjau pasakyti Meisonui ar Šonui, ką mačiau. Tikriausiai 
jie žinojo apie kūną. Gal patys čia ir paliko. Visai nereikėjo, kad 
suprastų mane žinant dar vieną jų paslaptį. Mano gyvybė ir taip 
kabojo ant plauko. 

Prikandusi virpančią lūpą, mėginau atsikratyti to kūno vaizdo, 
stengiausi negalvoti apie mirtį. 

DEVINTAS 
SKYRIUS 


Girdėjau, kad žmonėms, atsidūrusiems arti mirties, prieš akis pra- 
bėga visas jų gyvenimas. Besvarstant, kokį likimą man paruošė 
Šonas su Meisonu, užvaldė prisiminimai apie Kelviną; beviltiškai 
tikėjausi, kad jis ieško mūsų. 

Pirmą kartą vykdama stovyklauti su Verstygais, buvau vienuo- 
likos, o Kelvinas trylikos. Ėjo liepa, ir kalnai po miesto karščių 
teikė vėsią atgaivą. Mudvi su Korbe pagaliau buvome ganėtinai 
didelės miegoti lauke vienos, ir ponas Verstygas padėjo mums pa- 
statyti palapinę vidury vešlios žalios pievelės už Aidelvaildės. Jis 
pažadėjo palikti atrakintas virtuvės duris, jei mums naktį prireiktų 
į tualetą. 

Mudvi su Korbe turėjome pasikreikę ant palapinės grindų lūpų 
dažų, pudros, blakstienų tušo ir paeiliui dažėme viena kitą Keitės 
Peri stiliumi. Baigusios šį darbą ketinome filmuoti savo muzikinį 
klipą „Karšta ir šalta“. Korbė siekė šlovės ir laukė nesulaukė filma- 
vimo pradžios. 

Kai ji dažė man lūpas raudono obuolio spalvos lūpų dažais, 
lauke išgirdome kažką panašaus į vaiduoklio dejones. Per palapi- 
nės medžiagą prasiskverbė šviesos spindulys. 

„Kelvinai, palik mus ramybėje!“ — šūktelėjo Korbė. 

„Nusiramink, - jis atsegė palapinės užtrauktuką ir įlindo vi- 
dun. — Tik atnešiau žibintuvėlį. Mama sakė, kad pamiršot“ 

„Puiku, - ji išplėšė žibintuvėlį jam iš rankų. —- O dabar dink. Eik 
žaisti su Rohanu Larsenu“, - pašaipiai pridūrė. 

Kelvinas iššiepė dantis kaip šuo. 

„Kuo prastas Rohanas?“ — paklausiau. Korbė pakvietė stovy- 
klauti mane, o Kelvinas turėjo pakviesti Rohaną. Maniau, kad juo- 
du draugai. 

„Tėtis liepė Kelvinui jį pasikviesti, - patenkinta iš aukšto pa- 
reiškė Korbė, - bet Kelvinas negali jo pakęsti.“ 

„Tėčiui patinka Rohanas, nes gerai žaidžia tenisą, yra protingas, 
ojo tėvai turi krūvas pinigų, — paaiškino man Kelvinas. — Tėtis ti- 
kisi, kad man bus į naudą bendrauti su juo. Neleidžia net draugų 
pasirinkti. Esu septintokas, o jis rūpinasi, su kuo man draugauti. 
Nesąmonė. Jis tikras kvailys.“ 

Neramiai dirstelėjau į Korbę. 

„Ar jis ir tave vertė pakviesti mane?“ — negalėjau pakęsti min- 
ties, kad Kelvinas su Korbe prunkščia man už nugaros. 

„Tėtis taip elgiasi tik su Kelvinu“, - patikino ji. 

„Nes esi jo princesė, — niūriai, bjaurėdamasis atkirto tasai. — 
Jam nusispjaut, ką darai“ 

„Nešdinkis“, - drėbė Korbė, prikišusi nosį broliui prie veido. 

„Aišku, dingsiu. Bet pirmiau, merginos, ar žinot, kokia šian- 
dien diena?“ — paklausė jis. 

„Penktadienis“, - atsakiau. 

Jam suspindo akys. 

„Trylikta diena“ 

„Penktadienis ir trylika yra kvailas prietaras, - atšovė Korbė. — 
Dink, kol nepradėjau rėkti. Pasakysiu mamai, kad bandei dirstelėti 
Britai po apatiniais. Visą savaitgalį nebūsi prileistas prie kompiu- 
terinių žaidimų“ 
nais baltais apatiniais, jų gumelė vienoje vietoje buvo atplyšusi. Jei 
jis būtų juos pamatęs, būčiau mirusi iš gėdos. 

„Brita manęs neišduotų, juk taip?“ — paklausė manęs. 

„Aš nesikišiu“, - sumurmėjau. 

„Jei penktadienis ir trylikta diena tėra prietaras, kodėl viešbu- 
čiuose nebūna trylikto aukšto?“ — paklausė Kelvinas sesers. 

„Viešbučiuose nebūna trylikto aukšto?“ — vienu balsu atkarto- 
jome mudvi su Korbe. 

„Ne. Jis pernelyg nelaimingas. Tryliktuose aukštuose pasitaiky- 
davo per daug gaisrų, savižudybių, žmogžudysčių ir pagrobimų. 
Pagaliau žmonės įgavo proto ir iškirpo tą aukštą“ 

„Tikrai?“ — išplėtusi akis paklausė Korbė. 

„Ne žirklėmis, kvaišele. Jie pervadino jį kitaip. Visi trylikti 
aukštai tapo 12A. Kad ir kaip ten būtų, yra priežastis, kodėl tu- 
rėtumėte bijoti penktadienio tryliktą dieną. Tada iš kapų pakyla 
vaiduokliai ir atneša žinią gyviesiems“ 

„Kokią žinią?“ — paklausiau jausdama maloniai šiurpstant 
sprandą. 

„Net jei tavim tikėtume, - o mes netikime - kodėl mums tai 
pasakoji?“ 

Kelvinas kyštelėjo ranką laukan ir įsitempė į vidų mėlyną krep- 
šį. Iš įtemptos medžiagos buvo matyti, kad viduje esama kažkokio 
daikto aštriais kampais. 

„Manau, kad reikėtų patikrinti, ar vaiduokliai siunčia mums 
kokią nors žinutę“ 

„Papasakosiu mamai, kad tyčia bandai mus išgąsdinti“, - pa- 
reiškė Korbė atsargiai žvilgčiodama į krepšį ir stodama ant kojų. 

Kelvinas pačiupo ją už pižamos rankovės ir pargriovė ant 
žemės. 

„Jei penkias minutes patylėtum, parodyčiau tau šį tą nepapras- 
ta. Rimtai nepaprasta. Nori pažiūrėti?“ 

„Aš noriu“, - tariau. Dirstelėjusi į Korbę supratau, kad taip sa- 
kyti nederėjo, bet man tai nerūpėjo. Norėjau kuo ilgiau išlaikyti 
Kelviną palapinėje. Jo oda buvo auksinė, nurudusi nuo praleistų 
prie Džeksono ežero dienų, o ūgis bemaž toks kaip jo tėčio. Korbė 
man papasakojo, kad vasarą Kelvinas pradėjo daryti atsispaudi- 
mus ir atsilenkimus, ir tai krito į akį. Jis atrodė daug geriau už 
kitus penktokus. Buvo panašus į vyrą. 

Jis ištraukė iš krepšio medinę dėžę. Ant lentos juodomis vin- 
kliomis raidėmis buvo atspausdinta abėcėlė, po ja surašyti skaičiai 
nuo vieno iki dešimt. Iškart supratau, kad tai spiritizmo lentelė. 
Tėtis mudviem su Janu tokių žaidimų žaisti neleido. Sekmadienio 
mokykloje mokytojas man pasakojo, kad lentelė turinti velniškų 
galių. Man per nugarą nubėgo šiurpuliukai. 

Tada Kelvinas iš krepšio išėmė nedidelį trikampį prietaisą su 
stiklu per vidurį ir padėjo ant lentelės. 

„Kas čia?“ — paklausė Korbė. 

„Spiritizmo lentelė“, - atsakiau. Žvilgtelėjau į Kelviną, o jis pri- 
tardamas linktelėjo. 

„Kam ji?“ 

„Ja naudojasi mediumas dvasioms iškviesti, kad šios atsakytų į 
jo klausimus“, - paaiškino Kelvinas. 

„Ar naudojantis tokia lentele nereikia laikytis už rankų?“ - pa- 
klausiau vildamasi, kad mano girdėti gandai teisingi ir kad Kelvino 


akyse pasirodysiu daug žinanti. 

„Panašiai, - atsakė jis. - Du žmonės uždeda pirštus ant rodyk- 
lės. Gali būti, kad tie pirštai susilies:“ 

Pasislinkau arčiau jo. 

„Neliesiu tavo bjaurių prakaituotų rankų, — pareiškė jam Kor- 
bė. —- Pradėsiu dvokti kaip tavo papilvės antdėklas. Mačiau kišant 
rankas už kelnių, kai niekas nemato“ 

Mudvi su Korbe prunkšdamos užsikimšome burnas, bet Kel- 
vinas ramiai atsakė: 

„Jūs esat visiškos nesubrendėlės. Laukiu nesulaukiu, kada galė- 
siu rimčiau pasikalbėti su jumis: 

„Aš irgi“, — svajingai pamaniau. 
akis. - Tėra vienintelė taisyklė: negalima stumdyti rodyklės. Rei- 
kia leisti jai judėti pačiai. Turite leisti ją judinti dvasioms, nes tik 
jos regi ateitį.“ 

„Ar manai, kad čia yra vaiduoklis?“ — bandydama užgniaužti 
juoką teatrališkai sukuždėjo Korbė. 

Kelvinas apšvietė žibintuvėliu palapinės kampus. Palapinė 
buvo nedidelė, bet jis norėjo mums parodyti, kad esame visiškai 
vieni. Jei rodyklė sujudėtų, tai tik dėl antgamtinių priežasčių. 

„Klauskite bet ko, - jis tarė mums. — Pasiteiraukite apie savo 
ateitį.“ 

„Ar ištekėsiu už Kelvino Verstygo?“ — pamaniau. 

„Jei šitai iš tiesų veiks, primyšiu į kelnes“, - pažadėjo Korbė. 

Bijojau spiritizmo lentelės, būgštavau, kad tėtis sužinos, jog su ja 
žaidžiau, todėl apsidžiaugiau, kai Kelvinas pasakė pradėsiąs pirmas. 

Jis tyliai, iškilmingai paklausė lentelės: 

„Kuris iš mūsų trijų mirs pirmas?“ 

Nurijau seilę ir nervingai įsistebeilijau į rodyklę. Širdis veržėsi 
iš krūtinės, supratau, kad lioviausi kvėpuoti. Korbė juokavo apie 
prišlapintas kelnes, bet aš maniau, kad tai gali virsti tikrove. 

Iš pradžių rodyklė nejudėjo. Sugavau Korbės žvilgsnį, ji gūž- 
telėjo pečiais. Pagaliau rodyklė ėmė lėtai slysti link juodų raidžių. 

K. 

„Prisiekiu, nestumdau jos“, - Korbė nervingai dirstelėjo į Kelviną. 

„Patylėk, — subarė jis. —- Aš ir nesakiau, kad stumdai“ 

E. 

„Jergau, — tarė ji. - Jergau. Jergau!“ 

L. 

„Man baisu“, — užsidengiau akis. Bet negalėjau pakęsti įtam- 
pos, todėl dirstelėjau pro praskleistus pirštus. 

„Kaip mirs Kelvinas?“ — sukuždėjo Korbė lentelei. 

V-I-R-V. 

„Virv? — pakartojau dvejodama, ar toks ir yra atsakymas. — Ar 
tai reiškia „virvė?“ 

Kelvinas ėmė man linkčioti, kad patylėčiau. 

„Kas mane nužudys?“ — susiraukęs paklausė dvasios. 

T-Ė-T. 

Palapinėje kažkas nutiko. Kelvino smakras trūktelėjo, tarsi jis 
būtų labai smarkiai sukandęs dantis. Sūpuodamasis ant kulnų, su- 
raukęs antakius daiktan, jis kone su neapykanta spoksojo į spiri- 
tizmo lentelę. 

„Tėtis nė už ką nežudytų tavęs, - tyliai sukuždėjo Korbė. - Kel- 
vinai, tai tik žaidimas. 

„Nebūk tokia tikra, — patylėjęs kuždesiu atsakė tasai. — Jis pa- 
renka man draugus ir sprendžia, kokia sporto šaka tinkamiausia. 
Peržiūri visas mano namų darbų užduotis ir daugumą liepia atlikti 
iš naujo. Tikriausiai išrinks ir universitetą, kur turėsiu stoti, ir ką 
turėsiu vesti. Brita teisi: dvasia norėjo pasakyti „virvė“ Tėtis jau 
pradeda mane smaugti. 

Prisiminimas nebuvo malonus, bet, įkalinta sandėliuke su ne- 
gyvėle, neįstengiau pagalvoti apie nieką kita. Toks senas prisimini- 

mas apie Kelą akino mane elgtis su juo atlaidžiau. Augti jam buvo 
nelengva. Gal jis ir buvo man neištikimas, įskaudino mesdamas 
mane, bet nebuvo toks jau blogas. 

Jei Kelvinas mus išgelbės, pažadėjau sau, viską jam atleisiu. 

DESIMTAS 
SKYRIUS 


Nukritus paskutinei snaigei, mano mintis vis dar buvo užvaldęs 
kūnas įrankių dėžėje. Gulėjau susirangiusi ant grindų ir bandžiau 
užmigti, kad pamirščiau, kaip šalta, kol Šonas atidarė sandėliuko 
duris. Mano buveinėje tvyrojo tokia neįžvelgiama tamsa, kad pro 
duris tvykstelėjęs spindulys kone apakino. 

— Kelkis. Išeiname. 

Tebebuvau tarpinės būsenos, nei mieganti, nei būdraujanti. 
Šonui bakstelėjus batu man į šonkaulius, tučtuojau išsitiesiau. 

— Kur Meisonas? - instinktyviai paklausiau. 

— Kelia Korbę. Juodu pasitiks mus lauke, - jis numetė man po 
kojų striukę ir didelį ryšulį. - Apsirenk. 

Stengiausi neparodyti nevilties. Jis vesis ir Korbę. Labai rizi- 
kavau meluodama apie insuliną, bet to nepakako įtikinti Šoną ją 
palikti. Teks susitaikyti su tuo, kad ji neis ieškoti pagalbos. Dabar 
niekas mūsų neberas. Pasijutau vis labiau užvaldoma siaubo. 

Apsirengusi žygio drabužius užsimečiau kuprinę ant pečių, jos 
svoris sutrikdė mano pusiausvyros centrą. Džiaugiausi, kad jau 

kelis mėnesius pratinausi nešioti vis didesnį svorį kuprinėje. Tu- 
rėjau sugalvoti, kaip pasiimti į ją ir kelis Korbės daiktus. Antraip ji 
tikrai neištvers — nesitreniravo su manim, nes vylėsi, kad sunkiau- 
sius daiktus neš Meškis. 

— Turi du miegmaišius, kilimėlius, tualetinio popieriaus ir 
drabužių, kuriuos Eisas paėmė iš krepšių tavo mašinoje, — tarė 
Šonas. - Mudu su Eisu nešime tavo javainius, vandenį, skiltuvą, 
ciklopus, žibintuvėlius, gertuves, antklodes ir kompasus, - jis per- 
vėrė mane grasinančiu žvilgsniu. — Jei pabėgsi, ilgai neištversi. 

— Kiek dabar laiko? 

— Trys. 

Trečia ryto. Taigi šiek tiek nusnaudžiau. Tikėjausi, kad Korbė 
irgi nusnūdo. Mums prireiks energijos žygiuojant bekele. 

— Man reikia į tualetą. 

— Neužtruk. 
stengdamasi kuo geriau įsiminti orientyrus. Tada sulanksčiau že- 
mėlapį ir įsikišau po marškinėliais, prisispaudžiau prie širdies, kad 
nepamesčiau. Apsivyniojau galvą raudonuoju šaliku lyg improvi- 
zuota slidininko kauke. Švelniai medžiagai trinantis į skruostą, 
prieš akis iškilo tėtis, padovanojęs man tą šaliką. Bandžiau prisi- 
minti, ar atsisveikindama tvirtai jį apkabinau. 

Mudu su Šonu išėjome lauk į tamsą. Sniegas siekė mano batų 
viršų, o medžiai aplinkui atrodė it nudažyti sniegu. Vėjas nurimo, 
pasirodė pilnatis, metanti ant blizgančio sniego baugią sodrią 
melsvą šviesą. Sulig kiekvienu žingsniu girdėjau gurgždant sniegą; 
viršutinis sluoksnis buvo sušalęs, bet po juo mano batai lengvai 
smigo lyg į miltus. 

— Kur Meisonas su Korbe? — man prabilus, iš burnos virto 
garas. 

— Išėjo pirmi. Pasivysime. 

— Jie žino kelią iki greitkelio? — paklausiau sutrikusi. Maniau, 
kad Meisonui su Šonu kaip tik todėl ir reikėjo manęs. 

— Norime išbandyti kompasus. Tik sek paskui mane. 

Šonas ėjo laikydamas kompasą delne, bet kažkas buvo ne taip. 
Išbandyti kompasus? Atskirai? Susiraukusi tariau: 

— Turėtume laikytis kartu. 

— Tu, - Šonas staiga atsigręžė ir prikišo veidą, — neįsakinėsi. 

Sunerimusi atšokau atgal. Jis kurį laiką spoksojo į mane, tada 
pertraukė įtemptą tylą šiurpiu kikenimu. Nenorėjau keliauti viena 
su Šonu, bet neturėjau ko rinktis. Kol kas geriausia išeitis buvo ne- 
stoti jam skersai kelio. Netrukus turėjome susitikti su Meisonu ir 
Korbe. Nemaniau, kad Šonas būtų ėmęs skriausti mane Meisono 
akivaizdoje. Ne todėl, kad būčiau nusprendusi pasitikėti Meisonu. 
Bet jis priskiedė apie insuliną, kad neišaiškėtų mano melas, o tai 
turėjo ką nors reikšti. 

Pamažu kopėme nuo kalno. Šonas dairėsi tai į kompasą, tai į 
tamsą priešais mus. Jei nepradės vėl snigti, paliksime pėdsakus 
nuo pat namelio. Meldžiausi, kad Kelvinas juos rastų. 

Po kelių minučių šešėliuose tarp medžių subolavo žmogaus 
pavidalas. Iš pradžių pamaniau, kad man pasirodė, bet artėdamas 
jis vis ryškėjo. Širdis sutvaksėjo iš tokio netikėtumo. Tas nepažįs- 
tamasis galėtų man padėti. Tikriausiai Šonas irgi jį pamatė, nes 
nutaikė ciklopą ton pusėn ir apšvietė žmogų šviesos spinduliu. 

— Radai mus! - patenkintas šūktelėjo. 

Man stabtelėjo širdis — atpažinau Meisoną, prisidengusį akis 
nuo tviskinančio ciklopo. 

— Nuleisk žibintuvą. 

Šonas priartino kompasą prie Meisono kompaso ir sulygino jų 
rodmenis. 

— Regis, dabar veikia abu. Krizės išvengta. 

— Dėl generatoriaus namelyje kompasas rodė į kitą pusę. Regis, 
dabar gerai veikia ir jis. 

— Kur Korbė? — paklausiau dairydamasi po mišką Meisonui 
per petį ir laukdama jos išnyrant iš tamsos. 

Meisonas su Šonu susižvelgė, bet neatsakė. 

— Kur ji? — paklausiau dar kartą, turėdama šiokią tokią viltį — 
ir apimta panikos. Meisonas nukreipė žvilgsnį į šalį, vengdamas 
mano akių. Ko jie man nesako? 

— Liko namelyje, - pagaliau tarė Šonas. 

Sutrikusi sumirksėjau. 

— Ką? 

— Trūksta atsargų, — šiurkščiai atsakė jis. - Ėmėme tik tai, ko 
reikia mums. O jos mums nereikia. Ypač sergančios. 

Jo žodžiai sugaudė man širdyje, susijaudinau, bet nujaučiau, 
kad turiu pasisaugoti. Nenorėjau per anksti džiaugtis. 

— Bet sakei, kad eisime visi kartu. 

— Atsimenu, ką sakiau, bet padėtis pasikeitė. Korbė liko name- 
lyje. Nepažįsta kalnų, kaip tu, ir mums tik trukdytų. 

Sustojau. Dusau nuo vilties ir palengvėjimo. Jie paliko Korbę 
namelyje. Jei ji namelyje ištvers bent dieną be maisto, kol nutirps 
sniegas, tai išsigelbės. Gal net prisišauks pagalbos. Dar geriau, 
Kelvinas gali pastebėti namelio žiburius ir ją surasti. Korbė jam 
viską papasakos, ir jis ateis manęs ieškoti. Tereikia dar kurį laiką 
išlikti drąsiai. 

Ir sureaguoti į pakeistą planą taip, kaip tikisi Šonas. Negalėjau 
išsiduoti jam, kad to ir siekiau, kad turiu slaptą sumanymą. 

— Turime grįžti! — šūktelėjau. - Nuvesiu jus nuo kalno, bet 
pirmiau turime pasiimti Korbę. Suvalgėme visą maistą. Jei užšals 
vamzdžiai, ji nebeturės vandens. Praeis ne viena diena, kol kas 


nors ją suras. Turime grįžti. 

Akies krašteliu pastebėjau, kaip Šonas išsitraukė pistoletą iš 
striukės kišenės. Jo veidas buvo abejingas. 

— Kuo greičiau nuvesi mus nuo kalno, tuo daugiau laiko turėsi 
grįžti ir išgelbėti draugę. 
prisiminiau norėjusi jį pabučiuoti, vos nesublogavau. Dar niekad 
gyvenime nebuvau taip suklydusi dėl jokio žmogaus. Gerklėje su- 
kilo šiltas rūgštus skystis. Taip troškau dėmesio, norėjau kažin ką 
įrodyti Korbei, kad užkibau už šito pabaisos kabliuko. 

Pagaliau visiškai aiškiai išvydau padėtį. Šonas tikėjosi palikęs 
Korbę mirti. Ir nė kiek nesigailėjo. Kai nuvesiu jį su Meisonu nuo 
kalno, niekas jam nebekliudys susidoroti ir su manimi. Išgelbėjau 
Korbę, bet niekas nebesaugojo mano gyvybės. 

Pasilenkiau ir išsivėmiau. 

— Palik ją ramybėje, - tarė Meisonas. — Tik trukdai. Mums rei- 
kia, kad ji būtų susikaupusi. 

Meisonas užkapstė koja mano jovalą ir išsitraukęs iš užpakali- 
nės striukės kišenės padavė gniužulėlį tualetinio popieriaus. Ne- 
sujudėjau, tad jis atsargiai nušluostė man burną. 

Tikėjausi išgirsti šiurkštų Meisono balsą, bet jis tebuvo per- 
smelktas nuovargio. 

— Brita, gali minutėlę pailsėti. O tada nuvesk mus prie greit- 
kelio. 

VIENUOLIK I AS 

Kelvinas Verstygas buvo mano pirmoji meilė. Šis vaiko jausmas, 
metams bėgant, tik stiprėjo, per dešimtąjį jo gimtadienį buvo jau 
išvešėjęs. Pamenu stebuklingą svaiginantį ir tvirtą žinojimą, kad 
Kelvinas yra mano. 

Nors ir vyresnis dvejais metais, mokykloje jis tebuvo klase 
aukščiau už mane. Kelvino gimtadienis buvo rugpjūtį, o tėvai už- 
laikė jį darželyje, kad dar metus paūgėtų ir turėtų geresnes galimy- 
bes pasižymėti kaip sportininkas. Pasirodo, ne veltui. Dešimtoje 
klasėje Kelvinas pelnė vietą mokyklos vaikinų krepšinio koman- 
doje. O vienuoliktoje klasėje jo vardas jau buvo įrašytas į startinį 
komandos penketą. 

Kartą Verstygų ševrolė visureigiu važiavome prie Džeksono 
ežero. Kelvinas su dviem savo draugais pirmieji užsisakė vietą ant 
užpakalinės sėdynės. Mudviem su Korbe liko vidurinė sėdynė, ar- 
čiausiai tėvų. Kaskart, kai atsigręždavau pasiklausyti Kelvino ir jo 
draugų kalbų, jis sučiupdavo mūsų galvas ir kaukštelėdavo vieną 
į kitą. 

— Mama! - užkaukė Korbė. — Kelvinas mus skriaudžia! 

Ponia Verstyg dirstelėjo per petį. 

— Palik brolį ramybėje. Kalbėkis su Brita arba žaisk su savo ma- 
žaisiais poniais. Jie dėžutėje po tavo sėdyne. 

— Aha, - tyliai sukikeno Kelvinas. —- Žaiskite su savo poniais. 
Galiu lažintis, kad jie paruošę jums staigmeną. | 

Korbė čiupo dėžutę ir užsimetė ant kelių. 

— Maaaaama! - ji taip suklykė, kad man užgulė ausų būgne- 
lius. — Kelvinas nukirpo karčius mano poniams! — ir atsigręžė iš- 
raudusiais skruostais. - Aš tave užmušiu! 

— Kas čia tokio? — velniškai nusišypsojo Kelvinas. - Mama nu- 
pirks naujus. 

Pamenu, pamaniau, kad Kelvinas yra blogiausias pasaulyje vy- 
resnysis brolis. Dar blogesnis už manąjį Janą, pasislėpdavusį mano 
spintoje, o man išjungus šviesą iššokdavusį lauk ir sušukdavusį: 
„Bū!“ Išsigąsti buvo daug geriau nei turėti nuplikusius mažuosius 
ponius. 

Aišku, įpusėjus dienai, Kelvinas atpirko savo kaltę. Popietę pra- 
čiuožinėjęs vandens slidėmis, su draugais prie ežero gaudė var- 
les ir leido man išrinkti vardą savo pagautajai. Nors pavadinau ją 
kvailai, - Bučinuke, - Kelvinas tą varlę taip ir šaukė. 

Vėliau vakare, stovint eilėje prie tualeto prieš ilgą kelionę 
namo, sukuždėjau Kelvinui į ausį: 

— Tu ne toks jau blogas. 

Jis žnybtelėjo man į nosį. 

— Nepamiršk to. 

Susėdus į automobilį, niekas nebesirinko vietų. Buvome per 
daug pavargę. Kažkaip gavau vietą šalia Kelvino. Užmigau padėju- 
si galvą jam ant peties. Jis manęs nenustūmė. 

— Ar esi tikra, kad einame teisingu keliu? 

Nemačiom sulanksčiau Kelvino žemėlapį per išdužusias len- 
kimo vietas ir užsikišau už liemenėlės. Trumpam užsimerkiau, 
bandžiau negirdėti sklindančio už medžių Šono balso, įsiminti 
žemėlapio pastabas ir topografiją. Kuo toliau ėjome, kuo daugiau 
orientyrų mačiau, tuo tikresnė buvau, kur esame. 

Užsisegiau džinsus ir išėjusi iš už pušies, atstojusios man prie- 
dangą, stojiškai atsakiau: 

— Tai tu man pasakyk. Tu turi kompasą. Ar einame į pietus? 

— Kraštovaizdis nėmaž nesikeičia, - pasiskundė Šonas ir atvo- 
žė savo kompaso dangtelį, kad pasitikrintų, ar laikosi kurso. - Tar- 
si mes visai nejudėtume. 

Jis buvo teisus. Ėjome ne vieną valandą, bet visą lėmė perspekty- 
va. Kelvino žemėlapyje pasislinkome vos per kelis milimetrus. 

— Maniau, kad greitkelis yra į pietryčius nuo namelio, - truputį 
susiraukęs tarė Meisonas. 

Iš baimės suvirpėjau, bet nutaisiau ramų veidą. 

— Taip ir yra. Bet pirma turime apeiti ežeriuką. Tada pasuksi- 
me į rytus. Maniau, kad nepažįsti vietovės. 

— Nepažįstu, — patylėjęs atsakė jis. - Bet vakar degalinėje už- 
mečiau akį į žemėlapį, -susiraukė dar labiau, veidas įsitempė nuo 
mėginimo susikaupti ir prisiminti. - Gal blogai prisimenu. 

— Na, tai kuriuo keliu? - drėbė Šonas. - Vienas iš jūsų teisus. 

— Aš teisi, —- atsakiau tvirtu balsu. 

— Eisai? — Šonas atsigręžė į jį. 

Meisonas mąsliai pasitrynė smakrą, bet daugiau netarė nė žo- 
džio. Praėjo visa minutė, kol pagaliau galėjau lengviau atsikvėpti. 
Nes teisus buvo jis. Artimiausias kelias iki greitkelio buvo į piet- 
ryčius. Bet pagaliau susigaudžiusi, kur esame, nebevedžiau prie 
jo. Kelvino žemėlapis rodė, kad pasukę į pietus užeisime eigulių 
patrulio namelį. 

Pagal mano skaičiavimaus, turėjome jį pasiekti prieš aušrą. 


Beveik visą naktį švietė mėnulis, bet prieš pat aušrą užslinko nauji 
debesys, ir mus vėl apgaubė neįžvelgiama laukinio krašto tamsa. 
Vėl sukilo vėjas, švilpė tarp medžių ir gnaibė mums veidus. 

Teko pasikliauti ciklopais, nors Meisonas ir įspėjo, kad reikia 
taupyti elementus. Pakuočių instrukcijose buvo parašyta, kad kie- 
kvienas ciklopas tešviečia tris valandas. 

Nuo kuprinės svorio maudė nugarą. Nuo šalčio sugrubusios 
kojos matavo sniegą vis mažesniais ir lėtesniais žingsniais. Ne- 
skaitant trumpo snustelėjimo namelyje, buvau nemiegojusi jau 
beveik dvidešimt keturias valandas. Mano rega tai paaštrėdavo, 
tai išskysdavo, bandant stebėti monotonišką į visas puses besidrie- 
kiantį baltą krištolinį kilimą. Fantazavau, kaip būtų gera atsigulti 

ant sniego, užsimerkti ir susapnuoti, kad esu kur nors kitur — bet 
kur, tik ne čia. 

— Man vėl reikia į tualetą, - pasakiau stabtelėjusi atgauti kvapo. 
Ėjome nelabai greitai, bet kuprinės svoris ir varginantis kopimas 
stačiu nelygiu šlaitu žemyn darė savo. 

— Duodi jai per daug vandens, — pareiškė Meisonui Šonas. - Ji 
myža kas valandą, - jis atsisuko į mane. —- Negaišk. 

Meisonas padėjo man nusimesti kuprinę ir atrėmė ją į medį, 
nusimetė ir savąją. Tada pamankštino pečius - supratau, kad svo- 
ris slegia ir jį. 

— Nekreipk į jį dėmesio, - tarė man ne itin maloniu balsu, bet 
be paniekos, greičiau dalykiškai. Atkišo savo ciklopą. - Turi pen- 
kias minutes. 

Paėjau atokiau ir pasislėpiau už pušies. Išjungiau ciklopą ir 
žvilgtelėjau pro šakas į vaikinus. Šonas šlapinosi atviroje vietoje, 
o Meisonas stovėjo įsirėmęs dilbiu į medį, veidu įsikniaubęs į al- 
kūnės linkį. Pamaniau, jei žmogus galėtų miegoti stovėdamas, tai 
šitaip ir atrodytų. Iš mūsų trijų Meisonas buvo tvirčiausiai sudė- 
tas, todėl nustebau, kad žygis jam einasi sunkiausiai. Nusimovęs 
pirštinę ir pasitrynęs akis jis atrodė dar labiau išvargęs. 

Kažin, jei penkios minutės virstų dešimčia, ar kuris nors pa- 
stebėtų, kad negrįžau? Galėjau bėgti. Ši mintis blykčiojo galvoje 
tarsi blogai įsukta į lizdą lemputė. Buvau prižadėjusi sau pasinau- 
doti pirma pasitaikiusia proga. Galėjau pareiti pas Korbę ir traukti 
kartu su ja ieškoti pagalbos. Bet, jei Kelvino žemėlapis neklydo, už 
kito šlaito turėjome pamatyti eigulių patrulio namelį. Galėjau bėg- 
ti dabar ir likti viena miške. Arba pasilikti ir melstis, kad patrulio 
namelyje būtų eigulys. 

Apsvarsčiau tolesnį scenarijų. Meisonas su Šonu nesitiki priei- 
sią eigulio trobelę, o aš turėsiu suvaidinti lygiai tokią pat nuste- 
busią. Gausiu jiems meluoti, kad nesitikėjau jos užeiti, ir įkalbėti 

pasibelsti. Tada vogčiomis pranešti eiguliui, kad turiu bėdą - kad 
mes abu turime. Nes jei atvesiu Meisoną su Šonu prie eigulių pat- 
rulio namelio, noromis nenoromis įtrauksiu į šį reikalą ir parko 
eigulį. Skirtumas tas, tariau sau, kad parko eigulys yra apmokytas 
susidoroti su sunkumais. 

Dirstelėjusi, ar Meisonas su Šonu neina manęs patikrinti, išsi- 
Tolėliau už eigulių patrulio namelio plytėjo nedidelis siauras eže- 
riukas. Kelvinas prie jo buvo parašęs „švaraus vandens šaltinis“. 
Įsiminiau tai ir grįžau pas Meisoną su Šonu. 

— Kada ilsėsimės? — paklausiau jų. - Negalime amžinai eiti be 
miego. 

— Pailsėsime pakilus saulei, - atsakė Meisonas. - Turime pa- 
siekti greitkelį, iki bus pradėti valyti keliai. 

Kad galėtumėt pavogti automobilį, kol nesate sučiupti polici- 
jos, pamaniau. 

— Netoli yra švarus ežeras, bet dėl jo reikėtų maždaug valandą 
nukrypti nuo kurso, - tariau. — Tai bus paskutinė proga gauti ge- 
riamojo vandens. 

Meisonas linktelėjo. 

— Įsipilsime ežero vandens, įsirengsime laikiną pastogę ir 
trumpam nusnūsime, - jis atkišo man kuprinę, bet turbūt pamatė, 
kad susiraukiau, nes atsiprašydamas trumpai šyptelėjo ir nuleido 
balsą, kad girdėčiau tik aš. — Žinau, kad ji sunki, bet liko nedaug. 
Dar pora valandų kelio. 

Nepatikliai paėmiau kuprinę, nežinojau, kaip reaguoti į ne- 
reikšmingą, bet kilniaširdišką poelgį. Jis laiko mane įkaite. Kokio 
tikisi atsako? Šypsenos? Prisiminusi negyvą kūną namelyje, ban- 
džiau priskirti šį rūpestingą Meisono veidą galimam žudikui. Ar 
jo geraširdiškumas nuoširdus? Ar prireikus jis mane nužudytų? 

— Pora valandų, - atkartojau. 

Nesakiau jam, kad jei reikalai eisis pagal mano planą, sustosi- 
me daug greičiau. 

Nepraėjus nė pusvalandžiui, jau artinomės prie daubos dugno, 
kopėme įkypai šlaito, kad nereikėtų kovoti su stačia nuokalne — 
štai tada pirmą kartą ir pamačiau eigulių patrulio namelį. Jis buvo 
nedidukas, daugiausia dviejų trijų kambarių, žemu stogu, su ma- 
žyte terasa priešais duris. 

Iki tol nedrįsau viltis, kad rasiu tą namelį, o kai jį išvydau, širdis 
suplakė tankiau, net nudiegė krūtinę. Palengvėjimo jausmas buvo 
stipresnis net už stingdantį vėją. Patrulio namelis stovėjo tiesiai 
priešais mus. Su eiguliu viduje, buvau tuo įsitikinusi. Po visų ne- 
laimių man pagaliau pasisekė. Košmaras baigsis. 

Šalia einantis Meisonas sustojo, pačiupo už rankos ir trūktelėjo 
mane už medžio. Šonas šoko į kitą pusę, pasislėpė už gretimo me- 
džio. Girdėjau Meisoną greitai, sunkiai šnopuojant. 

— Namelis ana ten. Ar žinojai apie jį? - griežtai, bet tyliai su- 
kuždėjo jis. 

Papurčiau galvą. Bijojau išsiduoti. Puoselėjau keistą saldžią vil- 
tį ir būgštavau, kad mano balsas šitai atskleis. 

— Tai čia atsitiktinumas? — iš Meisono balso neatrodė, kad jis 
tuo tiki. 

— Nežinojau, prisiekiu, — tariau išplėtusi akis. - Pats pagalvok. 
Palyginti su mišku, namelis mažytis. Daug lengviau jį praeiti, nei 
pamatyti. Reikėtų žemėlapio, kad rasčiau tamsoje. Tai tik sutapi- 
mas, tik nesėkmė. 

Šonas grasinamai bedė į mane pirštu. 

— Jei apie tai žinojai, jei tyčia mus čia atvedei... 

— Prisiekiu, nežinojau. Patikėkit manim, - eigulių patrulio na- 
melis buvo čia pat, kalvos papėdėje. Negalėjau susimauti. - Patys 
pasirinkote kryptį, patys sakėt, kur norit eiti. Jūs labiau rodėt kelią 
nei aš. 


118 BECCA FITZPATRICK 


Meisonas mąsliai pasičiupinėjo smakrą pirštinėtais pirštais. 

— Tokioje šviesoje iš vidaus mes neįžiūrimi. Niekas mūsų nepa- 
stebėjo. Niekas nepasikeitė. 

— Tada apeikime iš tolo, — tarė Šonas. - Jei reikia, suksime visą 
kilometrą į šalį. 

— Kas, jei ten tuščia? — paklausiau. — Jei vamzdžiai neužšalę, 
namelyje bus geriamojo vandens. Tikriausiai ir maisto bei kitų at- 
sargų. Jei pasipildytume vandens, nereikėtų sukti iš kelio ir ieškoti 
ežero, apie kurį pasakojau. Sutaupytume daug laiko. 

— Siūlai apiplėšti namelį? 

— Su turimomis atsargomis greitkelio nepasieksime. Reikia pa- 
sipildyti. Ypač vandens. 

— Apsidairyk aplink, — Šonas paspyrė sniego į mane. - Van- 
dens atsargos begalinės. 

— Lauke minusas, - atžariai atšovė Meisonas. - Kaip ištirpdysi 
sniegą? Brita teisi. Namelyje turėtų būti geriamo vandens. 

— Man tai nepatinka, - nepatenkintas Šonas sunėrė rankas. — 
Juk sutarėme: jokių žmonių. Ten eiti pernelyg pavojinga. 

— Aš nulipsiu pirma, - pasisiūliau. - Pažiūrėsiu pro langą. Ne- 
pabėgsiu - jau turėjau progų. Ir kur nubėgčiau? 

- Jei kas ir eis, tai būsiu aš, - atsakė Šonas. — Turiu ginklą. 

Jam šitai priminus, tyliai atsidusau. Ar eigulys irgi turės ginklą? 
To nežinojau. Vyliausi, kad nedarau kvailystės. Tikėjausi, kad vis- 
kam pasibaigus paaiškės, jog ne veltui atvedžiau visus čia. 

Meisonas pritardamas linktelėjo draugui. 

— Pažiūrėk, ką rasi. 

Šonas pasilenkė ir su pistoletu rankoje nubėgo link tamsaus, 
mieguisto patrulio namelio, gožiamo tankių spygliuočių, viršūnė- 
miss, regis, šluojančių dangų. 

— Jis tuoj grįš, — tarė Meisonas, tarsi šitai turėjo mane paguosti. 

— Kada man pasakysite, nuo ko ir kodėl bėgate? — paklausiau, 
vos tik likome vieni. 
timo, ar iš atsargumo. Atrodė esąs iš tų vaikinų, kurie apgalvoja 
kiekvieną žodį, kiekvieną veiksmą. Nusprendžiau, kad iš atsargu- 
mo. Jis turėjo daug ką slėpti. 

— Bėgate nuo policijos, žinau, todėl gali liautis apsimetinėti, 
kad nesupranti, apie ką kalbu. Pažeidėte įstatymą. Bet pagrobę 
mane tik apsunkinote padėtį. 

— Kaip manai, ar tavo tėtis žino, kad nepasiekei namelio? - jis 
vengė mano temos. - Ar nuvažiavusi turėjai jam paskambinti? 

— Sakiau, kad paskambinsiu, - prisipažinau ir ėmiau svarstyti, 
kur Meisonas lenkia. 

— Tokiu oru jis negalės čia užvažiuoti, net jei galėtų, nežinotų, 
kur tavęs ieškoti, bet kaip manai, ar paskambino parko darbuoto- 
jams ir pranešė, kad nepasiekei namelio? O gal nemelavai sakyda- 
ma, kad tėtis tiki, jog pati išsisuksi iš bėdos? 

Nepatikliai pažvelgiau į jį. 

— Kad tėtis žino mane galint savimi pasirūpinti, pasakojau Šo- 
nui, o ne tau. Klauseisi, kai mes su Šonu virtuvėje ruošėme valgyti? 

— Aišku, klausiausi, — jei Meisonas ir susigėdo, tai pridengė su- 
sierzinimu. 

— Kam? 

— Turėjau žinoti, ką jam sakai. 

— Kodėl? 

— Šnipinėjai mane... ar Šoną? Ar jūs su Šonu išvis esate drau- 
gai? — staiga pajutau turinti išsiaiškinti, kodėl tarp jų tvyro tokia 
įtampa. Galbūt visą tą laiką klydau? Galbūt jie jokie draugai? Tai 

kodėl buvo kartu? Žinojau viena: Šono bijojau labiau. Nieku gyvu 
nebūčiau uždavusi jam tokių klausimų nei išvis kalbėjusi su juo 
tokiu tonu. 

— O kodėl manai, kad nesame? - jis kalbėjo vis tuo pačiu atža- 
riu, irzliu balsu. 

— Šonas tau melavo. Sakė, kad bandžiau nusižudyti, bet tai jis 
paliko mėlynes man ant kaklo. 

Meisonui nesureagavus, supratau, kad jis ir pats žino, kas nu- 
skriaudė mane. 

— Ar bijojo, kad ko nors jam nepadarytum? Ar žinojo tave ne- 
norint, kad man kas nors nutiktų? Ar melavo dėl to? 

— Negi išties manai, kad įsikiščiau ir neleisčiau jam skriausti 
tavęs? — atšovė jis. - Kodėl turėčiau tai daryti? 

Atšlijau nuo begalinės paniekos, tvykstelėjusios jo akyse. 

— Visos jūs, merginos, vienodos, - bjaurėdamasis burbtelėjo. 

— Ką tai turėtų reikšti? 

— Tikiesi, kad aš tave išgelbėsiu, — atšovė jis karčiu, kaltinančiu 
tonu. Jo akys susitiko su manosiomis — net blyškiai rausvoje auš- 

Gerklėje įstrigo gumulas. Jei ir turėjau vilties likučių, jie dingo. 
Meisonas man nepadės. Klydau dėl jo; jis nesuminkštės. Meisonas 
man buvo toks pat nenaudingas kaip ir Šonas. 

Norėjau pasipiktinusi nusigręžti, parodyti, kad nevalia taip elg- 
tis su manim, bet negalėjau leisti sau švaistyti brangaus laiko, kai 
esame vienu du. Nuvijusi neviltį sutelkiau dėmesį į tai, ko būtinai 
reikėjo paklausti. 

— Kodėl pamelavai, kad radai Korbės insuliną? 

— Norėjau pridengti tave. Šonas būtų supratęs, kad jį apmovei. 
Kaip manai, ką būtų padaręs? Brita, pagalvok apie tai. Esi man rei- 
kalinga, kad nulipčiau nuo šio kalno. Mirusi man nepadėsi. 

— Pamelavai savo naudai. 

— Mačiau, kaip žiūri į mane. Manai, kad tave apsaugosiu. Kad 
iš moralinių paskatų pasielgsiu deramai. Aš ne toks kaip Šonas, 
mą. Atrodė išvargęs, nenuspėjamas kaip žmogus, kurį persekioja 
praeities vaiduokliai. Mane nupurtė šaltis. Staiga patikėjau, kad 
jis gali būti dargi pavojingesnis už Šoną. Kad laukia savo progos, 
žaidžia Šono žaidimą pagal jo taisykles iki tos akimirkos, kai pri- 
siruoš žengti žingsnį... 

Išgirdome gurgždant sniegą — grįžo Šonas. Krūptelėjusi grįžte- 
nas juo nepasinaudojo — būčiau išgirdusi šūvį. Bet matydama jo 
įgudusią laikyseną, natūraliai atkištą ranką su ginklu, prieš savo 
valią įsitempiau. 

— Švaru. Regis, ten parko eigulių stotelė. Jau ne vieną dieną 
tuščia. 

Vis dar puoselėta viltis subliūško. Tuščia? Ne vieną dieną? Man 
buvo taip skaudu, kad užsimaniau atsiklaupti ant sniego ir pra- 
virkti. 

— Negana to, joje pilna maisto. Konservuotas maistas, lova ir 
sausos, brezentu uždengtos malkos už namelio, — Šono akys go- 
džiai blizgėjo. 

Meisonas atsipalaidavo. 

— Pasipildysim atsargas ir kelias valandas numigsim. 

Nuėjome prie patrulio namelio. Prie durų Šonas parodė, kaip 
įsigavo vidun; išdidžiai pamojavo raktu. 

— Radau po kilimėliu, - paaiškino jis. - Kvaili patiklūs asilai. 

Meisonas palaikė atidaręs man duris, bet įėjusi pirmiausia ne- 
ėmiau dairytis po visą trobelę, bet puoliau dairytis konkrečių žen- 
klų, kad Šonas kažką pražiopsojo, kad neseniai čia buvo eigulys ir 
gali greitai grįžti. 

Užsistovėjusiame ore kybojo dulkės. Ant virtuvės spintelių ne- 
buvo lėkščių, netvyrojo kavos kvapas. Ant linoleumo nemačiau 
šlapių, purvinų batų pėdsakų. Virtuvė buvo pertvara atskirta nuo 
svetainės. Ten stovėjo aksominė sofa, buvo patiestas kilimas ir riog- 
sojo apdaužytas kelmas, atstojantis kavos staliuką. Svetainėje irgi 
nebuvo nei lėkščių, nei laikraščių. Kampe šalia židinio stovėjo seno- 
vinis supamasis krėslas, padengtas plonu dulkių sluoksniu. Durys 
svetainės gale vedė į nediduką miegamąjį nuožulniomis lubomis. 

Meisonas išėjo malkų, netrukus numetė glėbį jų prie židinio 
ir pradėjo kurti ugnį. Šonas nusispyrė batus, užsikišo pistoletą už 
džinsų nugaros ir nuslinko į miegamąjį. Tada įsikniaubė veidu į 
čiužinį. 

— Eisai, prižiūrėk ją, - pasakė pro duris. - Nusikaliau. Aš bu- 
dėsiu antras. 

Pradėjau ramiai darinėti virtuvės stalčius ir dureles. Šonas 
buvo teisus; šiandien valgysim gerai. Konservuoti kukurūzai, pu- 
pos, Bolonės padažas, pieno milteliai, ryžiai, pupos ir aliejus. Cu- 
krus, kvietiniai ir kukurūziniai miltai, actas. Pritūpiau prie kriau- 
klės ir dirstelėjau spintelėn. Joje gulėjo permatomas plastikinis 
trijų litrų talpos maišas su pirmosios pagalbos reikmenimis... ir 
kišeninis peiliukas. 

— Įkūriau ugnį, - palinkęs virš manęs tarė Meisonas, o aš grei- 
tai uždariau spintelę ir atsistojau. Nors mus skyrė virtuvės sienelė, 
susikišau rankas į kišenes, kad jis nepamatytų jų drebant. 

— Puiku, - atsakiau negalvodama. 

Jo apsimiegojusiose akyse iškart atgijo įtarumas. 

— Ką darai? 

— Svarstau, ką pagaminti. Mirštu badu. 

Meisonas nenuleido nuo manęs akių, iš žvilgsnio buvo matyti, 
kad svarsto įvairias galimybes. Apėjo barą ir pradėjo neskubėda- 

mas darinėti spintelių duris. Akys lakstė nuo spintelių turinio iki 
mano veido, tarsi iš mano reakcijos jis būtų galėjęs suprasti, ką 
rezgu. Ant spintelės buvo trinka su virtuviniais peiliais, ir Meiso- 
nas iškart ją pasičiupo, nepatikliai spoksodamas į mane. 

Baigęs tikrinti spinteles virš viryklės, žingtelėjo mano pusėn. 
Tuojau atidarys dureles po kriaukle. 

— Parodyk, kaip naudotis virykle, —- paprašiau čiupinėdama 
jungiklius. - Įjungusi ją, galėsiu ko nors pagaminti. Namie turime 
dujinę, todėl nesu pratusi prie elektrinės, - pridūriau kuo rames- 
niu balsu. 

Metęs į mane paskutinį tiriamą žvilgsnį, Meisonas nukreipė 
dėmesį į viryklę. Suktelėjo vieną riebaluotą, aptrintą jungiklį. Vir- 
tuvę iškart užliejo iki saldumo malonus svilėsių kvapas; atkišusi 
ranką virš spiralės, pajutau kylant karštį. 

— Geras ženklas, - tariau. 

Jis pritariamai linktelėjo. 

— Elektra yra — kol kas. 

— Pirma miegoti ar valgyti? — paklausiau. 

— Kaip nori, - Meisonas bandė nuduoti, kad spręsti man ir kad 
jam nusispjaut, ką pasirinksiu. Bet pasitaikė viena iš tų retų va- 
landėlių, kai jis padarė klaidą — akimirką ilgesingai žvilgtelėjo į 
sofą. Pastebėjusi tą žvilgsnį pajutau silpną pergalės skonį. Tai reiš- 
kė, kad Meisonas visgi nėra tobulas — gali paslysti ir išduoti savo 
paslaptis. Tai man suteikė vilties. 

— Pirma nusnūskime, - tariau ir išjungiau viryklę. —- Esame iš- 
sekę. 

Jam užmigus, ketinau grįžti prie kišeninio peiliuko. 

Klestelėjau į supamąjį krėslą prie židinio, o Meisonas išsitie- 
sė ant sofos. Nuo ugnies sklindantis karštis kuteno man odą, tad 
užsitraukiau vilnonę antklodę iki kaklo. Eigulių stotį užliejo šiltas 

dūmų kvapas, ir mano mintis aptraukė snaudulys. Atsidusau jaus- 
dama po ilgo žygio atsileidžiant raumenis. Troškau, kad daugiau 
niekada nebereikėtų pajudėti. 

Užsimerkusi dar ilgai jutau Meisono žvilgsnį. Žinojau, kad ne- 
užmigs, kol neįsitikins, kad miegu. Bandydama išlaikyti budrumą 
ėmiau skaičiuoti laiką. Buvau išsekusi, bet reikėjo ištverti ilgiau už 
jį. Turiu ištverti, jei noriu gauti peiliuką. 

Malkos sudegė, židinyje tyliai ruseno žarijos. Pagaliau išgirdau, 
kaip Meisonas pasimuistė ir pavirto ant kito šono. Kvėpavimas su- 
lėtėjo, o po kiek laiko vogčiomis dirstelėjusi pamačiau atpalaiduo- 
tas ilgų ilgiausias kojas — jis miegojo. 

Slinko niūri lietinga vienuoliktų mano mokslo metų kovo popietė, 
o vrangleris buvo atiduotas į taisyklą dėl kiauros tarpinės. Brolis 
Janas pažadėjo luktelėti manęs po pamokų —- dar turėjau atbūti 
lyderystės klube — ir parvežti namo. Dešimt minučių palūkėjusi 
palikau žinutę jo balso pašte. Po pusvalandžio mano žinutės ėmė 
darytis piktos. Po valandos sargas išspyrė mane lauk ir užrakino 
duris nakčiai. 

Per kelias akimirkas plaukai prilipo man prie ausų, o suknelė 
prie kūno. Lietaus lašai varvėjo nuo blakstienų. Lūpos stingo nuo 
šalčio, kad jos visai nesušaltų, murmėjau visus girdėtus keiksma- 
žodžius ir visus įmanomus jų derinius. Trenksiu Janui. Vos grįžusi 
namo, žiebsiu kumščiu jam į nosį, ir nusispjaut, jei už tai kitą sa- 
vaitgalį man nebus leidžiama eiti į Korbės vakarėlį. 

Pusiaukelėje iki namų nusispyriau šilkinius išmargintus taš- 
keliais baleto batelius ir įsiutusi nusviedžiau į nutekamąjį griovį. 
Vanduo juos buvo sugadinęs. Tikėjausi, kad Janas turi atliekamus 
aštuoniasdešimt dolerių, nes bateliai tiek kainavo. 

Ketinau perbėgti per gatvę, bet tą akimirką pyptelėjo juodas 
visureigis, ir aš stryktelėjau atgal ant šaligatvio. Kelvinas Verstygas 
atidarė keleivio langą ir šūktelėjo: 

„Lipk!“ 

Įmečiau knygas ant užpakalinės sėdynės ir įlipau vidun. Jau- 
čiau, kaip šlaunimis čiurlena vandens upeliai ir telkiasi ant odinės 
sėdynės. Nuleidusi akis pamačiau per levandų spalvos suknelės 
medžiagą persišviečiant odą. Neprisiminiau, kokios spalvos apa- 
tinius apsimoviau iš ryto. Dingtelėjo šiurpinanti mintis. Nejau, 
man einant, jie persišvietė visą kelią? Susidrovėjusi pasidėjau ran- 
kas ant kelių. 

Jei Kelvinas ką nors pastebėjo, turėjo tiek padorumo, kad ne- 
pasakytų garsiai. Tik išsišiepė. 

„Ar kada nors pasakojau apie merginą, kuri bandė lauke išsi- 
maudyti po dušu?“ 

Kumštelėjau jam per petį. 

„Užsičiaupk“ 

Jis siektelėjo užpakalinės sėdynės ir ėmė nemačiomis kažko 
ieškoti. 

„Galiu lažintis, kad mano sporto krepšyje yra muilo... 

Sukikenau. 

„Kelvinai Verstygai, tu pats kvailiausias vaikinas pasaulyje“ 

„Kvailas, bet galantiškas. Kur važiuojam?“ 

„Namo, kad galėčiau plikomis rankomis pasmaugti Janą“ 

„Neatvažiavo?“ — spėjo Kelvinas. 

„Akivaizdu, kad užsimanė mirti: 

Kelvinas pareguliavo šildymą. 

„Reikėjo skambinti man“ 
mano draugės brolis, bet mes su juo nebendravome. Ilgus me- 
tus svajojau, kad pamatytų mane kitoje šviesoje, bet, po teisybei, 

skambinti Kelvinui ir prašytis parvežamai būtų buvę tas pats, kaip 
skambinti bet kuriam kitam bendramoksliui. 

„Ką gi, neatėjo į galvą“, - pagaliau atsakiau, nustebinta jo pa- 
siūlymo. 

Kelvinas įjungė radiją, ne kokį nors garsų stūgavimą, o ramią 
melodiją tylai prasklaidyti. Nepamenu, apie ką pakeliui kalbėjo- 
mės. Spoksojau pro langą ir galvojau, kad sėdžiu Kelvino Verstygo 
visureigyje. Be Korbės. Sėdime vienu du. Ir jis flirtuoja su manimi. 
Laukiau nesulaukiau, kada galėsiu kam nors papasakoti. O tada 
man kai kas toptelėjo. Pirmą kartą negalėsiu bėgti tiesiai pas Kor- 
bę. Ji visai nenori, kad flirtuočiau su jos broliu. Tik numotų ranka 
ir pasakytų, kad jis bando elgtis su manim maloniai. Nors iš tiesų 
Kelvinas su manim flirtavo, ir tai atrodė maloniausia, kas tik kada 
nors man buvo nutikę. 

Kelvinas įsuko į mano įvažą. 

„Galėtume pasivažinėti ir dažniau“, - pasakė, man išlipant. 

Sutrikusi nusišypsojau. 

„Aha. Būtų neblogai“ 

Jau norėjau užtrenkti dureles, bet jis tarė: 

„Ei, pamiršai“, — ir padavė man sulankstytą lapelį. 

Tik tada, kai Kelvinas atbulas išvažiavo į gatvę, susipratau jį 
išlankstyti. Jei kada nors man buvo įdomu, kaip atrodo jo raštas, 
tai dabar žinojau. 

„Paskambink“ 

Visi miegai išlakstė nuo garsaus beldimo į namelio duris. 

Meisonas akimirksniu priklaupė šalia ir ranka užgniaužė mano 
nuostabos šūksnį. Prispaudė prie lūpų pirštą rodydamas, kad nė 
necyptelėčiau. 

Šonas mikliai įlėkė į kambarį taikydamasis pistoletu į siluetą, 
persišviečiantį per priekinių durų lango užuolaidėles. 

Dar stipresnis beldimas. 

— Kas nors namie? - šūktelėjo vyro balsas. 

Norėjau surikti: „Padėkite! Aš čia! Dėl Dievo, padėkite!“ Neiš- 
tarti žodžiai sprogdinte sprogdino mane iš vidaus. 

— Atsiliepk, — šiurkščiai sukuždėjo Šonas. - Pasakyk jam esan- 
ti sveika. Pasakyk, kad lauki pūgos pabaigos. Įkalbėk, kad nueitų. 
Brita, vienas netinkamas judesys, ir mirsi, abudu mirsite, - jis pa- 
tvirtino savo žodžius, pakeldamas pistoleto saugiklį — trakštelėji- 
mas mano ausyse nuaidėjo kaip varpo dūžis. 

Nuėjau prie durų, kiekvienas žingsnis buvo sunkus ir lėtas. 
Nusišluosčiau rankas į kelnių klešnes. Veidu žliaugė prakaitas. 

Nenuleisdamas nuo manęs ginklo, Šonas nuslinko palei virtuvės 
sieną. Man dirstelėjus į šalį, linktelėjo, bet ne tam, kad padrąsintų. 
Tiesiog priminė kalbėjęs rimtai. 

Atrakinau ir pravėriau duris, kad matyčiau, kas stovi lauke. 

— Sveiki. 

Pamatęs mane vyriškis su ruda striuke ir kaubojaus skrybėle 
gerokai nustebo. Atsitokėjęs prisistatė. 
jus Filiberis. Panele, ką jūs čia veikiat? 

— Laukiu, kol pasibaigs pūga. 

— Čia parko eigulių patrulio namelis. Neturite leidimo būti 
jame. Kaip patekot vidun? 

— Aš... durys buvo neužrakintos. 

— Neužrakintos? — eigulio balsas atrodė dvejojantis, jis paban- 
dė žvilgtelėti man per petį. - Ar viduje viskas gerai? 

— Taip, — teatsakiau silpnu balsu. 

Jis pamindžikavo, vis dar bandydamas pasižiūrėti vidun. 

— Prašom atidaryti duris. 

Mintyse išgirdau save sakant: „Jie turi ginklą, jie mane nušaus“ 

— Panele... 

Ausyse kažkas sudūzgė. Ėmė svaigti galva, ir kalbančiojo balsas 
susiliejo į nerišlų murmėjimą. Įsistebeilijau į jo lūpas bandydama 
perskaityti žodžius. 

— „Čia patekote? 

Apsilaižiau lūpas. 

— Laukiu, kada pasibaigs pūga, — ar tai jau sakiau? Akies kraš- 
teliu pamačiau Šoną nekantriai mojant ginklu. Tai dar labiau su- 
dirgino mano nervus. Nebeprisiminiau, ką sakyti toliau. 

Užvaldė troškimas bėgti. Įsivaizdavau, kaip pasileidžiu pro 
duris į mišką. Akimirką visiškai sutrikau, pasidingojo, kad taip ir 
padariau. 

— Kaip čia atvykote? - atidžiai stebėdamas mane dar kartą pa- 
klausė jis. 

— Atėjau. 

— Pati viena? 

Nei iš šio, nei iš to ėmiau spėlioti, ką dabar apie mane galvoja 
Kelvinas. Ar miegojo vakar naktį? Ar rado vranglerį ir patraukė į 
mišką ieškoti mudviejų su Korbe? Ar nerimauja dėl manęs? Aišku, 
nerimauja. 

— Taip, viena. 

Medžioklės prižiūrėtojas pakėlė grūdėtą, smarkiai padidintą 
nespalvotą nuotrauką iš saugumo kameros įrašo. Nuotraukoje 
buvo matyti Subway sumuštinių užkandinė ir du vyrai joje. Už 
kasos stovėjo kasininkas, atkišęs delnus pečių lygyje. pEIRAIS 
priešais jį su ginklu rankoje buvo Šonas. 

— Ar esat mačiusi šį vyrą? - paklausė medžioklės prižiūrėtojas 
ir pirštu palietė išskydusį dvimatį Šono profilį. 

— Aš... - raudonis užliejo man akis. - Ne. Neatrodo matytas. 

— Panele, jūs prastai jaučiatės, tai iškart krinta į akį, - eigulys 
nusiėmė kepurę. Jis įeis vidun. ŪUžesys ausyse sustiprėjo iki kurti- 
nančio švilpesio. 

— Man viskas gerai, - leptelėjau. Beviltiškai apsidairiau aplink. 
Šonas pervėrė mane įtūžusiu žvilgsniu. 

— Prašau likti lauke, — tariau, apimta panikos. Atbula ranka 
trinktelėjau sau per kaktą. Prastai pasirinkau žodžius. 

Medžioklės prižiūrėtojas prasibrovė pro mane. Tuo pačiu 
metu kampe kažkas šmėstelėjo, pasirodė Šonas su ginklu rankoje. 

Medžioklės prižiūrėtojo veidas pabalo iš baimės. 

— Klaupkis! - sulojo Šonas. - Rankas už galvos! 

Medžioklės prižiūrėtojas pakluso, tik sumurmėjo, kad Šonas 
turėtų pagalvoti, ką daro, kad jis pats esąs įstatymo tarnas, jiems 
reikėtų tai aptarti, o Šonui derėtų atiduoti ginklą. 

— Užsičiaupk, — drėbė tasai. — Jei nori likti gyvas, daryk, ką 
liepsiu. Kaip mus radai? 

Medžioklės prižiūrėtojas kryptelėjo galvą ir įsmeigė į Šoną sa- 
vimi pasitikinčio žmogaus žvilgsnį. Galiausiai ištarė: 

— Sūneli, aš čia ne vienas. Vaikinai, jūsų ieško visa prakeikta 
JAV miškų tarnyba. Tiesa, pūga mums sukliudė, bet užlaikė ir jus. 
O mūsų daugiau. Jūs nenulipsite nuo šito kalno. Jei norite ištrūkti 
gyvi, tuojau pat nuleisk ginklą. 

— Šonai, duok man ginklą. Imk Britą ir sukraukite daiktus. 

Šaltas kaip ledas Meisono balsas perskrodė įtampą kaip bota- 
gas. Jis priėjo prie Šono ir laukiamai atkišo ranką. 

— Nesikišk, — suurzgė Šonas ir tvirčiau suspaudė pistoleto ran- 
keną. — Jei nori pagelbėti, eik prie lango, pasižiūrėk, kaip jis čia 
atkako. Negirdėjau privažiuojant visureigio. 

— Duok man ginklą, - Meisonas pakartojo taip tyliai, kad vos 
išgirdau. Nors ir tylus, jo balsas atrodė autoritetingas. 

Medžioklės prižiūrėtojas akivaizdžiai nenorėjo duoti jiems 
progos paslapčia susitarti. 

— Vaikinai, jūs apiplėšėte Subway sumuštinių užkandinę ir 
bandydami pasprukti pašovėte policijos pareigūną. Partrenkėte 
paauglę ir pabėgote, ji paguldyta į ligoninę. Jums pasisekė, kad 
mergaitė liko gyva. Dar pasisekė, kad pašautas pareigūnas išgyve- 
no, ir vis dėlto niekas teisėtvarkos sistemoje su jumis nesielgs kil- 
niaširdiškai. Jūsų reikalai prasti, bet jei tuojau pat nenuleisi ginklo, 
jie taps kur kas blogesni. 

— Liepiau užsičiaupti! - sulojo Šonas. 

Iš kur pažįsti šituos vaikinus? 

— Esu Brita Pfaifer, - pratrūkau kalbėti, kol Šonas nespėjo 
sulaikyti. — Jie laiko mane įkaite ir verčia nuvesti iki greitkelio, — 
pagaliau! Įstatymo tarnai žinos, kas mane ištiko. Išsiųs paieškos 

grupę. Kas nors praneš tėčiui. Man taip palengvėjo, kad vos neap- 
siverkiau. Staiga širdis nusmuko į kulnus: taip bus, jei tik medžio- 
klės prižiūrėtojas paspruks. Jei Šonas jo nenušaus. 

Šonas nutvilkė mane šaltomis žydromis akimis. 

— Nereikėjo to daryti. 

— Jei surišime, niekas dar dieną ar dvi jo neras, - Meisonas 
bandė derėtis su Šonu. - Jis išgyvens, bet laimės mums laiko nu- 
lipti nuo kalno. 

— Ojei ištrūks? — atkirto Šonas, braukdamas ranka sau per 
plaukus. Buvo išplėtęs akis, apie žydras raineles pūpsojo krauja- 
gyslių išvagoti baltymai. Jis užsimerkė, vėl atsimerkė ir tankiai su- 
mirksėjo, tarsi niekaip negalėdamas susitelkti. 

— Nužudyti nebus jokios naudos, - pakartojo Meisonas tuo pa- 
čiu plieniniu, valdingu balsu. 

Šonas suspaudė savo nosies viršų ir laisva ranka nusibraukė 
prakaitą nuo kaktos. 

— Eisai, turi liautis man įsakinėti. Vadovauju aš. Sprendžiu aš. 
Priėmiau tave vienam darbeliui; nepamiršk to. 

— Kartu dirbame beveik metus, - atsakė Meisonas. - Prisimink 
visa, ką tau padariau. Aš noriu to, kas geriausia - mums geriausia. 
O dabar nuleisk ginklą. Įrankių dėžėje ant užpakalinės terasos yra 
virvė. Jei jį surišime, išlošime sau dar bent dieną. 

— Mes jau pašovėme policininką. Kelio atgal nėra. Turime eiti 
iki galo, kad ir ko prireiktų, — Šono akys it paklaikusios šokinėjo 
į šalis. Taręs paskutinius žodžius jis nurijo seilę ir linktelėjo, tarsi 
bandydamas save įtikinti, kad tai geriausia jo galimybė. 

Meisonas prabilo griežčiau: 

— Mes paliksime jį čia ir toliau keliausime žemyn. 

— Baik ant manęs rėkti, negaliu galvoti! — sustaugė Šonas, 
trumpam atsigręžė į Meisoną su visu ginklu, tada vėl nusisuko ir 
nusitaikė į medžioklės prižiūrėtoją. Jam ant kaktos blizgėjo dar 
daugiau prakaito lašelių. 

— Niekas nerėkia, - tyliai atsakė Meisonas. — Nuleisk ginklą. 

— Sprendžiu aš, - suurzgė Šonas. — Aš vadovauju. Ir sakau, kad 
reikia atsikratyti palaidų galų. 

Meisono akyse žybtelėjo baimė ir suvokimas. Jis mėšlungiškai 
metėsi ant ginklo. Bet Šonas, regis, to nepastebėjo, buvo įsmeigęs 

susmuko ant žemės. 

Suklykiau. Triukšmas plėšė man galvą ir užtvindė kambarį. 

— Kaip tu galėjai? — šaukiau. Visur buvo pilna kraujo. Dar nie- 
kad nebuvau mačiusi tiek kraujo. Nusigręžiau svaigstančia galva, 
bijojau nualpti, jei dar bent akimirką tai regėsiu. Visas mano kūnas 
virpėjo nuo šoko. Šonas jį nušovė. Nužudė. Reikėjo sprukti. Nebe- 
galėjau jaudintis dėl pūgos — turėjau pabėgti. 

— Kokio galo tai padarei? — Meisonas pratrūko šaukti ant Šono. 
Atrodė priblokštas ir pasibjaurėjęs, tučtuojau priklaupė prie me- 
džioklės prižiūrėtojo kūno ir palietė jo kaklą, mėgindamas už- 
čiuopti pulsą. — Jis negyvas. 

— O ką turėjau daryti? — rėkė ir Šonas. — Brita nenukreipė jo 
dėmesio, jis mus pamatė! Padarėme, kas buvo būtina! Turėjome jį 
nužudyti! 

— Turėjome? — pakartojo Meisonas. — Ar pats girdi, ką kalbi? 
Mes jo nenužudėme. Jį nužudei tu, - jo akyse liepsnojo įsiūtis, jos 
tarsi bylojo: aš už tai neatsakau. Jis spoksojo į Šoną su tuo pačiu 
atsargiu, budriu pasibjaurėjimu, iš šio svilinančio žvilgsnio šį tą 
supratau. Kitados jie buvo du nusikaltėliai, atsidūrę toje pačioje 
bjaurioje padėtyje ir turintys vieną tikslą. Dabar viskas pasikeitė. 
Pajutau, kad, Šonui elgiantis vis neatsakingiau ir nenuspėjamiau, 
Meisonas nuo jo atsiribojo. Meisono veide buvo aiškiai matyti no- 
ras atsiskirti nuo bendro. 

Šonas griebė savo nuotrauką, darytą Subway užkandinė- 
je, ir suplėšė į skutelius. Sviedė juos į sieną. Tada puolė raustis 

medžioklės prižiūrėtojo kišenėse, ištraukė nedidelį keistą raktą ir 
įsimetė į striukės kišenę. 

— Esame sekami. Turime dumti, - jis vėl kalbėjo racionaliai, 
tarsi, nušovus medžioklės prižiūrėtoją, jo viduje būtų atsipalai- 
davusi įtempta spyruoklė. - Netrukus seklių knibždėte knibždės 
visame kalne. Regis, šitas čia atvažiavo sniegaeigiu. Vėjas pūtė taip 
smarkiai, kad neišgirdome variklio. Vos mūsų nepričiupo. Bet da- 
bar turime sniegaeigį, jis labai pravers — padės greičiau keliauti 
per sniegą. Eisai, griebk kūną už rankos. Turim jį paslėpti. 

— Duok man ginklą, - nepermaldaujamu balsu tarė Meisonas 
ir atkišo ranką. 

Šonas papurtė galvą. 

— Čiupk už rankos. Greičiau. Turim nešdintis. 

— Tu nebegalvoji blaiviai. Atiduok ginklą, - pakartojo Meisonas. 

— Ką tik išgelbėjau tavo subinę. Aš galvoju blaiviai, tai tu pa- 
siduodi spaudimui. Turim daryti, kas reikia. Nereikėjo užsukti į 
šį namelį. Reikėjo daryti, kaip sakiau, ir toliau eiti greitkelio link. 
Nuo šiol spręsiu aš. Imk už rankos. 

glebusią medžioklės prižiūrėtojo ranką. Juodu kartu ištempė kūną 
pro laukujes duris, o aš, nė nesuvokdama, ką darau, įėjau į virtuvę, 
pasiėmiau striukę nuo krėslo atlošo ir apsivilkau. Tada atidariau 
spintelę po kriaukle. Protą buvo aptemdžiusi migla, bet kūnas 
veikė stebėtinai tiksliai, tarsi kam nors nuspaudus jungiklį būtų 
perėmęs valdžią. Praplėšiau plastikinį maišą ir įsikišau kišeninį 
peiliuką į striukės kišenę. 

Turėjau būti pasiruošusi bėgti. Jaučiau artinantis progą. Miške 
rasiu Kelviną. Net jei nepavyks, geriau sušalsiu viena, nei liksiu 
čia, su Šonu. 

Kai atsitiesiau, Meisonas su Šonu, apėję trobelės kampą, at- 
sidūrė už lango. Tą akimirką Meisonas sugavo mano žvilgsnį ir 

iškart dirstelėjo į kišenėn įkištą ranką. Skvarbios rudos akys kurį 
laiką stebėjo mane. 

Jis kažką pasakė Šonui, ir juodu nuleido kūną ant žemės. Tuč- 
tuojau supratau, kad Meisonas grįš vidun. Nuėjau prie tolimosios 
virtuvės sienos, kurios nebuvo matyti pro langą, ir išsitraukiau 
peiliuką iš kišenės. Paslėpiau jį vienintelėje saugioje vietoje, kokią 
tik įstengiau sugalvoti — užsikišau už kelnių. 

Meisonas peržengė slenkstį. 

— Nusivilk striukę. 

— Ką? 

Jis pats atsegė man užtrauktuką ir nutraukė striukę. Apieškojo 
kišenes - ir vidines, ir išorines. 

— Ką įsidėjai į kišenę? 

— Tau galvoj pasimaišė, - sumikčiojau. 

— Mačiau, kaip kažką paslėpei kišenėje. 

— Man šalta. Man šąla rankos, - jei jis pačiupinės, pats įsiti- 
kins. Visas mano kūnas buvo sustingęs iš baimės. 

Jis apčiupinėjo mano rankas, nugarą, kojas, patikrino net ko- 
jines. 

— Brita, ką slepi? 

— Nieko. 

Meisonas įsispoksojo į mane, tada įtarus žvilgsnis trumpam 
nukrypo man į krūtinę. Liemenėlė liko viena iš dviejų jo nepatik- 
rintų vietų. Vien apie tai pagalvojęs, jis iškart pasijuto nejaukiai ir 
nukreipė akis. 

- Į tualetą, - paliepė man. — Nusirenk ir apsisiausk rankšluos- 
čiu. Turi minutę. Tada įeisiu apieškoti tavo drabužių. Nesivargink 
ko nors slėpti spintelėje, tualete ar nutekamajame vamzdyje - ap- 
ieškosiu ir juos. Apžiūrėsiu visą patalpą. 

— Aš nieko neslepiu, — iš siaubo man perdžiūvo burna. Jei 
Meisonas mane apieškos, ras ne tik peiliuką, bet ir Kelvino 
žemėlapį. Kai tuodu jį turės, būsiu nebereikalinga. Jie mane 
nušaus. 

— Prakeiktas oras! - garsiai nusikeikė Šonas, jo balsas buvo gir- 
dėti pro atdaras patrulio namelio duris. — Vėl pradeda snigti. Eisai, 
eikš čia ir padėk man atsikratyti kūno! 
šlapios snaigės. Kaipgi pabėgsiu, jei pablogės oras? 

— Negaliu patikėti, kad numesite jo kūną miške, — tariau Mei- 
sonui. Tai pasakiau ne tik belsdamasi į jo sąžinę, bet ir norėdama 
nukreipti dėmesį nuo manęs. —- Pagalvok apie jo šeimą. Jis to ne- 
nusipelnė. Tai, ką padarė Šonas, yra baisu. 

Ko gero, jis būtų man ką nors atšovęs, bet į namelį įsiveržė 
stingdantis vėjas ir, trinktelėjęs laukujes duris į sieną, pertraukė 
mūsų pokalbį. 

krintančias pro duris snaiges, ir pagaliau apsisprendė. Išėjo lauk 
ir užtrenkė jas iš paskos. 

Priėjau prie lango. Šonas parodė į medžioklės prižiūrėtojo 
kūną, tada į pusnis miško pakraštyje. Ketino užversti kūną sniegu 
ir tikėjosi, kad niekas jo neužtiks, iki jie dings iš kalnų. 

Užsimerkiau bandydama numaldyti visa apimantį svaigulį. Tu- 
rėjau peilį ir žemėlapį. Bėgsiu. Šiąnakt, kol jie miegos. Jei liksiu su 
jais iki pat greitkelio, Šonas mane nužudys. Žinojau tai lygiai taip 
pat gerai, kaip sniegą esant šaltą, o ugnį karštą. 

Turėsiu vienintelę progą. Jei tuodu sugaus mane bandant bėg- 
ti, Šonas arba nušaus mane vietoje, arba privers pasigailėti, kad 
nenušovė. 

Atsisėdau ant sofos ir ėmiau linguoti pirmyn atgal, bandyda- 
ma sušilti ir nuraminti nervus. Kad ir kaip nejautru, nežmoniška 
ir kruopščiai apgalvoti tolesnius savo veiksmus. Jis buvo miręs, aš 
tebegyva. Dar turėjau vilties, o jo likimo pakeisti nebegalėjau. 

Kartojau sau tuos žodžius, bet visas mintis užgožė priekin 


ovo- eo 


-v0- 


krauju. Jaučiausi it sapnuojanti atmerktomis akimis. Tarsi būčiau 
atsidūrusi bangų mūšoje, svaidančioje mane į visas puses; apėmė 
jausmas, kad esu visiškai menka ir bejėgė prieš tokią galią. 

Trinktelėjo namelio durys. Meisonas su Šonu nusivilko šlapias 
striukes ir pakabino džiūti ant virtuvės kėdžių. Jų pirštinių pirštai 
buvo apkibę ledu nuo sniego rausimo. 

— Į ką žiūri? — eidamas prie židinio suurzgė Šonas ir įmetė į 
ugnį pliauską; židinyje sukilo piktų žarijų spiečius. - Gal sniegas 
ir ne taip blogai, - pasakė jis Meisonui, - uždengs mūsų pėdsakus. 
Vėl užvers pagrindinius kelius, o policija lauks, kol jie bus nuvaly- 

ti. Jei negalime keliauti mes, negali ir policininkai. Taigi laimėsime 
laiko. Kol kas likime čia ir palūkėkime, kol nustos snigti. 


Vakare Meisonas ant viryklės pašildė tris skardines kukurūzų. 
Juodu su Šonu valgė prie virtuvės stalo, o aš, sėdėdama prie ugnies 
ir visu kūnu gerdama šilumą, ruošiausi naktį viena išeiti į mišką. 
Valgiau, bet beveik nejutau skonio. Kramčiau vis lėčiau. Bandžiau 
pabėgti nuo jų balsų ir vaizduotėje atkurti dar vieną prisiminimą 
apie Kelviną, kad neišprotėčiau šioje baisioje vietoje. 

Kelvinas mane įskaudino, vis dar nepamiršau, kad man neži- 
nant bučiavosi su Reičele, bet per pastarąsias skausmingas dvide- 
šimt keturias valandas netikėtai jam atleidau. Tiesiog neįstengiau 
sutelkti dėmesio į neigiamus dalykus. Turėjau nusiteikti optimis- 
tiškai ir puoselėti viltį ne kitaip, tik atgaivindama gerus prisimi- 
nimus ir stumdama į šalį visus kitus. Man reikėjo šviesulio, į kurį 
galėčiau kreipti visą savo dėmesį. Dabar tuo šviesuliu tapo Kelvi- 
nas. Jis buvo visa, ką turiu. 

Meisonui atėjus paimti mano dubens, jo akyse pamačiau užuo- 
jautos šešėlį. Nusigręžiau, sąmoningai atsisakiau jo gailesčio. Ne- 
palengvinsiu jam sąžinės. Neduosiu pagrindo manyti, kad viskas 
ne taip jau blogai. 

Bendraudama su juo šaltai ir priešiškai, pasijutau geriau. La- 
biau norėjau įskaudinti jį nei Šoną. Kad ir koks prieštaringas, Mei- 
sonas iš jųdviejų buvo geresnis, todėl iš jo tikėjausi daugiau. 


Pūga visą vakarą žėrė sniegą ant eigulių patrulio namelio. Nors 
ugnis sušildė tris mažus kambarius, sėdėjau susisupusi į striukę, 
apsiavusi batus, užsimovusi pirštines ir apsirišusi šaliką. Tai lei- 
do sutaupyti laiko, jis pravers, kai teks sprukti bet kurią akimirką. 

Kišenėje laikiau peiliuką. Tikėjausi sulaukti tinkamos progos jam 
panaudoti. 

Nusprendžiau, jog pamatę, kad pasprukau, Meisonas su Šonu 
manys mane bėgant tiesiai pas Korbę, taigi grįžti pas ją negalėjau. 
Susitaikyti su šia mintimi buvo nelengva, bet jei norėjau mudvi 
išgelbėti, turėjau ieškoti pagalbos kitur. Neišmaniau, kokiu būdu 
pranešti Korbei apie save, meldžiausi, kad tik jai pakaktų kantry- 
bės. Tegalėjau įsivaizduoti, kokia ji vieniša ir persigandusi. 
paso, nebent Šonas ar Meisonas paliks saviškį atviroje vietoje, ir 
galėsiu lengvai jį nugvelbti. Kita vertus, Kelvino žemėlapyje buvo 
sužymėta ganėtinai orientyrų, kad pagal juos nusigaučiau iki eigu- 
lių stoties maždaug už dešimties kilometrų. Aš sugebėsiu. Turiu 
tai padaryti. 

Tyliai stovėdama prie lango, mintyse perkračiau savo suma- 
nymus. Mano ramybė buvo išoriška. Giliai širdyje vis labiau ėmė 
baimė. Kiek laiko ištversiu sušalusiame miške be vandens, maisto 
ir pastogės? 

Šonas garsiai nusižiovavo, nuėjo į miegamąjį ir užsidarė, palik- 
damas mane svetainėje vieną su Meisonu. 

— Miegamajame radau vilnonių kojinių, —- pasakė Meisonas, 
atkišdamas man juodas slidinėjimo kojines. - Turėtum persiauti, 
kad kojos liktų sausos. 

— Pats radai — pats ir persiauk, — šiurkščiai atkirtau. 

— Pamaniau, duosiu tau. 

— Kodėl turėtum duoti? 

— Nes žinau, kaip nemalonu šlapios pėdos. 

— Nenoriu kojinių. 

Vis dėlto mano pėdos buvo šlapios ir sušalusios, už sausas ko- 
jines būčiau atidavusi bet ką, tik ne savo savigarbą; negalėjau pri- 
imti dovanos iš žmogaus, laikančio mane nelaisvėje. 


140 BECCA FITZPATRICK 


— Kaip sau nori, - gūžtelėjo jis. 

— Jei būtų, kaip aš noriu, nelindėčiau čia su jumis. 

— Šiąnakt gulk ant sofos, - nekreipdamas dėmesio į mano kan- 
dų balsą pasiūlė Meisonas. Jis įsitaisė supamajame krėsle, užme- 
tė ant jo antklodę, tada nusivilko vilnonį džemperį ir liko tik su 
aptemptais šiltais marškinėliais. Tada nusijuosė diržą, tikriausiai 
tam, kad šis nespaustų klubų miegant. Veiksmas buvo visai nekal- 
tas, bet, jam nusirengus, kambaryje kažkodėl ėmė darytis nejauku. 

Meisonas ėmė sukti rankas plačiu ratu, kad atpalaiduotų pe- 
čius. Neketinau spoksoti, nenorėjau sudaryti netinkamo įspūdžio, 
bet, jam nematant, vis dėlto vogčiomis dirsčiojau. Meisonas at- 
rodė aukštesnis ir raumeningesnis už Kelviną. Ne išpampusiais 
sporto klubo lankytojo raumenimis, bet akivaizdžiai atletiškas. 
Marškinėliai aptempė tarsi ištekintas jo rankas ir plačią krūtinę, 
pereinančią į tvirtą plokščią pilvą. Buvo sunku prisiminti, ką pa- 
maniau vakar, pirmąkart pamačiusi Meisoną degalinėje. Tada dar 
nežinojau, kas jis per vienas. Pirmasis mūsų susitikimas atrodė 
esąs tolimoje praeityje. Vis dėlto kaip žiauriai apsirikau dėl jo. 

Kai buvau benuleidžianti rankas, pagaliau man prieš akis at- 
gimė naujesnis Kelo prisiminimas — ar ne visada taip būna? Šis 
prisiminimas buvo geras: pirmoji nuo tada, kai tapome draugais, 
mūsų kelionė prie Džeksono ežero. Gulėjau krante išsitiesusi ant 
rankšluosčio, skaitydama žurnalą „Žmonės“. Kelvinas su draugais 
paeiliui laigė vandens motociklu apie plūdurus. Man tespėjus per- 
skaityti vieną straipsnį, ant nugaros užtiško šalto kaip ledas ežero 
vandens. 

Krūptelėjau ir apsiverčiau aukštielninka, o Kelvinas žaismingai 
klestelėjo ant rankšluosčio ir čiupo mane į glėbį. Buvo visas šla- 
pias. Spygtelėjau ir apsimečiau bandanti išsisukti. Iš tiesų džiau- 
giausi, kad jis paliko draugus ir nusprendė pabūti su manimi. 

„Nelabai ilgai lakstei“, - tariau. 

„Ganėtinai, kad vaikinai būtų patenkinti. O dabar galiu tenkin- 
ti tave: 

Švelniai pabučiavau jį ilgu bučiniu. 

„Ir kaip tai darysi?“ 

Jis nykščiu nubraukė ruoželį drėgno smėlio man nuo skruos- 
to. Gulėjome pasirėmę ant alkūnių, žiūrėdami vienas į kitą, taip 
giliai žvelgėme vienas kitam į akis, kad atrodė, jog mano kraujas 
užsiliepsnos. Prieš Kelvinui palinkstant į mane ir atsakant į bučinį, 
akimirka tarsi sustingo —- pamenu, tada pamaniau: koks jis tobu- 
las. Kokie tobuli mes. 

Norėjau, kad toji akimirka truktų amžinai. 


— Gali pirmoji eiti į tualetą, - Meisono balsas grąžino mane į patį 
košmaro vidurį. Bandžiau jo negirdėti. Mano protas beviltiškai 
bandė susigrąžinti prisiminimą. Norėjau dar sykį patirti tą aki- 
mirką. 

Meisonas nustojo grūsti pagalvę į išskalbtą užvalkaliuką ir keis- 
nostalgiška, nutolusi nuo tikrovės. Jis gerai slėpė savo jausmus, 
norėjau valdytis lygiai taip pat. Bet šį kartą išskydau. 

— Galvoji apie aną vaikiną iš degalinės? — švelniai paklausė jis. 

Pyktelėjau — ne todėl, kad jis buvo ganėtinai pastabus perprasti 
esmę, o dėl to, kad paminėjo Kelviną. Buvau įstrigusi šioje baisioje 
vietoje, vos keli dalykai neleido man prarasti savitvardos: prisimi- 
nimai apie Kelviną ir viltis — taip, dargi ji; kad ir koks netobulas 
buvo mūsų bendravimas, vis dar puoselėjau viltį dėl mudviejų. Šį 
kartą viskas bus kitaip. Mes geriau pažįstame vienas kitą. Geriau 
pažįstame save. Per praeitus metus subrendome ir įgijome patir- 
ties. Kol nepabėgau toli nuo čia, kol negrįžau pas savuosius, Kelvi- 

nas atrodė kaip slapta mano gelbėjimosi liemenė, mano prieglobs- 
tis, vienintelis dalykas, kurio Meisonas su Šonu negali atimti. Jei 
neteksiu Kelvino, neteksiu visko. Būsiu praryta košmaro. 

— Man nereikia į tualetą, - atšoviau, vėl atmesdama jo malonę. 
Norėjau šlapintis, bet pilna pūslė turėjo neleisti man užmigti. Kas 
galėtų būti blogiau, nei užmigti ir pražiopsoti savo progą? - Ir su- 
pamajame krėsle miegosiu aš, - šaltai pridūriau. - Pirmiau puikiai 
jame miegojau. 

Meisonas sudvejojo. 

— Neatrodo labai patogus. Tikrai, gali gulti ant sofos. Tada jau- 
siuosi geriau, — jis vos šyptelėjo. —- Turi progą padėti man nešti 
savo skausmo naštą. 

— Kodėl tau staiga parūpo mano patogumai? — plykstelėjau. — 
Laikai mane prieš mano valią. Verti žygiuoti sekinančiomis, pavo- 
jingomis, kraują stingdančiomis sąlygomis. Bet kažkodėl turėčiau 
patikėti, kad staiga susirūpinai, kaip aš jaučiuosi. Tai štai kaip jau- 
čiuosi: nekenčiu šitos vietos. Nekenčiu tavęs. Dar nieko nesu taip 
nekentusi. 

Jo veide šmėstelėjo kažkoks jausmas ir vėl įsivyravo abejin- 
gumas. 

— Laikau čia tave dėl pūgos. Viena pati neišgyventum. Saugiau 
čia, su manimi, nors tu tuo ir netiki. 

Mane nupurtė įsiūtis. 

— Netikiu. Tu nori, kad tikėčiau tokiu melu, nebandyčiau pa- 
bėgti ir būčiau jums klusni. Laikai čia mane, nes esu reikalinga 
nuvesti nuo kalno, ir viskas. Nekenčiu tavęs, nužudyčiau, jei tik 
gaučiau progą. Tiesą sakant, man tai būtų malonumas! - tai tebu- 
vo žodžiai, juk suvokiau, kad tikriausiai nesugebėčiau tesėti savo 
grasinimo. Net pasitaikius tokiai galimybei, kažin, ar įstengčiau 
nužudyti kitą žmogų. Vis dėlto norėjau, kad jam nekiltų jokių ne- 
aiškumų. Čia viskas buvo negerai. 

Buvau pikta ir suirzusi, bet, po teisybei, kuo ilgiau leidau laiką 
su Meisonu, tuo sunkiau galėjau patikėti, kad jis sugebėtų nužudy- 
ti žmogų. Prieš akis mačiau apstulbusį, siaubo iškreiptą jo veidą, 
įtariau Meisoną prisidėjus prie sandėliuke rastos merginos mir- 
ties, ėmiau manyti, kad jis neturi su tuo nieko bendro. Regis, nė 
nežino apie kūną. 

— Prašau gulti ant sofos, - paskutinį kartą siutinamai ramiai 
pasiūlė Meisonas. 

— Nieku gyvu, - piktai sukuždėjau. Pervėrusi jį priešišku 
žvilgsniu nubloškiau jo antklodes ant grindų ir išdidžiai lyg ant 
sosto atsisėdau ant supamojo krėslo. Lenkti atkaltės strypai spau- 
dė nugarą, o kieta medinė sėdynė buvo be pagalvėlės. Neužmigsiu 
nė dvidešimties minučių. Kaskart pasimuisčiusi nubusiu. O Mei- 
sonas, pažiūrėti visiškai išsekęs, kietai miegos ant sofos. 

— Labanakt, Brita, - dvejojančiu balsu atsakė jis ir išjungė lempą. 

Neatsiliepiau. Nenorėjau, kad pamanytų, jog suminkštėjau ar 
jam nusileidau. Nenusileisiu. Nekęsiu jo, kol laikys mane čia. 

Atsibudau išmušta prakaito, sutrikusi. Kelias akimirkas nepri- 
siminiau, kur esu. Ant sienų mirguliavo šešėliai, pakreipusi gal- 
vą pamačiau šviesos šaltinį — prigesusią, bet tebešildančią ugnį. 
Ėmiau mankštinti kojas, bet supamasis krėslas sugirgždėjo, ir aš 
prisiminiau, kaip svarbu netriukšmauti. 

Krėslui sugirgždėjus, Meisonas pasimuistė, bet netrukus tam- 
soje vėl pasigirdo tylus jo alsavimas. Jis gulėjo išsidrėbęs ant sofos, 
padėjęs žandą ant sofos pagalvėlės, šiek tiek prasižiojęs, o per il- 
gos kojos ir rankos buvo nukarusios žemyn. Ugnies nušviestu vei- 
du, spaudžiantis pagalvę prie krūtinės, jis atrodė kitoks. Jaunesnis, 
beveik berniukas. Nekaltas. 

Jam bemiegant, nuslinko antklodė; tyliai sėlindama pro šalį, 
stabtelėjau ir įsiklausiau į ramų kvėpavimą. Man einant prie prie- 

kinių durų, dingojosi, kad kliūvu už oro. Stabtelėjau tik tam, kad 
godžiai pastverčiau ciklopą ir gertuvę, mano laimei, kažkurio iš 
miegančiųjų paliktus ant virtuvės sienelės. Gertuvė buvo pilna. 
Man neįtikimai sekėsi. 

Slinkau į priekį atsargiai statydama kojas ir nenuleisdama akių 
nuo durų rankenos - ši, regis, su kiekvienu žingsniu vis tolo. 

Po kelių širdies dūžių ji atsidūrė mano rankoje. Širdis sutvak- 
sėjo iš džiaugsmo ir iš baimės, bet apsigalvoti buvo vėlu. Ėmiau 
pamažu lenkti durų rankeną. Pagaliau ji nulinko iki galo, teliko 
patraukti. Kai atidarysiu duris, namelyje šiek tiek pasikeis slėgis, 
bet Meisonas to nepastebės. Jis giliai įmigęs. O ugnis nuvys mano 
įleistą skersvėjį. 

Staiga atsidūriau terasoje ir atsargiai uždariau duris. Beveik ti- 
kėjausi, kad Meisonas pašoks ant kojų ir ims mane vytis, riksmu 
žadindamas Šoną. Bet girdėjau tik stūgaujant vėją, jis bloškė man 
į veidą smulkų it smėlis sniegą. 

Miške buvo tamsu lyg pragare; nuėjusi vos šimtą žingsnių, dirs- 
telėjau per petį į namelį, bet nieko nebemačiau. Jį savo aksomine 
skraiste apgaubė naktis. 

Vėjas taršė mano drabužius, kibo į kiekvieną nepridengtą odos 
lopinėlį, bet beveik tuo džiaugiausi. Šaltis visiškai išbudino mane. 
O jei Meisonas su Šonu puls manęs ieškti, per šlaitais švilpiantį 
vėją negirdės mano žingsnių. Padrąsinta tokios minties, tvirčiau 
susisupau į striukę ir prisidengusi akis nuo sniego ėmiau atsargiai 
kopti stačiu šlaitu tarp akmenų nuolaužų ir kelmų, tykančių po 
sniegu. Akmenys buvo dantyti ir kieti, nelaimingai parkritusi ga- 
lėjau lengvai susilaužyti kaulus. 

Virš galvos suūkė pelėda. Jos balsas nuaidėjo per naktinį mišką 
ir bauginamai susiliejo su draskančio šakas vėjo šniokštimu. Ban- 
džiau paspartinti žingsnį, bet sniegas buvo per gilus, vis smigau 
iki kelių, vos neišmečiau iš rankų gertuvės ir ciklopo. Kad ir kaip 

knietėjo jį įsijungti, kol kas nedrįsau. Kol nebuvau ganėtinai nuto- 
lusi nuo patrulio namelio, Meisonui su Šonu, galbūt sekantiems 
man iš paskos, ciklopas galėjo atstoti švyturį. 

Kai pagaliau pasiekiau šlaito viršūnę, ėmiau kopti lėčiau ir go- 
džiai gaudžiau orą. Kojos virpėjo iš nuovargio, nugara nuo įtam- 
pos atrodė perverta plieniniu strypu. Praėjusių dvidešimt keturių 
valandų nerimas padarė savo — dar niekad nesijaučiau tokia išse- 
kusi, tokia maža ir bejėgė klastingų kalnų šešėlyje. 

Pagal Kelvino žemėlapį turėjau įveikti šią kalvą ir nulipti į dau- 
bą, tada traukti tiesiai iki parko eigulių stoties. Bet aiškaus tako 
nebuvo, kopti reikėjo vis aukščiau; sniegui gilėjant, kiekvienas 
žingsnis darėsi vis sunkesnis. 

Pajutau šiltą kutenimą palei vidines drabužių siūles ir pažas- 
tyse. Visai be reikalo suprakaitavau. Kai pailsėsiu, prakaitas atvės, 
ims šaldyti odą ir netruks numušti kūno temperatūrą. Ką gi, tuo 
rūpinsiuosi vėliau. Iki parko eigulių stoties buvo dar ne vienas ki- 
lometras. Turėjau eiti. Bet saugumo dėlei dar šiek tiek sulėtinau 
žingsnį. 

Pasėmiau į rieškučias sniego, suminkiau pažliugusį kamuoliuką 
ir įsidėjau į burną; ledinis mišinys tirpdamas tekėjo gerkle žemyn. 
Buvo skausmingai šaltas, bet gaivino. Jei prakaituoju, reikia ger- 
ti vandens. Tokiu oru netekti vandens atrodė neįmanoma, bet aš 
pasitikėjau turisto vadovu ir mokymais, kuriuose teko dalyvauti. 

Medžius priešais mane kliudė šviesos spindulys. Instinktyviai 
pasislėpiau už medžio. Atsilošusi į jį nugara, kaipmat padariau 
kraują stingdančią išvadą. Spindulys sklido man už nugaros, jo šal- 
tinis buvo netoli. Įtempiau ausis ir įsiklausiau. Išgirdau vyro balsą. 
Vėjas iškraipė žodžius, bet supratau, kad esu šaukiama vardu: 

— Brita! 

Neatpažinau šaukiančiojo, bet kone meldžiausi, kad tai būtų 
Šonas. Turėjau galimybę nuo jo pabėgti. Miškas buvo tikras labi- 
rintas; jis nieku gyvu manęs nesuseks. 

— Brita! Ne... neskriausiu tavęs. Liaukis... bėgti! 

Man nespėjus užkopti virš medžių linijos, tankus kalnų papėdę 
dengiantis miškas atrodė praretėjęs. Netekau geros priedangos; 
nors buvo neapsakomai tamsu, jis turėjo žibintuvėlį. Kai tik išeisiu 
į atvirą vietą, galėjo mane pamatyti. Atsidūriau spąstuose. 

Spindulys švystelėjo į šoną. Gavusi akimirką pasvarstyti, nu- 
sprendžiau bėgti. Laisva ranka atsistūmiau nuo medžio ir pasilei- 
dau į atvirą vietą, nulėkiau link kito medžių guoto. Nepribėgusi 
tikslo paslydau, išskėtusi rankas drėbiausi į sniegą, o po akimirkos 
tamsą man virš galvos vėl perskrodė žibintuvėlio spindulys. Ne- 
paleisdama savo daiktų pašliaužiau keletą metrų ir pasislėpiau už 
akmenų krūsnies, tarsi ledkalnis kyšančios iš sniego jūros. 

Man bežiūrint, žibintuvėlio spindulys apšvietė šakas priešais 
mane. 

Persekiotojas vis artėjo, kopė į kalną daug greičiau už mane. 
Spausdama gertuvę ir ciklopą prie krūtinės, pašokau ant kojų ir 
nubėgau prie kito medžių guoto. 

— „padėti vienas kitam! 

Padėti vienas kitam? Apėmė paikas noras nusijuokti. Nejau 
šaukiantysis mano, kad užkibsiu ant to kabliuko? Jis nori nulipti 
nuo kalno; vos jam pagelbėsiu, mane nužudys. Turiu daugiau gali- 
mybių išgyventi viena miške. 

Pasidėjau daiktus sniege šalia savęs. .Įsirėmiau pirštiniuotomis 
rankomis į šlaunis ir pasilenkiau, leisdama kūnui pailsėti. Kvėpa- 
vau taip garsiai, kad kas nors būtinai turėjo išgirsti. Kiekvienas 
oro gurkšnis skausmingai tvilkė gerklę. Man taip svaigo galva, kad 
bijojau nualpti. 

— Brita! Aš Meisonas. 

Velnias, velnias, velnias! 

Jis šaukė mane raminančiu balsu, bet neketinau leistis apmul- 


kinama. 

— Žinau, kad girdi mane, - kalbėjo Meisonas. — Žinau, kad esi 
čia pat. Artinasi kita audra; štai kodėl sustiprėjo vėjas. Mirtinai 
sušalsi. 

Užsimerkiau bandydama apsisaugoti nuo bloškiamo į akis snie- 
go. Jis meluoja, jis meluoja! - šaukiau mintyse, jausdama silpstant 
ryžtą. Buvau išsigandusi, sušalusi ir praradusi viltį. Pati nustebau, 
kad, tiesą sakant, noriu patikėti Meisonu. Vyliausi, kad jis man 
padės. Tai mane gąsdino labiausiai. Nes giliai širdyje žinojau, kad 
vos pajudėsiu iš už medžio, būsiu mirusi. 
rėjo mano išjudintą sniegą. Net jei bandysiu bėgti, niekur nepra- 
dingsiu. Būsiu sugauta iškart arba po penkių minučių. 

— Brita, apsigalvok! — šūktelėjo Meisonas. — Juk nenori čia mir- 
ti. Jei girdi mane, atsiliepk! 

„Nieku gyvu“, — mintyse atšoviau. 
| Žiūrėjau, kaip jis, radęs mano pėdsakus, ima risnoti link mano 
slėptuvės. Žinojau, kas dabar įvyks, bet giliai glūdintis išlikimo 
instinktas nė kiek nesusilpnėjo. Pašokau ant kojų ir iš visų jėgų 
pasileidau bėgti. 

— Brita, stok! - suriko jis. 

— Ne! - atsigręžusi atrėžiau. — Nė už ką, - sukandau dantis. 
Negrįšiu. Kovosiu. Geriau mirsiu kovodama nei leisiuosi partem- 
piama atgal. 

Jis buvo bekeliąs žibintuvėlį, bet apsigalvojo ir, užuot apakinęs 
mane, paklausė: 

— Viskas gerai? 

— Ne. 

— Tu sužeista? — Meisono balsas atrodė išties neramus. 

— Tai, kad nesužeista, dar nereiškia, kad man viskas gerai. 

Jis užkopė į kalvą ir pamažu priėjo artyn. Ieškodamas sužeidi- 
mų, apėjo ratu. Tada žvilgtelėjo į žemę, į mano pavogtus daiktus. 

— Paėmei gertuvę ir ciklopą, — iš Meisono kalbos atrodė, lyg 
būčiau padariusi jam įspūdį. Ėmiau didžiuotis ir tuo pačiu metu 
suirzau. Aišku, stvėriau, ką galėjau. Nebuvau bejėgė. 

Tada jis prabilo rimtu, smerkiančiu balsu: 

— Tris valandas - štai kiek išgyventum čia viena, Brita. Dar ma- 
žiau, jei pūga būtų smarki. 

— Atgal negrįšiu, - norėdama pabrėžti savo žodžius atsisėdau 
ant sniego. 

— Geriau mirtum čia? 

— Vis tiek nužudysite mane. 

— Neleisiu Šonui tavęs nužudyti. 

Pakėliau galvą. 

— Kodėl turėčiau tavim tikėti? Tu nusikaltėlis. Tau vieta kalėji- 
me. Tikiuosi, kad policija tave sugaus ir uždarys iki gyvos galvos. 
policininką. Ar nužudyti merginą sandėliuke, - nesusilaikiusi lep- 
telėjau. Nenorėjau prasitarti Meisonui žinanti apie negyvėlę, kita 
vertus, buvo per vėlu paslaptims. 

Jis susiraukė. 

— Kokią merginą? 

Sutrikimas atrodė nesuvaidintas, bet Meisonas buvo puikus 
melagis. Ir aš būčiau buvusi prakeikta, jei būčiau leidusis dar kar- 
tą jo apmulkinama. 

— Namelyje, kuriame mane saugojai. Jame buvo didelė įrankių 
dėžė, o joje lavonas. Nejaugi nori man pasakyti nieko apie tai ne- 
žinąs? 

Stojo nejauki tyla. 

— Ar prasitarei Šonui apie tą kūną? — nenatūraliai abejingai, 
ramiai paklausė Meisonas, visas įsitempęs kaip spyruoklė. 

— Kodėl? Ar tu ją nužudei? - mano gyslomis perbėgo šaltukas. 

— Taigi Šonui nesakei. 

— Ir pati nežinau, kodėl nesakiau! — atšoviau persmelkta neri- 
mo ir sutrikusi. Ar ją nužudė Meisonas? Atrodė esąs malonesnis 
vaikinas, bet gal aš apsirikau? Galbūt iš pat pradžių leidau, kad 
Meisonas keliais maloniais poelgiais nukreiptų mano dėmesį nuo 
tikrojo jo pavidalo? — Jūs nuo pat pirmos akimirkos neketinote 
paleisti manęs gyvos. 

— Aš sakau tiesą; nežudysiu tavęs. Nežudys ir Šonas — nelei- 
siu jam. 

— Eik jau, — piktai atsidusau. — Ar pats girdi, kaip kvailai ir 
tuščiai skamba tavo pažadai? Šonas turi ginklą. Jis valdo padėtį. 
Otu- tutesi apgailėtinas jo pakalikas! 

Užuot įsižeidęs, Meisonas toliau stebėjo mane, tarsi bandė 
perprasti, ką iš tiesų manau. 

— Kelkis, —- pagaliau ištarė. — Permirks drabužiai, o tada imsi 
smarkiai šalti. | 

— Tai kas? Tiesiog leisk man numirti. Nepadėsiu tau nulipti 
nuo kalno. Daugiau nebegelbėsiu judviem su Šonu. Nepriversite 
manęs. Aš jums tuščia vieta. Tiesiog paleisk mane. 

Meisonas pastatė mane ant kojų ir nubraukė sniegą nuo dra- 
bužių. 

— O kur ta kietuolė iš anksčiau? Mergina, norėjusi apkeliauti 
Titono kalnus, kad ir kokios kliūtys stotų skersai kelio? 

— Aš nebe tokia. Noriu namo, - tariau pilnomis ašarų akimis. 
Buvau pasiilgusi tėčio ir Jano. Tikriausiai jie labai nerimavo dėl 
manęs. 

— Suimk save į rankas, — paliepė man Meisonas. — Po fizinių 
bandymų turi sutvirtėti morališkai. Grįšime į namelį. Apsimesi- 
me, kad nieko nenutiko. Nesakysime Šonui. Iš ryto nuvesi mus 
nuo kalno, o tada mes tave paleisime. 

Papurčiau galvą. 

— Jei reikės, parnešiu tave, bet neleisiu čia mirti, - pasakė jis. 

— Neliesk manęs. 

Meisonas pakėlė rankas delnais į viršų. 
— Tai eik pati. 

— Tikrai nepaleisi manęs? 


— Kur? Į mišką, per pūgą, kad mirtinai sušaltum? Ne. 


— Nekenčiu tavęs, — atsakiau gailiu balsu. 
— Aha, jau minėjai. Eime. 

ŠEŠIOLIKTAS 
SKYRIUS 


Lipdami žemyn prie eigulių patrulio namelio neturėjome užtrukti 
tiek, kiek kopdami į viršų, bet kiekvienas žingsnis atrodė vis sun- 
kesnis. Susimoviau. Meisonas žadėjo išsaugoti mano paslaptį, bet 
kas užtikrins, kad grįžę nerasime Šono, nekantriai žingsniuojan- 
čio pirmyn atgal su pistoletu rankoje? Ko gero, ėjau pasitikti savo 
pačios mirties. 

Mačiau, kaip Meisonas bandė sukliudyti Šonui nušauti me- 
džioklės prižiūrėtoją - buvau tikra, kad jis vien tam siekė ginklo. 
Tikėjausi, kad jis geresnis žmogus, nei pirma maniau. Bet dabar 
Meisono gėrio ir blogio riba atrodė nebesvarbi. Ginklą turėjo 
Šonas. 

Dar buvo merginos kūnas pirmajame namelyje. Nežinojau, kas 
ją nužudė, bet kai apie tai papasakojau Meisonui, jo reakcija man 
nepatiko. Lyg būtų ką nors slėpęs ir nuo manęs, ir nuo Šono. 

Pagaliau tamsoje pasirodė patrulio trobelė. Beveik priėjusi 
priekinę terasą, staiga pajutau lekianti atgal - Meisonas trūk- 

telėjo mane už rankos. Kita pirštinėta ranka užspaudė burną, ir 
vieną pašėlusią akimirką maniau, kad nori uždusinti. Jo kvėpa- 
vimas sušniokštė man prie ausies, už nugaros jutau jo kūną tarsi 
sieną. 

Laukujės patrulio namelio durys buvo atlapotos, viduje buvo 
girdėti Kelvino balsas. 

Mano širdis suplakė stipriau. Kelvinas čia! Jis mane rado! 

— Kur jie? — paklausė Kelvinas. 

— Nežinau, apie ką kalbi, — niūriai atsiliepė Šonas. 

Meisonas griebė mane ir, nekreipdamas dėmesio į mano spy- 
rius bei priešinimąsi, tyliai užtempė ant terasos. Pro virtuvės langą 
išvydome abu vaikinus. Matyt, Kelvinas užklupo Šoną bemiegantį, 
nes stovėjo nutaikęs į jį pistoletą. Ginklo neatpažinau. Tikriausiai 
Kelvinas pasiėmė jį iš Aidelvaildės; žinojau, kad Verstygai name- 
lyje laiko ginklų. Šono pistoleto niekur nebuvo matyti. Mano nusi- 
vylimui, svetainėje plieskė šviesa, todėl Kelvinas nematė manęs už 
virtuvės lango — lauke buvo per tamsu. Jei būtų žvilgtelėjęs mano 
pusėn, lange tebūtų regėjęs namelio vidaus atspindį. 

Bandžiau surikti jo vardą, bet pirštiniuota Meisono ranka ne- 
gailestingai užspaudė man burną. Spyriau jam į blauzdą, kulnu 
pataikiau į kaulą, tada jis neapsakomai stipriai prispaudė mane 
prie sienos. Neįvertinau jo jėgos, o juk buvau gerokai silpnesnė — 
jis laisvąja ranka sučiupo abu mano riešus, o keliu įsirėmė į koją, 
tad neištvėrusi skausmo iškart nustojau priešintis. Meisonas tuo 
pasinaudojo ir uždengė mane savo kūnu, įkalino tarp savęs ir na- 
melio. Mano skruostas buvo prispaustas prie apledėjusios langi- 
nės, ištiesusi kaklą bandžiau įžiūrėti Kelviną pro langą. 

— Kriauklėje yra trys dubenys, trys stiklinės ant spintelės! — 
urzgė jis. - Žinau, kad Korbė su Brita buvo čia, su tavim, - jis 
nuėjo prie kriauklės ir perbraukęs pirštu greitai patikrino dube- 
nis. - Maistas drėgnas. Jos čia buvo neseniai. Kur dabar? 

— Gal aš valgiau iš visų trijų dubenų, - subambėjo Šonas. 

Kelvinas sviedė stiklinę Šonui į galvą. Tasai pasilenkė, stiklinė 
sudužo į sieną jam už nugaros. Kai vėl atsigręžė į Kelviną, atrodė 
gerokai išblyškęs. 

— Ar nužudei jas? - Kelvinas ramiai priėjo prie Šono ir nusi- 
taikė į jį iš visai arti. Jo balsas drebėjo iš pykčio, bet ne pistoletą 
laikanti ranka. - Nužudei? 

Šonas neramiai patrynė rankas. 

— Aš ne žudikas, - atsakė jis pernelyg nekaltu balsu, kad galė- 
tum patikėti. 

— Ne? - tyliai, nepermaldaujamai paklausė Kelvinas. —- Pažįs- 
tu tave. Mačiau šiose apylinkėse. Sidabrinio dolerio kaubojų bare. 
Tau patinka prigirdyti merginas ir vėliau fotografuoti kaip kokiam 
iškrypėliui. 

Mačiau Šono veide besimainant jausmus. Nevykusi vaidyba 
užleido vietą baimei. 

— Nežinau, ką matei, tai ne aš, aš nefotografuoju merginų, nė 
neturiu fotoaparato, nesu buvęs šituose kalnuose... 

— Kokius iškrypėliškus dalykus darai su tomis nuotraukomis? — 
paklausė Kelvinas. - Mačiau tave su turtuole mergina, vėliau ji 
pradingo. Ko gero, turėčiau pranešti apie tave policijai. 

— Tu... tu mane su kuo nors maišai, - suvapėjo Šonas. 

— Kur mano sesuo? Kur Brita? Pradėk kalbėti arba tikrai iš- 
kviesiu policiją! - suriko Kelvinas. -Ar fotografavai ir jas? Norėjai 
šantažuoti mano šeimą? Ar paskleisti nuotraukas internete ir pa- 
erzinti mano seserį? Arba jas parduoti? 

Šonas sunkiai nurijo seilę. 

— Ne. 

— Klausiu paskutinį kartą - kur merginos? 

— Turi manim patikėti, mes nenorėjome jų nuskriausti. Priė- 
mėme, nes pasiklydo, negalėjome leisti joms sušalti per pūgą... 

— Jūs? 

— Aš ir mano draugelis Eisas. Jis buvo čia, kai nuėjau miegoti; 
matyt, pabėgo su viena iš jų. Tai jo tu ieškai... 

— Viena iš jų? Kas tokia? 

— Brita. Jis pasiėmė Britą. Ji buvo čia, su mumis. Man rodos, 
ji patinka jam, bet aš jos nė nepaliečiau, prisiekiu motinos kapu. 
Paieškok miške. Gal Eisas išsitempė Britą lauk, ieškodamas nuo- 
šalesnės vietos. Eik paieškoti. 

— O Korbė? Kur ji? 

— Eisas privertė mane palikti ją aname namelyje, prieš einant 
čia. Sakė, kad neturime atsargų joms abiem. Palikau jai maisto ir 
vandens, nors Eisas liepė nepalikti. Pasirūpinau, kad jai būtų saugu. 

— Palikai mano seserį vieną namelyje? - paklausė Kelvinas. — 
Kokiame? 

— Už kelių kilometrų nuo čia. Tolokai nuo kelio. Su mėlynomis 
užuolaidomis ant langų. Su užžėlusia piktžolėmis veja. Jau seniai 
niekieno negyvenamame. 

— Žinau ją. Sniegaeigis priešais namą — kur jo raktas? 

Šonas patylėjo, buvo akivaizdu, kad nenori atsisakyti neseniai 
aplankiusios sėkmės. 

— Nežinau. Sniegaeigis jau stovėjo čia, kai atėjome. Jis ne mūsų. 
Turbūt vairuotojui baigėsi benzinas, tai čia ir paliko. Kažin, ar ver- 
ta bandyti paleisti variklį nuo laidų. 

Kelvinas vėl pakėlė pistoletą. 

— Nemeluok man. Duokš raktus. Dabar pat. 

— Tu manęs nenušausi. Policininkai supras, kad tai tavo darbas. 
Kalnuose daugiau nieko nėra, tik ne per tokią pūgą. Vien tu, aš, 
Eisas ir merginos. 

— Nesijaudink, nepaliksiu jiems, ko ieškoti. 


Kelvinas šovė. 

Šūvis užgulė man ausis, užklupo netikėtai. Pajutau, kaip už nu- 
garos smarkiai krūptelėjo Meisonas, jis buvo lygiai taip pat pri- 
blokštas. Nors mačiau, kaip Šonas nužudė medžioklės prižiūrė- 
toją, kaip žmogaus audiniai aptaškė sienas, negalėjau žiūrėti, kaip 
Kelvinas šaltakraujiškai nužudo žmogų. 

Negali būti, kad tai įvyko. Mintyse bandžiau perprasti šią be- 
protybę, pateisinti Kelvino smurtą. Kodėl jis nesurišo Šono ir neį- 
davė policijai? Mano protas atsisakė patikėti, jog Kelvinas nužudė 
Šoną be jokių įrodymų, kad šis nuskriaudė Korbę. Ar jis taip neri- 
mavo dėl mūsų, kad nebepajėgė blaiviai mąstyti? 

Turėjau patekti pas Kelviną. Pranešti, kad esu gyva, ir jį nura- 
minti. Kad kartu galėtume dingti iš šitos baisios vietos. 

Pradėjau ryžtingiau grumtis su Meisonu. Jo pirštai sužnybo 
man odą, bet skausmas nesiekė mano suvokimo ribų. Galvoje kir- 
bėjo vienintelė mintis — nusigauti iki Kelvino. Aš čia! — suklykiau 
jam mintyse. Čia pat, lauke! 

Viduje Kelvinas paspyrė Šono kūną, norėjo įsitikinti, kad jis 
negyvas. Tada apieškojo kišenes. Ramiausiai pasiėmė grynuosius 
iš Šono piniginės ir sniegaeigio raktą. Nuėjo į miegamąjį, kuriame 
pirmiau miegojo Šonas, ir po akimirkos grįžo su jo pistoletu, užsi- 
kišo ginklą už diržo. Paskubomis apieškojęs virtuvės stalčius rado 
Zippo žiebtuvėlį. 

Iš pradžių nesupratau, kodėl Kelvinas padegė svetainės užuo- 
laidas. Tada man kai kas toptelėjo į galvą. Šonas buvo teisus. Po- 
licija būtų įtarusi Kelviną jį nužudžius. Galbūt net nužudžius me- 
džioklės prižiūrėtoją. Jam reikėjo sunaikinti įrodymus. 

Nuo sofos, kurią Kelvinas uždegė paskui, pliūptelėjo tiršti juo- 
di dūmai, o sienomis ėmė lipti skaisčios liepsnos. Buvo sunku pa- 
tikėti, kaip greitai įsidegė ugnis. Ji šokinėjo nuo vieno baldo prie 
kito, ir kambarys prisipildė dūmų. 

Kelvinui priėjus prie laukujų durų, Meisonas nustūmė mane 
į tamsų terasos kampą. Iš mūsų slėptuvės girdėjau Kelvino batus 
nukaukšint laiptais. 

Jis iškeliaus. Be manęs. 

Muisčiausi, beviltiškai bandydama išsilaisvinti, bet Meisonas 
buvo per stiprus; jo gniaužtai atrodė tarsi geležiniai. Negalėjau 
bėgti. Negalėjau surikti. Vos girdimus mano prislopintus šauks- 
mus užgožė vėjas ir ugnies traškėjimas. Kelvinas iškeliaus. Turiu jį 
sulaikyti. Neištversiu daugiau nė minutės su Meisonu. 

Sugrumėjęs ėmė burgzti sniegaeigis. Po kelių akimirkų variklio 
gaudimas išnyko tolumoje. 

Meisonas paleido mane. Užsikvempiau ant pakylos turėklo. 
Jaučiau daužantis širdį, žyrant į nesuklijuojamas šukes. Įsikniau- 
busi į sunertas rankas gailiai sudejavau. Veidu ritosi ašaros. Koš- 
maras traukė mane atgal į gelmes, kokių nė nežinojau esant. 

— Lik čia, - įsakmiai paliepė Meisonas. - Einu įrangos. 

Jis užsitraukė striukę, kad apsaugotų galvą, ir šoko pro atlapas 
duris. Galėjau bėgti. Tą akimirką galėjau sprukti į mišką. Bet ži- 
nojau, kad Meisonas mane suseks. Be to, jis turėjo įrangą. Ir buvo 
teisus: viena pati ilgai neištversiu. 

Pamažu grįžau prie terasos laiptų, Kelvinui išvykus be manęs, 
buvau taip sukrėsta, kad nebesuvokiau, kas yra ugnis. Apsvaigu- 
si žiūrėjau, kaip liepsnos liežuviai lyžčioja grindis, kaip nuo lubų 
lyja žiežirbomis. Ugnies traškėjimas ir šnypštimas peraugo į riau- 
mojimą. Per dūmus mačiau Meisoną grūdant į mūsų kuprines 
visa, kas papuola po ranka. Net iš tokio atstumo pro duris veržėsi 
karštis, nuo jo veidą išpylė prakaitas. Ko gero, Meisonas maudėsi 
prakaite. 

Pagaliau jis svyruodamas išėjo pro duris su dviem kuprinėmis 
ant pečių ir baisiausiai užsikosėjo. Veidas buvo padengtas juodais 
suodžiais, Meisonui sumirksėjus, jame ryškiai išsiskyrė akių bal- 

tymai. Matyt, iš mano veido spręsdamas, kad baisiai atrodo, jis 
nusibraukė veidą striukės rankove ir nusišluostė didumą suodžių. 
Tarp mūsų sūkuriuojančios snaigės išmušė Meisono veidą 
strazdanomis. 
— Audra įsismarkavo, —- pasakė jis. - Turime susirasti priedan- 
gą, kol ne vėlu. 

Meisonas buvo teisus. Vėjas saujomis žarstė nuo kalno viršūnės 
šlapią sniegą. Žemė buvo jau užsnigta per praėjusias audras, tad 
sniegas kaupėsi greitai. Man bežiūrint, ropštėsi medžių kamienais 
ir svarino jų šakas. Dabar niekas nebegalėjo užkopti į kalną. Nei 
policija, nei tėtis. Mes buvome vieni. O aš neįsivaizdavau nieko 
baisesnio. 

Turėjome pasislėpti nuo audros. Aplinkui nežinojau nė vieno 
namelio, todėl priedangai teliko susirasti nuvirtusį medį ar urvą. 
Mums beklampojant, Meisonas nusiėmė vilnonę kepurę ir atkišo 
man. Per praėjusias pusantros dienos buvau įpratusi įtarinėti ir 
nekęsti smulkių jo malonės apraiškų, bet šį kartą paėmiau kepurę 
su dėkingumu. Mano kojinės tebebuvo peršlapusios, jau pradėjau 
kalenti dantimis. Buvau pasiruošusi paaukoti išdidumą dėl šilu- 
mos, kokią tik galėčiau gauti. 

— Ačiū, — tariau jam. 

Meisonas linktelėjo, jo lūpos atrodė pamėlusios, bekraujės. 
Trumpai nukirptuose plaukuose blizgėjo sniegas. Žinojau, kad tu- 

rėčiau grąžinti jam kepurę, bet buvau sušalusi pati. Todėl nukrei- 
piau akis ir apsimečiau nieko nepastebinti. 

Protingiausia būtų buvę žvilgtelėti į Kelvino žemėlapį. Jame 
būčiau radusi pažymėtą artimiausią priedangą. Bet nežinojau, 
kaip jį atsiversti, Meisonui nematant. Jei jis sužinos apie žemėla- 
pį, manęs jam nebereikės. Tada galės atimti žemėlapį ir eiti savais 
keliais. Be to, jei žemėlapis sušlaps, rašalas tikriausiai išsiteps. Ne- 
gana to, popierius gali suplyšti arba sutežti. 

Mes žygiavome ilgai, pamažu, apskaičiuodami kiekvieną 
žingsnį; prieš perkeldami visą svorį tikrinome, ar po sniegu nesa- 
ma kokių nors nuolaužų. Audros debesys uždengė mėnulį, net su 
žibintais tapo tamsiau nei iki šiol. Mano kojų pirštai nutirpo nuo 
šalčio. Net sukandusi dantis neįstengiau suvaldyti jų barškėjimo. 
Žingsniavau prisimerkusi nuo ledinių vėjo gūsių, įsmeigusi akis į 
Meisono batų užkulnius. Kaskart, jam žengus žingsnį, prisivers- 
davau atkartoti. Jo ūgis ir platūs pečiai pridengė mane nuo vėjo 
gūsių, bet šie vis tiek pasiekdavo mane, smelkėsi per striukę ir le- 
dinėmis lūpomis bučiavo odą. Netrukus mano smegenys atsijun- 
gė, visą savo energiją skyriau vien judėti į priekį. 

O tada mano mintys nuklydo ten, kur nuklysdavo visada. Pas 
Kelviną. 

„Išeinu, — paskelbė Korbė už JCPenney* drabužių parduotuvės 
persirengimo kabinos durų. Jai grįžtelėjus atšauti sklendės, išgir- 
dau šnarant šilką. - Nemeluok, nes iškart suprasiu“ 

Sėdėjau atsidariusi duris ant suoliuko priešais esančioje persi- 
rengimo kabinoje. Skubiai užbaigiau žinutę, spustelėjau „siųsti“ ir 
vogčiomis įsimečiau telefoną į rankinę. Pajutau smilktelint kaltę. 
Nemėgau ko nors slėpti nuo Korbės. 

„Kaip gali įtarti, kad galėčiau meluoti“, — atsakiau, bet ne be 
sąžinės graužaties. 

Pasirodė violetine suknia su korsetu vilkinti Korbė, jai apsigrę- 
žus kaip Disnėjaus princesei, suknia suraibuliavo apie kulkšnis. 

„Na? Ką manai?“ 

„Ji violetinė: 

„Tai kas?“ 


* Vidurinės klasės drabužių parduotuvių tinklas JAV, dažniausiai turintis patal- 
pas prekybos centruose. 

„Sakei, Meškis nekenčia violetinės spalvos“ 

Ji irzliai skėstelėjo rankomis. 

„Todėl taip ir vilkėsiu. Kad padėčiau jam apsispręsti. Pamatęs, 
kaip nuostabiai atrodau su violetine suknia, jis supras, kad ją die- 
vina“ 

„Ar priversi jį užsirišti prie suknios derantį violetinį kaklaraiš- 
tį?“ 

„Hmm, aišku, - Korbė papurtė galvą, toks kvailas buvo mano 
klausimas. — Juk tai mokyklos šokiai. Turime susiderinti. Mūsų 
nuotrauka gali atsidurti klasės albume“ 

„Klasės albumas būna nespalvotas“ 

„Nė kiek nepadedi. Pasimatuok bent vieną suknelę, - Korbė 
čiupo man už rankos ir pabandė pastatyti ant kojų. — Praeitais 
metais prieš mokyklos šokius kartu apsipirkome ir abi dalyvavo- 
me juose. Noriu, kad šiais metais būtų taip pat. Kuo blogi mūsų 
mokyklos bernai? Negaliu patikėti, kad nė vienas dar nepakvietė 
tavęs į šokius“ 

Nesakiau Korbei, kad mane pakvietė Bretas Fišeris ir kad aš at- 
sisakiau. Buvau užimta, turėjau slaptą vaikiną. Nežinojau, kiek dar 
išsaugosiu paslaptį, - buvau pažadėjusi saugoti nė nežinodama, 
kad ji išdegins man krūtinėje skylę. 

Rankinėje suskambo telefonas. 

„Kas rašo?“ 

„Tikriausiai tėtis“, — atsakiau krestelėjusi plaukus, dėdamasi vi- 
siškai abejinga. 

Korbės veide pražydo dėmesinga šypsena. 

„Brita, brangioji, ar turi slaptą meilužį?“ —- paerzino ji. 

„Taip“, — atsakiau nė nemirktelėjusi, bet nulenkiau galvą, kad 
draugė nepamatytų paraudusių skruostų. 

„Ką gi, tikiuosi, netrukus rasi draugą, - rimtai pasakė ji, - nes 
man šokiuose bus liūdna, jei žinosiu, kad sėdi namie ir žiūri filmą, 

valgai ledus ir storėji. Ak, prisiminiau! Kas tas vyrukas, visada už- 
kalbinantis tave po matematikos?“ 

„Ee, ponas Bagšovas?“ 

Korbė spragtelėjo pirštais ir perbraukė ranka sau per šoną kaip 
pagalbinė šokėja muzikiniame klipe. 

„Tas pats. Vyresnis, neleistinas meilužis. Pats tas mano mergu- 
žei Britai.“ 

„Prašyčiau kitą suknelę“, - atšoviau. 

Jai dingus persirengimo kabinoje, stvėriau telefoną. Manęs lau- 
kė Kelvino žinutė. 

„Ar galiu šiąnakt pamatyti tave?“ 

„Kaip manai?“ - atrašiau. 

„Išslink apie vienuoliktą. Pasiimk maudymuką. Būsiu kubile: 
vaikinas su gėrimais“ 

Verstygai užpakaliniame kieme turėjo baseiną ir kubilą, bet, 
kad ir kaip būčiau troškusi tąvakar pamatyti Kelviną, nebenorėjau 
dėti papildomų pastangų, kurių reikalavo tokie slapti vėlyvi susi- 
tikimai. 

Kelvinas man sakė, kad Korbei dar negalima apie mus sužino- 
ti - niekad nebus galima. Jis mane įtikino, kad paslaptyje laikomi 
santykiai labiau jaudinantys. Norėjau atšauti, jog man jau septy- 
niolika, esu jau išaugusi iš paslapčių ir žaidimų, bet būgštavau, kad 
jam tai nepatiks. Galų gale Kelvinui buvo beveik devyniolika. Kas 
aš tokia, kad dalyčiau jam patarimus apie santykius? 

„Girdžiu, kad rašai Žinutę, — pro persirengimo kabinos duris 
pareiškė Korbė. Išgirdau brūkštelint naujos suknelės užtrauktu- 
ką. —- Visą savo dėmesį turi skirti man. Uch! Kodėl čia nėra tikros 
drabužių parduotuvės? Netveriu džiaugsmu, kad dešimčiai žmo- 
nių tenka po vieną McDonalds, bet neturime nė vienos Macy's*. 
Teks užsisakyti suknelę internetu“ 


* Populiarus vidurinės klasės drabužių tinklas JAV, turintis didesnį pasirinkimą. 

Buvo sunku galvoti apie šokius, juk žinojau į juos neisianti. No- 
rėjau eiti, bet Kelvinas dar nebuvo pasiruošęs viešai parodyti, kad 
mudu turime romaną. 

Užuot susigadinusi nuotaiką ir galvojusi apie tai, kad neisiu į 
šokius ir nedalyvausiu visose linksmose su jais susijusiose mergai- 
tiškose nesąmonėse, prisiverčiau mąstyti apie teigiamus dalykus. 
Aš susitikinėju su Kelvinu Verstygu. Su savo gyvenimo meile. Ką 
reiškia vieni kvaili mokyklos šokiai, palyginti su šiuo didingu reiš- 
kiniu? 

Prabėgo daug valandų nuo tada, kai Kelvinas atsisveikindamas 
pabučiavo mane po pamokų: įsmukome į tuščią klasę ir bučiavo- 
mės, kol koridoriuje išgirdome valytoją stumiant savo vežimėlį. 
Išsišiepiau ir prikandau lūpą. Mudu su Kelvinu visą gyvenimą pa- 
žinojome vienas kitą. Mačiau jį kone kiekvieną dieną. Jis tampy- 
davo mane už kasos ir vadindavo Brita bandite. O dabar, mudviem 
kalbantis, perbraukdavo man per skruostą, bučiuodavo mane 
vogtomis akimirkomis ir per uždraustus susitikimus. 

Reikia pripažinti, tai išties jaudino. 

Kartais. 

Bet būdavo ir kitaip. 

Pavyzdžiui, sykį geriausias Kelvino draugas Deksas Vega užti- 
ko mus bučiuojantis už beisbolo aikštelės, komandai seniai baigus 
treniruotę. Aš buvau atsirėmusi nugara į Kelvino visureigio vai- 
ruotojo dureles, o jis prisispaudęs prie manęs, nepalikęs nė centi- 
metro tarpelio. 

Deksas mestelėjo mums standartinį patarimą susirasti kamba- 
rį, nes nebuvo labai kūrybingas. Bėgiodavo kartu su Kelvinu, jam 
ypač puikiai ėjosi bėgimas su kliūtimis. Visa kita ne taip puikiai. 

„Jau buvau“, — atšovė Kelvinas ir vogčiomis mirktelėjo man. 
Žinojau, jam būtų nepatikę, jei būčiau paneigusi geriausio draugo 
akivaizdoje, kad mes jau pergulėjome. 

ey owvo . 


Deksas nužvelgė mane nuo galvos iki kojų ir išsišiepė, nuo tos 
šypsenos pasijutau lyg susitepusi. 

„Verstygai, maniau, kad neturi merginos“ 

Žinojau, kad susitarėme kol kas saugoti mūsų santykius pa- 
slaptyje, bet ar tai nebuvo puiki galimybė pagaliau juos atskleisti? 
Kodėl Kelvinui reikėjo meluoti geriausiam savo draugui? Kodėl jis 
prašė, kad meluočiau geriausiai savo draugei? Apie Kelviną buvo 
sakoma, kad nesugeba pasižadėti, ir jis niekad neturėjo rimtos 
draugės, bet mūsų santykiai buvo kitokie. Aš buvau kitokia. Aš 
jam rūpėjau. 

Buvau beveik tuo tikra. Tik troškau neatrodyti bandanti įtikinti 
pati save. 

„Ir neturiu“, - atšovė Kelas. 

Jie nusijuokė, familiariai kumštelėjo vienas kitam ir atsisveiki- 
no, įmantriai sumušdami rankomis. 

„Biče, tavo plaukai styro į visas puses“, — dar tarstelėjo Deksas. 

Jis buvo teisus. Mano suvelti tankūs rudi vaikino plaukai sty- 
rojo į dangų. 

Maniau, kad Kelvinas nuleis tai juokais, bet jis pasilenkęs pasi- 

„Velnias, Brita, dabar manęs laukia vakarienė su tėvais“, — jis 
bergždžiai bandė susiglostyti plaukus. 

„Bet juk prieš vakarienę nusiprausi po dušu, tiesa?“ - man jau 
buvo pabodę stovėti ir tylėti, kol Kelvinas su Deksu kalbėjo, tarsi 
būčiau nematoma. 

„Šneki visai kaip mano tėtis, jis nuolat man aiškina, ką turėčiau 
daryti, — pasiskundė jis. — Pasitenkink bučiniais, gerai? Tai tau iš- 
eina geriau“ 

Deksas prunkštelėjo ir nuėjo. 

Mudviem su Kelvinu likus vieniems, kaltindama paklausiau: 

„Kodėl leidai Deksui manyti, kad mudu jau pergulėjome?“ 

„Nes, mažyte, - jis apkabino mane per pečius, - bet kurią die- 
ną taip ir nutiks“ 

„Ak, nejaugi? Keista, nes aš noriu palūkėti. Tai kada ketini man 
pasakyti?“ 

Jis nuleido klausimą juokais, bet aš nejuokavau. Tikrai norėjau 
išgirsti atsakymą. 

„Pasakyk ponui Bagšovui, kad per kitą kontrolinį vertintų 
mane nuolaidžiau, jei nenori, kad išplepėčiau apie jūsų slaptą ro- 
maną“, - Korbės kikenimas išvaikė mano prisiminimus. 

Man nieko neatsakius, ji pridūrė: 

„Juk nejsižeidei, ką? Žinai, kad aš tik juokauju. Žinau, kad nesi 
pono Bagšovo mergina. Juk jei susitikinėtum su vaikinu, pasipa- 
sakotum man“ 

To buvo jau per daug. Nusprendžiau. „Šiandien nesimaudy- 
siu“, - atsakiau Kelvinui į jo pasiūlymą, vildamasi, kad jis nepama- 
nys, jog man mėnesinės. Draugavome jau kelias savaites, pažino- 
jau jį geriau nei bet kurį kitą vaikiną, bet dar ne tiek, kad būčiau 
norėjusi, jog man atneštų ibuprofeno ir šiltų pagalvėlių maudžian- 
tiems raumenims. 

„Kada pamatysiu tave su bikiniu? — paklausė jis. - Su raište- 
liais, kuriuos galėčiau atrišti..“ 

„Kai viešai papasakosi apie mus“, — parašiau. Nykštys pakibo 
virš mygtuko „siųsti“. 

Galiausiai ištryniau žinutę. Neketinau manipuliuoti savo vaiki- 
nu. Buvau septyniolikos, jau išaugusi iš žaidimų. 

Nežinau, kiek laiko Meisonas ėjo vesdamas mane už parankės, 
prilaikydamas, stumdamas į priekį. Sunkiai klampojome nuo 
kalno, ieškojome bet kokios prieglaudos nuo pūgos. Pasipurčiu- 
si atsibudau ir supratau, kad jau kurį laiką einu snūduriuodama. 
Kitokiomis aplinkybėmis būčiau atšlijusi nuo Meisono, būtų buvę 
bjauru vien vaizduotis jo prisilietimą, bet dabar buvau pernelyg 
išsekusi, kad man tai rūpėtų. 

Jis kažką kalbėjo man į ausį. Iš balso atrodė susijaudinęs. Pakė- 
liau apsunkusius vokus ir apžvelgiau begalinį sūkuriuojantį peiza- 
žą. Meisonas rodė kažką priekyje. Kai pamačiau, ką, širdį užplūdo 
džiaugsmas. 

Nukėblinome prie išvirtusio medžio iškilusiomis virš žemės 
šaknimis. Plyšiai tarp jų buvo užkloti sušalusiais purvo grumstais, 
ir apačioje susidarė tarsi urvas, slapta užuoglauda nuo audros. 
Meisonas padėjo man įšliaužti po gumbuotomis susiraičiusiomis 
šaknimis ir įšliaužė iš paskos. Apsaugota nuo sniego ir vėjo pasi- 


PLIKLEDIS 167 


jutau besivaduojanti iš nevilties. Urve kvepėjo Žeme ir puvėsiais, 
bet buvo sausa. Ir, palyginti su lauke besiblaškančiais vėjais, kone 
malonu. 

Nusimovęs pirštinę Meisonas papūtė sau į rankas ir stipriai jas 
patrynė. 

— Kaip tavo kojos? 

— Šlapios, — daugiau žodžių neišspaudžiau. Skaudėjo dantis 
nuo barškėjimo, o lūpos buvo sustingusios į skausmingas ledo 
juosteles. 

Jis susiraukė. 

— Bijau, kad nebūtum nušalusi. Reikėjo... — vidury sakinio jis 
nutilo, bet žinojau, ką norėjo pasakyti. Reikėjo paimti jo siūlomas 
sausas vilnones kojines, kol galėjau. 

Nebejaučiau pėdų. Buvo dingęs net nejaukus dilgčiojimas. At- 
rodė keista jaudintis dėl nušalimo, kai nieko neskauda... ir kai esu 
tokia mirtinai išvargusi, kad protas atrodo tarsi aptemęs. 

— Štai, prieš užmigdama gurkštelėk vandens, - Meisonas pa- 
davė man gertuvę. 

Nugėriau kelis gurkšnius, bet mano vokai jau merkėsi. Šią pu- 
siau sąmoningą akimirką pajutau, kad tėtis ir Janas meldžiasi už 
mane. Jie žino, kad mane ištiko bėda, ir atsiklaupę meldžia Dievą 
suteikti man jėgų. Kūną užliejo rami šiluma, tyliai atsidusau. 

„Aš tebegyva“, - atsakiau jiems, esantiems tolių toliausiai nuo 
manęs. 

Tai buvo paskutinė sąmoninga mano mintis prieš užmiegant. 

Atsibudusi pro kreivą šaknų rėtį virš galvos pamačiau miglotą 
šviesą. Išaušo rytas. Išmiegojau daug valandų. Pajutau šalia suju- 
dant Meisoną ir krūptelėjusi suvokiau, kad miegojau įsikniaubusi 
jam į šoną. Pasislinkau atgal ir iškart pasigailėjau, nes į tuštumą 
tarp mūsų kūnų plūstelėjo šaltas oras. 

— Atsibudai? — paklausė jis prikimusiu nuo miego balsu. 

Atsisėdau, galva brūkštelėdama į šaknis. Atsisėdusi pamačiau, 
kad Meisonas buvo patiesęs ant žemės neperšlampančius kilimė- 
lius, apklojęs mudu antklodėmis ir miegmaišiu. Dar labiau nuste- 
bau radusi Meisono batus sau ant kojų. Jie man atrodė didoki, bet, 
Meisonui tvirtai užrišus raištelius, pirštai buvo šiltutėliai. Jis pats 
buvo apsiavęs storomis vilnonėmis geros kokybės žygio kojinė- 
mis, tik kažin, ar jų pakako žvarbiam orui sulaikyti. 

— Tavo kojinės buvo kiaurai permirkusios, - paaiškino jis. 

— Nereikėjo duoti savo batų, - atsakiau, nors jaučiausi labai 
dėkinga. 

— Pakabinau tavo batus ir kojines džiūti, - Meisonas parodė 
ant žemiau nusileidusių šaknų kabančius mano daiktus. — Bet kol 
neužkursime ugnies, šitai daugiau kabos nei džius. 

— Ugnis... — ištariau tą Žodį tarsi skanaudama. Apėmė saldus 
tikro karščio ilgesys. 

— Nebesninga. Pats metas paieškoti malkų, — jis atkišo ranką 
ir ėmėsi nuauti savo batus man nuo kojų. Aišku, Meisonui reikėjo 
batų malkoms rinkti, bet laisvas, familiarus jo prisilietimas užklu- 
po mane iš netyčių. Vienintelis taip intymiai lietęs mane vaikinas 
buvo Kelvinas. 

Meisonas nutraukė batus ir apsiavė pats. Šiek tiek drovėdamasi 
grąžinau jam vilnonę kepuraitę. 

— Kiek prisnigo? — paklausiau. 

— Keliolika centimetrų. Jei kokie nors keliai į kalną ir buvo iš- 
važiuojami, dabar jie tikrai užversti. Teks luktelėti dar porą dienų, 
kol bus pradėti valyti. Nesijaudink, — jis žvilgtelėjo į mane tarsi 
staiga supratęs, kad ši naujiena gali mane išgąsdinti. — Jei tik iš- 
laikysime blaivų protą, susidorosime. Esu išsisukęs ir iš blogesnės 
padėties. 

Jo kompanija mane keistai ramino. Bet norom nenorom ėmiau 
svarstyti, ar Meisono pasitikėjimo savimi nelemia žinojimas, kad 

užverstais keliais jo negalės persekioti policija. Jis turi laiko pasi- 
rengti tolesniems veiksmams. Regis, tai jį drąsina, o man tik blo- 
gina ūpą. Niekas neateis manęs gelbėti. Žinojau, kad suradęs Kor- 
bę Kelvinas kuo greičiausiai grįš manęs ieškoti, bet negalėjau juo 
kliautis. Negalėjau kliautis nei tėčiu, nei policija. Tokios mintys 
viena po kitos ėmė slėgti krūtinę tarsi akmenys. 

— Neisi toli, ką? - paklausiau Meisono, iššliaužiančio iš mūsų 
slėptuvės. 

Jis kurį laiką smalsiai žiūrėjo į mane; akyse šmėstelėjo linksma 
kibirkštėlė. 

— Rūpi, ar sugrįšiu? 

— Ne, aš tik... 

Taip, jis atspėjo. 

Keista, kad vos prieš kelias valandas bandžiau nuo jo pabėgti. 
Nepasitikėjau Meisonu ir nebuvau tikra, ar pasitikiu dabar. Jam 
vis dar reikėjo mano pagalbos nulipti nuo kalno, tikriausiai dėl 
šios vienintelės priežasties tebebuvau gyva. Ar tikrai? Ar išties 
maniau, kad Meisonas būtų galėjęs - norėjęs - mane užmušti? 
Jei nužudė merginą, kurios kūną radau namelyje, gali nužudyti 
ir kitą. Vis dėlto nebuvau tikra, ką kaltinti dėl jos mirties. Ir ne- 
ketinau dar kartą klausti Meisono - jį provokuoti man buvo ne į 
naudą. 

— Pakapstysiu sausų šakelių apie medžių kamienus, — atsakė 
Meisonas. — Turėčiau grįžti po pusvalandžio. 

— Pabandyk paieškoti pušų dervos, - tariau. 

— Pušų dervos? 

— Sakų. Jie lipnūs, bet lengvai nusilupa ir dega kaip benzinas, — 
Kelvinas man buvo tai rodęs prieš daugelį metų. 

Meisono lūpose šmėstelėjo pritarianti šypsena. Trumputę aki- 
mirką ji sušvelnino jo rimtą neįžvelgiamą veidą. 

— Supratau: pušų sakai. 

Laukdama Meisono nusnūdau. Paskui išgirdau jį įšliaužiant 
pro angą po šaknimis; nors buvau visa sustirusi, pasislinkau pa- 
žiūrėti, kaip kuriama ugnis. Nenorėjau trukdyti ar girtis, bet pri- 
reikus galėjau Meisonui duoti keletą patarimų. Nesitikėjau pasi- 
telkti savo mokymų išminties tokiomis sunkiomis aplinkybėmis, 
bet staiga labai apsidžiaugiau, kad esu įgijusi bent pačių papras- 
čiausių gebėjimų išlikti. 

Meisonas sudėjo stačiakampį iš keturių pagalių ir padarė paky- 
lą. Ant pakylos užmetė lipnius sakų gumulus, bedirbdamas stab- 
telėjo mirktelėti man. Tada iš šakelių sukrovė kūgį, palikdamas 
tarpus orui. Tai šiek tiek užtruko, kaip ir uždegti šakeles skiltuvu. 
Pagaliau nuo vienos kibirkšties šakelės ėmė rūkti, paskui degti. 

— Netrukus sušilsime, — pažadėjo jis. 

Sušilsime. Buvau beveik pamiršusi tą jausmą. 

— Meisonai, kodėl man padedi? — paklausiau jo. 

Jis nejaukiai pasimuistė, tada susimąstęs sustingo. Pagaliau at- 
sakė: 

— Žinau, kad netiki manim, bet nenorėjau tau pakenkti. Norė- 
jau padėti iš pat pradžių, bet padėtis... praradau valdymą. 

— Ar bijojai Šono? Nedrįsai jam priešintis? —- andai maniau, kad 
Šonas bijojo Meisono, bet galbūt apsirikau. 

Meisonas neatsakė. 

— Nesigailiu, kad jis mirė, bet man gaila tavęs, kad netekai 
draugo. Gaila, kad tau teko matyti jį mirštant. 

Meisonas karčiai nusijuokė ir įrėmė smakrą sau į kelius. 

— Man irgi, - sunkiai atsakė jis. - Nė neįsivaizduoji. 

— Nesitikėjau, kad jis taip... mirs, — greitai pridūriau, vis dar 
įbauginta neatsakingo Kelvino sprendimo nušauti jį. 

— Pamiršk Šoną, — Meisono žvilgsnį trumpam užtemdė gai- 
lestis. Jis sumirksėjo, tarsi bandydamas sau priminti, kad Šonas 
iš tiesų mirė. - Likome tik tu ir aš. Komanda, gerai? - jis padavė 
man ranką. 

Pasižiūrėjau į ją, bet nepaspaudžiau. 

— Kodėl turėčiau pasitikėti tavimi? 

— Primena darbo pokalbį: kodėl turėtume tave samdyti? kodėl 
esi tinkamiausias šioms pareigoms? 

— Aš rimtai. 

Meisonas gūžtelėjo. 

— Nes turi tik mane. 

— To nepakanka, kad pasitikėčiau. Jei būčiau lindėjusi šiame 
urve su Šonu, būčiau nepasitikėjusi juo, net jei jis būtų buvęs vie- 
nintelis žmogus per šimtą kilometrų aplink. 

— Čia greičiau ola. 

Numaldžiau norą atsidusti. 

— Kam tau reikia manęs? Pats moki užkurti ugnį. Akivaizdu, 
kad ne pirmą kartą esi miške - moki sekti. Kodėl nepalieki manęs 
ir nesirūpini savimi? 

— Ar to nori? 

- Aišku, ne, - kaipmat atsakiau, sudrebėjusi nuo minties, kad 
reikėtų vienai stoti prieš neaprėpiamas kalno platybes. — Noriu 
pasakyti, mūsų tikimybė išgyventi bus didesnė, jei liksime kartu. 

— Kaip tik taip manau ir aš. 

— Taigi naudojiesi manimi. 

— Ne daugiau, nei tu manimi. 

Nutilau. Man truputį palengvėjo, kad pagaliau galėjau paklau- 
sinėti Meisoną, nors mūsų pokalbis nebuvo toks geras, kokio galė- 
jau tikėtis. Rodos, Meisonas nebuvo visiškai atviras. Jo atsakymai 
buvo šioks toks masalas, bet ne daugiau. 

— Nori priežasties manim pasitikėti? — stebuklingai pajutęs 
mano susierzinimą pagaliau paklausė jis. - Mano vardas ne Mei- 
sonas. Aš esu Džudas. 

Krūptelėjau. 

— Ką? 

Jis kyštelėjo ranką į užpakalinę kišenę ir išsitraukęs atvertė pi- 
niginę. Užkištą už permatomo plastiko vairuotojo pažymėjimą 
padavė man. 

Pasižiūrėjau į dokumentą, išduotą Vajominge Meisonui K. 
Gercenui. 

— Atrodo kaip tikras, ką? - paklausė Meisonas. — Bet toks 
nėra, - atkišo man kitą vairuotojo pažymėjimą, kruopščiai paslėp- 
tą po pirmuoju. Tik šį kartą nykščiu uždengė pavardę ir adresą. 

Ant jo buvo prilipinta tokia pati nuotrauka kaip ir ant ano, bet 
šis buvo išduotas Kalifornijoje. 

— Nieko nesuprantu, - tariau. 

— Nenorėjau, kad Šonas žinotų tikrąjį mano vardą. 

— Kodėl? 

— Nenorėjau, kad išvis ką nors žinotų apie mane, jei mūsų 
keliai išsiskirtų. Nepasitikėjau juo. Ir nors nesu tikras, kad galiu 
pasitikėti tavimi, kai kam ryžtuosi. Tikiuosi, pasitiksi mane pu- 
siaukelėje. Jei atsiversiu, galbūt sugebėsiu įtikinti ir tave pasidalyti 
savo paslaptimis. 

— Aš neturiu dvejopos tapatybės. Neturiu paslapčių, - paprieš- 
taravau svarstydama, kokia čia suktybė, ką jis bando iškvosti iš 
manęs. 

— Netiesa. Sakei man, kad judvi su Korbe vienos važiavote į 
kalnus. 

Susiraukiau. 

— Sakiau. 

— Tai ką čia veikia tavo buvusysis? Kelvinas, ar koks ten jo var- 
das? Keliai užversti. Taigi jis turėjo čia atvykti dar iki pirmosios 
pūgos, prieš dvi dienas. Ar žinojai, kad bus čia? 

— O kas, jei ir žinojau? — atšoviau gindamasi. 

— Kodėl nutylėjai apie jį namelyje, dar nežinodama, kad Šonas 
yra pavojingas, kodėl nepasakei mums tiesos? 

Nes Šonas man patiko, paminėjusi buvusį savo vaikiną, būčiau 
jį atstūmusi. Pernelyg gėdijausi šitai prisipažinti, todėl atsakiau 
jam taip, kad galėčiau pateisinti pati save. 

— Galbūt ne visai pasitikėjau Šonu ar tavimi, norėjau dėl visa 
ko pasilaikyti tūzą rankovėje. Pasirodo, šitai pravertė, juk Kelvinas 
užklupo Šoną visiškai netikėtai, - man toptelėjo, kad jei nebūčiau 
bandžiusi pabėgti iš eigulių patrulio namelio, Kelvinas būtų neti- 
kėtai užklupęs mus visus, ir dabar būčiau buvusi su juo. Nuo tos 
minties man užgniaužė kvapą lyg nuo smūgio į pilvą. 

— Kaip manai, ar Kelvinas yra Aidelvaildėje? - paklausė Mei- 
sonas. 

— Nežinau, — išties maniau, kad Kelvinas ten. Jei rado Korbę, 
nuvežė ją į Aidelvaildę. 

— Ar rastum ją iš čia? 

Spoksojau į Meisoną bandydama perprasti, ką jis sumanė. Tu- 
rėdama Kelvino žemėlapį galėjau parodyti kelią iki Aidelvaildės. 
Tik kodėl Meisonas turėtų padėti man ten nueiti? 

— Manau, kad taip, - pagaliau atsakiau dvejodama, ar turėčiau 
atskleisti visas kortas, kol nesu išsiaiškinusi visų jo tikslų. 

— Ar tai arčiau už eigulių stotį? 

— Maždaug pusantro kilometro arčiau. 

— Tai manau, kad turėtume eiti ten. Kas per vienas tasai Kel- 
vinas? 

— Dar klausi? — susiraukiau. - Jis nesileidžia stumdomas kitų. 
Pats matei. Kai paėmėte mus įkaitėmis, nė nenutuokėte, į ką įsi- 
vėlėte. Kelvinas nesudės rankų, kol manęs neras. Išlėkė ieškoti 
Korbės, bet dar sugrįš. Tikrai ne be reikalo būgštauji, Meisonai, — 
perspėjau. 

— Džudai, - pataisė jis. 

— Ar tikrai nori, kad taip vadinčiau? — paklausiau šiek tiek su- 
dirgusi. — Visą laiką pažinojau tave kaip Meisoną. Nesu tikra, kad 
sugebėsiu šaukti kitu vardu. 

Jo veidas akimirką tapo neįskaitomas. 

— Pabandyk. 

— Džudai, - tariau dar priešiškiau. - Džudai, - mėginau pakar- 
toti bent kiek švelniau. Ko gero, šis vardas man patiko labiau, nors 
nieku gyvu nebūčiau jam prisipažinusi. - Ką gi, man visada pati- 
ko dviskiemeniai vyrų vardai. Tavasis primena bitlų dainą. Arba 
Džudą Lo, nors esi visai į jį nepanašus, - skubiai pridūriau. 

Jis neva puikuodamasis pasitrynė smakrą. 

— Tiesa, jam toli iki manęs. 

Prieš savo valią nusijuokiau. Ir iškart pasigailėjau, nes Meiso- 
nas —- Džudas — atsakė šypsena, aiškiai patenkintas savo pokštu. 
Šypsena tarsi atvėrė jam veidą, sušvelnino aštrius kampus ir sušil- 
dė neįžvelgiamas, abejingas akis. Akimirką jis man pasirodė gei- 
džiamas ir patrauklus, bet iš karto nuvijau tokias mintis. Jos netu- 
rėjo pagrindo. Jei esama tokio dalyko kaip Stokholmo sindromas, 
buvau tikra, kad mano potraukis yra pirmoji jo apraiška. 

Tebūnie. Gal ir vadinsiu jį Džudu. Jei veiksime kartu, kad išgy- 
ventume, laikyti jį kitu žmogumi man gali išeiti į naudą. Laikyti 
ne mane pagrobusiu piktadariu, o vaikinu su įtartina praeitimi. 
Tuo, kuris nesulaikė Šono, bet norėjo sulaikyti. Kuris padės man, 
jei padėsiu jam. 

— Mane pavadino pagal apaštalą Judą, atsidūrusiųjų beviltiško- 
je padėtyje globėją. 

Nepatikliai žiūrėjau į jį. 

— Atsidūrusiųjų beviltiškoje padėtyje? Ar tai tiesa? 

— Aišku, tiesa. Juk aš su tavim, ką? 

Kilstelėjau smakrą. 

— Nori pasakyti, kad esu beviltiška? 

— Tiesą kalbant, — atsakė jis surimtėjęs, — visiškai priešingai. 
Spėju, kad esi gabesnė, nei mano aplinkiniai. Kartais svarstau, ko- 
kia buvai iki šio žygio. 

Jis svarstė, kokia buvau? Ką dar galvojo apie mane? 

Džudas vėl nudelbė mane tokiu žvilgsniu, nuo kokio kaskart 
pasijusdavau nejaukiai, tarsi vis labiau permatoma, ir kalbėjo 
toliau: 

— Stebėjau, kaip bendraujate judvi su Korbe, ir pamaniau, kad 
namie, šeimoje ar su draugais, esi truputį kitokia, Brita. Mažiau 
sugebanti. Čia, kalnuose, pasikeiti. Man patinka, kad nevengi 
akistatos su savo baimėmis. Ir, nors paprastai žmonės to nelaiko 
vertybe, esi labai gabi melagė. Kiek kartų įtikinamai meluodama 
Šonui įkalbėjai, kad jis ką nors padarytų? 

Man nepatiko ilgas, šaltas jo rudų akių žvilgsnis, todėl šūkte- 
lėjau: 

— Jei neprasisuksi grobdamas žmones, esu tikra, kad vertėtų 
pabandyti skaityti jų mintis! 

Jis patrynė nykštį smiliumi, tarsi tikėdamasis pinigų. 

— Mažų mažiausiai galėtum duoti pirmą užuominą. 

— Štai tau užuomina: kitą kartą pamėgink vengti keistų neti- 
kroviškų pasakojimų, galbūt tada tavo auka iš tiesų tavimi patikės. 

Šį kartą buvo mano eilė didžiuotis savimi — pamačiau, kaip 
linksmai žybtelėjo jo akys. Gal ir buvau įstrigusi tyruose, bet bent 
jau nepraradau savojo humoro jausmo. 

— Ar tau ne keista, kad Kelvinas nušovė beginklį žmonų? — 
grįždamas prie ankstesnės temos paklausė Džudas. 

Sudvejojau. Norėjau apginti Kelviną. Mintyse perkračiau visas 
įmanomas aplinkybes jo veiksmams pateisinti. Jis labai jaudinosi 
dėl mūsų. Išties manė, kad Šonas nuskriaudė mudvi su Korbe. Pa- 
darė tai, kas tokiomis sąlygomis buvo geriausia. Vis kartojau šitai 
sau, nors Kelvino poelgis man kėlė didžiulį nerimą. 

Giliai įkvėpiau ir atsakiau: 

— Ne, ne keista. Jis žinojo, kad Šonas meluoja. Kelvinas ne kvai- 
lys. Jis suprato, kad mudviem su Korbe gresia pavojus ir kad Šonas 

už tai atsakingas. Kad ir kaip ten būtų,.negalima sakyti, kad Šonas 
buvo nekaltas. Kiek kartų grasino man ar Korbei ginklu. Mes bu- 
vome beginklės. Regis, tada tau tai nerūpėjo. Pyksti tik todėl, kad 
Šonas buvo tavo draugas. Jei jie su Kelvinu būtų susikeitę vaidme- 
nimis, Šonas būtų nušovęs Kelviną nė nemirktelėdamas. Nejau 
išties tiki, kad Šonas gailėjosi nužudęs medžioklės prižiūrėtoją? 
Ir nepamiršk policininko, kurį jis pašovė, jums bėgant į kalnus, ar 
merginos, per jį atsidūrusios ligoninėje. Šonui visai nerūpėjo kito 
žmogaus gyvybė. Nesigailiu, kad Kelvinas jį nušovė. 

Džudas linktelėjo. Neatrodė, kad sutiko su manimi. Greičiau 
norėjo parodyti supratęs ir įsidėmėjęs mano nuomonę. 

— Aš rimtai manau, kad turėtume keliauti į Aidelvaildę. Jei Kel- 
vinas rado Korbę, nuvežė ją ten. Todėl mums visų pirma reikėtų 
nukakti į Aidelvaildę, pas tavo draugus. 

Smalsiai įsistebeilijau į jį. Dar sykį paklausiau: 

— Kodėl man padedi? 

Džudas atsilošė į šaknis, sunėrė pirštus už galvos ir sukryžiavęs 
kojas spoksojo į pasaulį kaip ramiausiai besiilsintis medkirtys. 

— Galbūt tai darau dėl savęs. Man būtų į naudą pasiaiškinti Kel- 
vinui. Nenoriu, kad nušautų ir mane, - paaiškino juokaudamas, 
bet — gal man tik pasirodė? — jo balse buvo ir niūresnių gaidelių. 


177 


DVIDESIMTAS 
SKYRIUS 


Mudu su Džudu sėdėjome ant kilimėlių ir miegmaišio po išvirtu- 
siu medžiu, glausdamiesi prie ugnies, bandydami sugerti visus iki 
vieno karščio raibulius. Džudas pasiteiravo dar kelių dalykų apie 
Kelviną, todėl pamaniau, kad jo bijo, o šiaip daugiausia kalbėjo- 
mės lengvesnėmis temomis. 
Kalifornijos? Kaip užsimezgė ta nerami jo draugystė — ar partne- 
rystė — su Šonu? Norėjau paklausti, bet bijojau, kad palaikys tai 
gudrybe išgauti daugiau smulkmenų apie jį, vėliau padėsiančių 
policijai nustatyti Džudo tapatybę. Tiesą sakant, bent iš dalies to ir 
norėjau. Buvau morališkai įsipareigojusi padėti policijai jį sugauti. 
Bet ir pati nekantravau sužinoti apie jį daugiau — dėl priežasčių, į 
kurias nenorėjau gilintis. 

Ėmiau snūduriuoti, klausydamasi tylaus, malonaus Džudo bal- 


so, bet jis staiga, be jokio perspėjimo, pasakė: 

— Kai grįšime į Aidelvaildę, Kelvinas norės įduoti mane polici- 
jai. Jus pagrobti sumanė Šonas, bet aš sutikau, - Džudas susirau- 
kė. - Jis net gali panaudoti fizinę jėgą man sulaikyti. 

Staiga nusigandusi, kad Džudas gali nebepadėti man pasiekti 
Aidelvaildės, leptelėjau: 

— Galim pasakyti Kelvinui, kad pasipriešinai Šonui ir padėjai 
man pabėgti. 

— Tavo pasakojimas nesutaps su Korbės. 

— Pasakysime Kelvinui, kad pasipriešinai, jau jums mane išsi- 
vedus. Kad iš pradžių bijojai stoti prieš Šoną, vadeivą, turintį pis- 
toletą, bet pamatęs, kaip blogai jis elgiasi su manim, nusprendei 
imti vadžias į rankas. 

Džudas abejodamas papurtė galvą. 

— Ir vis dėlto mes pagrobėme tave. Kelvinas man nepasirodė 
esąs iš atlaidžiųjų, jis nesupras tokio dalyko kaip klaida. Norės at- 
keršyti. 

Nesupras toko dalyko kaip klaida? Panašu į Kelvino tėtį, pa- 
maniau. 

— Pasikalbėsiu su juo, - tariau. - Jis manęs paklausys. 

— Rimtai? — nepatikliai tarė jis. —- Neatrodo, kad Kelvinas ko 
nors klausytų. Jam tikrai nerūpėjo, ką norėjo pasakyti Šonas. 

Staiga pokalbis ištrūko man iš rankų. Turėjau įtikinti Džudą, 
kad Kelvinas jam nepakenks, bet iš tiesų nežinojau, ką jis darys, 
mums atėjus į Aidelvaildę. Juk jau nužudė Šoną. Nenorėjau tikėti, 
kad galėtų šaltakraujiškai nušauti ir Džudą, bet nebuvau visiškai 
tuo tikra. 

— Net jei Kelvinas nieko nedarytų, nors tai menkai tikėtina, — 
kalbėjo Džudas, — kaip dėl policijos? Turėsi pranešti, kas įvyko. 
Viskas paaiškės, įskaitant mano, kaip jūsų grobiko, vaidmenį. 

— Ne, - atkakliai papurčiau galvą. - Nesakysiu jiems apie tave. 

— Gal tyčia ir nesakysi. Bet, Brita, vis tiek turėsi papasakoti 
policininkams apie mane. Jie užpils tave begale klausimų, ir tiesa 
anksčiau ar vėliau išaiškės. Įtempėme tave į šitą makalynę prieš 
tavo valią. Neturi nieko slėpti. Nėra jokios priežasties dangstyti 
mane, mudu abu tai žinome. 

— Netiesa. Klausyk, juk tai Šonas sumanė paimti mane įkaite. 
Jei pažadėsi man padėti, aš pameluosiu dėl tavęs. Aš... padarysiu 
visa, ko panorėsi! - beviltiškai užbaigiau sakinį. 

Džudas atsigręžė į mane, rudos jo akys vėrė kiaurai. 

— Ar manai, kad padedu tau tik todėl, kad gaučiau ko nors 
mainais? 

Nežinojau, kodėl jis man padeda. Bet buvo visai tikėtina, kad 
norėtų kokio nors atlygio. Iki šiol vengiau rimtai svarstyti, ką da- 
ryčiau čia, kalnuose, kad išgyvenčiau, bet aš išgyvensiu. Nemirsiu 
čia. Padarysiu, kas darytina. Jei per tai teks mintimis nukeliauti į 
kitą vietą, tebūnie. 

Džudas palinko į mane — bailiai aiktelėjusi atsitraukiau. Per 
vėlai supratau, kad tai tebuvo pasimuistymas. Jis bjaurėdamasis 
šnirpštelėjo. 

— Manei, kad tau trenksiu? Be niekur nieko? Tavo smegenys 
pašėlusios bando įsivaizduoti pačius bjauriausius dalykus, kokių 
galiu pareikalauti už tai, kad padėčiau tau nueiti į Aidelvaildę, — 
nesivargink prieštarauti, tavo veidas tiesiog šviečia pasibjaurėji- 
mu. Na, gali nepulti į paniką. Neketinu tavęs prievartauti. Ir pa- 
sistengsiu nekreipti dėmesio, kad iš manęs to tikėjaisi. Paėmiau 
tave įkaite, nes atrodė, kad neturiu kitos išeities. Atsiprašau, kad 
atsidūrei šioje makalynėje, bet priminsiu dar kartą, kad bandžiau 
neleisti, jog tai įvyktų. O jei jau prakalbome apie mano būdą, leisk 
palengvinti tau sąžinę. Nesu buvęs su moterimi, kuri to nenorė- 
jo, - baigė kalbėti jis, menkai slėpdamas pasibjaurėjimą. 

— Nepažįstu tavęs, - sulemenau išmušta iš vėžių ne tik jo pas- 
tabumo, bet ir mūsų pokalbio temos. Neketinau kalbėtis su Džu- 
du apie seksą. Norėjau tik ištrūkti iš čia gyva. - Todėl atleisk, kad 
suabejojau tavo motyvais. 

Džudas buvo kandžiai beatsakąs - mačiau tai iš liepsnojančių 
pykčiu akių - bet paskutinę akimirką įtampa veide atslūgo, ir jis 
nugrimzdo į niūrią tylą. 

Nulenkiau galvą. Norėjau, kad mano kojinės kuo greičiau iš- 
džiūtų. Mūsų ankštoje tvirtovėje negalėjau ištiesti kojų, nepalies- 
dama Džudo. Sėdėjo taip arti, kad girdėjau jį kvėpuojant; kiekvie- 
nas įkvėpimas atrodė neramus. 

— Kodėl išsiskyrei su savo buvusiuoju? — netikėtai paklausė 
draugiškas. O gal tik bando nepasirodyti įžeistas. Jis, kaip ir aš, 
tikriausiai suprato, kad įstrigome kartu, ir mums patiems bus į 
naudą bendrauti kuo mandagiau. — Prieš užmigdama kelis kartus 
ištarei jo vardą. 

Nesusigėdau, tik nusivyliau savimi, kad neįstengiu prisiminti 
sapno. Dažniausiai sapnuodavau, kad mudu su Kelvinu nė neiš- 
siskyrėme. Kad jis vis dar gyvena už trijų kvartalų, kad galiu kada 
užsimaniusi jam paskambinti ar užsukti į jo namus. Sapnuodavau, 
kad vis dar kartu lankome mokyklą, kad jis mano spintelėje laiko 
savo vadovėlius ir akinius nuo saulės. Niekad nesapnavau to, kas 
tarp mudviejų buvo bloga, kai Kelvinas būdavo paniuręs po ginčų 
su tėvu ir nesikalbėdavo su manimi, per mane keršydamas jam. 
Tokiomis dienomis jis, regis, visiškai tikėdavo esąs vienas priešais 
visą pasaulį. Bandžiau atsikratyti tų atsiminimų, ypač dabar, kai 
man reikėjo kokios nors vilties, kad išlikčiau. 

— Jis mane metė. 

- Asilas, - tarė Džudas ir linktelėjo galvą, norėdamas patraukti 
mano žvilgsnį. Mačiau, kad bando mane pralinksminti. 

— Anaiptol, jis labai protingas. Puikus žygeivis. Puikiai pažįsta 
šiuos kalnus, - pridūriau tarsi nutylėdama grasinimą: jei neateisi- 
me į Aidelvaildę, jis mus suras. 

— Ar dažnai atvažiuoja čia? 

— Seniau dažnai. Kol išvyko į universitetą. 

— Pirmakursis? 

— Stanforde. 

Džudas patylėjo, galvodamas apie tai. Po akimirkos švilptelėjo. 

— Tu teisi. Jis protingas. 

— Ganėtinai protingas, kad atsektų mus nuo eigulių patrulio 
namelio, - atšoviau. — Ir kad nesileistų apmulkinamas Šono. 

— Kurį ir nušovė. Už tai, kad šis melavo ir pagrobė jus. Regis, 
nemoka valdytis. 

— Kelvinas moka valdytis. Jis greičiau... - kaip tai pasakyti? - jo 
teisingumo jausmas pernelyg stiprus. 

— Toks, kad privertė nušauti beginklį žmogų? 

— Šonas nušovė medžioklės prižiūrėtoją, irgi beginklį, taigi 
juokiasi puodas, kad katilas juodas. 

— Beje, gal netyčia prisimeni Kelvino SAT rezultatą? 

Sušnarpščiau. 

— Kodėl tau rūpi? 

— Tik smalsu, ar gavo daugiau už mane - ar yra protingesnis. 

— Jis surinko du tūkstančius šimtą, — išdidžiai pareiškiau. 
Perspjauk, kad gudrus. 

Džudas suplojo rankomis, mačiau, kad jam tai padarė įspūdį. 

— Ką gi, to tikrai pakanka įstoti į Stanfordą. 

— Kelvinas mokėsi baisiais pažymiais, nes priešgyniavo tėvui, 
labai daug dėmesio skiriančiam pažymių knygelei ir išvis pažan- 
gumui. O ACT ir SAT išlaikė labai gerai. Tai jam būdinga, - pri- 
dūriau. — Kelvinas viską turi daryti savaip. Ypač jei tai susiję su 
tėvu — jų santykiai ne patys geriausi. 

— Ar aplankei jį Stanforde? Ar kada nors buvai Kirko restorane? 
Tame su žaliomis sienomis, įsikūrusiame centre? Ten gali gauti 
pačių skaniausių skrudintų bulvyčių. 

— Ne, mudu išsiskyrėme po kelių savaičių nuo jo išvykimo į 
universitetą. Ir iš kur žinai apie Palo Altą? Ar kada nors esi ten 
buvęs? 

— Užaugau San Fransisko įlankos apylinkėse. 

— Atsidūrei baisiai toli nuo namų. 

Jis abejingai numojo ranka. 

— Man nusibodo tobulas oras. Visiems kartkartėmis reikia 
kokios nors pūgos ir nuotykių, susijusių su gyvybe ir mirtimi, 
juk taip? 

— Baisiai juokinga, - pasirausiau kuprinėje, vyliausi, kad Džu- 
das, vrangleryje kraudamas mano drabužius iš krepšio, netyčia 
paėmė ir... 

Taip, tai buvo ji - Stanfordo beisbolo komandos kepuraitė, ku- 
rią Kelvinas parsivežė praeitais metais, apsilankęs su tėčiu Stan- 
forde, kai dar rinkosi tarp Stanfordo ir Kornelio. Likus kelioms 
dienoms iki atsisveikinimo su Kelvinu, paprašiau, kad išvažiuoda- 
mas paliktų ją man. Norėjau turėti kokį nors ypatingą jo daiktą ir 
nė neketinau grąžinti. Tiesa, apie sąžiningus mainus vis tiek nega- 
lėjo būti nė kalbos, juk atidaviau jam savo širdį. 

— Kelvinas įteikė ją man prieš pat išvažiuodamas studijuoti. Ši 
kepuraitė - vienintelė mano sąsaja su Stanfordu. 

— Tau ją davė Kelvinas? 

Atkišau kepuraitę Džudui, bet jis nepaėmė. Sėdėjo sustingęs, 
tarsi nenorėdamas turėti nieko bendra su Kelvinu ir mano praei- 
timi. Pagaliau dvejodamas siektelėjo ir paėmė kepuraitę iš mano 

— Regis, ją užsidėjusi kažką dažei, - perbraukė nykščiu geltoną 
dėmę ant viršaus. 

— Tikriausiai garstyčios iš beisbolo rungtynių, — nukrapščiau 
dėmę nagu. — Kelvinas dievina beisbolą. Jo tėtis niekad neleido 
jam žaisti, kad nenukentėtų teniso ir bėgiojimo treniruotės, bet 
Kelvinas vaikščiodavo į visas rungtynes. Geriausias jo draugas 
Deksas buvo mūsų mokyklos metikas. Būdamas mažas Kelvi- 
nas visiems sakydavo žaisiąs aukščiausioje lygoje. Kartą nusivežė 
mane į Solt Leik Sitį pasižiūrėti Bičių rungtynių, — nuo šio prisi- 
minimo man staiga užlūžo balsas. Kaskart, Bitėms pelnius tašką, 
Kelvinas pabučiuodavo mane. Sėdėjome pasislėpę sirgalių minio- 
je, jie šaukdami pašokdavo iš vietų, o mes dalijomės intymumu. 

Užsidengiau veidą delnais. Ilgėjausi Kelvino labiau nei bet 
kada. Jei jis būtų čia, išvestų mane iš kalnų. Nebereikėtų šifruoti 
žemėlapio, nes kelią rodytų Kelvinas. Pasitryniau akis, kad nepra- 
virkčiau, nors labai norėjosi išsiverkti. 

— Pasiilgsti jo. 

Taip, pasiilgstu. Ypač dabar. 

Džudas paklausė: 

— Ar mateisi su Kelvinu nuo tada, kai jis išvyko studijuoti? No- 
riu pasakyti, iki ryto prieš dvi dienas anoje degalinėje? Ar turėjai 
progą pasikalbėti su juo apie išsiskyrimą? 

— Ne. Kelvinas nė karto neparvažiavo namo. Iki užužvakar ne- 
"mačiau jo aštuonis mėnesius. 

— Nebuvo grįžęs net per Kalėdas? - kilstelėjęs antakius paklau- 
sė Džudas. 

— Ne. Nenoriu daugiau kalbėti nei apie jį, nei apie save, - bū- 
čiau nekalbėjusi ir apie Džudą, bet tai atrodė saugiau, nei žaisti 
pavojingą žaidimą: svajoti, kad Kelvinas būtų čia. 

Džudas vėl atkišo gertuvę, bet užsistovėjęs vanduo manęs ne- 
traukė. Norėjau kolos, kukurūzų dribsnių, bulvių košės su padažu 
ir skrebučio su tikru sviestu, ne su margarinu. Staiga man dingte- 
lėjo, kad nevalgiau nuo vakar vakaro. Skausmingai nudiegė pilvą, 

ėmiau svarstyti, kaip mudu su Džudu išgyvensime ilgą kelionę iki 
Aidelvaildės su vienu vandeniu. 

Pastabusis Džudas atspėjo mano mintis. 

— Turime tris gertuves vandens ir du javainių batonėlius, bet 
manau, kad reikia taupyti maistą, kol iš tiesų prireiks. 

— O kas nutiko ketvirtai gertuvei? Girdėjau Šoną sakant, kad iš 
namelio išėjome su keturiomis. 

— Vieną palikau Korbei, - jis prispaudė pirštą prie lūpų, - tik 
nesakyk Šonui; tai bus mažytė mūsų paslaptis. 

Įsispoksojau į Džudą. Juodasis humoras manęs nesužavėjo, bet 
tai, kaip jis pasielgė su Korbe, mane sugraudino. Norėjau suspaus- 
ti jam ranką ir prapliupti verkti. 

— Tu taip padarei? — pagaliau išspaudžiau. 

— Palikau Korbei gertuvę ir du batonėlius javainių. Tiek jai pa- 
kaks išgyventi audrą. Dar po dienos ar dviejų galės nueiti iki ke- 
lio. Jai viskas bus gerai. Brita, žinau, kad jaudinaisi dėl jos, bet iš 
dviejų galimybių — pasilikti šiltame namelyje, kad ir kaip ten būtų 
vieniša, arba eiti su mumis ir kęsti šaltį, nuovargį, badą, - pirmoji 
geresnė. Pameluodama apie diabetą tikriausiai išgelbėjai jai gyvy- 
bę. Žinau, sakiau, kad užstojau tave tik tam, kad padėčiau sau, bet 
tada buvau sudirgęs ir iš pykčio nesusivaldžiau. Iš tiesų supratau, 
ką sumanei, tavo išradingumas ir drąsa man padarė įspūdį. Derėjo 
pasakyti tau. Nepasakiau tada, todėl sakau dabar. Gali didžiuotis 
tuo, ką padarei. 

Beveik neišgirdau Džudo pagyrimo. Visą dėmesį buvau sutel- 
kusi į pirmuosius jo žodžius. 

— Bet... kodėl padėjai Korbei? 

— Nustebai sužinojusi, kad nesu visiškai blogas? — paklausė 
kreivai šypsodamasis. 

Tai buvo kilniausias jo poelgis iš visų, nė nežinojau, ką ir sakyti. 
Kad ir kaip viliojo pirmoji į galvą šovusi mintis, — atsakyti šaltai 

ir atžariai, - nebeturėjau tam jėgų. Pavargau statyti užtvaras. Su- 
mirksėjusi nuvijau besitelkiančias ašaras, trūksmingai atsidusau 
ir tariau: 

— Ačiū, Džudai. Nė nežinau, kaip tau deramai atsidėkoti. 

Į mano padėką jis atsakė nežymiu linktelėjimu. Šis judesys be- 
veik nuslėpė grimasą, kuri rodė, - buvau kone tikra, — kad jam 
nepatogu jaustis didvyriu. 

Pakeičiau temą, kad liautųsi gėdijęsis. 

— Kaip manai, ar mano batai ir kojinės jau išdžiūvo? Man reikia 
į tualetą, — išties norėjau į tualetą, bet ir dar kartą žvilgtelėti į Kel- 
vino žemėlapį, ypač jei netrukus vėl iškeliausime. 

Užsirišusi batus išėjau į sniegą. Nėjau tiek toli, kad pamesčiau 
iš akių mūsų laikiną stovyklą, užteko trupučiuko asmeninės er- 
dvės. Užlindusi už medžio išsitraukiau Kelvino žemėlapį. Jis buvo 
pažymėjęs seną apleistą kailinių žvėrelių medžiotojų trobelę ma- 
žiau nei už puskilometrio. Šalia buvo parašyta „pusėtinas stogas, 
tinka apsisaugoti nuo vėjo“. Gaila, neradau jos vakar naktį, audrai 
siaučiant. 

Kelvinas šalia medžiotojų trobelės buvo padėjęs žalią tašką. 
Žemėlapyje mačiau dar du tokius taškus, vienu iš jų buvo pažy- 
mėtas namelis, kuriame sutikau Džudą su Šonu. Regis, trečiasis 
žalias taškas irgi žymėjo prieglaudą. Prie jo Kelvinas buvo tepara- 
šęs „išdužę langai“. Tikriausiai prieglauda buvo apleista, bet ji sto- 
vėjo pakeliui tarp mūsų su Džudu esamos vietos ir Aidelvaildės; 
tikėjausi, kad galėsime ten pailsėti. 

Jei jau buvau netoliese, nusprendžiau užsukti į medžiotojų tro- 
belę, vildamasi rasti ką nors naudingo, pavyzdžiui, turistų paliktų 
javainių popieriukų, kuriuos galima panaudoti kaip prakurą. Džu- 
das manęs nepasiilgs, jei užtruksiu tik kelias minutes. 

Ėjau per mišką vadovaudamasi žemėlapiu. Šakos kibo į drabu- 
Žius tarsi besidraskantys kaulėti pirštai. Sudrebėjusi atstūmiau į 
šalį tą vaizdinį, staiga užsimaniau, kad kartu eitų Džudas. 

Pagaliau, miškui praretėjus, išvydau sukiužusį belangį statinį 
vien iš rąstų, pažiūrėti senesnį nei šimto metų. Durys buvo siauros 
ir žemos, norintysis įlįsti vidun turėjo pasilenkti. 

Mažytės durys nebuvo trobelės statytojų klaida. Kai čionai at- 
keliavo pirmieji kailinių žvėrelių medžiotojai, Vajominge ir Aida- 
he buvo gausu grizlių. Jų pasitaikydavo ir mūsų dienomis, tik ne 
taip gausiai. Medžiotojai tyčia įtaisė per ankštas grizliui duris, kad 
išsaugotų ne tik bebrų kailiukus, bet ir savo gyvybę. Šią istorinę 
smulkmeną sužinojau iš Kelvino, jam kartu su Deksu per praeito 
pavasario žygį teko panašioje trobelėje pralaukti audrą. 

Kai priėjau arčiau, mano žvilgsnį patraukė geltonos juostos ga- 
baliukas, pakibęs ant pelynų krūmo. Policijos juostos liekana. Nu- 
gara perbėgo šalti ir tarsi familiarūs šiurpuliukai, lyg ši užuomina 
man būtų turėjusi ką nors reikšti. 

Trobelės durys girgžtelėjo vėjyje. 

Ėmiau trauktis atatupsta, it šaltas vanduo užliejo bloga nuojau- 
ta. Man pasišiaušė plaukai. Nenuleidau akių nuo durų bijodama, 
kad vos tik nusigręšiu, jose pasirodys koks nors baubas. 

O tada mano protas atsibudo. 

Girdėjau apie tą trobelę. Pernai spalį buvau mačiusi ją per ži- 
nias. Trobelėje buvo surasta nužudyta jauna indėnė Kimanė Jo- 
velė. 

Žinia apie Kimanės Jovelės, Mis šošonai ir banokai*, vidurinės. 
mokyklos grožio konkurso karalienės, nužudymą nebuvo viešina- 

ma taip plačiai kaip Lorenos Hantsmen žmogžudystė, nes Kimanė 

nebuvo iš turtingos šeimos. Naktį prieš savo žūtį ji Aidaho Fort 

Hole vykusiame pobūvyje susipyko su savo vaikinu. Išėjo viena, o 

tas nusekė jai iš paskos. Nusivežė merginą į kalnus, pasmaugė ir 

paslėpė kūną kailinių žvėrelių medžiotojų trobelėje. Vaikinas būtų 

išsisukęs, jei Kimanės kūno nebūtų užtikę žygeiviai. 

Kimanė lankė Pokatelo vidurinę, konkuruojančią su mano mo- 
kykla, ir anuomet ta istorija man neatrodė tokia baisi. Bet dabar 
nupurtė iki kaulų smegenų. Mergina žuvo čia, tame pačiame miš- 
ke, kuriame kovojau dėl savo gyvybės. 


* Šošonai ir banokai yra JAV Aidaho valstijos Fort Holo indėnų rezervate gyve- 
nančios indėnų gentys. 

Namelio durys vėl sugirgždėjo ir pro jas išslinko tamsus gy- 
vas pavidalas, jo didelės naguotos letenos smigo į sniegą. Žvėris 
tankiu blizgančiu rudu kailiu buvo stambesnis už šunį. Jis sustojo 
ir nustebęs, kad pajuto mane, kilstelėjo snukį. Sidabrinėje galvoje 
it kaukėje blizgėjo akys, panašios į karoliukus. Žvėris suniurnėjo, 
galugerklyje jam kažkas tyliai gurktelėjo. 

Girdėjau pasakojimų apie ernius. Jie buvo tokie nuožmūs, kad 
puldavo tris kartus didesnius žvėris. 

Ernis patraukė prie manęs, jo eisena buvo stebėtinai panaši į 
lokio. Apsigręžiau ir pasileidau bėgti. 

Girdėjau ernį šuoliuojant per sniegą man už nugaros. Apimta 
panikos pabandžiau dirstelėti per petį ir paslydau. Ledinė pliurzė 
permerkė džinsus, sugniaužiau pirštus sniege, ieškojau, kaip atsi- 
spirti nuo žemės. Sugriebiau pirmą po ranka pasitaikiusį daiktą ir 
nustėrusi įsispoksojau į jį. Tai buvo ilgas kaulas, nugraužtas sau- 
sai, nusėtas dantų žymėmis. Spygtelėjusi numečiau šalin. 

Pašokau ant kojų ir nulėkiau netoliese šmėžuojančio medžių 
guoto link. Visas mintis buvo užvaldęs vienintelis vardas: Džudas. 

— Džudai! - suklykiau melsdamasi, kad jis mane išgirstų. 

Šakos čaižė man veidą, kojos smigo giliai į sniegą. Surizikavau 
dar kartą žvilgtelėti per petį. Ernis risnojo atsilikęs vos per kelis 
žingsnius, juodos jo akys buvo sklidinos gyvuliško ryžto. 

Stengdamasi neatsitrenkti į medžius, bandžiau susigaudyti 
vietovėje. Kurioje pusėje Džudas? Akimis naršiau po sušalusią 
žemę. Kodėl nematau savo pačios pėdsakų? Ar bėgu tolyn nuo jo? 

Vėl surikau jo vardą. Balsas atsimušė į medžius ir pakilo į bega- 
linį dangų. Nepakilo nė vienas paukštis. Džudas manęs negirdėjo. 
Niekas negirdėjo. Buvau viena. 

Mano rankos kraujavo nuo aštrių eglių spyglių, bet skausmo 
nejutau; buvau tikra, kad blauzdas jau drasko aštrūs kaip skustu- 
vai ernio dantys ir lenkti nagai. 

Staiga jis nutvėrė mane iš nugaros. Suspurdėjau ir spyriau, nė 
pati nežinojau, ar labiau noriu išsilaisvinti, ar išsilaikyti ant kojų. 
Jei pargriūsiu, man bus galas. Nebeatsikelsiu. 

— Ramiau, Brita, nenuskriausiu tavęs. 

Išgirdau tylų, raminantį Džudo balsą, ir man tarsi akmuo nuo 
krūtinės nusirito. Iš palengvėjimo įsikniaubiau Džudui į petį ir su- 
kūkčiojau. 

Jis pamažu atleido gniaužtus, žiūrėdamas, kad nepargriūčiau. 

— Aš tavęs nenuskriausiu, — pakartojo. Tada apgręžė mane. 
Dvejodamas ir nerimaudamas įsižiūrėjo man į veidą. - Kas nutiko? 

Spoksojau į apdraskytas, kruvinas savo rankas. Neįstengiau 
prabilti. 

— Girdėjau tave šaukiant. Pamaniau, kad lokys... — jis trūks- 
mingai įkvėpė oro. 

Negalvodama priglaudžiau veidą jam prie krūtinės. Gerklėje 
įstrigo rauda. Tenorėjau, kad kas nors mane laikytų. Net jei tai bus 
Džudas. 

Jis stovėjo sustingęs, nustebintas mano apsikabinimo. Man 
neatšlijus, dvejodamas suėmė už rankų. Dvejodamas paglostė, 
paskui ėmė guosti drąsiau. Džiaugiausi, kad nelietė manęs, tarsi 
manydamas, jog galiu sudužti. Buvo gera žinoti, kad Džudas yra 
apčiuopiamas, tikras. Jis glaudė mano galvą sau prie krūtinės ir 
raminamai kuždėjo, o aš nebesuvaldžiau ašarų. Įsikniaubiau į jo 
striukę ir pravirkau balsu. 

— Aš čia, — švelniai ištarė Džudas. - Niekur nedingsiu. Tu ne 
viena, - jis įrėmė smakrą man į pakaušį, o aš instinktyviai prisii- 
glaudžiau arčiau. Man buvo labai šalta. Šaltis vėrė iki kaulų, čiulp- 
te čiulpė šilumą, stingdė iki pat širdies. Buvo gera leistis laikomai 
Džudo. 

Nepaisydamas žvarbaus oro jis nusivilko striukę ir užmetė 
man ant pečių. 

— Papasakok, kas nutiko. 

Nenorėjau prisiminti. Kokia kvaiša jis mane palaikys. Ernis, 
kad ir koks nirtus, nebuvo vertas ašarų. Galėjo būti ir blogiau. Ga- 
lėjau užeiti grizlį. Matyt, per tankiai kvėpavau, nes galva nejaukiai 
kretėjo tarsi atskirta nuo kūno. 

— Atsigerk, - Džudas išsitraukė buteliuką iš striukės kišenės 
ir atkišo man. Buvau taip sukrėsta, kad vargiai pajutau deginantį 
gerklę skystį. Jis buvo šaltas kaip vanduo, bet kartus; vėl užsiver- 
tusi buteliuką, užspringau ir ėmiau kosėti. Netrukus kūną užliejo 
šiluma, pradėjau kvėpuoti lėčiau. 

— Iš pradžių man pasidingojo lokys, — stipriai užsimerkusi iš- 
girdau tankėjantį savo kvėpavimą. Prieš akis vis dar mačiau iššiep- 
tus žvėries nasrus. - Ten buvo ernis, jis puolė mane. Maniau, kad 
sudraskys. 

— Tikriausiai išgirdo mane ateinant, sumetė, kad mūsų per 
daug, ir paspruko. Kai radau tave, jau buvo dingęs, - jis priglaudė 
mane tvirčiau. 

Pagaliau susitvardžiusi nugėriau didesnį gurkšnį ir pasakojau 
toliau: 

— Jis slėpėsi senoje kailinių žvėrelių medžiotojų trobelėje, man 
regis, toje pačioje, kur praeitą spalį buvo rasta negyva mergina. 
Pamenu, per televizorių mačiau labai panašią trobelę, kai buvo 
pranešta, kad aptiktas jos kūnas, o ką tik ant krūmo šalia trobe- 
lės pastebėjau skiautelę geltonos policininkų naudojamos juostos. 
Man regis, tai ta pati vieta. O netoliese radau kaulą. Juk jis negali 
būti tos merginos? Nusikaltimo vietos tyrėjai turėjo surinkti visus 
jos palaikus, tiesa? Būk geras, pasakyk nemanąs, kad tas kaulas jos! 
Prisiminiau, koks jis atrodė mano rankoje. Mirties kiautas. Jis 
man priminė oda aptrauktą suirusį kūną pirmojo namelio sandė- 
liuke. Tą akimirką pajutau, kad mirtis šliaužia link mūsų iš kiekvie- 
no kalnų kampelio. Kokių galų užsimaniau atvykti į šią baisią vietą? 

Džudas suėmė mane už pečių ir įsistebeilijo į akis. Jo veidas 
buvo apniukęs, susikaupęs, sučiauptomis lūpomis. 

— Kas toji mergina? 

— Kimanė Jovelė. Ar pameni girdėjęs apie ją per žinias? Ji buvo 
Pokatelo vidurinės dvyliktokė, jau koncertuojanti pianistė. Gau- 
davo kvietimų koncertuoti iš visos šalies. Buvo kalbama, kad stos į 
Džulijardą*; taip gerai grojo. O galiausiai buvo nužudyta savo vai- 
kino. Jis pasmaugė ją ir atitempė kūną čia paslėpti. 

— Pamenu ją, - užsigalvojęs atsakė Džudas, žvelgdamas į tolį. 

— Koks vaikinas nužudytų savo merginą? 

Jis neatsakė. Tik veidas akimirką įgavo niūrią, nemalonią iš- 
raišką. 


* Juilliard School of Music - Džulijardo muzikos mokykla Niujorke, viena gar- 
siausių muzikos mokyklų pasaulyje. 

Grįžtant į stovyklą, Džudas ėjo arčiau manęs nei įprastai. Buvo 
sunku patikėti, kad vos prieš dvi dienas begėdiškai flirtavau su juo 
degalinėje, laikiau kone dangaus pasiuntiniu, išgelbėjusiu mane 
nuo didžiulės gėdos. Dvi dienas juo žavėjausi, nekenčiau jo ir... 
Dabar visai nebesuvokiau, kas jis. Nežinojau, ką ir manyti. 
Mūsų rankovės netyčia susilietė. Džudas neatitraukė rankos 
nei atsiprašė. Tiesą sakant, man pasidarė įdomu, ar jis išvis tai pa- 
stebėjo. Aš pastebėjau. Nuo jo artumo mane užplūdo keista saldi 
šiluma. Eidama vogčiomis dirsčiojau į jį. Nesiskutęs ir neišsimie- 
gojęs Džudas vis tiek sugebėjo atrodyti patrauklus. Kaip vėtytas ir 
mėtytas žygeivis. Jis nemaža laiko leido gamtoje, tai buvo matyti 
iš saulės nublukintų plaukų galiukų. Aplink akis buvo susimetu- 
sios kelios neryškios raukšlės, tokių atsiranda, kai būni prisimer- 
kęs nuo saulės. O paakiai dėl nuolat nešiojamų akinių nuo saulės 

panėšėjo į meškėno paakius. Bet atrodė ne banaliai, o bemaž sek- 
sualiai. 

Nors ir išsekęs Džudas ėjo atlošęs pečius — šitaip einama į tiks- 
lą. Jo akys po tamsiais antakiais atidžiai, ramiai stebėjo pasaulį. 
Apskaičiuodamos ir vertindamos, nusprendžiau. Bet jų gelmėje 
įžvelgiau daugiau. Jis kažin ko bijojo, kažkas jam kėlė didelį neri- 
mą, bet buvo laikoma paslaptyje. 

Džudas pastebėjo mano žvilgsnį. Iškart nukreipiau akis. Nega- 
lėjau patikėti, kad jis sugavo mane spoksant. Labiau nei bet kada 
nekenčiau savo potraukio jam. Jis pagrobė mane. Laikė nelaisvėje 
prieš mano valią. Neseniai parodytas jo kilniaširdiškumas nieko 
nepakeitė. Turėjau sau priminti, kas jis iš tiesų. 

Taigi kas? Jųdviejų su Šonu partnerystė atrodė visiška nesąmo- 
nė. Džudas - Meisonas - niekad nebuvo žiaurus. Bandė perspėti 
mudvi su Korbe, kad neužeitume į namelį. Sutrikusi atsidusau. 
Džudas atrodė esąs tikra mįslė. 

— Pirmiausia tau reikia sušilti, - pasakė jis. - Paskui ieškosime 
maisto. Uogoms dar per anksti, todėl teks medžioti. 

Pastarąsias dvi dienas vengiau Džudo rūpinimosi mano gerove, 
net įtarinėjau jį. O dabar mane ėmė labai dominti jo motyvai. Kai 
Kelvinas tik pradėjo domėtis manimi, apipylė mane komplimen- 
tais, švelniai kibino ir prasimanydavo aibes priežasčių susitikti; 
visa tai glostė mano savimeilę, bet didžiausias įrodymas, kad jam 
patinku, buvo staigus jo dėmesys mano poreikiams. Kai pašalda- 
vo, Kelvinas nugramdydavo mano automobilio langus. Kine pa- 
sirūpindavo, kad gaučiau vietą per vidurį. Visur vežiodavo mane, 
kol mano vrangleris buvo taisykloje. Nors labai vertinau Džudo 
poelgius, kažin, ar jo rūpinimasis manimi buvo šis tas daugiau nei 
paprastas galantiškumas. 

Ar jis man ką nors jautė? 

Griežtai subariau save, kad tai nesvarbu. Nes į Džudo jausmus, 
tikrus ar menamus, aš neatsakysiu. 

— Iš kur žinojai, kad vairuoju oranžinį vranglerį ir kad mano 
tėtis dievina muselinę žvejybą? — staiga paklausiau žengdama per 
nukritusį ir pasislėpusį po medžiais rąstą. 

— Degalinės aikštelėje stovėjo dvi mašinos. Senesnio modelio 
oranžinis vrangleris ir BMW X5. Įėjęs į parduotuvę iškart prisky- 
riau bemsą tavo buvusiajam, o vranglerį tau, — paaiškino jis. - Ant 
jo buferio buvo du nusitrynę, apsilaupę lipdukai: „Tegyvuoja val- 
tys!“ ir „Stabdau dėl bangų“. Nusprendžiau, kad vrangleris pirmiau 
priklausė tavo tėčiui, paskui buvo atiduotas tau. 

Džudui išties sekėsi. Tiesą sakant, buferio lipdukai buvo viena 
iš priežasčių, kodėl tėtis nupirko vranglerį. Jis jautė giminystę vi- 
siems žvejams ir paikai pasitikėjo jais labiau nei kitais žmonėmis. 

— O kodėl buvai toks įsitikinęs, kad nevairuoju BMW? - nė 
pati nežinojau, ar įsižeisti, ar didžiuotis. 

— Tavo akiniai nuo saulės pirkti prekybos centre. Tavo buvusio- 
jo — iš Fendi*. Daugelis besirūpinančiųjų savo įvaizdžiu yra stebė- 
tinai nuoseklūs. 

Bandžiau prisiminti, kada paskutinį kartą ką nors pastebėjau. 

— Ar visada degalinėse spėlioji, koks automobilis kam priklau- 
so? — pajuokavau. 

Džudas gūžtelėjo. 

— Tai mįslė. Man patinka jas įminti. 

— Įdomu. Pats irgi esi man mįslė. 

Džudas sugavo mano žvilgsnį ir nusigręžė. 

Norėdama nutraukti keistą spengiančią tylą, smalsiai krypte- 
lėjau galvą. 

— Taigi. Gal esi kokios nors srities genijus? 


* Prabangių itališkų aksesuarų parduotuvių tinklas. 

Jo veidas iškart tapo neperprantamas kaip žmogaus, pratu- 
sio girdėti asmeniškus klausimus ir nieko neatskleisti apie save. 
Po akimirkos ši išraiška sušvelnėjo, šmėstelėjo vos pastebima 
šypsena. 

— Ar tau daro įspūdį, kad mano trečios klasės mokytoja buvo 
užsigeidusi patikrinti, ar neturiu fotografinės atminties? 

Atsainiai numojau ranka. 

— Ne, nė kiek. 

— Nepasisekė. Bet nedaug trūko. 

Pradėjau skaičiuoti ant pirštų jo privalumus. 

— Taigi, galima sakyti, turi fotografinę atmintį. Ir puikius gebė- 
jimus išlikti. Ar turėčiau dar ką nors žinoti? Pavyzdžiui, kur studi- 
juoji — juk studijuoji universitete, tiesa? 

— Pernai iškritau. 

To visai nesitikėjau. Džudas man atrodė rimtas uolus žmogus, 
ne iš tų, kurie metami iš mokyklos. 

— Kodėl? 

— Turėjau pasirūpinti vienu reikalu, - jis susikišo rankas į kiše- 
nes ir nejaukiai susigūžė. | 

— Vaje, iškart aiškiau. 

Jis tvirčiau sučiaupė lūpas, todėl nusprendžiau kliudžiusi jau- 
trią vietą. 

— Visiems reikia paslapčių. Dėl jų išliekame pažeidžiami. 

— O kam reikia būti pažeidžiamam? 

— Tam, kad rūpintumeisi savo gynyba, kad neaptingtum. 

— Nesuprantu. 

— Jei turi silpnybę, tenka pavargti, kad ją apsaugotum. Negali 
būti tingus. 

— Kokia tavo silpnybė? 

Jis nusijuokė, bet ne per linksmiausiai. 

— Rimtai manai, kad pasakysiu? 

— Verta pamėginti. 

— Mano sesuo. Myliu ją labiau nei ką kitą. 

Jo žodžiai užklupo mane visiškai netikėtai. Nuo vieno vienin- 
telio atsakymo tarsi sueižėjo apsauginis sluoksnis, ir aš pamačiau 
švelnesniąją Džudo asmenybės pusę. Jo išvaizda buvo kaip šiurkš- 
taus visko mačiusio vyro, su kurio galia reikia skaitytis. O krūtinė- 
je plakė gera, švelni širdis. 

— Nesitikėjau, - atsakiau po akimirkos. — Regis, ji tau daug 
reiškia. | 

— Tėtis mirė, kai dar buvau mažytis, o mama antrąkart ištekėjo. 
Sesuo gimė praėjus keliems mėnesiams po mano trečiojo gimta- 
dienio, pamenu, tada maniau, kad tai pats blogiausias įvykis mano 
gyvenime, - jis nusišypsojo. — Bet greitai supratau smarkiai klydęs. 

— Ar ji Kalifornijoje? 

— Nemačiau nuo tada, kai išvažiavau iš namų. 

— Tikriausiai pasiilgsti jos. 

Džudas vėl nusijuokė, buvo matyti, kad jaudinasi. 

— Aš rimtai prisiėmiau jos brolio ir gynėjo vaidmenį. Prisie- 
kiau, kad jai nenutiks nieko blogo. | 

Atsidusau. Širdin skverbėsi liūdesys ir ilgesys. Gal Džudas to ir 
nenumanė, bet tariausi suprantanti, kaip jautėsi jo sesuo. Tėtis su 
Janu visada labai saugojo mane. Visiškai jais pasiklioviau. Jaučiausi 
esanti pasaulio bamba ir nė kiek to nesigėdijau. Dabar jų čia nebu- 
vo, tik Džudas. Nelauktai pajutau keistą, nepaaiškinamą pavydą jo 
seseriai. Pavydėjau, kad jis galvoja apie ją, nes norėjau, kad galvotų 
apie mane. 

— O kaip tu? - paklausė Džudas. - Kokias paslaptis saugai? 

— Aš jų neturiu, — tiesą sakant, turėjau. Saugojau nuo jo vieną 
didžiulę paslaptį, nenorėjau apie ją nė galvoti, nes ji buvo bloga. 
Blogų blogiausia. Staiga nebegalėjau nė pažiūrėti jam į akis, bijo- 
jau nurausti. 

— Kaip judu su Šonu tapote draugais? — paklausiau. 

— Ne draugais, - pataisė mane Džudas. — Pirmiau neklydai. 
Kartu dirbome, ne daugiau. 

— Tai jis tau nepatinka — niekad nepatiko? - neatlyžau. 

— Mes neturime nieko bendro. 

— Kur dirbote? 

— Šiokius ir tokius darbelius šen bei ten, — miglotai atsakė jis. 

— Kokius gi? 

— Ne tokius, kad galėčiau labai didžiuotis, — iš Džudo balso 
supratau, kad daugiau apie tai neprasitars. - Šonas turėjo tai, ko 
man reikėjo. Ir atvirkščiai. 

— Kas nutiko Subway užkandinėje? Ar tai buvo vienas iš ne itin 
vykusių jūsų darbelių? 

Džudas prunkštelėjo. 

— Tai buvo apiplėšimas. Paprasčiausias apiplėšimas. Po susidū- 
rimo degalinėje su tavimi susitikau su Šonu mūsų motelyje, - jo 
atsakymas nustebino mane. Nesitikėjau, kad kalbės taip atvirai. 
Galbūt ir pats buvo pavargęs statyti užtvaras. - Blakfute turėjo- 
me reikalų, važiavome jo visureigiu. Pakeliui Šonas norėjo sustoti 
pavakarių — ar bent man taip sakė. Užėjo į Subway, pakišo parda- 
vėjui pistoletą po nosim ir pareikalavo pinigų, o tada nusikaltimo 
vietoje pasirodė pareigūnas, ir jis puolė į paniką. 

— Kur buvai tu, kai tai įvyko? 

— Sėdėjau automobilyje, - atsakė Džudas, prastai slėpdamas 
apmaudą. - Išgirdęs šūvį išlipau lauk. Nežinojau, kas vyksta. Šo- 
nas parbėgo ir suriko lįsti atgal. Jei nebūčiau įlipęs, Šonas būtų 
nuvažiavęs be manęs, būčiau buvęs suimtas. Maža to, ginklas, ku- 
riuo Šonas pašovė pareigūną, buvo mano. Taigi įlipau į visureigį ir 
nudūmėme. Važiavome per kalnus tikėdamiesi išvengti policijos, 
bet ėmė pustyti. Buvome priversti laukti, kol baigsis pūga, o tada 
susitikome jus. 

— Kodėl Šonas turėjo tavo ginklą? 

Jis bjauriai nusikvatojo. 

— Prieš savaitę iki mums atvažiuojant į kalnus, Šonas įkalbėjo 
mane eiti kartu atsiimti pinigų iš jo skolininko. Aš turėjau jį spus- 
telėti. Nepranešėme tam vyrukui, kad užsuksime, bet tikriausiai 
kas nors jį įspėjo. Vos atėję, po kelių minučių išgirdome sirenas. 
Nubėgome skersgatviu, policininkai vijosi iš paskos. Man teko 
atsikratyti ginklo, o Šonas, prieš mums išsiskiriant, pamatė, kaip 
įmečiau jį į šiukšlių dėžę. Pasprukome nuo policijos, bet, grįžęs 
prie šiukšlių dėžės, pistoleto jau neberadau. Jį paėmė Šonas ir ne- 
norėjo grąžinti. Buvau sumanęs, kaip jį atgauti, bet tam reikėjo lai- 
ko. Jei būčiau žinojęs, kad po kelių dienų Šonas šaus į policininką, 
būčiau stengęsis labiau. 

— Graužiesi dėl to, kas nutiko? 

— Aišku, graužiuosi. 

— Ir man belieka patikėti, kad esi geručiukas? 

Džudas atsilošė ir skardžiai nusikvatojo. 

— Geručiukas? O tu išties taip manai? 

Nenorėjau sakyti Džudui, ką manau apie jį. Būnant šalia jo 
man dilgsėjo oda, vidujai tarsi lydžiausi į svilinantį skystį. Jis man 
sakė — kitais žodžiais — esąs pavojingas. Ir nors tamsiose Džudo 
akyse glūdėjo paslaptys, įžvelgiau giliau. Žinojau, kad jo širdyje 
slypi švelnumas, kilnumas. Tai žavėjo ir viliojo. Prisiminiau tvirtą 
išlavintą kūną, mačiau Džudą nusirengiant eigulių patrulio name- 
lyje. Palyginti su juo, Kelvinas atrodė kaip berniukas. Vogčiomis 
dirstelėjau į jį, mano akys savaime krypo prie švelnių, paslaptingų 
jo burnos apribų, svarsčiau, koks būtų jausmas... 

Nuo tos minties užspringau. 

— Kas yra? 

Trindamasi kaklą atsakiau: 

— Matyt, imsiu kosėti. 

— Tu visa išraudusi. Gal nori vandens? 

Kodėl ne? Man akivaizdžiai reikėjo atvėsti. 

Nespėjęs nusisegti nuo juosmens gertuvės, Džudas stabtelėjo. 
Instinktyviai čiupo mane už rankos ir sulaikė vietoje. Ėmė spokso- 

— Kas yra? — sukuždėjau išsyk apmirusia širdimi. 

Džudas dar akimirką, kiek trunka keli širdies tvinksniai, stovėjo 
įsitempęs, bet atpalaidavo mano ranką spaudžiančius gniaužtus. 

— Vilkai. Trys. 

Pasekiau jo žvilgsnį. Prisimerkusi įsižiūrėjau į keistai krintan- 
čius ant blizgančio sniego šešėlius, bet nepastebėjau jokių vilkų. 

— Jau nuėjo, - pridūrė Džudas. - Buvo atsėlinę mūsų apžiūrėti. 

— Maniau, kad vilkai vengia žmonių, - Kelvinas buvo pripasa- 
kojęs, kad savo žygiuose matė vilkų. Vos jam išsitraukus fotoapa- 
ratą, jie pabėgdavę. 

— Taip ir yra. Nepuls mūsų, nebent sirgtų arba mes juos išpro- 
rimauju dėl grizlių. Jie dažnai seka paskui vilkų rują ir nuveja ką 
nors sumedžiojusius. Tikri veltėdžiai. Ypač pavasarį, būdami alka- 
ni po žiemos miego. 

— Kitaip tariant, kur vilkas, ten ir grizlis, - sudrebėjau, bet šį 
kartą ne nuo šalčio. 


Mano pilvas gurgė iš alkio. 

Neįsivaizdavau, kad galėčiau nužudyti gyvūną, bet buvau bepro- 
tiškai išalkusi. Tuščio skrandžio maudimas taip nuengė mane, kad 
galiausiai sutikau prisidėti prie Džudo pusryčių medžioklės. Mano 
kūnas buvo jau seniai sudeginęs konservuotus kukurūzus, vaka- 
rykštę vakarienę. Rodos, nebegalėjau toliau žygiuoti be maisto. Al- 
kis visiškai užvaldė mano mintis, teįstengiau galvoti tik apie jį. No- 

rėjau kuo greičiau pasiekti Aidelvaildę, bet mačiau, kad nieku gyvu 
neištversime įtemptos ir sekinančios kelionės, jei nepavalgysime. 

Džudas supažindino mane su svarbiausiomis medžioklės tai- 
syklėmis, papasakojo, kaip persekioti mažus gyvūnėlius, kaip iš 
pagaliukų ir didelio akmens paspęsti spąstus. 

— Reikia išeiti iš tankmės, - paaiškino jis. - Gyvūnai laikosi 
arčiau vandens, maisto ir prieglobsčio. Saulė neįsiskverbia į miško 
gūdumą, todėl ten mažiau šviesos, taigi mažiau ir maisto. 

— Galiu surasti upę, - pasisiūliau. Pastebėjusi dvejojantį Džudo 
žvilgsnį pridūriau: — Juk sugebėjau tyčia nuvesti judu su Šonu prie 
eigulių patrulio namelio. 

Jo neįskaitomos akys tiriamai stebėjo mane. 

— Ten ateiti buvo numatyta? 

— Taip, - atsakiau didžiuodamasi, kad vėl galiu pasirodyti nau- 
dinga. Atsisegusi striukę ištraukiau Kelvino žemėlapį. Nebuvau 
tikra, kad gerai darau rodydama Džudui žemėlapį, bet nuspren- 
džiau rizikuoti. Jis vis dar manė, kad nusimanau apie vietovę — 
jam vis dar reikėjo manęs ne mažiau nei žemėlapio, pilno sunkiai 
įskaitomų Kelvino keverzonių. Be to, jei Džudas norėjo mane pa- 
likti, tam turėjo ne vieną progą. Geriausia buvo suvienyti jėgas ir 
kuo greičiausiai pasiekti Aidelvaildę. 

Padaviau žemėlapį Džudui, jis ilgą laiką spoksojo į popierių ne- 
tardamas nė žodžio. Pagaliau paklausė: 

— Iš kur jį gavai? 

— Jis Kelvino. Matai daugybę pastabų? Įspūdinga, tiesa? Sakiau, 
kad jis puikiai pažįsta šią vietovę. 

— Jį tau davė Kelvinas? 

— Paėmiau iš jo automobilio prieš važiuodama čia. Be jo ti- 
kriausiai būčiau žuvusi. 

Džudas neatsiliepė, toliau atidžiai tyrinėjo žemėlapį. 

— Maždaug čia esame dabar, - parodžiau į vieną iš daugelio Ti- 
tone telkšančių kalnų ežeriukų. — Štai čia eigulių patrulio namelis, 

ne daugiau kaip už pusantro kilometro. Ar gali patikėti, kad šitiek 
laiko plūkėmės per pūgą, bet nenuėjome nė pusantro kilometro? 
O štai čia Aidelvaildė. Kapstomės labai lėtai, tad iki jos užtruksi- 
me visą dieną. 

— Ką reiškia tie žali taškai? Nėra paaiškinimo. 

— Šituo tašku pažymėta medžiotojų trobelė. O anuo, toliau į 
šiaurę, namelis, kuriame Šonas paėmė mane į nelaisvę. 

— O šitas žalias taškas? 

— Man regis, ten irgi priebėga, tikriausiai apleista. Praeisime 
pro ją pakeliui į Aidelvaildę. Tikiuosi, ten galėsime pailsėti, sušilti, 
gal rasime ir geriamojo vandens. 

Džudas itin atidžiai tyrinėjo žemėlapį toliau. Laikė jį stipriai, 
kone godžiai; akimirką išsigandau, kad įplėš popierių. 

— O aš patikėjau tavimi, kai sakei, kad eigulių patrulio namelį 
užėjome atsitiktinai. Apmovei mane. 

Nutaisiau išdidžią miną. 

— Apvyniojau apie pirštą. 

— Šitas žemėlapis gali išgelbėti mums gyvybę. Ar galiu pasilai- 
kyti? - paklausė Džudas. - Kad būtų saugiau. 

Prikandau lūpą, neįstengiau nuslėpti savo nerimo. Tikėjausi, 
kad parodžiusi jam žemėlapį nesuklydau. 

— Nepabėgsiu su juo, - švelniai pridūrė Džudas. —- Noriu pa- 
nagrinėti ir pasižiūrėti, ar nerasiu patogesnio kelio į Aidelvaildę. 

— Nebent trumpam, - atsakiau dvejodama. - Ir pati turiu ką 
patyrinėti, — pridūriau tikėdamasi, kad jis nepamanys esąs kuo 
nors įtariamas. Nes aš neįtariau. Bent jau nemaniau, kad įtarinėju. 
Tiesiog žemėlapis buvo mano apsauga. Ir priminė apie Kelviną, 
kuriuo galėjau visiškai pasitikėti. 

— Sutarta, - Džudas užsikišo žemėlapį už striukės, jo akys švy- 
tėjo keista ugnimi. 

Pavalgėme tik vėlyvą popietę. Medžioklė su improvizuotais įran- 
kiais buvo skausminga ir erzinanti veikla, ji privertė mane pagar- 
biau žvelgti į pionierius ir ūkininkus, apgyvendinusius Vajomingą 
ir Aidahą, į nesuskaičiuojamas darbo valandas, kurių jiems rei- 
kėjo svarbiausiems poreikiams tenkinti. Tariau sau, kad sugrįžusi 
namo niekada nebežiūrėsiu į šiuolaikinius patogumus kaip į savai- 
me suprantamus. 

Mudu su Judu sugavome penkis zuikius, nudyrėme ir iškepė- 
me ant ugnies. Šiaip jau priekabiai renkuosi maistą ir maniau, kad 
mane supykins, jei valgysiu žvėrelį, mažiau nei prieš valandą ma- 
tytą dar gyvą, bet alkis nugalėjo, tad kibau šlemšti mėsą, kol prisi- 
kirtau tiek, kad paskaudo pilvą. 

Miške sutemsta anksti, todėl mudu su Džudu nusprendėme 
luktelėti ir traukti į Aidelvaildę iš pat ryto, užuot bandę ieškoti 
kelio per mišką po saulėlydžio. Nežinojome, kiek dar laikys mūsų 

žibinto ir ciklopo baterijos, tad atrodė kvaila leistis į ilgą kelionę, 
rizikuojant likti visiškoje tamsoje. 

Džudas pririnko spygliuočių šakų ir paklojo po kilimėliais bei 
miegmaišiais, kad gultas būtų patogesnis. Vienas gultas, kuriuo 
teks dalytis. 

Praktiškoji mano pusė žinojo, kad miegoti kartu verta, taip 
sutaupoma kūno šilumos, bet, vis artėjant vakarui, sugavau save 
svarstant, ar Džudas irgi nervinasi, kaip nervinuosi aš. Pastebėjusi 
vogčiomis dirsčiojant į mane iš po ilgų tamsių blakstienų, paban- 
džiau atspėti Džudo mintis, bet jo veido išraiška visą laiką išliko 
maloni ir draugiška. 

— Kur išmokai medžioti? — paklausiau išsitiesusi aukštielninka. 
Pro šaknų raizgalynę virš galvos skverbėsi pamėkliška melsva mė- 
nulio šviesa. Susisukus į striukę ir užsimovus pirštines, naktinis 
dangus visai neatrodė ledinis ar nesvetingas. 

Džudas pasitrynė nosį ir mįslingai šyptelėjo man. 

— Ar dar turi buteliuką naminės, kurį daviau pirmiau? 

Naminė. Aišku, jis davė man alkoholio. Iki šiol niekad nebu- 
vau jo gėrusi, todėl iš skonio neatpažinau. Žinoma, galėjau atspė- 
ti. Tėtis mūsų namuose vertė griežtai laikytis tik dviejų taisyklių. 
Pirma, ir svarbiausia, jokio sekso. Ir antra, jokio alkoholio. Šios 
taisyklės, apribojančios mano savaitgalių sumanymus, dabar čia, 
negyvenamuose laukiniuose tyruose, atrodė beprasmės. 
didelį gurkšnį. Užsimerkė, mėgaudamasis alkoholio poveikiu, ir 
atsakė į mano klausimą: 

— Vasarą, prieš dvyliktą klasę, išvykau į išlikimo stovyklą. 

Jo prisipažinimas užklupo mane netikėtai; juokdamasi atsi- 
lošiau. 

— Taigi jau seniai buvai ramybės drumstėjas, pavojingas visuo- 
menei! - paerzinau. — Korbės vaikinas Meškis irgi buvo panašioje 
stovykloje. 

— Meškis? Jo toks vardas? 

Kikendama papurčiau galvą. 

— Pravardė. Tikrasis vardas Kautajus. Penktoje klasėje atsi- 
kraustė į Aidahą iš Tongo. Angliškai nemokėjo nė žodžio, bet 
buvo stambus, rūsčios išvaizdos, todėl jo niekas neerzino. O pas- 
kui prisidėjo prie amerikietiškojo futbolo komandos. Jis padėjo 
komandai laimėti nacionaliniame Las Vegaso jaunimo futbolo 
čempionate. Šitaip pelnė pravardę — ne tik atrodė kaip meškinas, 
bet ir aikštelėje elgėsi kaip žvėris. Kai kažkam sulankstė maši- 
nos buferį, buvo tėvų išsiųstas į gamtos stovyklą. Jo mama labai 
griežta, buvo įsitikinusi, kad sūnus geria, ir nusprendė, jog kele- 
tas savaičių išlikimo stovykloje jį išblaivins. O kokia tavo istori- 
ja? Ką tokio baisaus padarei, kad buvai išsiųstas į blogų vaikinų 
mokyklą? 

Džudas nusišypsojo. 

— Nieko panašaus. Mokyklą lankiau San Fransisko pasitu- 
rinčiųjų rajone. Mano bendraklasiai buvo kongresmenų, garsių 
advokatų ir užsienio diplomatų vaikai. Daugeliui jų vasaros atos- 
togos reiškė pasilinksminimus Ibizoje ar Šv. Bartolomėjaus saloje. 
Mano mama norėjo, kad vasarą prieš dvyliktą klasę praleisčiau 
keliaudamas po Europą su ja ir su seserim. Augau tikėdamas, kad 
įprasta šokinėti iš vieno europietiško penkių žvaigždučių viešbu- 
čio į kitą. Bet sulaukus septyniolikos man jau darėsi koktu nuo 
prabangos. Pasakiau mamai, kad neskrisiu — užsirašiau į išlikimo 
stovyklą. Matyt, norėjau įrodyti pats sau, kad nors esu turtingas, 
bet neketinu tapti išlepintu, tingiu privilegijuotu lepšiu. Išlikimo 
stovykla buvo mano asmeninis kryžiaus žygis prieš mano šeimos 
gyvenseną. 

Paėmiau buteliuką iš Džudo ir springdama nurijau kelis gurkš- 
nius. Žinojau, kad, tiesą sakant, nuo naminės man nebus šilčiau, 
bet ji puikiai padėjo užmiršti, kaip šalta. Ir dar leido atsipalaiduoti. 
Nė nebebuvau tikra, ar dar noriu, kad Kelvinas mane išgelbėtų. 

Mėgavausi leisdama laiką su Džudu, vis geriau jį pažindama. Jis 
buvo mįslė, kurią norėjau įminti. Bent taip sakiau pati sau. Tik 
nerimstantis balselis manyje vis zyzė apie Stokholmo sindromą. 
Ar šitai man ir nutiko — ar tai netikras potraukis? Atsiradęs iš bū- 
tinybės išlikti? 

— Ką sakė tavo mama? - paklausiau. 

Džudas nusišiepė ir paėmė buteliuką iš atkištos mano rankos. 

— Reikėjo pamatyti jos veidą, kai pasakiau, kad įsirašiau ne į bet 
kokią išlikimo programą, o į Akstino. 

— Kas tasai Akstinas? 

— Pavyzdinė stovykla sunkiems paaugliams. Joje elgesys buvo 
taisomas griežtomis bausmėmis, mušimu ir smegenų plovi- 
mu. Akstino nebėra. Buvę stovyklos dalyviai padavė ją į teismą 
už smurtą prieš vaikus. Tikisi gauti kokių dvidešimties milijonų 
kompensaciją. Kai buvau septyniolikos, ji man atrodė puiki kul- 
tūrinė priešprieša, - Džudas svajingai šyptelėjo. — Tėvai pasiuto. 
Iš pradžių tėtis uždraudė man ten vykti. Pagrasino atimti mano 
lendroverį ir pareiškė nemokėsiąs už universitetą. Tėvai nemanė, 
kad aš išliksiu. Ir turėjo pagrindo, nes du vaikinai iš mano grupės 
mirė. 

Užsidengiau burną. 

— Mirė? 

— Vienas nuo šalčio, kitas iš bado. Turėjo patys susimeistrauti 
prieglaudą ir susimedžioti maisto. Nebuvo, taip sakant, jokio ap- 
sauginio tinklo. Jei nesugebėjai spąstais pasigauti zuikio ar pasi- 
slėpti nuo lietaus, galėjai kaltinti save. 

— Baisu. Negaliu patikėti, kad tai buvo legalu. 

— Pasirašėme labai išsamų pasižadėjimą tylėti. 

— Negaliu patikėti, kad toks turtingas lepšis, kaip tu, išliko. 

— Tu ne geresnė už mano tėvus, - jis žaismingai pašiaušė man 
plaukus. 

Sustingau. Prisiekiau neigti bet kokį savo potraukį Džudui, bet 
kai jis mane palietė, mano pasistatytoji užtvara staiga pasirodė kli- 
banti iš pamatų. 

Jei Džudas ir pastebėjo, kaip sustingau, tai to neparodė. Kalbė- 
jo toliau: 

— Keletą kartų išsisukau tik per plauką, bet po sunkios pir- 
mosios savaitės greitai prisitaikiau. Sekiau geriausių grupės me- 
vasarai, nieko nebebijojau. Išmokau medžioti, sustatyti lūžusius 
kaulus, sužinojau, kuriuos vabzdžius ir augalus galima valgyti, ir 
išmokau su menkiausiais ištekliais užkurti ugnį. Kovojau su šal- 
čiu, užkratu ir veltėdžiais — apginti savo grobį ir prieglobstį nuo 
stovyklos draugų buvo sunkiausia. Nebeatrodė baisu kelias dienas 
vaikščioti tuščiu pilvu. Prisimenu, per tris mėnesius visiškai pasi- 
keičiau. 

Jis gurkštelėjo iš buteliuko gerą gurkšnį, tada išsitiesė šalia ma- 
nęs ir pasirėmė galvą kumščiu. Nuo uždrausto jo artumo mane 
užplūdo bauginantis jaudulys. Kelių dienų barzda suteikė Džudui 
šelmiško patrauklumo. Jo lūpose visą vakarą švytėjo šypsenėlė, o 
aš ėjau iš proto, bandydama atspėti jo mintis. Ugnis sušildė mūsų 
mažytę slėptuvę, pasijutau apsvaigusi ir mieguista. Ir drąsi. Kuo at- 
sargiausiai ištiesiau rankas virš galvos ir prisislinkau arčiau Džudo. 

— Prieš kiek laiko tai buvo? 

— Prieš ketverius metus. Dabar man dvidešimt vieni, - jis vyp- 
telėjo. — Ir nebesu nė perpus toks arogantiškas ir valingas, koks 
buvau. 

— Hmm, galėčiau lažintis. O kaip iš pasiturinčio San Fransisko 
įlankos paauglio tapai Vajomingo banditu? 

Džudas lengvabūdiškai nusijuokė. 

— Galbūt esu gyvas stereotipas. Turtingas vaikis, kurio tėvai 
niekad neturėjo jam laiko ir kuris galiausiai nuėjo blogais keliais. 

— Netikiu. 

Jo veidas surimtėjo. 

— Susipykau su tėvais. Prišnekėjau visokių nesąmonių, dėl 
kurių dabar gailiuosi. Apkaltinau juos dėl gausybės mūsų šeimai 
kliuvusių bėdų, ypač pastaruoju metu. Kiekvienai šeimai pasitai- 
ko patirti nelaimių, bet tai, kaip tėvai tvarkėsi su ištikusiais mus 
sunkumais... — Džudas nutilo. Tarsi nutolęs, atšiaurus žvilgsnis 
akimirką išskydo, atskleisdamas jo pažeidžiamumą. - Iš manęs ir 
mano sesers jie visada tikėjosi geriausio. Patyrėme didelį spaudi- 
mą. Maniau, kad kuriam laikui išvykęs iš namų atvėsiu ir rasiu 
būdą viskam sutvarkyti. 

— Ar tik nebėgi nuo savo bėdų? 

— Panašu į tai, tiesa? Esu tikras, tėvai taip ir mano. O tu? Kaip 
susidomėjai žygiais tyruose? 

Mačiau, kad Džudas nebenori daugiau kalbėti apie save, ir nu- 
sprendžiau gerbti jo asmeninę erdvę. 

— Kelvinas buvo pirmasis mano pažįstamas žmogus, pėsčio- 
mis perėjęs Titono viršukalnės maršrutą, - pasakojau atsargiai 
rinkdama žodžius. Ši istorija buvo ilga ir bjauri, o aš nežinojau, 
kiek jos atskleisti Džudui. — Visada juo gėrėjausi. Dar tada, kai 
buvau maža ir atvažiuodavau į kalnus su Verstygais, mokiausi iš jo 
ir noriai klausydavau jo pasakojimų, pavyzdžiui, kaip vietoj degio- 
jo skysčio panaudoti pušų sakus. O mano tėtis pasiimdavo mane 
į kalnus važiuodamas žvejoti, todėl čia jaučiuosi kone kaip savo 
namų užpakaliniame kieme. Ruošdamasi šiam žygiui, perskaičiau 
visą bibliotekos lentyną turisto vadovų, su broliu Janu surengėme 
kelis trumpesnius — vienos dienos - žygius, kilnojau svarmenis 
ir taip toliau. Be to, kaip sakiau, esu išnaršiusi šiuos kalnus nesu- 
skaičiuojamą daugybę kartų, todėl visada galiu pasinaudoti ir ta 
patirtimi, - sumelavau. 

Jis pritariamai šnirpštelėjo. Paėmiau buteliuką ir per jėgą nuri- 
jau keletą aitrių gurkšnių. 

Džudas atėmė iš manęs naminę, pasižiūrėjo, kad jos beveik ne- 
bėra, ir įsikišo buteliuką į kišenę. 

— Ei, aš dar nebaigiau, - pasiskundžiau. 

Nekreipdamas dėmesio į mano skundą jis nužvelgė mane 
skvarbiu tiriamu žvilgsniu. 

— Kam pasakei Šonui, kad esi patyrusi žygeivė? Kodėl pame- 
lavai? 

Aš nuraudau, iš nerimo suspaudė krūtinę. 

— Ką čia kalbi? 

— Ar kada nors esi dalyvavusi kokiame nors žygyje? Man taip 
neatrodo. 

Gindamasi atsakiau: 

— Vien tai, kad nežinau tiek, kiek tu, dar nereiškia, kad esu ne- 
kompetentinga. 

Jis švelniai niuktelėjo man. 

— Brita, nereikia man meluoti. Aš tavęs neteisiu. 

Nežinojau, ar tai gudrybė, ar išbandymas, bet jei pasakyčiau 
Džudui, kad iki šiol niekad nežygiavau Titone, jis suprastų, jog esu 
nenaudinga. Jam manęs LE Galėtų pasiimti žemėlapį ir to- 
liau traukti vienas. 

— Neteisi? Keista, atrodo kaip tik taip - kad bandai būti viršes- 
nis už mane. 

— Nepyk, - ramiai atsakė jis. - Gali man viską papasakoti. Da- 
bar mes vienoje komandoje. 

— Jei taip, — atrėžiau, — tai kodėl nuolatos vengi mano klausi- 
mų? Kodėl nepapasakoji, kaip atsidūrei vienoje valtyje su Šonu? 
Esi visiškai nepanašus į jį. Ką jis tau galėjo duoti? 

Džudas gailiai šyptelėjo, bandydamas praskaidrinti nuotaiką. 

— Štai ir vėl manai, kad aš bendrauju tik su tais žmonėmis, ku- 
rie man gali duoti ką nors mainais. 

— Noriu tiesaus atsakymo! 

Šypsena pradingo nuo jo veido. 

— Atvykau čia šio to ieškodamas. Man tai rūpi, esu kai kam 
pažadėjęs rasti. Bandau tesėti savo pažadą. Maniau, kad Šonas gali 
man padėti. 

— Ko ieškai? 

— Brita, ne tavo reikalas, — netikėtai griežtai atsakė Džudas. 
Pernelyg nustebau, kad pulčiau ginčytis. Užuot sutikęs mano 
žvilgsnį, jis užsispyręs spoksojo į tolį. 

Staigus jo šiurkštumas įskaudino mane, todėl kuo greičiausiai 
apsiverčiau kniūbsčia ir iššliaužiau iš nugriuvusio medžio prie- 
dangos. Pakeliui netyčia brūkštelėjau pirštine per anglis ir nusvi- 
linau medžiagą. Pro skylę mačiau savo pirštą. Tyliai keiksnodama 
nulėkiau į šaltą tamsą. 

Už nugaros išgirdau sunkiai atsidūstant Džudą. 

— Brita! Palūkėk! Nenorėjau tavęs supykdyti. Atsiprašau. Ar 
negaliu pasiaiškinti? 

Klampojau tarp medžių įnirtingai spėliodama, kaip man išsi- 
sukti, kaip įtikinti jį, kad nepaliktų manęs. 

— Brita! 

Atsigręžiau ir tvirtai sunėriau rankas ant krūtinės. 

— Pavadinai mane melage! 

— Paklausyk manęs nors akimirką... 

— Tai kas, kad pamelavau Šonui! Turėjau pameluoti! Jei jam ne- 
būtų reikėję manęs, būtų mane nužudęs. Tik pažiūrėk, ką padarė 
Korbei — paliko ją mirti! Ar ir tu taip darysi supratęs, kad aš ne- 
pažįstu vietovės ir kliaujuosi vien žemėlapiu? Ar pabėgsi ir paliksi 
mane vieną kapstytis? 

Džudas ištiesė ranką, bet aš nubloškiau ją šalin. Giliai kvėpa- 
vau, man daužėsi širdis. Jei jis mane paliks, neišgyvensiu. Čia ir 
mirsiu. 

— Buvai ganėtinai gudri apmauti Šoną, - pasakė jis. - Spruk- 
dama iš eigulių namelio, sumanei pasičiupti atsargų. Ir sugebėjai 
iššifruoti Kelvino žemėlapį, pilną sunkiai įskaitomų jo pastabų ir 
ranka pažymėtų orientyrų. Ne kiekvienas sugebėtų perskaityti 
tokį, - jis įsisprendė rankomis į šonus, nuleido ir papurtė galvą. — 
Aš noriu... - buvo besakąs, bet nutilo. Įkvėpęs oro vėl prabilo: — 
Brita, man patinka, kad esi šalia. Tai tiesa. Nepaliksiu tavęs. Net 
jei būtum rakštis subinėje, likčiau su tavim. Tai tiesa. Maža to, pa- 
sirodo, esi man miela ir įdomi, ir užjausdamas, kad tau teko šitiek 
iškentėti, džiaugiuosi, jog pažįstame vienas kitą. 

Apstulbusi spoksojau į jį. Visai to nesitikėjau. Jam patiko, kad 
esu šalia, nors negalėjau niekuo padėti? 

Džudas vėl ištiesė ranką ir atsargiai palietė man petį. Kai iškart 
jos nenusikračiau, jam, regis, palengvėjo. 

— Taika? 
jau džiaugdamasi, kad mūsų kivirčas nesibaigė bloguoju. Tebetu- 
rėjau Džudą. Nebuvau viena. 

Jis giliai atsiduso pragiedrėjusiu veidu. 

— Metas numigti. Iš pat ryto mūsų laukia ilgas žygis. 

Sunkiai nurijau seilę. 

— Į šį žygį leidausi dėl Kelvino. Norėjau padaryti jam įspūdį. 
Net tikėjausi, kad vėl sueisime krūvon. Maniau, jei trauksiu į tokį 
žygį, jis pasisiūlys prisidėti. Sunkiai treniravausi, bet visada ma- 
niau, kad galėsiu pasikliauti juo. Nes visada taip elgiuosi — tikiuo- 
si, kad mane išgelbės aplinkiniai vyrai, —- akis man nudilgė aša- 
ros, — tėtis, Janas, Kelvinas. Visada jais pasiklioviau, ir tai nė kiek 
netrikdė manęs. Buvo taip... lengva leisti jiems rūpintis manim. 
Bet dabar... — gerklėje įstrigo gumulas. — Tėtis tikriausiai mano, 
kad žuvau. Niekaip neįsivaizduoja, kad jo mažoji mergaitė sugebė- 
tų išgyventi tyruose, - man nevaldomai virpėjo lūpos, veidą per- 

kreipė grimasa. Per smakrą varvėjo karštos ašaros. — Štai. Tokia 
yra tiesa. Apgailėtina tiesa apie mane, - Džudas sakė, mums reikia 
turėti paslapčių, kad būtume visada pažeidžiami, bet jis klydo. At- 
sivėriau jam, perskrodžiau savo kūną ir apnuoginau širdį. Jei tai 
nebuvo pažeidžiamumas, tai kas galėjo būti? 

— Brita, — tyliai tarė Džudas. - Apsidairyk. Esi gyva. Visai ne- 
blogai tvarkaisi pati, porą kartų net išgelbėjai mums gyvybę. Tu 
pamatysi savo tėtį ir brolį. Pasakyčiau, pasirūpinsiu, kad taip būtų, 
bet to nė nereikia. Pati tuo pasirūpinsi. Nes kiekvieną mūsų kelio- 
nės žingsnį viską darai kuo puikiausiai. 

Brūkštelėjau pirštais po akimis ir nusišluosčiau ašaras. 

— Jei būčiau žinojusi, į ką papulsiu, būčiau treniravusis rimčiau. 
Būčiau išmokusi pasirūpinti savimi. Bet, matyt, taip jau esti, tiesa? 
Niekad nežinai, su kuo teks susidurti, todėl geriau būk pasiruošęs. 

Rodos, Džudas norėjo sutikti su manim, bet staiga nukreipė 
žvilgsnį nuo mano veido. 

Ir tyliai nusikeikė. 

Lokį pirmiau išgirdau, paskui pamačiau. 

Jis šnopavo ir prunkštė draskydamas žemę vos už kelių dešim- 
čių metrų. Tankus žvėries kailis blizgėjo sidabrinėmis gijomis. Pa- 
kilęs ant trumpų galingų užpakalinių kojų grizlis pauostė orą ir 

Dusliai suriaumojęs nusileido ant visų keturių. Priglaudęs au- 
sis prie galvos perspėjo mus, kad esame per arti. Pamataravo galvą 
į šalis ir agresyviai sukaukšėjo dantimis. 

Mintyse permečiau visus skaitytus turisto vadovus. Kiekvieną 
paragrafą, sakinį, antraštę, punktą ir skyriaus apibendrinimą apie 
meškų antpuolius. 

— Bėgte grįžk į stovyklą, - tyliai, švelniai pasakė man Džudas. — 
Laikyk ugnį tarp savęs ir lokio, jei įmanoma, pasidaryk deglą. Aš 
rėksiu ir triukšmausiu, kad nuviliočiau jį. 

Čiupau jam už rankos ir suspaudžiau pirštus — norėjau, kad 
liktų šalia. 

— Ne, - atsakiau irgi tyliai, bet drebančiu balsu. „Bėgimas ska- 
tina grizlį pulti. Šūksniai skatina grizlį pulti“ Žinojau, kad Džudas 
tenori apsaugoti mane, bet per jo sumanymą galime likti apdras- 
kyti ar papjauti. 

— Brita, - griežčiau pakartojo jis. 

— Darysime tai, ką turime daryti. - „Stovėkite nejudėdami. Ne- 
žiūrėkite lokiui į akis“ Apsilaižiau lūpas. - Pamažu traukiamės. 
Kalbėkime tyliai, ramių ramiausiai... 

Grizlis metėsi pirmyn. Amsėdamas ir šnirpšdamas jis lėkė tie- 
siai į mus, po glotniu kailiu raibuliavo raumenys. Man nudiegė pa- 
širdžius ir perdžiūvo gerklė. Tamsoje sunku įvertinti žvėries dydį, 
bet grizlis buvo daug stambesnis už ernį - šis dabar būtų atrodęs 
kaip romus naminis gyvūnėlis. 

— Bėk, - sušnypštė Džudas ir stumtelėjo mane šalin. 

Dar stipriau suspaudžiau jam pirštus ir prisiglaudžiau prie 
šono. Taip smarkiai daužėsi širdis, kad jaučiau plūstant kraują į 
kojas. Grizlis nuožmiai šuoliavo tiesiai į mus, didžiulėmis leteno- 
mis žarstydamas sniegą į šalis. 

Garsiai sustugęs, kad išgąsdintų, žvėris prabėgo pro šalį, pra- 
bėgdamas brūkštelėjo man per striukės rankovę. Sulig kiekvieno 
kailio kuokštelio prisilietimu man šiaušėsi plaukai. Užsimerkiau 
bandydama pamiršti juodas lokio akis. 

— Atsigręžiam veidu į jį, - vos girdimai paliepiau Džudui. „Nie- 
kada neatsukite lokiui nugaros“ 

Vos mums atsigręžus, žvėris puolė vėl, kriokdamas ir urgzda- 
mas, įsmeigęs akutes į mus. Šį kartą sustojo priešais Džudą. Uos- 
tydamas pamosavo snukiu jam prie veido. Pajutau, kaip Džudas 
įsitempė. Jis kvėpavo trūksmingai, buvo visas išblyškęs. 

Lokys mostelėjo letena ir partrenkė Džudą ant žemės. Šiam 
parkritus ant sniego, prikandau lūpą, kad nesušukčiau. Lėtų lė- 

čiausiai atsiguliau šalia jo kniūbsčia ir sunėriau rankas sau ant 
sprando. Beveik nejutau sniego už kaklo ir už pirštinių atvartų. 
Jis buvo menkas dirgiklis. Mane buvo užvaldžiusi, viską užgožusi 
viena vienintelė mintis: nepasiduok panikai, tik nepasiduok. 

Grizlis vėl suriaumojo. Neištvėrusi žvilgtelėjau aukštyn ir pa- 
mačiau mėnesienoje švystelint iltis. Lokiui nekantriai sutrepsėjus, 
suvilnijo jo tankus sidabrinis ir rudas kailis. 

„Saugok galvą“, — mintimis paliepiau Džudui ir įsikniaubiau 
smakru į krūtinę vildamasi, kad jis atkartos mano judesį. Grizlis 
pabaksnojo nosimi ir apuostė šiek tiek praskėstas mano rankas ir 
kojas. Paskui, galingai švystelėjęs plačia letena, nurito mane šalin. 

— Jei spirsiu jam ir bėgdamas į kitą pusę nuviliosiu į šalį, ar su- 
gebėsi parbėgti į stovyklą? — tyliai paklausė Džudas. 

— Prašau daryti, ką sakau, - atsiliepiau drebančiu balsu. - Tu- 
riu planą. 

Grizlis suriaumojo už kelių centimetrų nuo mano veido. Gu- 
lėjau sustingusi, o jo kvėpavimas tvoskė man į veidą tarsi drėgnas 
vėjo gūsis. Lokys trypinėjo į šalis, kėlė galvą, atrodė gerokai susi- 
jaudinęs. 

— Tavo planas neveiksmingas, - sukuždėjo Džudas. 

— Brangus Dieve, — sukuždėjau taip tyliai, kad negirdėtų net 
jis, - tik pasakyk man, ką daryti. 

„Lokys prieš pasitraukdamas gali keletą kartų suvaidinti puo- 
las. Nejudėkite iš vietos“ 

Grizlis sunkiai atsigręžė į Džudą ir keliskart treptelėjo priekinė- 
mis letenomis ant sniego, tarsi kviesdamas jį pulti. Džudas gulėjo 
nejudėdamas. Lokys mostelėjo jam letena, kad sukeltų kokią nors 
reakciją. Tada apžiojo Džudui koją ir papurtė, bet, matyt, sukando 
nesmarkiai; tasai gulėjo nejudėdamas, be menkiausio garselio. 

O tada — tikras stebuklas! - žvėriui pasidarė nuobodu, o gal 
jis nebelaikė mūsų grėsmingais priešais, tad nudrimblino šalin ir 
pradingo miške. 

Atsargiai pakėliau galvą ir įsižiūrėjau į tamsą, kur pradingo 
grizlis. Visa tirtėjau iš baimės. Nusišluosčiau skruostą ir tik dabar 
supratau, kad jis visas šlapias nuo lokio seilių. 

Džudas pakėlė mane ant kelių ir apkabino. Priglaudė mano gal- 
vą sau prie krūtinės, girdėjau tankiai plakant jo širdį. 

— Persigandau, kad jis tave užpuls, - sukuždėjo man į ausį dus- 
liu nuo jausmų pertekliaus balsu. 

Įsikniaubiau į jį, staiga pasijutau išsekusi. 

— Džudai, žinau, kad norėjai mane apsaugoti, bet jei būtum 
žuvęs ar tau būtų kas nors nutikę, o aš būčiau likusi čia viena... — 
nutilau, nebeįstengiau kalbėti. Vien tai vaizduodamasi pasijutau 
prislėgta, sugniuždyta. Manęs lauktų atskirtis ir neviltis, neįvei- 
kiamos negandos... 

— Tu buvai teisi, - kimiai atsakė Džudas ir apglėbė mane dar 
tvirčiau. — Išgelbėjai man gyvybę. Mudu esame komanda. Išgy- 
vensime kartu, Brita, - jis trumpai, gailiai nusijuokė iš palengvė- 
jimo. — Tu ir aš. 


Mums grįžus į stovyklą, Džudas prie laužo atsiraitojo džinsus iki 
kelių, ir aš pamačiau šviežią kraują. 

— Tu kraujuoji! —- šūktelėjau. — Tau reikia pirmosios pagalbos. 
Ar turime vaistinėlę? 

Jis skausmingai krūptelėjo ir pasiėmė savo kuprinę. 

— Yra naminės ir tvarsčio. Viskas bus gerai. 

— O kas, jei įsimes užkratas? 

— Tada nebus taip gerai. 

— Tau reikia medikų, — vos tai pasakiusi supratau, kokie be- 
prasmiški mano žodžiai. Kur mes rastume ligoninę, ką jau kalbėti 
apie daktarą? 

— Kai žinai, kiek žalos gali pridaryti lokys, manau, kad išsisu- 
kau palyginti lengvai, - jis šliūkštelėjo naminės likučius ant žaiz- 
dos, nuplovė vingiuojančias per koją kraujo sroveles. Tada ėmė 
vynioti koją tvarsčiu, kol šis baigėsi. Dviem segtukais prisegė, kad 
neatsivyniotų. 

— Norėčiau kaip nors padėti, — tariau beprasmiškai. —- Ką nors 
padaryti. 

Džudas įmetė medgalį į ugnį. 

— Nukreipk mano dėmesį. Pažaisk su manimi žaidimą. 

— Ar bandai įkalbėti mane žaisti su tavimi tiesą ir drąsą? —- pa- 
juokavau, kad atitraukčiau jo mintis nuo skausmo. Klausdama dar 
kilstelėjau antakį. 

Jis prunkštelėjo. 

— Papasakok apie šilčiausią vietą, kur tik esi buvusi. Šilčiausią, 
kokią tik įsivaizduoji. 

— Atvirkštinė psichologija? — spėjau. 

— Verta pabandyti. 

Mąsliai patapšnojau pirštais sau per smakrą. 

— Arkų nacionalinis parkas Jutoje. Praeitą vasarą su šeima sa- 
vaitę praleidome ten. Įsivaizduok: nė menkiausios priedangos, o 
saulė žiauriu karščiu svilina sausą suskeldėjusią žemę. Žydriausias 
dangus, kokį tik kada nors esi matęs, laiko apgobęs dykumą, ku- 
rioje stūkso raudono akmens arkos ir bokštai. Smiltainio keteros 
kyla iš žemės tarsi keistos statulos — kaip scenoje iš mokslinės fan- 
tastikos romano. Žmonės, kurie sako, kad dykuma negraži, nie- 
kad nematė Moabo. Gerai, tavo eilė. 

— Kai buvome jaunesni, su sese važiuodavome į Van Damo 
valstybinio parko paplūdimį Kalifornijoje gaudyti abalonių. Ten 
ne taip karšta kaip dykumoje, bet panardę visada išsidrėbdavome 
ant pilko smėlio veidu į saulę. Gulėdavome, kol saulė išsunkdavo iš 
mūsų paskutines jėgas. Kaskart prisiekdavome sau, kad išvažiuo- 

sime nelaukdami, kol iš karščio ims pykinti. Ir kaskart sulaužyda- 
vome savo pažadą. Apsvaigę nusverdėdavome į stovėjimo aikštelę 
ieškoti mano mašinos. Tada važiuodavome į vietos užeigą ledų. 
Sėdėdavome prie kondicionieriaus ir tirtėdavome iš šalčio, būda- 
mi apsvaigę nuo karščio, — jis šyptelėjo iš tokio sugretinimo. 

Pabandžiau įsivaizduoti Džudą su seserimi, su artimaisiais, iš- 
vysti, koks jis buvo praeityje. Iki tol niekad neįsivaizdavau jo kaip 
vientiso asmens. Mačiau tik tokį, koks buvo dabar: mano grobi- 
kas. Jo pasakojimas pravėrė naujas durys, užsimaniau dirstelėti 
pro jas. Norėjau pažinti kitokį Džudą. 

— Ar jau sušilai? — paerzinau jį. Norėjau išgirsti daugiau jo gy- 
venimo istorijų, bet nenorėjau pasirodyti pernelyg susidomėjusi. 
Nebuvau tikra, ar esu pasiruošusi pripažinti, kad mano nuomonė 
apie Džudą pamažu keičiasi. 

— Šiek tiek. 

— Kas yra abalonės? 

— Valgomosios jūrų sraigės. 

Nutaisiau grimasą. Nebuvau jūrų gėrybių, ypač gličiųjų, mė- 
gėja. 

— Negali būti, - Džudas pastebėjo mano miną ir peikiamai pa- 
lingavo galvą. - Negali vadintis maisto žinove, kol jų neparagavai. 
Jei nulipsime nuo šito kalno, pirmiausia priversiu tave suvalgy- 
ti abalonę. Net iškepsiu pats ant atviros ugnies paplūdimyje, kad 
pajustum tikrą skonį, - jis kalbėjo galantiškai, nuo tokių žodžių 
ėmiau ryti seilę. Jei nulipsime nuo šito kalno, nebūsiu kartu su 
Džudu. Juk jis tai žino. Jo ieško policija. O aš... 

Aš noriu, kad mano gyvenimas grįžtų į vėžes. 

— Po teisybei, abalones rinkti sunkoka, - kalbėjo Džudas. — 
Geriausia ieškoti jūros dugne po akmenimis, tolėliau nuo kranto. 
Galima bandyti rinkti ir nuo kranto, bet mes labiau mėgome nar- 
dyti sulaikę kvėpavimą, kaip tik šitaip: paneri ir kuo ilgiau sulaikai 
kvėpavimą. 


218 BECCA FITZPATRICK 


— Ar tai pavojinga? 

— Net jei išmanai savo darbą, vandenyno srovės gali nesunkiai 
suklaidinti. Nuolatiniai jų postūmiai ir truktelėjimai kliudo rasti 
atramą ar išstovėti ant kojų. Nuolatos judi, ir daugeliui narų dėl 
to sunku atsipalaiduoti. Daugelis žmonių nelinkę pasiduoti daug 
stipresnei už juos galiai. Ne vienam nardytojui apsisuka galva. Štai 
tada nardyti darosi pavojinga. Jei nebesuvoki, kurioje pusėje kran- 
tas, arba, dar blogiau, kur vandens paviršius, greitai prisišauksi 
bėdos. Maža to, visur pilna dumblių, drumstame vandenyje plū- 
duriuojantys stiebai bauginamai panašūs į vilnijančius plaukus. 
Nė neskaičiavau, kiek kartų esu pamanęs, kad šalia plūduriuoja 
žmogus, nors suspurdėjęs ir atsigręžęs vis rasdavau tik siūruojan- 
čius dumblius. 

— Prie vandenyno esu buvusi vienintelį kartą, jei gali patikėti. 
Taigi man tikrai vertėjo per pavasario atostogas keliauti į Havajus, 
o ne leistis į pėsčiųjų žygį, - pridūriau ir gailiai šyptelėjau. 

— Kitais metais, - optimistiškai pasiūlė Džudas, plačiai šypso- 
damasis. 

Stebėjau jo šviesų ir atvirą veidą ir bandžiau palyginti šią anks- 
tesnę nerūpestingo naro asmenybę su savo pažįstamu Džudu. Kad 
ir kokiomis aplinkybėmis susitikome, kad ir kas mus siejo, pasta- 
rąsias tris dienas jis gynė mane ir elgėsi pagarbiai. Mano nuomonė 
apie Džudą keitėsi. Norėjau sužinoti apie jį daugiau. Ir pati jam 
atsiskleisti. 

Negalvodama pliaukštelėjau jam per šlaunį ir tariau: 

— Žinai ką? Man iš tiesų šilčiau, — iškart patraukiau ranką ir 
perbraukiau sau per plaukus, tarsi viskas būtų kaip paprastai. Tar- 
si riba tarp mūsų nebūtų pasislinkusi. 


Krūptelėjusi prabudau ir tyliai šnopuodama įsispoksojau į susi- 
raizgiusį, gumbuotą šaknyną virš galvos. Blogas sapnas. Mano pa- 


PLIKLEDIS 219 


kaušis buvo drėgnas, o po visais drabužių ir užklotų sluoksniais 
atrodė per šilta. Atsisėdusi nusivilkau striukę, nusišluosčiau ja 
veidą ir padėjau į šalį. Tada kelis kartus giliai įkvėpiau oro, kad 
atgaučiau kvapą. 

Pakraipiau galvą, bandydama sugrįžti į tikrovę ir neprisiminti, 
kaip jaučiausi sapnuodama Džudą, užgulusį mane visu ilgu rau- 
meningu kūnu ir prispaudusį drėgnas lūpas prie manųjų. 

Žinojau, kad tai tebuvo sapnas. Bet jis privertė mane suvirpėti 
iš ilgesio. 

Po kelių minučių atsidususi vėl išsitiesiau aukštielninka, bet 
nebeužsimerkiau. Bijojau užmigti. Kas, jei vėl susapnuosiu tą patį? 
Sapnas žavėjo mane nepaaiškinamu ilgesiu, vertė jaustis beprotiš- 
kai gyvybingai, bet ir baugino. 

Tyliai suniurzgiau ir pavirtau ant šono. 

Džudas gulėjo atsimerkęs ir stebėjo mane. Paskui sukuždėjo 
prikimusiu nuo miego balsu: 

— Kas nutiko? 

— Blogas sapnas. 

Mūsų veidus teskyrė keli centimetrai; sulenkusi kelius, kad 
pasislinkčiau ir įsitaisyčiau patogiau, netyčia užkliudžiau jo koją. 
Dingojosi, kad odą nutvilkė elektros išlydis. 

Džudas pasirėmė ant alkūnių ir palietė man ranką. 

— Tu drebi. 

— Sapnas buvo labai tikroviškas, - sukuždėjau. 

Mūsų žvilgsniai susitiko tamsoje. Žiūrėjome vienas į kitą ne- 
tardami nė žodžio. Mano širdis mušė stipriai ir lygiai. 

— Papasakok, - tyliai paprašė jis. 

Pasislinkau arčiau į jo gulto pusę, į pakilusio kūno priedangą. 
Tai buvo gan drąsu, gal net kvailoka. Tarsi iš tolo girdėjau svei- 
ką protą prašant, kad apsigalvočiau. Nejutau sunkios kovos, bet 
supratau, kad mano protas pralaimėjo, o kūnas paėmė viršų. Pri- 

siminiau drėgną, jausmingą sapno apie Džudą bučinį; knietėjo pa- 
tirti, ar šis sugebėtų sukelti tokį pat poveikį būdraujant. 

— Jis prasidėjo štai taip, - tariau irgi prislopintu balsu. „Gulėjau 
štai taip. Po tavimi.“ 

Džudas nubraukė plaukų sruogą man nuo skruosto. Dvejoda- 
mas trumpai sulaikė ranką. Rudos akys tapo neįskaitomos, nenu- 
tuokiau, ką jis galvoja nei ką darys toliau. Vaizdavausi braukianti 
delnais per jo raumeningas rankas, bet gulėjau kone nekvėpuoda- 
ma, dvejodama dėl savo poelgio. Netekau drąsos, buvau bepar- 
slenkanti į savąją gulto pusę, bet tylą sutrikdė Džudo balsas. 

— Brita, - jo žvilgsnis tyrė mano veidą, tarsi klausdamas, ar iš 
tiesų to noriu. 

Aš to norėjau. Jau kuris laikas. Nors tai anaiptol nebuvo pagir- 
tina. 

Daryti tai su Džudu buvo beprotybė. Pati žinojau. Bet po su- 
sitikimo su mirtimi akis į akį ėmiau keistai, beviltiškai, visa savo 
esybe trokšti pajusti gyvenimą, ir tam reikėjo Džudo prisilietimo. 

Jis delnu paglostė man skruostą, nykščiu švelniai perbraukė 
per antakį. 

— Ar sapnas buvo blogas? 

Nurijau seilę. 

— Baisus. 

— Ar tebebijai ir dabar? 

Uždėjau ranką jam ant kaklo ir perbraukiau pirštais per trum- 
pus tamsius plaukus. Prisitraukiau galvą, kol jo lūpos beveik palie- 
tė manąsias. Jutau smarkiai kilnojantis jo krūtinę. Pati vos drįsau 
kvėpuoti, pulsas mušė hipnotizuojančiu ritmu. Šitai priminė sa- 
pną, atrodė netikra. 

Džudo balsas atrodė dar labiau prikimęs. 

Prispaudžiau pirštą jam prie lūpų. 

— Nekalbėk, - tai buvo skirta labiau man pačiai: jei pradėsime 
kalbėtis, imsiu samprotauti. O pasamprotavusi suprasiu daranti 

klaidą. Man patiko ši keista, šiek tiek svaiginanti būsena, lyg galva 
kybotų tarp debesų. Nuščiuvus mintims, jaučiausi stipri ir drąsi, 
galinti padaryti bet ką. 

Džudo lūpos brūkštelėjo per manąsias, mano kūnas tarsi pa- 
virto vandeniu - karštu, raibuliuojančiu ir nesulaikomu. Džu- 
das įsisiurbė man į lūpas, pakišo ranką po nugara ir kilstelėjo 
mano kūną arčiau savojo. Perbraukiau ranka jam per krūtinę ir 
delnu pajutau įsitempiant raumenis, o kūnu perbėgant stiprų 
drebulį. Mano ranka slystelėjo jam už nugaros, pirštais įsikibau 
į mentes, tvirtai prisiglaudžiau ir atsidaviau bučinio žadina- 
miems jausmams. 

Jis atitraukė lūpas ir pabučiavo man ausį. Šiurkščiau pabučiavo 
į kaklą. Gulėjau užsimerkusi ir jaučiau po savim besisukant žemę. 
Jis erzino mane dantimis, kąsčiojo ir siurbė odą lūpomis, paskui 
įspraudė kelį tarp kojų. Tarsi ne savo kūnu jutau iš kažkur sklin- 
dant mūsų laužo šilumą. Ji buvo visai menka, palyginti su žarstan- 
čiomis mano kūno ugnį Džudo rankomis, jis glamonėjo ir glostė 
mane su tokiu alkanu impulsyvumu, su kokiu buvau įsikibusi na- 
gais ir glaudžiausi vis arčiau jo. 

Paskui klūpojome ant kelių vienas prieš kitą tirštoje tamsoje, 
begėdiškai ir beatodairiškai įsisiurbę vienas kitam į lūpas, kol ma- 
nosios išbrinko ir ištino. Užsiropščiau Džudui ant klubų ir išsirie- 
čiau stipriose jo rankose, jis prilaikė mane už nugaros, o kita švel- 
niai, gundomai brėžė liniją mano krūtinkauliu. Nematomą piešinį 
baigė bučiniu pradiniame taške, o aš suvirpėjau iš malonumo. 

Atsagsčiau jo striukę, nutraukiau už rankovių ir skubiai nu- 
mečiau į šalį. Tada erzindama perbraukiau pirštais per plokščią 
standų pilvą ir užčiuopiau šaltas metalines džinsų sagas, bet šis 
judesys nelauktai atgaivino Kelvino prisiminimą. Apie jo kūno 
prisilietimą. Kelvino vaizdinys įsiveržė į mano mintis, pasijutau, 
tarsi jis būtų čia pat, įsispraudęs tarp mūsų. 

Nors Džudas buvo įsisiurbęs lūpomis į manąsias, atšlijau gau- 
dydama orą. Negalėjau taip daryti. Neįstengiau bučiuotis su Džu- 
du ir galvoti apie Kelviną. 

Jis sustingo. Iškart pamaniau, kad atspėjo mano dvejonės prie- 
žastį, ir bandžiau išgalvoti šiokį tokį pasiaiškinimą. Kelas buvo 
pirmasis ir vienintelis mano vaikinas. Nelengvai ėjosi jį pamiršti. 

Klausiausi Džudo šnopavimo, o jis staiga įsitempęs kryptelėjo 
galvą į atvirą mūsų priedangos angą ir įsiklausė. Tada supratau, 
kad jo sąstingio priežastis kita. 

— Kas yra? - išsigandusi nenorėjau jo paleisti. 

Džudas perbraukė lūpomis man per ausį ir tarė: 

— Einu pasižvalgyti laukan. Lik čia. 

— Džudai... kas, jei?.. - neįstengiau baigti sakyti. Gerklę nema- 
toma ranka užgniaužė baimė. 

— Ilgai netruksiu, - patikino mane jis ir paėmė ciklopą. 

Sėdėjau susigūžusi, pusiau išlindusi iš mūsų slėptuvės, minu- 
tėms bėgant. Darėsi šalta, bet nedrįsau slinktis arčiau ugnies. Lau- 
žas degė prie pat landos - lauke, kur kažkas tamsoje išgąsdino 
Džudą. 

Regis, praėjo labai daug laiko, kol pagaliau išgirdau gurgždant 
sniegą. Pasilenkęs Džudas įlindo vidun, o aš iškart supratau, kad 
kažkas negerai. 

— Grizlio pėdsakai, —- ramiai pasakė jis. — Tikriausiai ugnis jį 
atbaidė, bet, man rodos, tas žvėris mus seka. 

— Reikia perkelti stovyklą, - pasakiau, apčiuopom ieškodama savo 
kuprinės šešėliuose skendinčiuose mūsų slėptuvės kampuose. | 

Džudas suėmė man už riešo ir švelniai sustabdė. 

— Ei, Brita, viskas gerai. Tik be panikos, - tarė ramindamas. — 
Reikia išlaikyti degančią ugnį. Jis jos nepereis, kad ir koks būtų 
smalsus ar išalkęs. Malkų pririnkau iš ryto; jų turėtų pakakti, kad 
ugnis kūrentųsi per naktį. Iš pat ryto paseksiu grizlio pėdsakais, 
pasižiūrėsiu, kur jis nulindęs, o tada apeisime jį plačiu ratu ir ke- 
liausime į Aidelvaildę. 

— Aš bijau, — sukuždėjau. Išgėrusi naminės vis dar jaučiausi 
apsvaigusi ir laisva, bet nė alkoholis nepajėgė nuslopinti nerimo, 
tarsi perliejusio mane lediniu vandeniu. Grizlis. Jei ugnis užges, jei 
jis ateis mūsų, jei teks bėgti, mes būsime visiškai bejėgiai. 

Džudas apkabino mane. Atsilošė, kad atsisėsčiau remdama- 
si jam į krūtinę, ir ištiesė ilgas kojas abipus manųjų, laikydamas 
mane glėbyje. 

— Geriau? — sukuždėjo į ausį. 

Įrėmiau galvą jam į petį. 

— Džudai, džiaugiuosi, kad esi čia. Džiaugiuosi, kad turime vie- 
nas kitą. 

Jo alsavimas sujudino man plaukus. 

— Aš irgi. 

— Gal ir keista, bet šalia tavęs jaučiuosi lyg... gabesnė. Iš tiesų 
manau, kad turime kapstytis kartu, jei tai ko nors verta. 

— Puikiai tave suprantu. 

Kelvinui šitaip nebūčiau sakiusi. Visada leisdavau jam rūpin- 
tis manimi. Kai kur nors važiuodavome, net jei imdavome mano 
automobilį, vairuodavo Kelvinas. Jis mokėdavo už vakarienę. Jei 
lydavo, o aš būdavau pamiršusi striukę, zirzdavau, kol apsiausdavo 
savo striuke. Norėjau, kad jis mane garbintų, saugotų ir dėl manęs 
nertųsi iš kailio. Jei nesistengdavo, vaidindavau bejėgę, kad pri- 
versčiau skirti dėmesio. 

Būdama su Džudu pasitikėjau savo gebėjimais pasirūpinti savi- 
mi. Jaučiausi saugiai, neprisileidau nevilties. Tikėjau, kad mudvie- 
jų gebėjimai papildo vieni kitus. 

Jis nubraukė plaukus man nuo peties ir pabučiavo į kaklo linkį. 

— Pasakyk, ką dabar galvoji. 

Išriečiau kaklą, skatindama bučiuoti dar karščiau. Užsimerkusi 
jutau dilgsint odą nuo švelnaus jo lūpų prisilietimo. 

— Iš kur žinai, jog nebandau tavęs suvilioti, kad padėtum nusi- 
gauti iki Aidelvaildės? — paerzinau. Tarsi iš šalies stebėdama save 
nusprendžiau, kad flirtuoju kaip pašėlusi. Bet atsipalaidavusi nuo 
naminės niekuo nesirūpinau. 

Jis pasitrynė nosimi man į kaklą. 

— Kai blefuoji, tau keliskart trukteli kairys antakis. Visą vakarą 
jis nejudėjo. Be to, jau sakiau, kad saugiai palydėsiu tave. Žaidimų 
nebereikia. 

Pasipiktinusi atsitraukiau. 

— Mano kairys antakis netrūkčioja! 
mas, ar sakyti daugiau. 

— Kai tau linksma, tavo burna šelmiškai persikreipia, - ėmė 
dėstyti toliau, lyg norėdamas įrodyti savo. - Kai pyksti, sučiaupi 
lūpas, o tarp antakių tau susimeta trys statmenos raukšlelės. 

Atsiklaupiau ir įsisprendžiau rankomis į šonus. 

— Dar kas nors? - niršiai paklausiau. 

Džudas pasitrynė nosį, bandydamas sulaikyti šypseną. 

— Bučiuodamasi sumurki giliai gerklėje. Taip tyliai, kad nesi- 
liesdamas neišgirsčiau. 

Aš visa išraudau. 

— Turėtume pasibučiuoti dar kartą ir pažiūrėti, ar dar ko nors 
nepastebėsiu, - pasiūlė jis. 

— Nesulauksi, taip mane įžeidęs! 

— Turėčiau manyti, kad įsižeidei, bet tavo kairys antakis su- 
trūkčiojo: blefuoji, - man irzliai dėbtelėjus, Džudas gūžtelėjo ir 
išskėtė rankas, tarsi sakydamas negalįs nieko padaryti. 

Supratau, kad jis atidžiai stebėjo mane, jei sugebėjo padaryti 
tokias išvadas. Prisiminiau visus tuos kartus, kai pamačiau jį mane 
stebint. Tada maniau, saugo, kad nepabėgčiau. O dabar suvokiau, 
kad Džudas slapta dėliojo mane kaip dėlionę, nes jam buvo labai 
įdomu. Nuo tos minties ėmiau tankiau kvėpuoti. 

— Puiku, - atšoviau. - Sakykime, leisiu pabučiuoti dar kartą, — 
viliojamai šypsodamasi atsistojau priešais jį ant visų keturių. Są- 
monė tikrai tebebuvo savo vietoje, bet alkoholis pridėjo malonaus 
svaigulio. Jaučiausi šilta, gyva ir šiek tiek nutrūktgalviška. - Bet 
pirma noriu nustatyti šiokias tokias taisykles. 

— Klausausi ausis ištempęs. 

— Kada pirmą kartą panorai pabučiuoti mane? 

— Ar čia taisyklė? 

— Prieš rengdama įstatymą noriu sukaupti šiek tiek informa- 
cijos. 

— Vaje, vaje, kokia reikli. Ir to, ir ano, ir dar velniaižin ko. 

Išsišiepiau plačiau. 

— Atsakyk į klausimą. 

Jis atsilošė ir pasikasė galvą, nuduodamas, kad itin stengiasi 
atsiminti tikslią akimirką. | 

— Neskubėk, - lipšniai pridūriau. - Kuo ilgiau truksi, tuo vė- 
liau bučiuosimės. 

— Pirmą kartą norėjau tave pabučiuoti, — mąsliai ištarė Džu- 
das, — degalinėje, kai sužinojau, jog pasakei Kelvinui, kad mes 
draugaujame. Įsiminiau apmaudą jo veide, o tavo veido išraiška 
buvo neįkainojama. Dar niekad nemačiau, kad kas nors būtų taip 
stengęsis nuslėpti džiaugsmą. Buvai pavergusi mus abu. Apvynio- 
jai mus apie pirštą. Užsimaniau tave pabučiuoti ir, jei gerai pame- 
nu, pabučiavau. 

Susiraukiau bandydama prisiminti. 

— Tas bučinys buvo kone toks pat tyras kaip maldaknygė. 

— Nenorėjau pasirodyti akiplėša. 

Kažin. Kuo geriau pažinau Džudą, tuo labiau luposi jo drovu- 
mo lukštas. Spėjau, kad jame dar liko arogantiško išdidaus vaiki- 
no, su kuriuo teigė atsisveikinęs paauglystėje. 

— Nesu iš tų, kurios prasideda su visiškai nepažįstamu asme- 
niu, — pasakiau jam. — Vis dar nežinau, kokie vėjai atnešė tave į 
Vajomigą nei kodėl susidėjai su Šonu. 

— Kai ką norėčiau tau pasakyti, bet negaliu. Žinau, kad tai ne 
paaiškinimas, bet geresnio neturiu. Brita, tu man rūpi. Noriu, kad 
tau viskas būtų gerai. Atsiprašau, kad įtraukiau tave į šitą makaly- 
nę, viską padarysiu, kad saugiai grįžtum namo. 

Nė vienas neužsiminėme apie tai, kas nutiks man sugrįžus. 
Džudas buvo ieškomas. Mažų mažiausiai kaip nusikaltimo ben- 

drininkas. O jei Kelvinas išgelbėjo Korbę, tikriausiai jau papasa- 
kojo policijai, kad Džudas buvo vienas mūsų pagrobėjų. Negalėjo- 
me žinoti, kiek bėdų jo laukia. Šią akimirką nenorėjau galvoti apie 
blogiausia. Išvis nenorėjau žinoti, kas bus paskui. 

— Ar turi merginą? - Džudas man neatrodė panašus į apgaviką, 
ir vis dėlto klausiau ne be pagrindo. Jis žinojo, kad esu vieniša. Jei 
šiandien suklysiu bendraudama su juo, - nepaisydama sveiko pro- 
to, labai rimtai svarsčiau dėl tokios galimybės, — norėjau žinoti, 
kad neįtrauksiu į tai dar ko nors. 

— Ne. 

— Ir viskas? Tiesiog „ne“? Jokio paaiškinimo? 

— Uždavei tiesmuką klausimą. Jei turėsime omeny, kad atsakyti 
galima „taip“ ir „galbūt“, manau, turi pakakti tiesiog „ne“. 

— Šaipaisi iš manęs. 

Jis nusišypsojo. 

— Brita, aš neturiu merginos. Paskutinį kartą rimtai draugavau 
prieš metus. Niekad nesu apgaudinėjęs savo merginos. Jei norė- 
čiau apgaudinėti, vadinasi, mūsų bendravimas nebūtų visavertis; 
jei negalėčiau jo pagerinti, nutraukčiau santykius. Netikiu, kad ga- 
lima skaudinti žmones. 

— Labai geras atsakymas, pone Džudai... e... 

Mačiau, kad jis dvejoja, atidžiai žvelgdamas mane. 

— „Van Sentai. Džudas Van Sentas, iš tikrųjų vadinuosi, — jis 
ištiesė ranką, paėmė man už riešo ir nykščiu lėtai perbraukė per 
delną. 

— Ne taip greitai, — tariau ir, jam pasilenkus manęs pabučiuoti, 
prispaudžiau pirštą prie lūpų. - Man patinka ši naujovė - tavo 
atviravimas. Noriu išgirsti daugiau tavo paslapčių. 

— Kai ką turėsi išsiaiškinti pati. 

Ir jis čiupo mane į glėbį. 

Pro medžius besiskverbianti ryto šviesa ir baigiantys išsisklaidyti 
naminės kerai bauginančiai aiškiai atkūrė praeito vakaro prisimi- 
nimus. Gulėjau sustingusi ant žemės ir baisėdamasi mačiau prieš 
akis visus iki paskutinio savo veiksmus su visomis smulkmenomis. 

Bučiavausi su Džudu, laikiusiu mane nelaisvėje vyru. Kas, kad 
jis buvo aistringas, patrauklus ir saugojo mane. 

Atsibudusi dar kelias minutes gulėjau užmerktomis akimis, 
vaidinau miegančią, nors girdėjau aplink kuičiantis Džudą. Min- 
tyse išbandžiau kelis sakinius ledams pralaužti. Nė vienas neatro- 
dė esąs tinkamas. Ir ką sau maniau gerdama naminę? Tai privedė 
prie bučinio. 

Ne. Jutau Džudo trauką net būdama blaivut blaivutėlė. Galė- 
meluoti sau. Bučiavausi su juo, nes to norėjau. Kad ir kaip gėda, 
tiesa tokia. 

Delnu pasitryniau kaktą ir susiraukiau. Nebuvo kas daryti, rei- 
kėjo greičiau pasikalbėti šį nejaukų rytą. 

— Apie praeitą vakarą... - prabilau sėsdamasi, o galvą persmel- 
kė bukas skausmas. Priblokšta supratau, kad tai mano pirmosios 
pagirios. Silpnos, bet nepaneigiamos. Dar gerai, kad tėtis nematė, 
kaip baisiai jį nuvyliau. Deja, pati nuo tokio pažeminimo paspruk- 
ti negalėjau. 

Apsimesdama, kad visą dėmesį skiriu batų varstymui, vengiau 
Džudo žvilgsnio ir nepakėliau akių. 

— Tai, ką padarėme, buvo visiška kvailystė, — klaida, didžiulė 
klaida. - Per daug išgėriau ir nieko negalvojau. Jei galėčiau, norė- 
čiau atsiimti savo žodžius ir veiksmus. 

Džudas tylėjo. 

— Buvau jau beveik atsijungusi, kai mes... padarėme, ką padarė- 
me. Beveik nieko neprisimenu, - o, kad taip būtų! Iš tiesų atmintis 
kankino mane tobulai surežisuotais įvykių kadrais. —- Kad ir kas 
tarp mūsų įvyko, aš to nenorėjau. Kitaip tariant, tai dariau ne ti- 
kroji aš. 

Džudui neatsakius, nervingai žvilgtelėjau jo pusėn. Buvo sun- 
ku ką nors spręsti iš atsargaus ir įdėmaus jo žvilgsnio. Buvau ti- 
kra, kad jis jaučiasi taip pat. O gal ne? Norėjau užduoti daugybę 
klausimų, bet susilaikiau. Neketinau ieškoti būdo savo elgesiui 
pateisinti. Kad ir ką jis manė, tai, ką padariau, buvo neteisinga, 
ir taškas. O jis buvo pats blogiausias žmogus, su kuriuo galėjau 
šitaip suklysti. 

Džudas atsisėdo ir pasirąžė tingiai kaip katinas. Atsiklaupė ant 
kelių, užsisegė diržą ir vylingai žvilgtelėjo į mane. 

— Kiek laiko kūrei šią kalbą? 

Susiraukiau. 

— Anokia čia kalba. Improvizavau. 

— Ir gerai. Bent aišku, kodėl tokia nevykusi. 

— Nevykusi? Atsiprašau? 

— Brita, tu nebuvai girta. Tiesa, apsvaigusi, bet nepamiršk, kad 
aš pats išgėriau pusę buteliuko. Pabandysiu neįsižeisti, kad manai, 
jog pasinaudojau tavo girtumu. O jei šitaip bučiuojiesi girta, lau- 
kiu nesulaukiu patirti, kaip bučiuosiesi blaivia galva. 

Išsižiojusi spoksojau į jį. Nė nežinojau, ką atsakyti. Jis mane 
erzina? Tokiu metu? 

— Kada paskutinį kartą bučiavaisi su kuo nors? - lyg niekur 
nieko paklausė jis. - Kalbu ne apie sausą neįpareigojantį beprasmį 
bučinį, kokį vos ne iškart pamiršti. 

Šiaip ne taip įveikiau nuostabą ir atšoviau: 

— Tokį kaip vakarykštis? 

Jis kilstelėjo antakį. 

— Nejaugi? Tai kažin kodėl per miegus aimanuodama tarei 
mano vardą? 

— Negali būti! 

— Ak, jei būčiau turėjęs vaizdo kamerą! Kada paskutinį kartą 
rimtai bučiavaisi? —- pakartojo klausimą Džudas. 

— Rimtai manai, kad pasakysiu? 

— Su savo buvusiuoju? — spėjo jis. 

— O kas, jei su juo? 

— Ar tai jis tave išmokė gėdytis ir drovėtis intymumo? Paėmė iš 
tavęs, ko norėjo, bet niekad nebuvo šalia, kai ko nors norėjai pati, 
juk taip? Brita, ko tu nori? — tiesmukai paklausė jis. - Negi ketini 
apsimesti, kad praeito vakaro nebuvo? 

— Tai, kas vyko tarp manęs su Kelvinu, ne tavo reikalas, - atšo- 
viau. — Tavo žiniai, jis buvo nuostabus vaikinas. Norėčiau... norė- 
čiau dabar būti su juo! - sumelavau. 

Nuo mano paiko melo jis krūptelėjo, bet greitai atsigavo. 

— Ar jis tave myli? 

— Ką? - sutrikau. 

— Jei taip gerai jį pažįsti, neturėtų būti sunku atsakyti. Ar jis 
tave myli? Ar kada nors tave mylėjo? 

Išdidžiai atlošiau galvą. 

— Žinau, ką tu darai. Bandai jį sumenkinti, nes... nes jam pa- 
vydi! 

— Išties pavydžiu, - suurzgė jis. - Bučiuodamas merginą, no- 
rėčiau žinoti, kad ji galvoja apie mane, o ne apie ją palikusį kvailį. 

Nusigręžiau susigėdusi, kad Džudas atspėjo tiesą. Galėjau 
prieštarauti, bet jis matė mane kiaurai. Oras tarp mūsų buvo tarsi 
įelektrintas, tirštas, o aš sėdėjau nekęsdama jo, kad privertė mane 
pasijusti kalta. Nekenčiau ir savęs, kam leidau sau nueiti su juo 
taip toli. Žmonės, įsimylintys savo pagrobėjus, turi tam tikrą pa- 
vadinimą. Mano susižavėjimas negalėjo būti tikras, tiesiog kai kas 
man praplovė smegenis. Norėjau atsiimti savo bučinį. Norėjau ne- 
būti sutikusi Džudo. 

Jis užsirišo batų raištelius ir užveržė mazgą. 

— Einu, paspęsiu keletą spąstų ir, tikėkimės, parnešiu ką nors 
pusryčių. Neturėčiau sugaišti ilgiau nei porą valandų. 

— O grizlis? 

— Ką tik užmečiau ant ugnies porą medgalių. Jis neperlips per 
laužą pas tave. 

— O kaip... tu? — bandžiau išlaikyti abejingą balsą. 

Džudas šyptelėjo šalta, dygoka šypsena. 

— Jaudiniesi dėl manęs? 

Nesugalvodama kandaus atsakymo kyštelėjau liežuvį. 

Jis papurtė galvą. 

— Daugiau pratimų liežuviui? Maniau, kad tau pakaks vaka- 
rykščių. | 

— Eik velniop. 

— Atsiprašau, mieloji, bet mes jau ten. 

Daugiau netaręs nė žodžio Džudas išėjo į apsnigtą mišką. 

Jam išėjus, nusprendžiau peržiūrėti mūsų daiktus. Tai turėjo 
užimti mano mintis, padėti pamiršti bučinį su Džudu. Nenorėjau 
aiškintis, ką iš tiesų jam jaučiu. Nenorėjau prisipažinti sau, kad 
galbūt įsimylėjau. 

Mūsų laukė diena kelio iki Aidelvaildės, norėjau pasitikrinti, 
kokių turime atsargų, jei užkluptų nauja audra ar prieitume kokią 
nors nenumatytą kliūtį. Atsegusi Džudo kuprinę pradėjau dėlioti 
jo daiktus į tris krūveles: patalynė, maistas, įrankiai. 

Pasiekusi kuprinės dugną radau nediduką medžiaginį krepše- 
lį su keliais daiktais, bet be jokio užtrauktuko ar sagtelės. Tiesą 
sakant, krepšelis buvo tiesiog užsiūtas. Galėjau apčiuopti viduje 
esančius daiktus, bet ne išimti. 

Nereikėjo stebėtis, kad Džudas ką nors slepia, - juk pats aiš- 
kino apie paslapčių svarbą, - bet, man prapjovus siūlę nudžiautu 
iš medžiotojų patrulio namelio peiliuku ir pamačius, kas viduje, 
kaip tik tai ir įvyko. Nustebau. 

Ne, nenustebau. Buvau priblokšta. Apstulbusi. Pasibjaurėjusi. 

Iš maišelio ištraukiau merginos nuotrauką. Ji buvo daryta mer- 
ginai nežinant, iš toli, bet jos akys atrodė baugiai išraiškingos. Pla- 
ti išdidi šypsena tarsi puikavosi prieš kamerą, iš akių tryško panie- 
ka, tarsi mergina vieninteliu veriamu žvilgsniu siųstų visą pasaulį 
velniop. 

Lorena Hantsmen. Turtuolė, dingusi praeitą balandį per atos- 
togas su tėvais Džekson Hole. 

Kodėl Džudas turi jos nuotrauką? Ir ne bet kokią, o fotografuo- 
tą jai nežinant? Gal sekė ją? 

Grįžau prie medžiaginio krepšelio, šįkart iš jo ištraukiau an- 
trankius. Gerklėje sukilo rūgštis. Kam Džudui antrankiai? Težino- 
jau vieną atsakymą, ir jis nėmaž nedžiugino. 

Tada ištraukiau Lorenos dienoraštį. Nemaniau, kad gerai darau 
skaitydama tai, kas asmeniška, bet versdama puslapius teieškojau 

Džudo vardo. Norėjau žinoti, kaip jis susijęs su ja, o persmelkusi 
širdį bloga nuojauta kuždėjo, kad ir taip žinau. 


Vakare eisiu šokti. Džekson Hole, pasisaugok. Bus viena 
iš ty naktų. Planas A: prisigerti. Planas B: padaryti ką nors, 
kad vėliau gailėčiausi. Planas C: būti suimtai. Papildomi 
taškai, jei įgyvendinsiu visus tris. Laukiu nesulaukiu pama- 
tyti, kokia rytoj bus M. veido išraiška. Jei ji neapsiverks nors 
kartą per vakarienę, žinosiu, kad man nepavyko. Ką gi, išei- 
nu - palinkėkit man sėkmės! 

:* Lorena 


Ir viskas. Dienoraštis staiga baigėsi praeitų metų balandžio 17 
dieną. Džudas jame nebuvo minimas. 

Tik man ištraukus iš medžiaginio krepšelio paskutinį daiktą, 
rankos pradėjo smarkiai drebėti. Tai buvo širdies pavidalo auksi- 
ną iš spaudos konferencijų apie Lorenos dingimą. Jos tėtis parodė 
širdelės pavidalo auksinio pakabučio piešinį, dukra tą pakabutį se- 
gėjo kiekvieną dieną nuo pat vaikystės. Tėtis buvo įsitikinęs, kad ir 
tą naktį, kai pradingo. 

Galiausiai paaiškėjo, kodėl Džudui taip rūpėjo paslėpti maiše- 
lio turinį. Įrodymai buvo nenuginčijami. 

Prisiminiau nugirstą jo ir Šono pokalbį. Jų žodžiai jau andai 
man kėlė nerimą, o dabar, susieti su nauju kontekstu, tiesiog sting- 
dė kraują. 

„Eisai, sprendžiu aš. Nepamiršk, kad priėmiau tave tik vienam 
darbeliui: 

Ir daugiareikšmiškas Džudo atsakymas: „Kartu dirbame jau 
beveik metus. Prisimink visa, ką dėl tavęs padariau“ 

Lorena Hantsmen dingo prieš metus. Ar Džudas buvo su tuo 
susijęs? Ar nužudė ją? Ar toks buvo jo darbas - žudyti? 

Ar jis pirmiau sužavėjo Loreną, kaip dabar mane? 

Ėmė svaigti galva. Gerkle kilo rūgštus šleikštulys. Prisiminiau 
bučiuojanti Džudą ir pasijutau tarsi aplieta lediniu vandeniu. Pri- 
siminiau gulėjusi po juo, įkalinta po jo kūnu, kone užvaldyta jo ar- 
tumo. Prisiminiau jo rankas po palaidine, glostančias mane. Viską 
prisiminiau. Sudrebėjau tada, sudrebėjau ir dabar. Jaučiausi susi- 
tepusi. Kas, jei jis ketino mane suvilioti, o vėliau nužudyti? 

Be reikalo juo pasitikėjau. 

Po penkių minučių, baigdama kimšti Lorenos daiktus ir Džu- 
do atsargas į savo kuprinę, tebebuvau sukrėsta. Visur išieškojau 
Kelvino žemėlapio, bet Džudas buvo jį išsinešęs. Ir bala nema- 
tė. Žinojau, kad Aidelvaildė yra mažiau nei už šešių kilometrų 
nuo čia, už dviejų kalnų ežeriukų, kuriuos jungia siauras sąsiau- 
ris. Vanduo tebebus užšalęs, todėl galėsiu eiti tiesiai. Baisu vienai 
keliauti per mišką, bet pasilikti čia nebegalėjau. Neturėjau kuo 
užsiūti maišelio. Džudas supras, kad sužinojau jo paslaptį. O tada 
viskas pasikeis. 

Užsimečiau kuprinę ant pečių. Norėjau išeiti kuo greičiau, bet 
kažkodėl išlindusi pro mūsų slėptuvės angą stabtelėjau. 

Kai pamačiau suspaustas šakas, pasitarnavusias mūsų guoliui, 
man sugniaužė širdį. Prisiminiau daugybę subtilių Džudo pagal- 
bos apraiškų per kelias ankstesnes dienas, ypač tada, kai dar buvo 
gyvas Šonas. Džudas nukreipė Šono pyktį ir padrąsino mane, be- 
pasiduodančią nevilčiai. Kaip įmanydamas stengėsi, kad man būtų 
kuo patogiau. Ar tas kilniaširdis žmogus gali būti toks žiaurus? 
Ar aš rimtai tikiu, kad Džudas galėjo nužudyti Loreną Hantsmen? 

Mintyse grįžau prie įrodymų. Jei ir toliau mėginsiu pateisinti 
Džudą, vadinasi, išties esu paveikta Stokholmo sindromo. Apga- 
vau save tikindama, kad jį pažįstu. Nenorėjau atpažinti užkietė- 

jusio nusikaltėlio ir prasimaniau romantišką istoriją apie kanki- 
nį didvyrį, ieškantį atpirkimo. Kaip baisiai suklydau vertindama 
žmogų. 

Daugiau jokių pasiteisinimų. Įrodymai byloja tiesą. 

Skubiai patraukiau į priešingą pusę, nei mačiau nuėjus Džudą. 
Jis turėjo žemėlapį, bet aš nešiausi maisto. Jis buvo patyręs pėdse- 
kys, bet be vandens, antklodžių, skiltuvo ir ciklopy negalėjo ilgai 
ištempti. Be to, vyliausi, kad dar ilgokai negrįš. Praeitą kartą su- 
gaišome ne vieną valandą, kol sumedžiojome maisto. Jei pavyks 
ganėtinai atitolti, turėčiau pasiekti Aidelvaildę pirma jo. 

Iš ten paskambinsiu policijai. Ir pranešiu, kad Lorena Hants- 
men nenuskendo ežere, kad buvo žiauriai nužudyta, o aš numa- 
nau, kur gali būti jos palaikai. 

Kalnai niekada neatrodė priešiškesni ar mažiau tinkami išlikti. Pro 
medžius žemyn smelkėsi stingdanti migla, dengianti kraštovaiz- 
dį keistu ledo apvalkalu. Tankus miškas užstojo saulės šviesą ir 
metė drėgną prietemą, joje kreivi belapių medžių pavidalai audri- 
no mano vaizduotę. Regėjau tiesiančius rankas griaučius, pilkuo- 
se sudarkytuose medžių kamienuose šmėsčiojo susiraukę veidai. 
Virš žemės švilpė kandus šaltas vėjas, pustantis sniegą, dūkstantis 
it pašėlusi vaiduokliškų žirgų banda. Spygliuočiai sunkiai siūbavo, 
lyg slegiami man nežinomos paslapties naštos. 

Kažkieno ranka grybštelėjo man už striukės, aiktelėjusi atsi- 
gręžiau, bet pamačiau tik susiraizgiusį krūmą išsikerojusiomis 
spygliuotomis šakomis, už jų ir užkliuvo drabužio medžiaga. Iš- 
silaisvinusi nervingai nurijau seilę. Nuskubėjau pirmyn, be nuo- 
monės skindamasi kelią per šaltas ir šlapias šakas. Sulig kiekvienu 

žingsniu jutau svilinančius pakaušį žvilgsnius. Siaučiama rūko, 
konvulsiškai sudrebėjau. 

Lokiai ir vilkai. Klampodama per praeitą naktį vėjo suneštas 
stačias, aukštas pusnis galvojau apie juos. Kiekvienos pusnies ke- 
tera man panėšėjo į bangą, kuri prieš pat lūždama sustingsta į bal- 
tą ledą. Begalinės pusnys ir migla kliudė žiūrėti, todėl laikiau kom- 
pasą prie šono ir nuolatos žvilgčiojau į jį. Kartkartėmis, išgirdusi 
stingdančią vėjo dejonę, sustodavau ir besišiaušiančiais plaukais 
pasižiūrėdavau per petį. 

Netrukus raumenys pradėjo vaitote vaitoti iš nuovargio. Pas- 
kutinį kartą valgiau vakar, jaučiausi nusilpusi iš alkio ir sutriku- 
si. Lengvai įsivaizduoti save užsimerkiant nuo žvarbaus vėjo. Vis 
dėlto žinojau: jei sustosiu pailsėti, nugrimsiu į pavojingą sapną. Ir 
niekada nebepabusiu. 

Mano pirštinės buvo permirkusios. Permirko ir batai, ir koji- 
nės, nuo šalčio rankų ir kojų pirštai atrodė tokie trapūs, kad, regis, 
tuoj nulūš. Pamankštinau rankas, bandydama privaryti kraujo, 
kad sušiltų. Patryniau jas, bet nė pati nežinojau, kodėl varginau- 
si. Anksčiau ar vėliau skausmas pereis į kutenantį stingulį, o tada 
nebejausiu nieko... 

Ne. Buvau dėkinga nežmoniškai aštriam ir įkyriam skausmui. 
Jis rodė, kad dar nemiegu. Kad tebesu gyva. 

Sniegas ir akmenys slydo iš po kojų. Neišlaikiusi pusiausvyros, 
sušlapdavau užpakalį. Kaskart kėliausi vis sunkiau. Nusipurty- 
davau sniegą nuo drabužių, bet ir tai atrodė beprasmiška. Buvau 
kiaurai permirkusi, visa drebėjau. 

Įkopiau į medžiais apaugusį šlaitą, už jo kilo kitas. Ir dar kitas. 
Už tankių pilkų debesų dangumi pamažu slinko blausus šviesos 
kamuolys. Pasiekęs aukščiausią savo kelionės tašką jis pradėjo 
leistis į vakarus. Ėjau visą dieną. Kur Aidelvaildė? Ar pražiopso- 

jau ją? Nežinojau, ar eiti toliau, ar grįžti. Mano viltis po truputėlį 
virto neviltim. Nebežinojau, ar įkalnė kada nors pasibaigs. Svajo- 
jau užeiti namelį, bet kokį namelį. Vaizdavausi storas jo sienas ir 
karštą ugnį. Troškau pabėgti nuo nesiliaujančio raižyti ir draskyti 
odą vėjo. 
Lauke tykojo tiek daug pavojų. Vėjas ir šaltis. Sniegas. Badas. 
Ir mirtis. 

Kiek prisimenu, tą naktį, kai Kelvinas išmokė mudvi su Korbe 
naudotis spiritizmo lentele, pirmąsyk likau su juo visiškai viena. 
Gal buvo ir kitų naktų, bet pamenu, tada jaučiausi, lyg būtume 
vieninteliai žmonės visame pasaulyje. Mylėjau Kelviną Verstygą. 
Jis buvo mano pasaulis. Kiekvienas jo žvilgsnis, kiekvienas man 
ištartas žodis atrodė amžinai įkritęs man į širdį. 

„Man reikia nusišlapinti! Einu lauuuuk! — sukikeno Korbė ir 
atsegė palapinės užtrauktuką. — Neištversiu iki tualeto. Kelvinai, 
man gali tekti prisiusioti tau į batus!“ 

Korbė nekantriai šokinėjo nuo kojos ant kojos, susiėmusi už 
šakumo, ir Kelvinas užvertė akis į dangų. Buvo palikęs savo teniso 
batelius prie palapinės angos, šalia mano šlepečių. Ponas Versty- 
gas niekad neleisdavo avėti batų patalpoje. Kažin, ar jam rūpėjo, 
kad neprineštume purvo į palapinę, bet tai buvo tapę įpročiu: jo- 
kių batų viduje. 

„Kodėl ją pakenti?“ — Korbei išėjus lauk, paklausė Kelvinas. 
Išgirdome, kaip ji isteriškai spygtelėjo, bėgdama per kiemą prie 
namo. 

„Korbė ne tokia jau bloga“ 

„Bet jai gerokai trūksta smegenų ląstelių“ 

Nenorėjau kalbėtis apie Korbę. Mudu su Kelvinu pagaliau liko- 
me vieni. Galėjau jį paliesti, buvo taip arti. Neapsakomai knietėjo 
sužinoti, ar jis turi draugę. Kaip galėtų neturėti? Bet kuri mergina 
būtų laiminga draugaudama su juo. 

Atsikrenkščiau. 

„Juk iš tiesų netiki, kad per spiritizmo lentelę su mumis ben- 
drauja dvasios? Nes aš netikiu“, —- pridūriau, nutaisiusi grimasą ir 
vildamasi, kad kalbu protingai. 

Kelvinas paėmė kažkieno iš mūsų užneštą žolės stiebelį ir pra- 
dėjo plėšyti jį į ilgus žalius kaspinus. Paskui pasakė, nežiūrėdamas 
į Mane: 

„Galvodamas apie dvasias, prisimenu Bo ir svarstau, kur jis 
dabar“ 

Bo buvo rudas Verstygų labradoras, nugaišęs praeitą vasarą. 
Nežinoju, nuo ko, Korbė nesakė. Bo nugaišus, ji verkė visą savaitę, 
bet nieko apie tai nepasakojo. Kai paklausiau savo brolio Jano, nuo 
ko stimpa šunys, jis atsakė: „Juos partrenkia automobilis. Arba jie 
suserga vėžiu, ir po kurio laiko juos tenka nugaišinti: 

Bo nugaišo staiga, tad vėžys čia netiko. 

„Užkasėme jį užpakaliniame mano namų kieme, - tarė Kelvi- 
nas, — po persiku“ 

„Po persiku šuniui gera vieta, —- norėjau jį apkabinti, bet bijojau 
būti atstumta. Dar labiau bijojau, kad Kelvinas išeis lauk, ir nebe- 
galėsiu artimiau susidraugauti su juo. 

Pasislinkau arčiau. 

„Žinau, kad tu labai mylėjai Bo“ 

„Jis buvo šaunus medžioklinis šuo“ 

Virpėdama uždėjau ranką Kelvinui ant kelio. Laukiau, kada nu- 
tiesiai man į akis, o žalios jo paties akys buvo sustingusios, kupi- 
nos skausmo. 

„Bo nušovė tėtis: 

Tai mane pribloškė. Ši naujiena nesiderino su mano įsivaiz- 
duojamu reginiu: cypiančios padangos ir sumaitotas šuns kūnas, 
susmukęs šalia automobilio. 

„Tikrai?“ 

Kelvinas perliejo mane šaltu žvilgsniu. 

„Kam tavo tėčiui nušauti Bo? Jis buvo geriausias šuo“, — tai 
buvo tiesa. Maldavau savo tėčio, kad nupirktų šunį. Norėjau rudo 
labradoro, tokio kaip Bo. 

„Vieną naktį jis lojo, kol paskambino Larsenai ir pasiskundė. 
Aš miegojau, bet pamenu, kaip suskambo telefonas. Padėjęs ra- 
gelį tėtis šūktelėjo man, kad uždaryčiau Bo į garažą. Buvo po vi- 
durnakčio. Išgirdau tėtį bruzdant, bet tuojau vėl užmigau. O tada 
išgirdau šūvius. Du. Jie buvo tokie garsūs, kad iš pradžių maniau 
tėtį iššovus mano kambaryje. Nubėgau prie lango. Tėtis paspardė 
Bo, norėjo įsitikinti, kad šis iš tiesų negyvas, ir paliko gulėti. Nė 
neįtempė į būdą“ 

Užsidengiau burną. Palapinėje buvo karšta, tvanku, bet aš su- 
drebėjau. Visada privengiau pono Verstygo, bet dabar jis mano 
akyse virto pabaisa. 

„Aš užkasiau Bo, - kalbėjo Kelvinas. — Luktelėjau, kol tėtis grį- 
žo į lovą, tada pasiėmiau kastuvą. Visą naktį kasiau duobę. Teko 
įkelti Bo į karutį, štai koks sunkus jis buvo. Nepajėgiau nunešti iki 
duobės“ 

Išgirdusi, kad jam teko užkasti savo šunį, norėjau apsiverkti. 

„Nekenčiu tėčio“, — tyliai pasakė Kelvinas, ir nuo jo balso per 
nugarą nubėgo šiurpuliukai. 

„Jis blogiausias iš visų“, — pritariau. Manasis niekada nebūtų 
nušovęs šuns. Tik jau ne už lojimą. Ypač jei aš tą šunį būčiau my- 
lėjusi. 

„Kartais spėlioju, ar Bo dvasia tebėra čia, — tarė Kelvinas. — 
Svarstau, ar atleido man, kad aną naktį neuždariau jo garaže“ 

„Aišku, ji vis dar čia, —- pasakiau norėdama suteikti jam vil- 
ties. — Galiu lažintis, Bo dabar laukia tavęs danguje. Tikriausiai 
laiko nasruose teniso kamuoliuką, kad galėtumėt pažaisti. Jei 
miršti, tai dar nereiškia, kad nebeegzistuoji:“ 

„Brita, tikiuosi, kad tu teisi, — jis sukuždėjo kerštingu balsu. — 
Tikiuosi, kai numirs mano tėtis, tai keliaus tiesiai į pragarą ir ten 
kentės visą amžinybę“ 

Temstant pamačiau dūmus virš medžių viršūnių. Visą dieną ėjusi 
be maisto ir vandens buvau tarsi apsvaigusi ir sunkiai nukėblinau 
dūmų link. Kai akyse iš tirpstančio sniego išdygo pastatas, palai- 
kiau jį miražu. Atrodė per gražus, kad būtų tikras - auksu tvieskė 
langai, iš kamino kilo pilki dūmai. 

Svyruodama nuo įkyraus vėjo ir stengdamasi neprarasti pu- 
siausvyros, pakerėta minties apie šilumą ir poilsį, bridau artyn. 
Kildama šlaitu į apsnigtą prievažą, net išsižiojau iš nuostabos, kad 
protas mane taip apgavo. Priešais mane dunksojo Aidelvaildė su 
visomis nuostabiomis smulkmenomis. 

Nuo kraigo keliomis eilėmis kybojo mano rankos storumo var- 
vekliai, jie atrodė tarsi apverstos kalnų viršūnės tolumoje. Stogas 
buvo užklotas storu sniego sluoksniu. Godžiai spoksojau į namą. 

Už plačių langų pasirodė vyro šešėlis. Vyras užsigalvojęs žvelgė 
į kiemą, paskui pakėlė prie burnos puodelį. Tai buvo Kelvinas. 

Išgirdau save tariant jo vardą, žodis buvo sušalęs, vos girdimas. 
O tada klupdama nukėblinau prie namo. Slysčiojau ir repečkojau- 
si per sniegą, neatplėšdama akių nuo durų. Buvau persigandusi, 
kad jei akimirkai nusigręšiu, Aidelvaildė ir Kelvinas pradings tirš- 
tėjančiose sutemose. 

Daužiau į duris sušalusiomis rankomis, atrodė, kad šios tuoj 
suduš. Krūpčiodama ir verkdama bergždžiai draskiau storas me- 
dines duris. Spardžiau jas, kūkčiodama ir mėgindama šaukti Kel- 
viną vardu. 

Durys atsidarė, jis įbedė akis. Kurį laiką iš veido atrodė neat- 
pažįstąs manęs, tik sutrikęs. Staiga jo akys išsiplėtė iš nuostabos. 

— Brita! —- Kelvinas įtempė mane į namelį ir negaišdamas nė 
akimirksnio nuėmė kuprinę, nutraukė šlapią striukę ir pirštines. 

Buvau pernelyg išsekusi pratarti nors žodį. Jis nunešė mane į 
svetainę ir paguldė ant sofos šalia ugnies. Lyg per sapną jutau, kaip 
apieškojo mano kišenes, tikriausiai manė išsiaiškinsiąs, kur buvau. 
Nieko neradęs, nutraukė man batus, pamasažavo kojas. Paskui 
apklojo šiltomis sausomis antklodėmis, užmaukšlino kepurę ant 
galvos. Tada pasipylė klausimų lietus, jis ėmė plakti sušalusias 
mano smegenis. 

— Ar girdi mane? Kiek rodau pirštų? Kiek laiko praleidai lauke? 
Buvai viena? 

Šie kompetentingi klausimai veikė raminamai. Pakėliau sma- 
krą ir įsižiūrėjau į žalias Kelvino akis. Norėjau mestis jam į glėbį ir 
pravirkti, bet nežinojau, kaip prisiversti pajudėti. Skruostu nusiri- 
to ašara, tikėjausi, kad Kelvinas supras neištartus mano žodžius, 
buvau pernelyg pavargusi kalbėti balsu. Mes buvome kartu. Vis- 
kas bus gerai. Jis manim pasirūpins. 

Jis pliaukštelėjo man per skruostus. 

— Tik neužmik! 

Klusniai linktelėjau, bet miegas vis labiau puolė mane. Kelvinas 
nieko nesuprato. Išeikvojau visą savo energiją, kad ateičiau čia. 

Nieko nebeliko. Turėjau pamiegoti. Buvau lauke, ėjau ir šalau, o jis 
sėdėjo čia, name. Kodėl nėjo manęs ieškoti? 

Man keliskart prarandant ir atgaunant sąmonę, Kelvinas išei- 
davo iš kambario, bet visada greitai sugrįždavo pabaksnoti manęs. 
Pusiausnūda pajutau, kaip pakišo termometrą po liežuviu. Sugrį- 
žęs kitą kartą, įspraudė šilto vandens butelius man po pažastimis, 
ant pilvo uždėjo šildomąją pagalvėlę. Įbruko į rankas puodelį žole- 
lių arbatos ir net pasiūlė saldainių, bet aš papurčiau galvą. Saldai- 
niai palauks. Norėjau, kad paliktų mane ramybėje ir leistų zamiai 
užmigti. 

— „likti su manim, Brita. 

Negaliu, pamaniau, bet žodžiai ištirpo burnoje. 

Jis suėmė man galvą ir privertė pažiūrėti tiesiai į akis. 

— Nemiegok. Ne...palik vieno. Sutelk... į mane, - jo žodžiai buvo 
prislopinti, tarsi prieš pasiekdami mane būtų sklidę ilgu tuneliu. 

Ak, Kelai. | 

Atsidusau ir bandžiau nublokšti jo rankas. Jis vėl paplekšnojo 
man per skruostus. Suirzau dar labiau, norėjau, kad liautųsi man 
trukdęs. Jei būčiau turėjusi jėgų, būčiau jį atstūmusi. 

— Paleisk, — irzliai prašvokščiau ir šiaip ne taip nubloškiau jo 
rankas. 

— Ne...siduok... kovoti. Lik... manimi... sušildyti tave. 

Jis suėmė mane už pečių ir ėmė purtyti, kol mano kantrybės 
likučiai išseko. Piktai drėbiau: 

— Keliai, baik, palik mane ramybėje! - surikusi be kvapo susmu- 
kau ant sofos, žodžiai atėmė paskutines jėgas. Bet prabudau. 

Jis nepasitraukė, bet nebelindo. Nusišypsojo ir švelniai paglos- 
tė man skruostą. 

— Jau geriau. Pyk, kiek nori, jei tai padės išlaikyti sąmonę. Ne- 
leisiu užmigti, kol tavo temperatūra nepakils virš trisdešimt pen- 
kių laipsnių padalos. 

— Dar ko, - silpnai šniurkštelėjau. 

— Rimtai? Net dabar ginčysiesi su manim? — Kelo žvilgsnis su- 
švelnėjo, jis nubraukė šlapius plaukus man nuo veido. Pakišęs po 
antklode ranką, suėmė manąją ir tvirtai suspaudė, lyg bijodamas, 
kad neišnykčiau. — Brita, labai jaudinuosi dėl tavęs. Korbė man 
viską papasakojo. Žinau apie Šoną ir Eisą. 

Sumirksėjau pamaniusi, kad blogai išgirdau. Galiausiai protas 
girgždėdamas apdorojo žinią. 

— Korbė? 

— Ji čia. Miega viršuje. Radau ją namelyje. Brita, jie paliko ją 
mirti. Radau pačiu laiku. Ji neturėjo maisto. Atsigaus, bet istori- 
ja dar nesibaigė. Jie bandė nužudyti mano seserį ir mano... mano 
mergaitę, — jo balsas vos neužlūžo. - Jei katrai iš jūsų būtų kas 
nors nutikę... - Kelvinas nutilo ir nusigręžė, man dar spėjus įžiū- 
rėti įsiūtį jo akyse. 

Kelas surado Korbę. Aišku, surado. Kelas buvo Kelas. Jis mylėjo 
Korbę, mylėjo mane. Būtų bet ką padaręs, kad tik mus apsaugotų. 

Bet jei aš buvau jo mergaitė, jei jis mane mylėjo, tai kodėl ne- 
grįžo manęs ieškoti? 

Atsisėdau ir atsilošiau į pagalvę. Nukentėjusios nuo šalčio ran- 
kos ir kojos vis dar menkai klausė, bet tai nesutrukdė man mėginti 
nusimesti antklodes. 

— Turiu pamatyti Korbę. 

— Rytoj, - patikino mane Kelvinas. - Tik šiandien radau. Korbė 
atrodė visai prastai, ji klejojo, buvo apimta panikos, dar ir susi- 
žeidusi — užkliuvusi už laiptų, nusibrozdinusi nugarą ir alkūnę. 
Nesileido liečiama, klykė pamačiusi mane ir vadino Šonu.-Daviau 
migdomųjų, kad bent kiek atsipalaiduotų. Jai reikia gerai išsimie- 
goti. Tau irgi - gal galiu pasiūlyti piliulę? Mama praeitą vasarą pa- 
liko savo receptinius migdomuosius, jų galiojimas dar nesibaigė. 

— Ne, noriu tik pamatyti Korbę. 

Kelvinas vėl bandė mane paguldyti, bet ėmiau priešintis. Man 
reikėjo pamatyti Korbę. Turėjau pati įsitikinti, kad jai viskas gerai. 

— Ką gi, galėsi pažiūrėti, — atlyžo jis, —- bet leisk atvesti ją pas 
tave. Tau reikia ilsėtis. Paruošiu vakarienę, o tada eisiu jos atves- 
ti, — jis persibraukė rankomis per veidą, bet dar spėjau pamatyti 
sudrėkusias akis. - Brita, aš tikėjausi blogiausios baigties. Maniau, 
kad suradau Korbę per stebuklą ir kad nieku gyvu nesugebėsiu 
rasti ir tavęs. Maniau... mano gyvenimas... be tavęs... 

Man skruostais ritosi ašaros, gerklėje įstrigo gumulas. Kelvinas 
mylėjo mane. Niekas nepasikeitė. Tą akimirką buvo labai lengva 
pamiršti praeities nuoskaudas ir širdgėlą. Visiškai jam atleidau. 
Štai ir ji, mūsų naujoji pradžia. 

— Kelai, aš bijau, - pasislinkau arčiau. - Jis - Eisas - yra kažkur 
miške, — nevadinau jo Džudu, nenorėjau apsunkinti pasakojimo 
aiškinimu, iš kur šis keistas vardas. 

Kelvinas linktelėjo. 

— Žinau. Bet aš jam neleisiu nuskriausti tavęs. Vos tik keliai bus 
nuvalyti, išvešiu jus su Korbe iš čia. Nuvyksime į policiją ir viską 
papasakosime. 

Papurčiau galvą, norėjau parodyti, kad tai dar ne viskas. 

— Eisas nužudė... — apsilaižiau lūpas. Nesitikėjau, kad ištarti 
tuos žodžius bus taip sunku. Neįstengiau pripažinti, kad Džudas 
nužudė Loreną Hantsmen, buvo skaudu, kad visiškai nesugebu 
įvertinti charakterio. Pasitikėjau Džudu. Bučiavau jį. Leidau jo 
rankoms klajoti mano kūnu, toms pačioms rankoms, kurios ne- 
gailestingai nužudė nekaltą merginą. Tai buvo bjauru ir žema. Jei 
troškau ką nors pakeisti savo praeityje, tai nesugebėjimą įžvelgti 
tikrąjį atstumiantį Džudo charakterį. 

— Ššš, — sukuždėjo Kelvinas ir švelniai prispaudė pirštą man 
prie lūpų. - Su manimi tau saugu. Patyrei košmarą, bet viskas 
baigta. Neleisiu jam tavęs skriausti. Jis sulauks atpildo, kad paėmė 

tave įkaite. Brita, jis sės įkalėjimą. Tau daugiau nebereikės jo pa- 
matyti. 

Bandžiau leistis paguodžiama Kelvino pasitikėjimo savimi ir 
prisiverčiau negalvoti apie aistringus Džudo bučinius. Kad ir kas 
tarp mūsų įvyko, tai buvo grindžiama melu. Jis mane apgavo; turė- 
jau tai prisiminti. Jei širdyje tebepuoselėjau jam kokius nors jaus- 
mus, jie buvo nieko verti, reikėjo juos išpjauti kaip auglį. 

— Eisas kalnuose nužudė merginą, o aš turiu įrodymų, - štai ir 
"pasakiau. Buvo skaudu, bet tariau sau, kad elgiuosi teisingai. Ne- 
ginsiu Džudo. — Jis nužudė Loreną Hantsmen. Pasižiūrėk mano 
kuprinėje - įrodymai ten. 

Kelvinas spoksojo į mane, jo žvilgsį temdė nepatiklumas. 

— Jis nužudė... Loreną? —- jis akivaizdžiai apstulbo, kaip pir- 
miau aš. 

— Praeitais metais ji dingo Džekson Hole, pameni? Tai buvo 
rodoma kiekvienoje žinių laidoje. 

Kai perkėliau Džudo paslapties naštą kitam ant pečių, man pa- 
lengvėjo. 

— Pamenu, - Kelvinas vis dar atrodė priblokštas. - Ar esi tikra? 

Užsimerkiau, mane vėl užliejo nuovargis, ėmė svaigti galva. 

— Pasižiūrėk mano kurpinėje. Ten yra visa, ko reikia žudiko 
kaltei įrodyti. Lorenos pakabutis, dienoraštis ir nuotrauka, patvir- 
tinanti, kad jis sekė ją prieš nužudydamas. 

Kelvinas linktelėjo, buvo išties sukrėstas. 

— Gerai, pasižiūrėsiu; tik atsigulk ir nusiramink, girdi? 

Jis priėjo prie lango ir žvilgtelėjo į apsnigtus miškus aplink Ai- 
delvaildę. Pakėlė ranką ir ėmė trintis sprandą. Mačiau, kad ne- 
rimsta, dėl to man pačiai nudiegė krūtinę. Kelvinas nežinojo, kad 
mūsų tyko žudikas. 

— Ar turi mano žemėlapį? - paklausė neatsigręždamas. - Kor- 
bė sakė, kad paėmei. Nepykstu, bet man jo reikia. 

— Ne, jį turi Eisas. Kelai, jis miške, ieško manęs. Paėmiau įrody- 
mus, kad jis nužudė Loreną Hantsmen. Jis neleis man pasprukti. 
Aidelvaildė pažymėta žemėlapyje. Eisas tikrai ateis čia. 

— Jei ateis, vidun neįsigaus, — niūriai atsakė Kelvinas. 

— Turėdamas žemėlapį, galės žygiuoti daug greičiau ir nebūgš- 
tauti, kad pasiklys, — norėjau įspirti sau į užpakalį, kad atidaviau 
Džudui žemėlapį. Kokia lengvabūdiška klaida. Ir ką sau maniau, 
kad šitaip pasitikėjau juo? 

— Kokių ginklų jis turi? 

— Jis beginklis. Bet, Kelai, stiprus. Ir gudrus. Beveik toks pats 
gudrus kaip tu. 

Kelvinas nuėjo prie stalo ir atidarė viršutinį stalčių. Išsiėmęs 
pistoletą įdėjo į jį dėtuvę su šoviniais ir užsikišo už diržo. Žinojau, 
kad Verstygai Aidelvaildėje laiko ginklų; ponas Verstygas turėjo 
leidimą nešiotis ginklą, o Kelvinas užaugo medžiodamas. 

Jo žvilgsnis sutiko manąjį. 

— Beveik. 

Vakarienės Kelvinas man atnešė vištienos sultinio ir duonos. Tada 
nuėjo pažadinti Korbės. Kai pamačiau ją pasirodant laiptų viršuje, 
nesusilaikiau, skubiai padėjau šalin padėklą su vakariene, nusime- 
čiau antklodes ir nubėgau pas ją. Man kopiant laiptais, apsimie- 
gojusios, nuo vaistų apsvaigusios Korbės akys praskaidrėjo. Kai 
pagaliau ją apkabinau, ėmė raudoti balsu. 

— Maniau, kad mirsiu, - kūkčiojo ji. - Buvau tikra. 

— Niekas nemirė, — įsiterpė Kelvinas; jaučiau, verdamas mus 
akimis už tokį jausmų proveržį. 

— Neturėjau maisto, - aiškino man Korbė. - Buvau palikta na- 
melyje numirti. Taip ir būtų nutikę, jei manęs nebūtų radęs Kel- 
vinas. 

— Aišku, radau, - linktelėjo tasai. 

Aš paklausiau: 

— Bet Eisas man sakė palikęs tau du javainių batonėlius ir ger- 
tuvę vandens? 

Iš trumpo kalto Korbės žvilgsnio į brolį supratau, kad šią smul- 
kmeną ji nutylėjo. 

— Taip, bet to buvo per maža! Visiškai maža dviem dienoms. 
Be to, javainiai buvo ne per šviežiausi, turėjau gerokai prisiversti 
juos valgyti. 

Nors vieną kartą Korbės melodrama manęs neerzino. Apkabi- 
nau ją tvirčiau. 

— Labai džiaugiuosi, kad esi gyva ir sveika. 

— Mudu su Kelvinu bandėme prisiskambinti policijai, bet te- 
lefono linija neveikia, o Kelvino mobilusis neaptinka ryšio, - pra- 
nešė Korbė. — Taigi Kelvinas pats suras Šoną su Eisu ir suims. Pi- 
liečio areštas, taip, Kelvinai? Jie pėsti, o Kelvinas turi sniegaeigį. 
Aš pasakiau jam, kad jie ketina nulipti nuo kalno ir nuvaryti au- 
tomobilį, todėl jis rytoj iš pat ryto važiuos patikrinti kelių. Jie taip 
lengvai nepaspruks. 

— Bet Šonas... — sutrikusi išsižiojau. 

— Dėsiu visas pastangas jiems suimti, — tarė Kelvinas. - Aišku 
viena: jie iš Titono neišeis, nebent surišti išvažiuos mano visurei- 
gio bagažinėje. 

Sumirksėjau žiūrėdama į jį. Kodėl Kelvinas kalba taip, lyg Šo- 
nas tebebūtų gyvas? Juk nušovė jį, o kūną sudegino. Mačiau savo 
akimis. 

— Kelvinas rado pakelėje paliktą sniegaeigį — pasisekė, tiesa? — 
tarškėjo Korbė. —- Raktai spynelėje, ir taip toliau. Prie jo buvo ra- 
cija, tad jis mano, kad sniegaeigis priklauso parko eiguliui. Kelas 
bandė išsikviesti pagalbą per raciją, bet ji sugedusi. 

— Pasisekė, — pritariamai sumurmėjau, nugara nubėgo šiurpu- 
liukas. Kelvinas paėmė sniegaeigį nuo eigulių patrulio namelio. 
Tai kodėl nepataiso sesers? Kodėl nesako tiesos? 

Ar Kelvinas apsimes, kad nenužudė Šono? Policija jį tikrai su- 
prastų. Šonas buvo nusikaltėlis. Be to, Kelvinas nušovė Šoną gin- 
damasis. 

Vies dėlto buvo ne taip. 
Kaip man ne sykį priminė Džudas, Kelvinui šaunant, Šonas 
buvo beginklis. 


Atsiguliau visiškai sustingusi, bet ne iš šalčio. Kelvinas visą vaka- 
rą atidžiai stebėjo mane ir laikydamasis žodžio neleido gulti, kol 
kūno temperatūra negrįžo į deramą lygį. Nors mačiau, kaip jis pa- 
tikrino durų spyną, bijojau tamsos ir baiminausi, kad koks nors 
padaras ar žmogus, man miegant, nemėgintų įeiti vidun. Džudas 
buvo miške. Užsklęstos durys galėjo jį pristabdyti, bet ne sulaikyti. 
Nuo to, ar Džudas sunaikins įrodymus, kad yra žmogžudys, pri- 
klausė jo ateitis. Nujaučiau, kad jis pasiryžęs bet kam. 

Kelvinas paguldė mane antro aukšto „meškų“ miegamajame, 
tame pačiame, kuriame miegodavau anksčiau lankydamasi Aidel- 
vaildėje. Ponia Verstyg kiekvieną miegamąjį buvo apstačiusi kokia 
nors tema, maniškiame stovėjo rąstų lova su baldakimu, užklo- 
ta antklode su išsiuvinėtomis meškomis, buvo patiestas netikro 
meškos kailio kilimas, ant sienų kabojo lokių nuotraukos. Vienoje 
nuotraukoje juodoji meška žaidė su dviem jaunikliais, bet kitoje 
iltis šiepė riaumojantis grizlis. Staiga užsimaniau gulėti Korbės 
kambaryje, apstatytame žvejybos tema. Nenorėjau prisiminti pra- 
eitos nakties susitikimo su grizliu... nei to, kas įvyko vėliau po me- 
džiu tarp mudviejų su Džudu. 

Gulėjau lovoje klausydamasi Kelvino žingsnių pirmame aukš- 
te. Jis išjungė televizorių, kad galėtų išgirsti bet kokį triukšmą. Už- 
gesino šviesas namo viduje, bet išorines, esančias prie kiekvienų 
durų, paliko šviesti it prožektorius. Juk pažadėjo man, kad niekas 
neprieis prie namelio nepastebėtas. 

Snūduriuodama išgirdau beldžiant į kambario duris. 

— Kelai... - staiga atsisėdau ir užsitraukiau antklodę iki smakro. 

Jis pravėrė duris. 

— Pažadinau tave? 

Atsidusau iš palengvėjimo. 

— Ne. Įeik, - patapšnojau per čiužinį šalia savęs. 

Kelvinas neuždegė šviesos. 

— Tik noriu patikrinti, ar tau viskas gerai. 

— Šiek tiek bijau, bet su tavim jaučiuosi saugiai, - kad ir koks 
patyręs ar ryžtingas būtų Džudas, Kelvinas jį įveiks. Jei Džudas ras 
Aidelvaildę, jei mėgins įsilaužti, Kelvinas jį sustabdys. Nesilioviau 
sau to kartojusi. 

— Niekas čia neįsigaus, - patikino Kelvinas. Raminamai veikė 
senasis jo gebėjimas skaityti mano mintis. 

— Gal turi atliekamą pistoletą? — paklausiau. — Kaip manai, ar 
galėčiau nešiotis jį su savimi, tik dėl visa ko? 

Kelvinui atsisėdus šalia, įdubo čiužinys. Jis dėvėjo savo nu- 
drengtus raudonus ir juodus Hailando vidurinės Aviny marški- 
nėlius. Begalę kartų skolinausi juos, kad guldamasi į lovą galėčiau 
kvėpuoti šiltu aitroku Kelvino kvapu. Nemačiau nei jo paties, nei 
jo marškinėlių nuo pat tada, kai prieš aštuonis mėnesius išskrido 
į Stanfordą. Nustebau, kad Kelvinas ten nepasikeitė marškinėlių 
į naujus. O gal buvo pasikeitęs, tik naujieji buvo išskalbti. Arba 
neketino skirtis su praeitimi, su tuo, kas jam mieliausia. Ši mintis 
guodė. 

Kelvinas paklausė: 

— Ar moki naudotis? 

— Janas turi ginklą, bet aš niekad juo nešaudžiau. 

— Tai geriau apsieik be jo. Brita, turiu tavęs atsiprašyti... — jis 
nutilo, nuleido akis ir atsiduso. Galėjau užpildyti tylą kokiu nors 
nereikšmingu sakiniu ar juokeliu, bet nusprendžiau nebūti Kel- 
vino gelbėtoja. Buvau to verta. Ilgai laukiau, kol išgirsiu šiuos žo- 
džius. 

— Atsiprašau, kad įskaudinau tave. Nenorėjau, — užplūdus jaus- 
mams, jis skubiai nusigręžė ir nusibraukė ašaras. — Žinau, iš šalies 
atrodė, kad pabėgau strimgalviais, tarsi trokšdamas kuo greičiau 
palikti miestelį ir tave. Nori tikėk, nori ne, bijojau eiti į universite- 
tą. Tėtis labai spaudė mane. Bijojau susikirsti. Tariausi turįs atsiri- 
boti nuo namų ir kibti į naują gyvenimą. Norėjosi padaryti tėčiui 
įspūdį. Knietėjo jam įrodyti, kad esu vertas pinigų už mokslą, o jis 
man įteikė nuoseklų laimėjimų sąrašą, kad iš jo galėtų susidaryti 
savo nuomonę, - karčiai pridūrė. - Ar žinai, kokie buvo paskuti- 
niai tėčo žodžiai, prieš man išvažiuojant? „Nedrįsk pasiilgti namų. 
Atgal žvalgosi tik skystablauzdžiai“ Brita, jis kalbėjo rimtai. Štai 
kodėl negrįžau namo per Padėkos dieną ar Kalėdas - siekiau įro- 
dyti esąs vyras, nebėgantis namo nuo pirmųjų sunkumų. Negrį- 
žau ir todėl, kad nenorėjau jo matyti. 

Suspaudžiau Kelvino ranką. Norėdama pradžiuginti, kilstelė- 
jau jam smakrą ir šelmiškai šyptelėjau. 

— Pameni, kaip būdami maži padarėme vudu lėlę, pavadinome 
tavo tėčiu ir paeiliui badėme adatomis? 

Kelvinas prunkštelėjo, bet jo balsas išliko bejausmis. 

— Pavogiau jo kojinę iš stalčiaus, prikišome ją vatos ir juodu 
žymekliu nupiešėme veidą. Korbė nugvelbė adatų iš mamos siu- 
vimo dėžutės. 

— Nė nepamenu, ką jis padarė, kad buvo mus taip įsiutinęs. 

Kelvinas sukando dantis. 

— Neįmečiau baudinio per septintos klasės krepšinio varžybas. 
Mums grįžus namo, tėtis liepė man eiti mėtyti į krepšį. Neįleido 
į namus, kol tūkstantįkart nepataikiau. Lauke buvo šalta, o aš vil- 
langą ir verkėte. Kai baigiau mėtyti, buvo beveik metas miegoti. 
Keturias valandas, — tyliai sukuždėjo. - Jis leido man šalti lauke 
keturias valandas. 

Dabar prisiminiau. Kai Kelvinas pagaliau įėjo vidun, jo oda 
buvo išmušta dėmėmis ir sugrubusi, lūpos mėlynavo, dantys tarš- 
kėjo. Jis buvo lauke keturias valandas, o ponas Verstygas nė karto 
neiškišo galvos pro duris pasižiūrėti, kaip laikosi sūnus. Sėdėjo 
savo kabinete ir tarškino nešiojamuoju kompiuteriu, atgręžęs nu- 
garą į langą. Langas išėjo į prievažą, kurioje buvo įtaisytas krep- 
šinio lankas. 

„Dar padėkosi man už tai, - vėliau pasakė ponas Verstygas, ap- 
kabinęs sušalusį Kelviną per pečius. - Per kitas varžybas nebus 
jokių netaiklių metimų. Pamatysi“ 

TRISDESIMT 
PIRMAS 
SKYRIUS 


— Man labai gaila, kad tėtis buvo tau toks griežtas, - pasakiau Kel- 
vinui, sunėrusi mudviejų pirštus, kad parodyčiau esanti jo pusėje. 

Jis tebesėdėjo ant mano lovos. Susigūžęs spoksojo į sieną, tarsi 
joje it ekrane regėdamas nelaimingą savo vaikystę. Rodos, mano 
balsas išvadavo Kelviną iš transo, jis gūžtelėjo. 

— Buvo? Jis tebėra man griežtas. 

— Bent jau šiais metais galėjai nuo jo pasprukti į Kaliforniją, - 
švelniai, žaismingai timptelėjau jį už rankovės. Prisiminiau, kaip 
Kelvinas kitados pagyrė mane, kad moku išblaškyti tamsią, niūrią 
jo nuotaiką paprastu pokštu ar bučiniu. Jaučiausi įsipareigojusi 
jam parodyti, kad kai kurie dalykai niekada nesikeičia. — Tikriau- 
siai toks atstumas tik į gera. Juk tėvio lazda siekia ne visur. 

— Aha, - apatiškai pritarė Kelvinas. - Nenoriu kalbėti apie savo 
tėtį. Noriu, kad tarp mūsų viskas būtų kaip buvę, ne tarp manęs ir 

tėčio, — kaipmat pasitaisė jis, o tarp tavęs ir manęs. Noriu, kad vėl 
pasitikėtum manimi. | 

Jo žodžiai pribloškė mane nematoma jėga. Mūsų pokalbis ste- 
bėtinai artėjo prie to, ką įsivaizdavau prieš keletą dienų važiuoda- 
ma į Aidelvaildę, dar nežinodama apie manęs laukiančius pavo- 
jus. Svajojau, kad Kelvinas norės mane susigrąžinti. Bet nebesi- 
jaučiau kerštinga. Norėjau leistis jo mylima. Buvau pavargusi nuo 
žaidimų. 

Kelvinas suėmė mane už smakro ir prisitraukė arčiau savo 
veido. 

— Galvojau apie tave kiekvieną vakarą savo bendrabutyje. Įsi- 
vaizdavau, kaip bučiuoju tave. Kaip liečiu. 

Kelas ilgėjosi manęs, būdamas už daugelio kilometrų kažko- 
kiame mažame kambarėlyje, kuriame niekada nesilankiau. Jo sva- 
jonės atitiko mano svajones. Ar ne to norėjau? 

Jis žaismingai suėmė mane už kaklo ir pasisodino ant kelių. 

— Kaip gera būti su tavim. Brita, aš geidžiu tavęs. 

Kelvinas norėjo būti su manim. Tokią romantišką akimirką 
širdis turėjo dainuoti iš laimės, bet mintimis vis grįžau prie to, 
ką buvau patyrusi. Vos prieš kelias valandas atėjau prie jo durų 
slenksčio kone mirtinai sušalusi. Dar nespėjau atsigauti. Kodėl jis 
to nori kaip tik dabar? Nejau mano, kad man viskas gerai? 

— Ar tai tavo pirmas kartas? — paklausė Kelvinas. - Skauda tik 
šiek tiek, — priglaustų man prie skruosto jo lūpų kampučiai užsi- 
rietė į viršų. — Bent jau esu taip girdėjęs. 

Visada norėjau, kad Kelvinas būtų mano pirmasis. Visą vaikys- 
tę svajojau, kad vieną dieną eisiu klauptų tarpueiliais ir susitiksiu 
su juo prie altoriaus. Pirmasis mūsų kartas bus mūsų medaus mė- 
nesį paplūdimyje, sutemus, bangoms siūbuojant mudviejų kūnus. 
Kelvinas žinojo, kad nenoriu skubėti. Tai kodėl dabar spaudžia 
mane? 

— Brita, pasakyk, kad geidi manęs, — sukuždėjo jis. 

Keista, man rūpėjo daugybė dalykų, tik ne atsakyti jam. Kelvi- 
nas nesaugo laukujų durų. Ar mums saugu? Ar aš šito noriu? 

Jis pabučiavo mane aistringiau, patraukė pagalvę iš kelio ir pri- 
spaudė mane prie lovos galo. Kelvino rankos buvo, regis, visur tuo 
pačiu metu: glamžė man naktinius, glostė klubus, glamonėjo šlau- 
nis. Gulėdama aukštielninka prisitraukiau kelius, kad jį pristab- 
dyčiau, kad laimėčiau laiko pagalvoti, bet jis neteisingai suprato 
mano judesį ir tyliai nusijuokė. 

— Žaidi sunkiai prieinamą. Man tai patinka, — Kelvinas nesi- 
liovė mane bučiavęs trumpais šiurkštokais bučiniais. Mano širdis 
ėmė plakti greičiau, bet tai neturėjo nieko bendra su jauduliu. No- 
rėjosi ištarti „ne“. 

Staiga man prieš akis šmėstelėjo tamsios Džudo akys. Reginys 
buvo toks tikroviškas, kad dingojosi, jog prieš mane klūpo jis, o 
ne Kelvinas. 

Atšlijau tarsi nukrėsta elektros. Spoksodama į Kelviną atbula 
ranka nusišluosčiau burną. Visi Džudo veido bruožai pradingo, vis 
dėlto neramiai mirksėdama nenuleidau akių nuo Kelvino, būgšta- 
vau, kad vėl nepasirodytų Džudo veidas. Gal pajutau jį esant neto- 
liese? Ar taip gali būti? 

Žvilgtelėjau į duris, kone tikėjausi, kad pamatysiu įeinant. Keis- 
ta, man beveik norėjosi, kad įeitų. Ir kad sustabdytų Kelviną. 

Ne. Bjaurėdamasi savimi išmečiau tą mintį iš galvos. Man ne- 
reikia Džudo. Jis nusikaltėlis. Žmogžudys. Manydama, kad jam 
rūpiu, meluoju sau. 

Kelvinas nekantriai sudejavo ir pačiupo mane. 

— Neversk dabar liautis. 

Traukdamasi iškritau iš lovos ir pašokau ant kojų. Norėjau, kad 
Kelvinas dingtų iš mano kambario, o Džudas iš mano minčių. 

— Kelvinai, ne, - tvirtai tariau. 

Jis šiurkščiai suėmė mane į glėbį. 

— Būsiu džentelmenas, - jo lūpos ieškojo manųjų. 

— Ne. 

Kelvinas pagaliau išgirdo mane, svajingą jo veidą aptemdė su- 
trikimo debesis. 

— Elgeisi taip, lyg to norėtum. 

Ar tikrai? Pakviečiau vidun, kad apkabintų mane, kad pasikal- 
bėtume. Neprašiau nieko daugiau. 

— Juk priešiniesi ne dėl savo vaikino, ką? - Kelvinas suvaitojo ir 
persibraukė plaukus pirštais. — Brita, mokykloje visi apgaudinėja 
vieni kitus. 

Norėjau paklausti: kaip tu apgaudinėjai mane su Reičele? 

— Aš niekam nesakysiu, — pažadėjo jis. - Juo labiau tu. Tai kur bėda? 

Staiga man toptelėjo: Kelvinas nežino, kad degalinėje sutiktasis 
Meisonas iš tiesų nėra mano vaikinas. Ir dar nežino, kad tas pats 
Meisonas, arba Eisas, pagrobė mudvi su Korbe. Jis pražiopsojo 
visą istoriją. 

Kol kas nenorėjau visko jam atskleisti. Pavydo akinamas, mane 
bauginantis Kelvino elgesys vertė nerimauti ir spėlioti, ką jis da- 
rys toliau. Kelvinas nušovė Šoną. Nuslėpė tai. O dabar buvo mano 
miegamajame ir siekė daugiau, nei noriu aš. Būdama su juo jau- 
čiausi keistai. Kažkas pasikeitė, tik negalėjau pasakyti, kas. Teži- 
nojau, kad per aštuonis mėnesius jis, regis, buvo viską apie mane 
pamiršęs. 

— Netarsi nė žodžio? - piktai paklausė Kelvinas. — Tiesiog imsi 
ir išspirsi mane? 

— Nenoriu ginčytis, — tyliai atsakiau. 

Jis nusirito nuo mano lovos; veriančios žalios akys stebėjo 
mane dar kelis širdies tvinksnius. 

— Be abejo, Brita, kaip tau geriau, - lygus Kelvino balsas nesto- 
kojo pralaimėjimo ir nusivylimo gaidelių. 

Pabudau nuo žvarbaus skersvėjo. Prieš užsnūsdama buvau pa- 
miršusi užtraukti užuolaidas. Nutipenau prie lango ir atrišau 
užuolaidų raištelio mazgą. Jei jau atsistojau, leidau sau akimirką 
pastovėti prie lango. Žvelgiau į mišką, tikėjausi neaprėpiamoje 
tamsoje įžiūrėti Džudą. Jis glūdėjo kažkur ten, ieškojo manęs, bu- 
vau tuo tikra. 

Lenktu koridoriuku nuėjau į bendrą mudviejų su Korbe tua- 
letą, norėjau apsišlakstyti veidą vandeniu iš kriauklės. Nuo ilgo 
alinančio žygio į Aidelvaildę maudė raumenis; žvilgtelėjusi į vei- 
drodį, pasibaisėjau savo atvaizdu. Oda buvo išblukusi kaip jūros 
išmestas šakalys ir lygiai tokia pat pilka. Po akimis juodavo ratilai, 
jau kelias dienas netrinkti plaukai atrodė nušiurę ir susivėlę. 

Pakraupusi nusigręžiau nuo veidrodžio. Akimirką stovėjau ant 
šaltų plytelių, paskui pravėriau duris į Korbės miegamąjį. Nedeg- 

dama šviesos, tyliai priėjau prie jos lovos. Korbė miegojo kniūbs- 
čia, pagalvė slopino duslų ritmingą jos knarkimą. Apėmė noras 
paglostyti jai plaukus, bet žinojau, kad Kelvinas niekad nebūtų 
man atleidęs už sesers pažadinimą. Tad tik įsirangiau į lovą šalia 
jos ir tyliai pravirkau. 

„Atleisk man, — mintyse kreipiausi į Korbę. - Tai aš sumaniau 
važiuoti į kalnus. Nenorėjau, kad viskas taip išeitų. Nei dabar, nei 
pirmiau, kai susitikinėjau su Kelvinu. Be reikalo nepasakojau tau 
apie mus. Laikyti šitai paslaptyje buvo neteisinga“ 

Mudu su Kelvinu susitikinėjome mažiau nei pusmetį. Pažino- 
jau jį visą savo gyvenimą ir beveik tiek pat laiko buvau įsimylėjusi, 
todėl mūsų draugystė atrodė ilgesnė. Jis visada buvo mano gyve- 
nimo dalis, net kai mudu nesusitikinėjome. 

Norėjau, kad Kelvinas būtų laimingas, štai kodėl sutikau lai- 
kyti mūsų draugystę paslaptyje. Bet giliai širdyje buvo skaudu, 
kad jis nenori viešai vadinti manęs savo mergina. Kaip ir meluoti 
savo draugams, ypač Korbei, juolab kad Kelvinas buvo jos brolis. 
Guodžiausi, kad draugystę lemia kompromisai. Kad negaliu turėti 
visko, ko noriu. Štai ką reiškia suaugti ir suprasti, kad pasaulis ne- 
sisuka aplink mane. 

O paskui Korbė sužinojo. Tai nutiko praeitą vasarą per jos 
vakarėlį prie baseino. Kaip tik ten Kelvinas bučiavosi su Reičele. 
Mudu su juo iš anksto sutarėme, kad vakarėlyje elgsimės kaip ir 
bet kokioje kitoje viešoje vietoje. Jis linksminsis su savo draugais, 
aš su savo. Jei mūsų keliai susikirs, persimesime keliais žodžiais, 
kaip buvo jau daugelį metų, bet nieku gyvu neflirtuosime. 

Vakarėliui nusipirkau vientisą juodą maudymosi kostiumėlį su 
iškirptėmis iš šonų. Kitos merginos vilkės bikinius, o aš norėjau 
išsiskirti. Žinojau, kad būsiu stebima Kelvino. Prieš vakarėlį užsi- 
tempiau tą kostiumėlį Korbės miegamajame; vos tik ji mane pa- 
matė, supratau nesuklydusi. 

„Karštutėlė“, - Korbės balse buvo sumišęs gėrėjimasis ir pa- 
vydas. 

Ji pasikvietė mane valanda anksčiau, kad padėčiau baigti 
tvarkytis, tad užsimetėme viršutinius drabužius ir nuėjome į vir- 
tuvę. Pasakiau jai, kad noriu užsukti į tualetą, bet nusliūkinau 
koridoriumi iki Kelvino kambario. Pagriebiau iš jo spausdintuvo 
popieriaus lapą ir skubiai sukurpiau raštelį, kurio turinį mintyse 
kūriau jau ne vieną valandą. Nespėjau parinkti tobulų žodžių, 
nebuvo laiko. 


Šivakar,kaipamatysimaneglostantsavoranką,taireiškia,k 
adgalvojuapietave.Okaipamatysimanemirkantpirštusbase- 
ine,žinok,svajoju,kadmesesamevienibaseineiirašsėdžiutaua 
ntkeliyirtavebučiuoju :* :* 

Brita 


Greitai sulanksčiau raštelį ir, kol nespėjau įsibauginti, pakišau 
po Kelvino pagalve; tada nuskubėjau į virtuvę pas Korbę. 

Prieš pat renkantis svečiams, Korbė išėjo į lauką, kur skleidžiau 
skėčius virš stalų, ir piktai pamojavo rašteliu man prieš nosį. 

„Kas čia?“ 

„Aš... tai tik... —- sumiksėjau. - Kur radai?“ 

„Ant Kelvino pagalvės, kurgi daugiau?“ 

„Neturėjai rasti, — ne vieną mėnesį būgštavau, kad tai įvyks. 
Turėjau begalę laiko sugalvoti, kaip pasiteisinti, bet tą akimirką 
liežuvis mane apvylė. 

Korbė apsižliumbė. Nusitempė mane per kiemą už alyvų gyva- 
tvorės. Dar niekad nemačiau jos tokios nusiminusios. 

„Kodėl nepasisakei man?“ 

„Korbe, labai atsiprašau“, — nežinojau, ką kalbėti. Jaučiausi 
baisiai. 

„Kiek laiko judu kartu?“ 

„Nuo balandžio“ 

Ji nusišluostė ašaras. 

„Turėjai man pasisakyti: 

„Žinau. Tu teisi. Pasielgiau nederamai ir labai gailiuosi“ 

Korbė šniurkštelėjo nosimi. 

„Ar nesakei tam, kad nepykčiau?“ 

„Ne, - nenorėjau meluoti. - Kelvinas nebuvo pasiruošęs atvirai 
kalbėti apie tai: 

„Ar nemanai, kad jis naudojasi tavim?“ 

Pajutau, kaip nukaito veidas. Kam ji to klausia? Tokį vakarą, kai 
ir taip jaučiuosi netikra dėl mudviejų su Kelvinu. 

„Nemanau. Nežinau“, - atsakiau gailiu balsu. 

„Jei reikėtų rinktis iš mūsų, pasirinktum mane, juk taip?“ 

„Aišku, - kaipmat atsakiau. — Tu geriausia mano draugė: 

Korbė nuleido akis ir paėmė mane už rankos. 

„Nenoriu dalytis tavimi su juo: 

Ji nežinojo, kad dalytis manimi nebereikės. Kelvino išvykimas į 
Stanfordą buvo mūsų pabaigos pradžia. 

Užvėriau prisiminimų duris ir grįžau į dabartį. Nenorėjau pa- 
likti Korbės lovos, bet Kelvinas netrukus turėjo apeiti patalpas, 
tad užtraukiau antklodę jai ant pečių ir išeidama uždariau duris. 

Pusiaukelėje į savo kampą kažkas, esantis šalia spintos, atkrei- 
pė mano dėmesį. Prigludęs prie sienos didelis žmogaus pavidalas 
panėšėjo į šešėlį; man nespėjus nė cyptelėti, prišoko artyn, par- 
vertė mane ant lovos ir užgniaužė manąjį pagalbos šauksmą šalta 
kaip ledas ranka. 

— Nešauk, čia aš, Džudas, - sušnibždėjo. 

Muisčiausi iš visų jėgų, norėjau parodyti, kad jo prisistatymas 
nenuramino manęs. Sugebėjau kilstelėti kelį, nusitaikiau jam į 
tarpkojį, bet pritrūko kelių centimetrų, teįspyriau į šlaunį. Džudas 

metė žvilgsnį į mano taikinį, ironiškai kilstelėjo antakius ir vėl pa- 
sižiūrėjo į mane. 

— Nedaug trūko, - atsiduso, tada, norėdamas išvengti pavo- 
jaus, greitai užsiropštė ant manęs ir prispaudė didžiuliu šlapiu ir 
labai šaltu savo kūnu. Kad ir kokiu būdu įsigavęs į Aidelvaildę, vi- 
duje atrodė esąs neseniai; striukė buvo aplipusi sniegu, tamsios 
barzdos ražienoje blizgėjo lašeliai. 

Į gniuždantį Džudo svorį atsakiau piktais šūksniais, bet jo ran- 
ka tebespaudė man burną, tad abejojau, ar Kelvinas būtų galėjęs 
ką nors išgirsti, net jei būtų stovėjęs koridoriuje, prispaudęs ausį 
prie durų. Tikriausiai šiuo metu vaikščiojo tarp priekinių ir užpa- 
kalinių Aidelvaildės durų, nė neįtardamas, kad pavojus jau įsigavo 
vidun. 

— Stebiesi mane matydama? - paklausė Džudas, prisikišdamas 
arčiau, kad nereikėtų garsiai kalbėti. Kvepėjo visai kaip pirmiau: 
žąsų pūkais, pušų sakais ir laužo dūmais. Tik kai anąsyk gulėjome 
taip arti vienas kito, daug mažiau apie jį žinojau ir daug labiau to 
norėjau. - Bet nė perpus tiek, kiek stebėjausi aš, kai šįryt grįžęs į 
stovyklą neradau tavęs. Galėjai perspėti, kad išeisi, būčiau nesi- 
varginęs medžioti tau zuikio. 

Džudo balse buvo justi tramdomas pyktis, man tai kėlė įtampą 
ir nerimą. Nenorėjau patikėti, kad jis mane nuskriaustų. Ir vis dėl- 
to nužudė Loreną Hantsmen. Puikiai gebėjo nuslėpti tikrąjį savo 
veidą. Kaip ir dauguma psichopatų. Prisiminiau, kokie nustebę 
esti nuteisto serijinio žudiko kaimynai: betgi jis buvo toks malo- 
nus vyriškis! 

— Brita, tu nerėksi, — paliepė man Džudas tuo pačiu mirtinai 
tyliu balsu. — Išklausysi mane iki galo. O tada pasakysi, kur yra 
pavogti iš manęs daiktai. 

Akimirką pyktis pergalėjo baimę, negalvodama įžūliai kilstelė- 
jau antakius. Nejaugi tikrai taip manai, psichopate, mintyse siutau 

ant jo. Patrauk ranką, ir suklyksiu taip garsiai, kad tau plyš ausų 
būgneliai! 

— Kaip sau nori, — atsakė jis į įnirtingą mano muistymąsi. — 
Aš kalbėsiu, o tu klausykis. O tavo draugas pirmame aukšte gali 
toliau kvailai spoksoti pro svetainės langą. Tarsi laukdamas, kol 
nueisiu po jo įjungtais žibintais ir pamojuosiu ranka. 

Išgirdusi jį tyčiojantis iš Kelvino, pasipiktinau ir pasimuisčiau 
dar smarkiau. Troškau, kad Kelvinas ateitų užmesti akies į mane 
ir pykštelėtų nepakenčiamajam Džudui tiesiai į tarpuakį. Nors 
ne, pasakiau sau, gal ir gerai, kad šis taip nuvertina Kelviną. Ne- 
kantravau išvysti, kaip Džudas nustebs, kai suvoks, kad nevertėjo 
stoti Kelvinui skersai kelio. Jei atėjo čia nužudyti manęs, kaip nu- 
žudė Loreną Hantsmen, tai užsitrauks Kelvino rūstybę. Jam dar 
atsirūgs. 

— Sakei, kad pasitiki manimi, ir puolei raustis po mano asme- 
ninius daiktus. Derėjo paprašyti manęs, kad pasiaiškinčiau, prieš 
darant išvadas ir pabėgant, - Džudas kalbėjo abejingai ir piktai. — 
Vis dėlto nesu tikras, ar kada nors tau tai rūpėjo. Brita, neįverti- 
nau tavęs. Gauni dešimtuką už tai, kad įtikinai mane atsipalaiduo- 
ti —- mažai kas gali pasigirti tokiu laimėjimu. Puikiai pasinaudojai 
manimi. Ar iš pat pradžių ketinai perknisti mano daiktus? Ar vis 
dėlto suvaidinai viliotinį, norėdama užsitikrinti, kad padėsiu tau 
pasiekti Aidelvaildę? Ką gi, tik veltui švaistei laiką, - jis kalbėjo vis 
pikčiau. — Ir dar pamynei savo garbę. Juk sakiau, kad atvesiu tave 
čia, ir kalbėjau rimtai. 

Įsispoksojau tiesiai jam į akis ir išdidžiai kinktelėjau smakru. 
Teisybė. Vaidinau. Bučinys buvo suvaidintas. Buvo taip gera min- 
tyse tarti tuos žodžius, neleisti Džudui manyti, kad jis man kada 
nors rūpėjo, ypač jei artėjo mano gyvenimo pabaiga. 

Bet akis užliejo ašaros ir sugadino įžūlų mano atsakymą. Ban- 
džiau nusukti jas į šalį, kol jis nepastebėjo, negalėjau sau atleis- 

ti, kad tokią akimirką rodau silpnumą. Nebežinojau, ar verkiu 
iš baimės dėl savo gyvybės, ar dėl to, kad Džudo žodžiai mane 
skaudžiai įžeidė. Vakaras po medžiu nebuvo suvaidintas. Bu- 
čiavausi su juo, nes pati to norėjau. Pasitikėjau juo. Užvis skau- 
džiausiai gildė širdį jo išdavystė, juk jis apsimetė esąs visai kitoks 
žmogus. 

— Dar ir verki? Esi geresnė aktorė, nei maniau, - Džudas nieki- 
namai šnirpštelėjo. - Priverk ežerą, Brita, vis tiek nepaleisiu tavęs. 
Šitiek privargau, kol tave susekiau. Ir neišeisiu, kol neatiduosi to, 
ką pavogei iš manęs. Taigi kur mano daiktai? — paklausė ir stipriai 
papurtė mane. —- Kur pakabutis ir dienoraštis? 

Atkakliai papurčiau galvą. Sunkiai šnopavau pro nosį, bandžiau 
perduoti jam žinią svilinančiu žvilgsniu. Dar niekada gyvenime 
taip įnirtingai nenorėjau keiktis, mintyse sukosi patys bjauriausi 
ir šlykščiausi žodžiai, kokius tik žinojau; jei tik būčiau galėjusi, bū- 
čiau su pasitenkinimu juos spjovusi jam į veidą. 

— Kur jie? — vėl suurzgė Džudas ir smarkiau prispaudė mane 
prie čiužinio. 

Užsimerkiau manydama, kad jau galas. Jis vis dar buvo užspau- 
dęs man burną, kita ranka laikė suėmęs už pakaušio. Vienu stipriu 
judesiu galėjo nusukti man sprandą. Vos gaudžiau orą. Žinojau, 
kad gėdinga tik dabar pradėti melstis, bet buvau netekusi vilties. 
Brangus Dievuli, man iškeliavus, paguosk tėtį ir Janą. Jei tai galas, 
meldžiu, tegul Džudas tai padaro greitai, kad nereikėtų ilgai kęsti 
skausmo. 

Nieko neįvyko, ir pagaliau išdrįsau prasimerkti. Džudas buvo 
palinkęs virš manęs, jo griežtas, įsiutęs veidas tarsi sukrito. Jis 
papurtė galvą, akyse buvo matyti pasišlykštėjimas savimi ir nuo- 
vargis. Paleidęs mane, pasitrynė paraudusias akis delnais. Paskui 
susigūžė, visas sudrebėjo ir tyliai pravirko. 

Džudas manęs nenužudė. Buvau gyva. 

Gulėjau ant lovos, neliko nieko kita, tik verkti kartu. Nuo neby- 
laus stipraus kūkčiojimo man krūpčiojo pečiai. 

— Ar tu nužudei Loreną? - paklausiau. 

— Manai, kad aš? 

— Turėjai jos daiktus. 

— Taigi išeitų, kad nužudžiau? Ar lengvai priėjai prie tokios 
išvados, pasmerkei mane kaip žmogžudį, ar vis dėlto iš pradžių 
teko pagalvoti? Turint omeny, kas tarp mūsų įvyko praeitą vakarą, 
tikiuosi, skyrei bent keletą minučių mano asmenybei įvertinti, - jo 
žodžiai buvo persmelkti kartėlio. 

— Per televizorių mačiau Lorenos Hantsmen tėtį. Jis buvo įsi- 
tikinęs, kad tą vakarą, kai duktė pradingo, ji turėjo savo pakabutį. 

— Taip ir buvo. 

Sunkiai nurijau seilę. Ar tai prisipažinimas? 

— Kam buvo tie antrankiai? 

Džudas krūptelėjo, matyt, tikėjosi, kad būsiu juos pamiršusi 
„Kaip galėjau pamiršti? Koks normalus žmogus nešiojasi an- 
trankius? 

— Ar surakinai Loreną? —- nenustygau. - Kad negalėtų paspruk- 
ti? Kad pasijustų bejėgė? 

— Taigi manai, kad esu linkęs į siaubingus dalykus, tiek jau su- 
prantu, — Džudo balsas buvo bespalvis ir pavargęs. - Bet aš ne 
toks blogas, kokį vaizduojiesi. Bandau elgtis tikslingai, todėl ir 
esu čia. Bandau sugauti tikrąjį blogiuką. Tam man reikia Lorenos 
daiktų. 

Dar daugiau mįslingų paaiškinimų. Jau pavargau nuo jų. Ne- 
beišmaniau, kuo tikėti. Težinojau, kad jei suklysiu ir dar sykį pa- 
tikėsiu Džudu, būsiu ne tik kvaiša, bet tikriausiai ir galvą padėsiu. 
Jis gali bandyti mane apgauti... tik tam, kad vėliau pašalintų liudi- 
ninkę. 

— Kas tau buvo Lorena? 

Jis drebančiomis rankomis pasitrynė veidą ir susigūžė, tarsi 
gindamasis nuo prisiminimų — nematomų, užkerėtų, nuožmiai 
puolančių, skausmingų. 

— Ašjos nenužudžiau, - atsiliepė vangiai, neišraiškingai. Sėdė- 
jo ant lovos krašto ir spoksojo į žaidžiančius ant sienos šešėlius. 
Net prietemoje mačiau tuščią žvilgsnį. — Kelias valandas prieš 
dingdama Lorena telefonu paliko man žinutę. Sakė eisianti ger- 
ti, žinojau, kad erzina mane, buvo šitaip dariusi jau šimtus kartų. 
Norėjo, kad ją sustabdyčiau. Žinutę gavau, vos tik mano lėktuvas 
nutūpė Džekson Hole, ketinau palįsti po dušu ir susirasti ko nors 
užkąsti; buvau pernelyg pavargęs, kad viską mesčiau ir lėkčiau jos 
gelbėti. Todėl į tą žinutę nekreipiau dėmesio. Nors kartą norėjau, 
kad ji pati susitvarkytų savo jovalą, - Džudas sulaikė kvapą ir pa- 
sesuo. Turėjau pasirūpinti ja ir nepasirūpinau. Nebuvo nė dienos, 
kad nebūčiau įsivaizdavęs, kaip viskas galėjo baigtis, jei ne mano 
savanaudiškumas. 

Lorena buvo Džudo sesuo? 

Man nespėjus atsitokėti, jis kalbėjo toliau: 

— Policijai nuleidus rankas, nepasidaviau. Turėjau jos dieno- 
raštį ir perskaičiau jį visą, ieškodamas užuominų. Apėjau visus 
Džekson Holo barus, klubus, bilijardines ir viešbučius, kur, mano 
manymu, ji galėjo užsukti. Iki man atskrendant, mūsų šeima 
ten atostogavo jau savaitę, todėl žinojau, kad Lorena turėjo ma- 
rias laiko susipažinti su tokiomis įstaigomis. Tikriausiai žmonės 
ją matė. Kas nors ką nors pastebėjo. Nors kritikavau policiją už 
bejėgiškumą, turėjau jai neprieinamų išteklių — savo šeimos pini- 
gus. Mokėjau žmonėms, kad pasikalbėtų su manim, ir vienas iš jų, 
barmenas, prisiminė matęs išeinant iš baro Loreną su kaubojumi. 
Vėliau tas pats barmenas prasitarė žinių agentūrai, kad matė, kaip 
Lorena išėjo iš Sidabrinio dolerio kaubojų baro su vyru, nešiojan- 

Čiu stetsoną, juodą kaubojaus skrybėlę, — tai išgirdęs įsiutau, nes 
nenorėjau, kad mano ieškomas žmogus būtų įspėtas. 

Iš barmeno apibūdinimo žinojau, kad tai vyrėlesnis nei dvi- 
dešimties metų vyras, lieknas, vidutinio ūgio, sulaužyta nosimi, 
šviesiaplaukis žydromis akimis, galbūt nešiojantis juodą stetsoną. 
Kelias savaites vis užsukdavau į tą patį barą, kol vieną dieną ten 
užėjo Šonas. Jis atitiko barmeno apibūdinimą. Sužinojau jo var- 
dą ir patikrinau biografiją, patyriau, kad vyrukas neseniai atvyko 
į Vajomingą iš Montanos, ten turėjo nemalonumų dėl smulkių 
prasižengimų: vagysčių, atvirų užpuolimų ir chuliganizmo. Buvau 
įsitikinęs, kad radau savo ieškomąjį. 

Mečiau universitetą, palikau šeimą ir draugus, persikėliau į 
Vajomingą ir ėmiau nertis iš kailio, kad įgyčiau Šono pasitikėji- 
mą. Susikūriau naują tapatybę, padariau kelis smulkius nusikalti- 
mus ir spustelėjau kelis jo priešus, bandydamas ūgtelėti jo akyse. 
Būčiau bet ką padaręs, kad tik įkalbėčiau Šoną man pasipasako- 
ti. Vyliausi, jog anksčiau ar vėliau prisipažins nužudęs Loreną. 
O tada, maniau sau, kai tikrai žinosiu, kad jis tai padarė, aš jį nu- 
žudysiu. Lėtai, - Džudo balsas buvo šaltas, grasus, akyse žybtelėjo 
tamsi ugnis. 

Ganėtinai atsigavau, kad pasislinkčiau lovoje toliau nuo jo - ty- 
liai, kad nepastebėtų. Istorija buvo sentimentali ir paranki Džudui. 
Galbūt jis suprato nebegalįs daryti man įtakos ir tiesiog ieškojo 
kitokių poveikio priemonių. Be to, šis pasakojimas nepaaiškino, 
kaip tarp jo daiktų atsirado pakabutis ir nuotrauka. Lorenos tėvai 
buvo įsitikinę, kad duktė turėjo pakabuką tą naktį, kai mirė. Taigi 
Džudas turėjo būti ten ir tada, kai ji buvo nužudyta. Turėjo nuseg- 
ti pakabutį nuo jos kaklo. 

Atsargiai nukėliau koją nuo lovos, bet mane išdavė grindys — 
sugirgždėjo nuo mano svorio. Džudas atsigręžė tarsi išgąsdintas. 
Sustingau. Galėjau surikti, bet kol Kelvinas būtų užbėgęs į viršų, 

Džudui būtų užtekę laiko trenkti mirtiną smūgį man per galvą ir 
iššokti per langą. 

— Pasakok toliau, - švelniai paraginau jį, bandydama neparo- 
dyti savo nerimo. 

Mano nuostabai, Džudas sumirksėjo ir kone apimtas transo 
pakluso mano prašymui. 

— Savojo žaidimo pabaigoje turėjau užmušti Šoną, jei jis nu- 
žudė Loreną. Vyrukas pradėjo girtis keliais savo nusikaltimais, 
pavyzdžiui, kaip šantažavo turtingą ištekėjusią moterį nuotrauko- 
mis, kurias buvo pats padaręs, jiems abiem būnant išgėrusiems. 
Dar šiek tiek kantrybės, sakiau sau, ir jis papasakos man apie Lo- 
reną. O paskui Šonas apiplėšė Subway ir pašovė policininką. At- 
rodė paklaikęs — dar niekad nebuvau matęs tokio persigandusio. 
Žinojo, kad įklimpome į bėdą. Važiuodamas iš ten, taip pasidavė 
panikai, kad partrenkė einančią per gatvę mergaitę. Kažin, ar iš- 
vis ją pamatė. Šitai turėjo atverti man akis, reikėjo pasvarstyti, ar 
toks žmogus gali būti ką nors nužudęs, bet laikiausi įsikibęs savo 
versijos, — jo kaktoje susimetė raukšlės, veidas skausmingai įsi- 
tempė. — Buvau per ilgai medžiojęs Lorenos žudiką, kad vėl viską 
pradėčiau iš pradžių. 

Dėl to, kad Šonas pašovė policininką, buvome priversti 
sprukti. O tada, dar blogiau, namelyje, kuriame slapstėmės, pa- 
sirodėte judvi su Korbe. Užuot rūpinęsis tavo saugumu, siutau, 
kad viską man sugadinote. Tarsi būčiau nužmogėjęs. Krauge- 
riškas įniršis vertė mane išgauti Šono prisipažinimą. Tai buvo 
vienintelis mano tikslas. Jei jis nužudė Loreną, atsimokėsiu tuo 
pačiu, o jei už tai sulauksiu kokio nors atpildo, teeina viskas 
velniop. Žinojau, kad už savo darbus teks atsakyti, bet man tai 
atrodė tinkama. Norėjau mirti. Nuvyliau Loreną ir nusipelniau 
tokio paties galo. 

Džudas įrėmė alkūnes į kelius, nulenkė galvą ir sunėrė pirštus 
sau ant sprando. Buvo arčiau durų nei aš, bet jei būčiau slinkusi 
prie jų mažais tyliais žingsneliais... 

— Kai mudu susivienijome, kad ištrūktume iš kalnų gyvi, man 
kažkas nutiko. Išsivadavau iš įsiūčio gniaužtų. Pirmą kartą per 
daug mėnesių, be Lorenos šmėklos, turėjau už ko laikytis. Brita, 
norėjau tau padėti. Sakiau sau, kad esu vertingesnis būdamas gy- 
vas nei miręs. Turėjau kovoti, nes tau reikėjo manęs. O kai pasibu- 
čiavome... - jis akis persibraukė atgaliomis rankomis. 

Sustingau kaip įbesta. Nesitikėjau, kad paminės mane taip 
emocionaliai. Nei iš šio, nei iš to širdį pervėrė dieglys. Nurijau 
seilę kovodama su saldžiu, pavojingu praeito vakaro prisimini- 
mu. Negalėjau jam pasiduoti. Žinojau tai, bet pritrūkau valios 
priešintis. 

Trumpam užsimerkiau, jausdama kylant ilgesio bangą. Skaus- 
mingai aiškiai prisiminiau lygią nuogą Džudo odą, tamsaus veido 
bruožuose šokančius laužo atšvaitus. Tebejutau švelnias, atsargias 
jo glamones. Džudas išmanė, kaip mane liesti. Jo rankos amžiams 
išdegino mano odą. 

— Žiūriu, ir tau tai šį tą reiškia, — tyliai pratarė jis, nenuleisda- 
mas nuo manęs ir įdėmaus žvilgsnio. 

Nežinojau, ką man reiškia anas bučinys. Ir negalėjau dabar aiš- 
kintis. Nesinorėjo tikėti Džudo pasakojimu. Koks žmogus meta 
universitetą, kad imtųsi darbo, kurį derėtų palikti policijai? Net 
jei Lorena išties buvo jo sesuo, nebuvau tikra, ar tai ganėtinai pa- 
teisino ekstremalias jo priemones. O tie nusikaltimai, kuriuos jis 
padarė, kad įgytų Šono pasitikėjimą, ar jie irgi pateisinami? Jei 
Džudas iš tiesų siekė teisingumo, jam reikėjo atiduoti Lorenos 
dienoraštį bei pakabutį policijai ir pasitikėti sistema. 

— Iš kur gavai Lorenos pakabutį? - paklausiau. 

— Radau Šono visureigyje iškart po to, kai paėmėme jus įkai- 
tėmis. Ėjau paimti jūsų žygio įrangos iš vranglerio, bet pirmiau 
įsilaužiau į Šono mašiną ir ją apieškojau. Žinojau, kad tai, ko gero, 
vienintelė proga pamatyti, ką jis ten laiko. Lorenos pakabutį ra- 
dau metalinėje dėžutėje po vairuotojo sėdyne. Ten aptikau ir jos 
nuotrauką. Buvo ir kitų moterų nuotraukų, bet man terūpėjo, kad 
pagaliau radau įrodymą: Šonas pažinojo Loreną. Ir, prieš įgyven- 
dindamas savo kėslus, ne vieną dieną sekė ją ir fotografavo. 

Teko įsiūti pakabutį su nuotrauka ir jau turimą dienoraštį su 
antrankiais į medžiaginį maišelį, kad viską galėčiau paslėpti nuo 
Šono. Tai šiek tiek užtruko, štai kodėl pavėlavau grįžti su įranga. 

Vis dar nenorėjau juo tikėti. Džudas jau įrodė esąs labai protin- 
gas ir gudrus. Kas, jei ir dabar bando mane apmauti? 

— Jei pasakysiu, kur dienoraštis su pakabučiu, ar prisieksi, kad 
atiduosi juos policijai? - paklausiau. 

— Aišku, — nekantriai atsakė jis. - Kur jie? 

Atidžiai stebėjau Džudo akis, bandžiau iš jų įskaityti jo mintis. 
Jis atrodė kone godus, ir tai man kėlė nerimą. 

— Neturiu jų, - pagaliau ištariau. - Atidaviau Kelvinui. Ir tau 
neteks dėl nieko saikstytis, nes jis už tave įteiks tuos daiktus po- 
licijai. 

Džudas išbalo iš baimės. 

Tą akimirką pasijutau išmušta iš pusiausvyros, man pradėjo 
daužytis širdis. Tokia jo reakcija tegalėjo reikšti, kad jis kaltas. Aiš- 
ku, atėjo čia mėgindamas mane apmulkinti ir susigrąžinti Lorenos 
daiktus. Tikras nusikaltimų genijus. Sukurpė išmoningą pasakoji- 
mą, kad atrodytų esąs tragiškas herojus ir kad aš kaip paklusnus 
vaikas numesčiau įrodymus jam po kojų. 

Žingtelėjau atatupsta nuo Džudo. 

Jis sutrikęs papurtė galvą, tarsi neįstengdamas patikėti, kad 
melas iširo, ir aš jį perpratau. 

— Nereikėjo duoti jų Kelui... 

Išgirdome beldžiant į duris ir abudu atsigręžėme. Džudo vei- 
das nebeatrodė sutrikęs. Jis nušoko nuo lovos, tyliai pritūpė tam- 
soje šalia durų ir sugniaužė kumščius, pasiruošęs kovoti. Neturėjo 
ginklo; jei Kelvinas įeis pro duris, grumsis plikomis rankomis. 

— Brita, tik noriu patikrinti, ar tau viskas gerai, — tyliai ištarė 
Kelvinas. 

Tamsios Džudo akys sugavo mano žvilgsnį, jis papurtė galvą. 
Norėjo, kad atsikratyčiau Kelvino. 

Nebuvo kada galvoti. Beveik nepažinojau Džudo. Pasitikėti juo 
atrodė tas pats, kas eiti per pelkę. Kelvinas buvo tvirtas, be to, jis 
visada rūpinosi manim. Draskoma abejonių beviltiškai dairiausi 
tai į duris, tai į pavidalą šalia jų, pasiruošusį šokti. Protas liepė pa- 
sitikėti Kelvinu, bet širdis norėjo, kad patikėčiau Džudu. 

Vienas mano žodis, ir Kelvinas arba nueis, arba įsiverš vidun. 
Galų gale mano neryžtingumas, manoji tyla parodė Džudui, kad 
aš juo abejoju. 

Ir paskatino Kelviną įeiti. 

TRISDEŠIMT 
TREČIAS 
SKYRIUS 


Kelvinas įžengė pro duris. Džudui pabandžius trenkti, instink- 
tyviai kilstelėjo ranką, kad apsigintų, bet vis tiek susvyravo nuo 
smūgio, žingtelėjo atbulas ir vos nepargriuvo. Džudas nelaukė, ko! 
priešininkas atgaus pusiausvyrą — metėsi ant Kelo taip sugniau- 
žęs kumščius, kad pamačiau iššokusias kaklo venas. Bet Kelvinas 
buvo išsitraukęs ginklą dar prieš atidarydamas duris, tad dabar 
pakėlė jį, nusitaikė ir šovė į Džudą. 

Kulka pervėrė jam petį. Džudas konvulsiškai krūptelėjo, bet, 
mano nuostabai, nė nestabtelėjo ir vos ne su antžmogio ryžtu 
toliau puolė Kelviną. Klupdamas žengė dar tris žingsnius, o tada 
Kelvinas pistoleto rankena kirto jam per veidą, ir nuo stipraus 
smūgio jis parkrito aukštielninkas. 

Džudas gulėjo nejudėdamas, iš žaizdos petyje tekantis kraujas 
telkėsi po juo į klaną. Buvau taip priblokšta, kad man atėmė žadą. 

Netikėdama savo akimis spoksojau į sustingusį Džudo kūną. Ar 
Kelvinas jį nužudė? 

Jis spoksojo į savo priešininką keistai susižavėjęs. Kol atpažino. 

— Ką jis čia daro? — paklausė suvokęs, kad tai Meisonas iš de- 
galinės. 

— Tu jį nužudei! —- sušukau apimta siaubo. 

— Jis gyvas, —- Kelvinas koja bakstelėjo Džudui į krūtinę. - Ne- 
taikiau, kad nužudyčiau. Ir užtaisiau pistoletą lengvesnėmis kul- 
komis, kad padaryčiau mažiau žalos. Betgi čia vyrukas iš degali- 
nės. Tavo vaikinas. Ką jis čia veikia? 

— Tu... jį peršovei, - sumikčiojau svaigstančia galva. 

— Jį, kitaip tariant, Eisą - Meisono trumpinys, viskas aišku. Jis 
pagrobė tave ir dabar turi mano žemėlapį. Kaip suprantu, vis dėlto 
jis ne tavo vaikinas? — dalykiškai paklausė jis. 

— Jei nieko nedarysime, jis mirtinai nukraujuos! 

— Tyliau, pažadinsi Korbę, - supeikė mane Kelvinas, pamažu 
apeidamas Džudo kūną ir nenuleisdamas ginklo. - Ištiktas šoko. 
Padėk man jį surišti, kol neatsipeikėjo. 

— Surišti? Jį reikia gabenti į ligoninę! 

— Sulaikysime, kol galėsime išsikviesti policiją. Atliksime pilie- 
tinį areštą. Kai surišime, pasirūpinsiu jo žaizda. Nebijok taip. Kas 
blogesnio gali nutikti? 

— Jis gali mirti. 

— Ar tai būtų taip blogai? — švelniai atsakė Kelvinas, o man 
dingtelėjo, kad toks švelnumas jam nebūdingas. - Jis paliko Korbę 
mirti namelyje, paskui privertė tave vesti jį per pūgą kalnuose. Bri- 
ta, tu vos nežuvai. O dabar turime įrodymų, kad pernai jis nužudė 
merginą. Tik pažiūrėk į jį. Tai ne auka, o žudikas. Šiąnakt įsigavo į 
namą ketindamas nužudyti tave, tikriausiai ir mane su Korbe. Jei 
kas, nušoviau jį gindamasis. 

— Gindamasis? — atkartojau purtydama galvą iš nuostabos. - Jis 
buvo neginkluotas. Ir nežinome, ar iš tiesų bandė mus nužudyti. 

Kelvinas nebesiklausė. 

— Eik į garažą ir atnešk man virvę. Kairėje už durų ant lentynos. 
Turime jį surišti, kol dar neatgavo sąmonės. 

Numaniau, ką sugalvojo Kelvinas, bet mano kojos tarsi pri- 
šalo prie žemės. Neįstengiau prisiversti surišti Džudo, jis atrodė 
esąs netoli mirties. Veidas dėl kraujo netekties buvo neapsako- 
mai išbalęs, vyras labiau panėšėjo į vaiduoklį, o ne į žmogų. Jei 
ne tankus, paviršutiniškas kvėpavimas, Džudui būtų derėję gulėti 
tik karste. 

Bandžiau save įtikinti, kad Kelvinas yra teisus, kad Džudas to 
vertas, bet širdis stojo piestu. O kas, jei jis mirs? Šito jis nenusi- 
pelnė. Mintis, kad Džudo nebebus, plėšė mane į skutus. Turėjau 
jam daugybę klausimų, į kuriuos galėjau niekada nebeišgirsti at- 
sakymų. Nenorėjau patikėti, kad tai gali būti mūsų istorijos pabai- 
ga. Kad taip ir neturėsime progos visko ištaisyti, pagaliau suprasti 
vienas kitą. 

Kelvinas trumpam atitraukė akis nuo Džudo ir dėbtelėjo per 
kambarį į mane, nutaisęs perdėtai kantrią miną. 

— Brita, virvę. 

Drebėdama išėjau iš kambario. 

Kelvinas teisus. Dabar negaliu leistis užvaldoma jausmų. Turi- 
me suimti Džudą. 

Garaže pasistiebiau ant pirštų galų ir paėmiau virvę nuo aukš- 
čiausios lentynos. Ir vėl sudvejojau, ar tikrai būtina surišti Džudą. 
Juk pabėgti jis negali. Vartydama virvę rankose, pastebėjau, kad 
jos plaušai vietomis ištepti rūdimis. Ne, krauju. Suraukiau nosį: ar 
Kelvinas ja naudojosi savo medžioklės išvykose? Sudžiūvęs krau- 
jas lindo man po pirštų nagais. Ar dera tokia virve rišti žmogų, 
turintį atvirą žaizdą? 

Grąžinau virvę ant lentynos ir paėmiau kitą, gulėjusią už jos. 
Apžiūrėjusi įsitikinau, kad ši, nors ir dulkėta, švaresnė už pirmąją. 

Viršuje Kelvinas buvo uždaręs miegamojo duris. Kai atidariau 
jas, mane iškart užplūdo rūgštus šviežio kraujo kvapas. Kelvinas 
buvo numetęs ant grindų keletą rankšluosčių, kad nepaslystų, ir 
užtempęs Džudą ant lovos - jos antklodės buvo jau paraudusios 
nuo kraujo. 

Nenoromis padaviau jam virvę. 

Kelvinas skubiai išnaršė Džudo kišenes, ieškodamas ginklų. 
Nieko neradęs, pririšo jo riešus prie lovos galvūgalio stulpų, 
kulkšnis —- prie kojūgalio stulpų. Džudas gulėjo išsiskėtęs žvaigžde 
kaip aštuoniolikto amžiaus kalinys, laukiantis, kada bus ištemptas 
ir ketvirčiuotas. 

— O kas dabar? - paklausiau, jausdama kylant šleikštulio bangą. 

— Sustabdysiu kraujavimą, palūkėsime, kol atsigaus. 


Nepraėjus nė pusvalandžiui, išgirdusi garsiai niurnamus keiks- 
mus, pakirdau iš snūdo svetainėje ant sofos. Buvau padėjusi galvą 
Kelvinui ant kelių, nors neprisiminiau, kaip tai įvyko. Vos tik iš 
antro aukšto miegamojo atsklido skausmingi keiksmai, Kelvinas 
pašoko ant kojų ir šiurkščiai nustūmė mane ant odinės sofos pa- 
galvėlės. 

Man nespėjus nė susigaudyti, žengė prie laiptų. 

— Lik čia, - pasakė ir perspėjamai dėbtelėjo per petį. - Noriu 
pasikalbėti su juo vienas. 

Nuo griežto Kelvino balso nejaukiai pasimuisčiau. Jei jis ap- 
lamdys Džudą, atvažiavę policininkai už tai nepagirs. O jie at- 
važiuos, jei ne šiąnakt, tai gal rytoj. O gal mums pasiseks, saulė 
ganėtinai aptirpdys sniegą ant kelių, ir galėsime važiuoti patys ieš- 
koti pagalbos. 

Žinojau, kad Kelvinui nepatiks, jei juo suabejosiu, bet jis stoko- 
jo logikos. Buvo akivaizdu, kad pasiduoda pykčiui. Nušovė Šoną, 
todėl bijojau, kad nenušautų ir Džudo. Kaip nuslėptų abi žmogžu- 
dytes? Iš jo elgesio galėjai matyti, kad pasirengęs viskam. Turėjau 
padėti jam atsikvošėti, grąžinti gebėjimą blaiviai protauti. 

— Kelvinai, - pasakiau, - neliesk jo. 

Jis stabtelėjo ant laiptų ir įsistebeilijo į mane, smarkiai sukan- 
dęs dantis. Atrodė toks įsitempęs, lyg būtų išskaptuotas iš akmens. 

— Jis nuskriaudė mano seserį. Ir tave. 

— Manęs nenuskriaudė. 

Kelvinas nusišaipė. 

— Ar girdi pati save? Jis tave pagrobė. Nusivarė per pūgą kal- 
nuose kaip kalinę. 

Kaip galėjau įtikinti Kelviną, — ir nepasirodyti it auka praplau- 
tomis smegenimis, — kad Džudas išgelbėjo man gyvybę? Jis su 
manim elgėsi žmoniškai. Pažadėjo padėti man pasiekti Aidelvail- 
dę, nors pačiam būtų buvę lengviau palikti mane sušalti miške ir 
pasprukti vienam. Net kai daviau žemėlapį, nepaspruko. Jei nebū- 
čiau pabėgusi, būtų likęs su manim iki galo, kaip kažin ką. 

— Nesikišk, — neatlyžo Kelvinas. - Tu daug iškentėjai, todėl ne- 
gali aiškiai mąstyti. 

— Kelvinai, aš daug iškentėjau, - bedžiau pirštu jam į krūtinę. — 
Žinau, kas nutiko kalnuose. Ir prašau palikti jį ramybėje. Tegul tai 
būna policijos reikalas. 

Jis suglumęs spoksojo į mane, pakreipęs galvą. 

— Kodėl jį gini? 

— Neginu. Prašau tavęs, kad paliktum jį policijai. Tai jos darbas. 

— Brita, jis tave pagrobė. Ar girdi mane? Tai, ką padarė, buvo 
nusikalstama ir pavojinga. Jis visiškai negerbė žmogaus gyvybės. 
Manė galėsiąs išsisukti. Pasinaudojo tavim ir toliau naudosis to- 
kiais kaip tu, nebent kas nors jį sustabdys. 

— Tokiais kaip aš? - perklausiau netikėdama savo ausimis. 

Kelvinas nekantriai mostelėjo rankomis. 

— Bejėgiais. Naiviais. Esi kaip sykis tokia mergina, kokias me- 
džioja šitokie grobuonys. Jie pajunta aukos silpnumą ir nekom- 
petentingumą visai kaip rykliai, už kilometro užuodžiantys lašelį 
kraujo. 

Man užkaito veidas. Šonas su Džudu pagrobė mane ne dėl to, 
kad stokojau kompetencijos. Tiesą sakant, Šonas išsirinko mane, o 
ne Korbę, kaip tik todėl, kad tikėjo esant stiprią, patyrusią žygeivę. 
Nes buvau ganėtinai gudri įtikinti jį, kad Korbė serga diabetu ir 
kad ją derėtų palikti. 

Pašokau ant kojų. 

— Kelvinai, esi tikras kvailys. Manai viską žinąs. Gal pasido- 
mėtum, kodėl Šonas su Meisonu pasiėmė mane, bet paliko Korbę 
namelyje? 

— Nes Korbė nėra nė perpus tokia paklusni ar bejėgė kaip tu, — 
ryžtingai atkirto jis. - Plaukei per gyvenimą tikėdamasi, kad tavo 
tėtis, Janas ar net aš, gal dar daugybė kitų vaikinų, apie kuriuos nė 
nežinau, puls tavęs gelbėti. Negali ničnieko nuveikti savarankiš- 
kai, pati tai žinai. Meisonas su Šonu tik žvilgtelėjo į tave ir pamatė 
lengvą grobį. Patiklią merginą su menka savigarba. Korbė nieku 
gyvu nebūtų likusi su jais taip ilgai, kaip tu. Ji būtų kovojusi. Būtų 
bėgusi. 

— Aš bėgau! - paprieštaravau. 

— Pasakysiu, kodėl jie pasirinko tave, - ramiai pareiškė man 
Kelvinas, ir nuo to mane ėmė dar didesnis įsiūtis. Negalėjau pa- 
kęsti šaltos jo minos ir globėjiško žvilgsnio. Tą akimirką pati ne- 
besupratau, kuo Kelvinas mane kadaise taip traukė. Juk jis visiškai 
man netiko. Aštuonis savo gyvenimo mėnesius ilgėjausi pasipūtu- 
sio egoistiško asilo. Ironiškiausia buvo tai, kad tuos aštuonis mė- 
nesius jis bandė pabėgti nuo savo tėvo, bet nematė, ką mačiau aš: 

pats virto savo tėvu. Buvo sunku pasakyti, su kuo dabar kalbuo- 
si - su Kelvinu ar su ponu Verstygu. — Nes jie norėjo pasinaudoti 
tavimi. Kai kurie vaikinai — tokie kaip Meisonas — mėgaujasi galė- 
dami valdyti merginą. Tada jaučiasi esą nepažeidžiami. Jam reikė- 
jo tavęs, kad jaustųsi ką nors valdąs, - vos nesuurzgiau iš įsiūčio. 
Kelvinas nieko nežinojo apie Džudą. Šis niekad nebandė manęs 
valdyti. Šonas — taip, bet tik ne Džudas. Gal Kelvinas ir niekada 
nebūtų pasitikėjęs manimi, bet čia, kalnuose, aš klioviausi ne vien 
Džudu. Jis man to neleido. Tikėjo, kad pati gebėsiu atsistoti ant 
kojų, todėl ir išgyvenau. Per praėjusias kelias dienas subrendau 
labiau nei per praėjusius ketverius metus mokykloje. — Ar tai aš 
esu kvailys? — baigdamas kalbėti paklausė jis. 

— Užsičiaupk, - mano balsas drebėjo iš pykčio. 

— Brita, niekas tavęs nekaltina. Jis praplovė tau smegenis. Jei 
įstengtum blaiviai mąstyti ir viską vertintum teisiniu požiūriu, nu- 
stotum kurti pateisinimus nusikaltėliui. Palaikai jį kiekviena pro- 
ga. Jei nepažinočiau tavęs, pamanyčiau, kad esi slapta įsimylėjusi. 

Daug ko tikėjausi, tik ne šito. Buvau bešokanti ginčytis, bet man 
baigėsi argumentai. Pajutau kaistant veidą. Kylantis nuo apykaklės 
karštis pakuteno ausų galiukus. Kelvinas pastebėjo, kad nuraudau, 
ir jo veidas neteko pranašumo išraiškos. Sutrikęs susiraukė, pas- 
kui tarsi paniuro. Akimirką būgštavau, kad įspėjo mano paslaptį, 
bet jis pasipurtė, lyg norėdamas atsikratyti pasibjaurėjimo ar, kaip 
man dingojosi, minties apie išdavystę. 

— Man užteks dešimties minučių, — drėbė man ir užlipo 
laiptais. 

Susmukau ant sofos, apsikabinau kelius ir ėmiau linguoti pir- 
myn atgal — staiga pasijutau sušalusi, nors vos už metro liepsnojo 
židinys. Mintis aptraukė keistas rūkas. Jei tik įstengčiau mąstyti! 
Turiu sulaikyti Kelviną, kad nenueitų per toli. Bet kaip? Galbūt 
Korbė įstengtų perkalbėti brolį? Bet ji miega išgėrusi migdomųjų, 

jei pažadinčiau, Kelvinas netektų paskutinių kantrybės lašų. Net 
jei įstengčiau pažadinti Korbę, kažin, ar ji itin norėtų padėti Džu- 
dui. Juk pažįsta jį kaip Eisą, vieną iš dviejų vyrų, palikusių ją mirti. 

Nenustygdama savyje, vėl pašokau ant kojų ir patraukiau į vir- 
tuvę. Jei nepajėgiu atitraukti minčių nuo to, kas dedasi antro aukš- 
to kambaryje, bent jau galiu užimti rankas. Sutvarkiau virtuvę ir 
išnešusi šiukšles išmečiau į šiukšliadėžę už užpakalinių virtuvės 
durų. Pakėlusi jos dangtį, nustebau matydama dar kelis pilnus 
šiukšlių maišus. Sprendžiant iš kvapo, jie čia buvo jau kelias sa- 
vaites. Kiek žinojau, Verstygai šią žiemą nesilankė Aidelvaildėje. 
Atrodė neįmanoma, kad Kelvinas galėtų tiek prišiukšlinti per tas 
kelias dienas, kol čia buvo. Ar Verstygai užmiršo išsivežti šiukšles 
su savimi po paskutinės savo viešnagės vasarą? Tai labai nebūdin- 
ga ponui Verstygui. Jis po kiekvienos kelionės nusamdo valytojus 
ir palieka namą nepriekaištingos būklės. 

Susiraukusi grįžau vidun ir atidariau virtuvės spinteles. Jos 
buvo prikrautos iki viršaus. Vyravo pusfabrikačiai, daugiausia 
mėgstamiausi Kelvino produktai. Avižiniai dribsniai, džiovinta 
jautiena, spurgos, sūdyti krekeriai ir riešutų sviestas. Žinojau, kad 
ponia Verstyg praeitą savaitgalį atsiuntė savo padėjėją, kad šis at- 
vežtų kelias dėžes maisto mudviem su Korbe, bet mačiau jas vis 
dar stovint nepaliestas prieškambaryje, kur buvo paliktos. 

Didžiausia nesąmonė. Kam Verstygai būtų palikę namą visiškai 
paruoštą žiemai, jei neketino čia atvažiuoti? Nežinodamas galė- 
tum pamanyti, kad kažkas čia gyveno jau ne vieną mėnesį. 

Nugara perbėgo šaltukas. Buvo dar keli man nesuprantami da- 
lykai, tik buvau juos primiršusi. Prieš pat nušaudamas Šoną, Kel- 
vinas pasakė matęs jį šiose apylinkėse — bet ar taip galėjo būti? 
Pasak Džudo, Šonas atsikėlė į Vajomingą gal tik prieš metus, o 
Kelvinas beveik visus juos praleido Stanforde. Kada jis galėjo ma- 


tyti Šoną? 

Galvoje sukirbėjo įtarimo užuomazga, bet nuvijau ją šalin. 
Negaliu abejoti Kelvinu. Neabejosiu juo. Kas man pasidarė, kad 
ėmiau šitaip galvoti apie jį? Neturiu jokios priežasties juo nepa- 
sitikėti. 

Deja, kaip tik to ir pasijutau beieškanti — priežasčių. Paaiškini- 
mų. Įrodymų, kad man kylantis baisus įtarimas yra visiškai nepa- 
matuotas. 

Svetainėje perknisau ant stalo gulinčius popierius, ieškodama 
ženklų, kad kas nors pastaruoju metu gyveno Aidelvaildėje: są- 
skaitų už komunalines paslaugas, neseniai gautų laiškų, žurnalų, 
laikraščių. Nieko neradau. 

Tada įėjau į tualetą. Unitaze buvo matyti rausvas apnašų žiedas, 
jis bylojo, kad unitazu naudojamasi, bet neišvalyta. Ant spintelės 
ir kriauklės buvo sudžiūvusios dantų pastos žymių. Veidrodis virš 
kriauklės buvo aptaškytas vandeniu ir nenušluostytas. Žinojau, 
kad ponas Verstygas, prieš uždarydamas Aidelvaildę vasaros pa- 
baigoje, būtų sumokėjęs, kad namas būtų sutvarkytas. Kažkas čia 
lankėsi po Darbo dienos. Kažkas čia gyveno per žiemą. Sunkiai 
nurijau seilę. Nenorėjau spėti, kas. 
sudomino vienas lapelis - Gyvatės upės plaustų bendrovės algala- 
pio šaknelė. Alga buvo išmokėta Kelvinui praėjusių metų rugsėjo 
15 dieną, praėjus savaitei po to, kai jis neva išvyko į universitetą. 

Užsimerkiau bandydama mintyse surikiuoti vis labiau mane 
užvaldančius baisius įtarimus. Kelas? Ne, ne, ne! 

Meisė Okytf, praeitą rugsėjį dingusi plaukimo per slenksčius 
instruktorė, dirbo Gyvatės upės plaustų bendrovėje. Ar ten ir su- 
sitiko su Kelvinu? Ar dėl jos jis nustojo man skambinti ir galų gale 
mane metė? Ar jie susitikinėjo, pasikivirčydavo, ar vieną vakarą 
po darbo jis ne... 

Neįstengiau užbaigti minties. Negalėjau apie tai galvoti. Kelas 
aštuonis mėnesius studijavo universitete. Jis praeitą rugsėjį nenu- 
žudė Meisės - jis negali nieko nužudyti. 

Bandydama nuvyti svaigulį suspaudžiau nosies šaknį. Ši aki- 
mirka atrodė netikra, tamsi ir neapčiuopiama kaip košmaras. 
Kaip Kelvinas gali būti žudikas? 

Puoliau įnirtingiau raustis stalčiuose. Išėmiau suglamžytą skel- 
bimą su antrašte didžiosiomis raidėmis. DINGUS!I! Išlyginau be- 
sišypsantį Lorenos Hantsmen veidą. Skylė lapelio viršuje bylojo, 
kad jis buvo prikaltas prie medžio ar telefono stulpo. Tikėtina, kad 
ieškodami merginos paieškos būriai iššukavo Džekson Holą ir jo 
apylinkes. Daugybė žmonių nenuilsdami ieškojo Lorenos, o Kel- 
vinas pasiėmė skelbimą atminimui. 

Kad atmintų, ką padarė. 

Tai tiesa, apkvaitusi pamaniau. Jis slapstėsi Aidelvaildėje. Nie- 
ko keisto, kad bandė atkalbėti Korbę ir mane nuo minties leistis į 
šią kelionę. Čia buvo jo paslaptys. 

"Jo melas tarsi prasižiojo ir prarijo mane. Melagis Kelvinas. Kel- 
vinas, kurio aš nepažįstu. 

Kelvinas yra žudikas. 


284 


TRISDEŠIMT 
KKI VIRIAS 
SKYRIUS 


Turėjau ištraukti Džudą iš Aidelvaildės. 

Turėjau visus išgelbėti iš šio namo. Čia, su Kelvinu, buvo ne- 
saugu. 

Kelvinas. 

Baisūs jo padaryti nusikaltimai — o Dieve, tegul tai būna klai- 
da. Juk turi būti koks nors paaiškinimas. Kelvinas, žinoma, turė- 
jo priežastį. Man trūko gyvybiškai svarbios informacijos. Dar ne 
vėlu jam padėti. 

Užlipusi į viršų radau pravertas miegamojo duris. Pro jas išgir- 
dau dūstantį iš įsiūčio Kelviną, kvočiantį Džudą: 

— Kur žemėlapis? | 

Jis sėdėjo ant čiužinio šalia Džudo, atgręžęs man nugarą. Blau- 
sioje stovinčios ant naktinio staliuko žvakės šviesoje mačiau dre- 
bant Džudą, virpėjo net jo rankas ir kojas veržiančios virvės. Kel- 

vinas buvo aptvarstęs jam petį, bet tuo jo pagalba ir baigėsi. Jis 
atidarė langą; skersvėjis dvelktelėjo po durimis, ėmė laižyti man 
kulkšnis. Vos po kelių minučių kambarys bus šaltas kaip ledinis 
oras lauke. Sunkiai nurijau seilę, supratau, kad tai tik pradžia kan- 
čių, kurias yra numatęs Kelvinas. 

— Kodėl taip domiesi žemėlapiu? — iš skausmo Džudas vos ga- 
lėjo kalbėti. Kvėpavo trumpai, nelygiai šnopuodamas. 

Kelvinas tyliai, šiurkščiai nusijuokė, nuo to juoko man pasi- 
šiaušė plaukai. 

— Ne tavo eilė klausti. 

Žvilgtelėjusi pro durų plyšį pamačiau, kaip jis pavertė žvakę 
virš prasegtų Džudo marškinių. Šis staigiai žioptelėjo, paskui ai- 
mana virto tylia skausminga dejone. 

— Klausiu dar kartą, kur žemėlapis? 

Džudas išsirietė, bandydamas išsilaisvinti, bet veltui; virvė 
buvo pramoninė. 

— Paslėpiau jį. 

— Kur? 

— Negi rimtai manai, kad pasakysiu? — turint omeny, kad Džu- 
das buvo Kelvino valioje ir tikriausiai kentė didžiulį skausmą, jis 
atšovė neįtikimai šauniai. Tik, žinoma, šiomis aplinkybėmis ne- 
reikėjo taip sakyti. Kelvinas antrą kartą pavertė žvakę, ir skystas 
vaškas nuvarvėjo Džudui ant plikos krūtinės. Tas visas įsitempė 
ir vėl sudejavo. Jo smilkinys ir kaklo linkis blizgėjo nuo prakaito, 
kūnas konvulsyviai trūkčiojo. 

— Trys žali taškai ant žemėlapio, - sušvokštė Džudas. - Užmir- 
šai pridėti prie jų pastabas. 

Šį kartą įsitempė Kelvino nugara. Jis neatsakė, bet iš aukštai 
kylančių ir besileidžiančių pečių supratau, kokie paveikūs buvo 
Džudo žodžiai. 

— Trys žali taškai, trys apleistos priedangos, trys negyvos mer- 
ginos. Aiškiausias ryšys, — iš griežtesnio Džudo tono buvo matyti, 
kad jis neklausia. 

Pagaliau Kelvinas atgavo amą. 

— Pagrobėjas bando man prikergti kelias žmogžudystes? 

— Vienu iš žalių taškų tavo žemėlapyje pažymėta medžiotojų 
trobelė, kurioje žygeiviai rado pasmaugtos Kimanės Jovel kūną. 
Kiti du taškai — apleisti nameliai. Jei jau prakalbome apie žmog- 
žudystes, turiu dar keletą minčių. Nemanau, kad Kimanę nužudė 
jos vaikinas nei kad valkatos pribaigė Meisę Okytfėj prie upės, kur 
ji dirbo plaukimo instruktore. Ir netikiu, kad Lorena Hantsmen 
prisikaušo ir netyčia nuskendo ežere, - Džudas vos ištarė sesers 
vardą. Nurijęs seilę susitvardė, jo žvilgsnis vėl tapo veriamai niū- 
rus. — Visas jas nužudei tu ir paslėpei jų kūnus, kad niekas nerastų. 

Kelvinas neatsakė. Jo nugara virpčiojo kartu su patankėjusiu 
kvėpavimu, jis vis dar ieškojo žodžių. 

— Koks kvailas turėtų būti žudikas, kad kauptų įkalčius prieš 
save? — paklausė Džudas. 

— Ar pasidalijai savo teorijomis su Brita? —- Kelvinui pagaliau 
pavyko nutaisyti beveik ramų balsą. 

— Kam tau šitai? Kokiems veiksmams esi pasiryžęs, kad išsau- 
gotum savo paslaptį? Ar nužudytum Britą, jei ji viską žinotų? 

Kelvinas gūžtelėjo pečiais. 

— Nesvarbu. Brita niekada nekreiptų dėmesio į tavo šnekas, ji 
patikėtų manimi. 

Tirtėdama iš baimės, prisiglaudžiau nugara prie sienos. Man 
darėsi negera. Nepažinojau tokio Kelvino. Kas jam nutiko? 

— Nesikliauk tuo. Gebu gana įtikimai pasakoti, — atsakė Džu- 
das. - Pirmiau maniau, kad žudikas yra Šonas. Kai tu jį nušovei, iš 
pradžių mane apėmė neviltis — tariausi netekęs vienintelio žmo- 
gaus, galėjusio atsakyti į visus klausimus. O paskui ėmiau svarsty- 

ti, kodėl jį nušovei. Toks poelgis atrodė beprasmis. Galėjai surišti 
Šoną ir palikti policijai, bet nusprendei nušauti. Nė nekrūptelėjai. 
Buvo matyti, kad žudai nebe pirmą kartą. Pradėjau tave įtarti, bet 
galutinai tuo įsitikinau tada, kai pamačiau Kardinolų krepšinio 
kepuraitę, kurią buvai davęs Britai. Ir tavo žemėlapį. 

Žemė slydo man iš po kojų. Drebėjo kojos. Reikėjo dingti iš čia. 
Turėjau bėgti ieškoti pagalbos. Bet vien nuo minties apie grįžimą į 
žvarbų orą, į tokį šaltą, tamsų ir bauginantį mišką, stingo kraujas. 
Kiek nukeliaučiau? Du, gal tris kilometrus? Sušalčiau į kaulą, dar 
prieš pakylant saulei. 

— Kas tu toks? — smalsiai paklausė Kelvinas. — Nesi pareigū- 
nas — turėtum ginklą ir ženklelį, - jis atsistojo ir palinko virš Džu- 
do. - Kas tu per vienas? 

Staiga Džudas bloškėsi aukštyn, jo sveikojo peties ir kaklo rau- 
menys išsipūtė kovodami su virvėmis, bet šios nepasidavė. Lovos 
stulpai girgždėjo nuo įtampos. Rodos, tas garsas tik paskatino 
Džudą, jis dar labiau įtempė krūtinę, bandė prisitraukti riešus ir 
sulaužyti lovos rėmus. Išgirdęs triukšmą Kelvinas skubiai padėjo 
žvakę ant staliuko ir išsitraukė pistoletą iš už diržo. 

Nutaikęs ginklą į Džudą paliepė: 

— Gulėk ramiai, arba išgręšiu tavyje dar vieną skylę. 

Nekreipdamas į jį dėmesio Džudas stipriau įtempė virves, jo 
veidu, persikreipusiu nuo įstangos ir atviros neapykantos, žliaugė 
prakaitas. Mediniams lovos stulpams braškant vis šaižiau, Kelvi- 
nas perspėdamas iššovė į orą. 

Džudas susmuko ant čiužinio, gaudydamas orą negiliais padri- 
kais gurkšniais. Jis šiurkščiai sudejavo iš nevilties ir ėmė vėl panė- 
šėti į išsikėtojusią jūrų žvaigždę. 

— Tu esi bailys, - drėbė Kelvinui. - Nenuostabu - tėvas taip 
sunkiai stengėsi akinti tave, kad ko nors pasiektum, nes žinojo, 
kad neturi tam duomenų. Jam nereikėjo rūpintis dėl Korbės, ji 

gebėjo gauti, ko nori, o pats turėjai jam kelti skausmingą neviltį. 
Niekad nebūtum nieko pasiekęs. Tavo tėtis tai suprato. Širdies gi- 
lumoje ir pats visada žinojai. 

Tie žodžiai suerzino Kelviną. 

— Tu manęs nepažįsti. 

— Nėra ko pažinoti. 

Kelvinas prispaudė ginklą Džudui prie veido, visas tirtėdamas. 

— Galiu tave užčiaupti. 

— Tu nužudei tas merginas. Nužudei. Prisipažink. Būk vyras ir 
baik išsisukinėti. Kelvinai, štai ką reiškia būti vyru. Prisipažink, ką 
padarei. 

— Kodėl tau rūpi, ar jas nužudžiau aš? - Kelvinas spjaute išspjo- 
vė žodžius. - Žmonės tau buvę nebuvę. Palikai mano sesę mirti. 

Vos išgirdau Džudo atsakymą, jis buvo mirtinai tylus. 

— Jei anuomet būčiau žinojęs, kad Korbė tavo sesuo, būčiau 
palikęs gyvą tam, kad galėčiau perpjauti jai gerklę tavo akyse. 

Mačiau, kaip Kelvinui iš pykčio sukandus dantis, sujudėjo jo 
veido raumenys, kaip įsitempė pirštas ant nuleistuko. 

— Turėčiau dabar pat tave nudėti. 

— Nepasakiusį, kur žemėlapis? Nepatarčiau. Dar prieš čia at- 
eidamas, supratau, kad merginas nužudei tu. Man reikėjo apsi- 
drausti — jei neįstengčiau tavęs nužudyti, tave vis tiek pasiektų 
teisingumo ranka. Vajominge taikoma mirtina injekcija. Nedaug 
ko gailiuosi, bet labai apmaudu, kad nepamatysiu, kaip pririštam 
prie stalo tau paleis vidurius. Padėjau žemėlapį tokioje vietoje, kad 
rastų policija. Gali būti tikras. 

— Meluoji, - Kelvinas iškart atmetė jo grasinimą, bet virpantis 
balsas išdavė nerimą. 

— Apieškojai mano drabužius. Žinai, kad neatsinešiau žemė- 
lapio su savim. Man ir taip aišku, kas jame pažymėta: tavo aukų 
kapai, - Džudas sugebėjo išlaikyti ramų ir lygų balsą, bet traukulių 

tampomas kūnas ir prakaitas ant išblyškusio, įtempto veido bylojo 
apie nežmonišką skausmą. Ant antklodės po žaizda didėjo platus 
raudonas skritulys. 

— Leisiu tau pasirinkti, - pagaliau tarė Kelvinas. - Pasakyk, kur 
žemėlapis, ir nudėsiu tave kulka į galvą. Imk mėtyti pėdas, ir pada- 
rysiu tavo mirtį tokią ilgą ir žiaurią, kokią tik sugebėsiu. 

— Nesakysiu. Ar nužudysi mane greitai, ar lėtai, mirsiu žino- 
damas, kad būsi teisiamas už penkias pirmojo laipsnio žmogžu- 
dystes; turėdamas tokias kruvinas rankas, nieku gyvu neišvengsi 
mirties bausmės. 

Kelvinas smalsiai nužvelgė Džudą nuo galvos iki kojų. 

— Kas tu toks? - paklausė dar kartą kone stebėdamasis. 

Džudas pakėlė galvą nuo pagalvės, jo akyse tvieskė skaisti lau- 
kinė šviesa. 

— Vyresnysis Lorenos Hantsmen brolis. Vyrukas, kuriam tu 
mažiausiai norėjai perbėgti skersai kelio. 

Kelvino veido raumenys sutrūkčiojo, bet jis tuoj atgavo savi- 
tvardą ir atlošęs galvą nirtulingai nusijuokė. 

„— Ohoho! Nusprendei, kad nužudžiau tavo seserį, ir dabar at- 
sibeldei čia... ko? Keršyti? Ar tai vendeta? Leisk atspėti. Meisonas 
nėra tikrasis tavo vardas. Gudrus paršas, - pridūrė jis, lyg gėrėda- 
masis, lyg šlykštėdamasis. 

Koridoriuje atsilošiau į sieną, kad išsilaikyčiau ant kojų. Baisiai 
suklydau. Džudo buvo tiesa. Jis metė universitetą, kad atkeršytų 
už sesers mirtį. Prisiminiau jį sakius, kad juodu buvo itin artimi, 
kad jis labai ją mylėjo. Aišku, kad ieškojo kaltininko. Kažin, ar 
Džudo tėvai tai žinojo. Kažin, ar žinojo draugai. Ko jis primelavo 
iškeliaudamas? Tik dabar ėmiau suprasti jo misiją. Džudas viską 
paaukojo, kad sumedžiotų sesers žudiką, paaukos ir tai, kas jam 
liko. Savo gyvenimą. 

Nes Kelvinas nė už ką neišleis jo iš čia gyvo. 

Šis dalykiškai gūžtelėjo. 

— Ką gi, tikriausiai krikštatėvis iš ano filmo buvo teisus. Kraujas 
yra kraujas, niekas jam neprilygsta. 

Džudas užsimerkė, bet spėjau pastebėti, kad jo veidas persi- 
kreipė nuo jausmų pertekliaus. 

— Turi suprasti, kad nesiliausiu, kol gausiu žemėlapį, - pasakė 
Kelvinas, apeidamas lovą ir sustodamas kitoje jos pusėje. Tada pa- 
kėlė akis ir įsispoksojo tiesiai į duris, už kurių slėpiausi aš. 

Sustingau. Koridoriuje buvo tamsu. Buvau tikra, kad jis ma- 
nęs nemato. Toliau spoksojo mano pusėn, bet tai veikiausiai buvo 
tuščias, nesutelktas žvilgsnis; mano pavidalas niekuo neišsiskyrė 
iš tamsos. Kelvinas priglaudė ranką prie krūtinės ir įnirtingai pa- 
sitrynė smakrą — supratau jį svarstant, ką daryti toliau. 

Kai Kelvinas vėl atkreipė dėmesį į Džudą, pasinaudojau proga. 
Tyliai perėjau koridorių ir nulipau į virtuvę. Patikrinau telefoną. 
Jis tylėjo, kaip sakė Korbė. Arba audra buvo nutraukusi laidus, 
arba juos nukirpo Kelvinas. 

Buvo palikęs ant spintelės savo mobilųjį, bet šis negaudė ryšio. 
Išrausiau virtuvės stalčius ieškodama ginklo. Nieko. Svetainėje 

sofos pagalvėmis. Iš pykčio vos nesviedžiau paskutinės pagalvės 
į sieną. Kelvino tėtis kolekcionavo ginklus. Šių namų spintoje tu- 
rėjo būti bent keli pistoletai, graižtviniai ir lygiavamzdžiai šautu- 
vai — kur jie? 

Liko paskutinė viltis —- senovinė skrynia palei tolimąją sieną. 
Besidaužančia širdimi prišokau prie jos ir pakėlusi dangtį pasižiū- 
rėjau vidun. 

Senos raižytinės skrynios dugne gulėjo mažas pistoletas. Dre- 
bančiomis rankomis įsikišau jį į pižamos kišenę. 


PLIKLEDIS 291 


Atsitiesiau, jusdama ginklo svorį. Ar įstengčiau nušauti Kel- 
viną? Jei prireiktų, ar sugebėčiau nužudyti meilų, lengvai pažei- 
džiamą vaikiną, visada stovėjusį savo tėvo šešėlyje — vaikiną, kurį 
buvau įsimylėjusi? Mūsų istorija prasidėjo prieš daugelį metų, jo 
gyvenimas buvo taip susipynęs su manuoju, kad mudu atrodėme 
neatskiriami. Kas ši nesveika, sužalota asmenybė? Jaučiau, kad 
Kelvinas tolsta nuo manęs, kad mano jausmai jam vis labiau blės- 
ta, ir ši netektis žeidė iki pat sielos gelmių. 

Atsigręžiau ir pamačiau jį stovint priešais mane. 

— Ko nors ieškai? — paklausė Kelvinas. 

Per vėlai atgavau kalbos dovaną. 

— Antklodės. Sušalau. 

— Ji guli ant sofos atkaltės. Gulėjo ten nuo senų senovės. 

— Teisybė. Matau. 

Žvelgiau į tamsius jo akių duburius, bandydama įskaityti min- 
tis. Ar Kelvinas žino, kad viską girdėjau? Jis nusuko žvilgsnį, pas- 

— Ar tujį bučiavai? — paklausė Kelvinas. 

— Ką bučiavau? — puikiai supratau klausimą. 

— Ar bučiavai Meisoną? — bauginamai tyliai pakartojo Kelvi- 
nas. — Kai buvote vieni miške, ar pasimylėjote? 

Neketinau leistis išmušama iš vėžių. Stengdamasi elgtis kaip 
galima natūraliau, nutaisiau suglumusią miną. 

— Apie ką kalbi? 

— Ar tebesi nekalta? 

Man nepatiko, kaip tvieskia jo tiriančios akys, įsmeigtos į 
mane. Reikėjo pakeisti temą. 

— Gal galiu užplikyti tau kavos? Užvirsiu... 

— Ššš, — jis pridėjo smilių man prie lūpų. — Sakyk tiesą. 

Kelvino akyse švietė slopinama energija, tik ir telaukianti pro- 
gos ištrūkti; nors neketinau pasiduoti, pajutau savo drąsą byrant 
į šipulius. Nusprendžiau nieko neatsakyti, nes žinojau, kad jis ne- 
pakenčia ginčų. Visada norėdavo, kad jo žodis būtų paskutinis. 

Kelvinas nusivylęs papurtė galvą. 

— Ak, Brita. O aš maniau, kad esi gera mergaitė. 

Tokie teisuolio žodžiai sukėlė man pyktį, šis kurį laiką nustelbė 
baimę. Kaip jis, nužudęs tris merginas, drįsta mane teisti? Staiga 
visos mano nekenčiamos Kelvino savybės tarsi išryškėjo: prisimi- 
niau jo trūkumus, jo pasipūtimą, jo dirbtinį žavesį, jo nenuošir- 
dumą - ir, svarbiausia, kad jis taip abejingai, nejautriai nutraukė 
mūsų santykius. Prieš akis išvydau tamsiąją jo asmenybės pusę, vi- 
sada žinojau tokią esant, tik kažkodėl ignoravau. Kelvinas skaudina 
žmones. Tik niekad nebūčiau atspėjusi, kad jam tai puikiai sekasi. 

— Tai, kas buvo tarp mūsų su Džudu, ne tavo reikalas. 

Kelvino lūpų kampučiai nusviro žemyn. 

— Mano reikalas. Jis nuskriaudė tave ir Korbę, o aš bandau už 
tai atsilyginti. Kaip, tavo manymu, jaučiuosi, kai stoji jo pusėn? 
Kai apeini mane, kad jam padėtum? Brita, tai mane skaudina. Ir 
užknisa. 

Jis smarkiai sugniaužė kumščius, o aš žingtelėjau porą žingsnių 
atatupsta. Kelvinas tarsi savaime, bet pamažu juos atgniaužė ir vėl 
sugniaužė. Mačiau taip pat darant ir poną Verstygą, mudviem su 
Korbe tai visada būdavo ženklas dingti iš kambario ir slėptis jos 
spintoje, kad jis mūsų nerastų. 

— Kol aš sušalęs ir išalkęs basčiausi po mišką, be paliovos ieš- 
kodamas tavęs su Korbe, tu flirtavai su kažkokiu nepažįstamu 
vaikinu, leidai jam kišti liežuvį tau į burną, šildei jį naktį, parodei 
mano žemėlapį... - jis pabrėžė šiuos žodžius trinktelėjimu sau į 
krūtinę... — atvedei čia, į mano namą, - trinkt, - sukėlei pavojų 
mano sesei, - trinkt, — ar žinai, ką tėtis būtų man padaręs, jei Kor- 
rūpiniesi Meisonu, Džudu, ar kuo, po velnių, jis ten vardu, o kaip 
aš? Atvedei jį čia, išdavei mane, davei jam žemėlapį... tu išdavei 
mane! - suriko springdamas, išraudusiu veidu, iš įsiūčio perkreip- 
tomis lūpomis. 

Išsitraukiau pistoletą ir nusitaikiau Kelvinui į krūtinę. Drebėjo 
rankos, bet iš tokio atstumo net nežmoniškai jaudindamasi turė- 
jau pataikyti. 

Pamatęs ginklą Kelvinas nuščiuvo. 

— Nesiartink, - vos atpažinau savo balsą. Paliepiau tvirtai, bet 
pati buvau per plauką nuo isterijos. Kas, jei jis nepaklus? Niekad 
gyvenime nebuvau šovusi iš pistoleto. Šaltas metalas mano pirš- 
tuose atrodė svetimas, sunkus ir bauginantis. Sunkiai nulaikiau 
ginklą sudrėkusiais nuo prakaito delnais. 

Kelvinui apie akis susimetė juoko raukšlelės. 

— Brita, tu manęs nenušautum. 

— Ant kelių, — stipriai mirksėdama, kad prasklaidyčiau akis 
traukiančią miglą, bandžiau nenuleisti žvilgsnio nuo Kelvino. Jis 
pasviro į kairę, paskui į dešinę. O gal siūbavo kambarys. 

— Ne. Šitaip mudu nežaisime, - sklandžiai ir valdingai pareiškė 
Kelvinas. — Tu nemoki valdyti ginklo, pati sakei. Žiūrėk — tavo 
nykštys tiesiai po gaiduku, kai šausi, šis atšoks ir sužalos tau ranką. 
Jaudiniesi, todėl trūktelėsi nuleistuką ir nukreipsi vamzdį. Šūvio 
garsas tave išgąsdins, iš išgąsčio išmesi ginklą. Nepridaryk mums 
abiem bėdų ir padėk ginklą ant žemės. 

— Aš tave nušausiu. Prisiekiu. 

— Čia ne Holivudas. Net iš taip arti pataikyti nelengva. Nusteb- 
tum, kiek žmonių tokiomis aplinkybėmis pramautų pro šalį. Jei 
šausi į mane, bus galas. Kas nors nukentės. Galime užkirsti tam 
kelią. Atiduok man ginklą, ir mudu pasišnekėsime. Tu myli mane, 
o aš tave. Nepamiršk to. 

— Tu nužudei tris merginas! 

Kelvinui nuraudo skruostai, bet jis ryžtingai papurtė galvą: 

— Brita, nejau išties tuo tiki? Ar taip prastai vaizduojiesi mane? 
Pažįstame vienas kitą visą gyvenimą. Nejaugi manai, kad esu šal- 
takraujis žudikas? 

— Nežinau, ką manyti! Gal paaiškink man? Ką tau padarė tos 
merginos? Viskas tau ėjosi kaip sviestu patepta. Esi protingas, gra- 
žus, atletiškas, turtingas, tau buvo atviras kelias į Stanfordą... 

Kelvinas pamosavo pirštu. Iš susimetusių apie sučiauptą burną 
raukšlių supratau, kad pyksta. Visas sudrebėjo, jo veidas vėl pa- 
niuro. 

— Nieko nebuvo! Stanfordas mane atmetė. Neįstojau! Brita, tu 
nežinai, ką reiškia jaustis bejėgiam. Aš nieko neturėjau. Jos turėjo 
viską. Tos merginos... jos turėjo tai, kas buvo skirta man! Gavo tai, 
ką turėjau gauti aš, - karčiai pakartojo jis. 

— Ar todėl jas nužudei? Nes jos turėjo tai, ko norėjai tu? - pa- 
klausiau baisėdamasi. Baisėdamasi ir bjaurėdamasi. 

— Jos buvo merginos. Brita, mane pralenkė merginos. Kaip ga- 
lėjau su tuo susitaikyti? Tėtis niekad nebūtų leidęs to pamiršti. Ir 
namuose buvo nepakeliama, jis viską pavertė rungtynėmis tarp 
manęs ir Korbės, nustatydavo taisykles jos naudai. Ji galėjo nepa- 
judinti nė pirštelio, vis tiek būtų įveikusi mane. Tėtis nieko nerei- 
kalavo iš Korbės, nes ji buvo mergina. Užtat iš manęs jis tikėjosi 
visko. 

Kelvino balse nebuvo nė lašo gailesčio. O aš tikėjausi išgirs- 
ti graužatį ar baimę. Norėjau, kad prisipažintų esąs traumuotas. 
Ne, jis nekaltino savęs. Vaizdavosi, kad nužudytosios merginos 
jam grasino. Kad jį pažemino. Prisiminiau virvę garaže, aplipusią 
sudžiūvusiu krauju. Kimanė Jovel buvo pasmaugta. Ar Meisę ir 
Loreną ištiko tokia pati mirtis? Jis jas ne šiaip nužudė - pavertė tą 
veiksmą asmenybių kova. Padarė tai savo rankomis. Jos Kelvinui 
nė nerūpėjo. Svarbus buvo jis pats. 

— Nužudei Loreną, kai mudu dar draugavome! Ar būtume nu- 
žudęs ir mane, jei būčiau įstojusi į geresnį universitetą? 

Jis pakėlė akis. 

— Niekada nebūčiau nuskriaudęs tavęs. 

— Kelai, aš tavim tikėjau! Maniau, kad esi man skirtasis. Norė- 
jau tave saugoti ir padaryti lamingą. Nekenčiau tavo tėvo, kad taip 
elgiasi su tavimi, ir nekaltindavau tavęs, kai savo pyktį jam išgiež- 
davai ant manęs. Vyliausi, kad galiu tave pataisyti. Maniau, kad esi 
geras žmogus, kuriam tetrūksta meilės! 

— Vis dar gali pasitikėti manim, - jis visiškai nesuprato mano 
žodžių. — Visada būsiu tavo Kelas. 

— Ar bent girdi pats save? Žmonės sužinos apie tai. Tu sėsi į 
kalėjimą. Tavo tėvas... 

Kelvinas vėl smarkiai sugniaužė kumščius. 

— Palik jį ramybėje. Jei nori padėti, palik jį ramybėje. 

— Nemanau, kad galiu dar kuo nors tau padėti! 

Jis sužaibavo akimis, bet už staigaus pykčio įžvelgiau sunkų 
liūdesį. 

— Niekad nebuvau ganėtinai geras. Nei tau, nei tėčiui, ypač 
jam. Brita, jis būtų mane užmušęs. Jei būčiau pasakęs, kad neįsto- 
jau į universitetą, būtų verčiau mane užmušęs nei kentęs pažemi- 
nimą. Todėl man teko visiems meluoti apie Stanfordą ir slapstytis 

čia, Aidelvaildėje. Nenorėjau to daryti, tikrai neketinau nužudyti 
Lorenos. Netroškau jos mirties. Vieną vakarą ėjau į žygį ir užtikau 
Šoną ją fotografuojant. Buvo užsimovusi Kardinolų kepuraitę, ir 
kažkas tarsi nutrūko manyje. Lorena buvo girta, nuo to tik dar 
labiau įsiutau. Stanfordas sutiko priimti girtuoklę, o manęs nepri- 
ėmė. Norėjau atimti iš jos Stanfordą, bet negalėjau. Todėl, Šonui 
nuėjus į įrankių sandėliuką, atėmiau... jai gyvybę. 

— Ak, Kelai, — sukuždėjau žiūrėdama į jį su gailesčiu ir pasiš- 
lykštėjimu. Matyt, Šonas grįžo iš sandėliuko ir rado Loreną negy- 
vą, tada apimtas panikos paslėpė kūną įrankių dėžėje. Paėmė jos 
pakabutį, nes žinojo jį esant vertingą — Kelas būtų šitai pražiopso- 
jęs, pinigų jam niekada nestigo. Dabar, kai sužinojau, kaip viskas 
įvyko, galėjau suprasti, kodėl Džudas palaikė žudiku Šoną. 

Bet žudikas yra Kelas. Mano veidas persikreipė. 

Kelvinas pamatė, kaip į jį žiūriu, ir visiškai persimainė. Veidas 
pavirto atšiauria, neįžvelgiama kauke. Jis tarsi iš tiesų pavirto kitu 
žmogum. Dar niekad nemačiau tokio bejausmio ar atšiauraus. Jis 
žingtelėjo artyn. 

— Kelvinai, nesiartink, — paliepiau spigiu balsu. 

Jis žengė dar žingsnį. 
esu visai ištiesusi alkūnes; rankos vis labiau tirpo. Kai šitai supra- 
tau, jos sudrebėjo dar smarkiau. 

Kelvinas dar priartėjo. Vienas žingsnis, ir galės atimti ginklą. 

— Kelvinai, nesiartink! 

Jis šoko ant manęs, ir tą lemiamą akimirką instinktas pastū- 
mėjo mane veikti. Spausdama nuleistuką staigiai trūktelėjau gin- 
klą, kaip Kelvinas ir buvo numatęs. Kambaryje pasigirdo silpnas 
spragtelėjimas, nuo šio garso jam susipynė kojos. Priblokštas Kel- 
vinas suklupo ant kelio, aplink žalias jo akių raineles išsiplėtė bal- 
tymai. 

Ar aš jį nušoviau? Kur kraujas? O gal nepataikiau? 

Tyliai, grėsmingai juokdamasis jis dar kurį laiką tyčia paklū- 
pojo ant žemės, kol pagaliau pakilo ir išsitiesė visu ūgiu. Akyse 
tvyrojo šaltis, nuo kurio man užgniaužė kvapą. Manojo Kelvino 
nebebuvo likę nė žymės. Dabar jis niekuo nebesiskyrė nuo savo 
tėvo. 

Dar kartą spustelėjau nuleistuką. Ir dar. Kiekvienąsyk ausyse 
atsimušdavo silpnas tuščias spragtelėjimas. 

— Vaje, kaip nepasisekė, — tarė Kelvinas ir išplėšė pistoletą 
man iš rankų. Tada šiurkščiai sugriebė už alkūnės ir nutempė per 
kambarį prie laukujų durų. Įsispyriau kulnais ir ėmiau muistytis 
kaip pašėlusi. Žinojau, ką jis darys toliau, man tai buvo blogiausia 
bausmė. Nevilkėjau striukės. Nė batų neavėjau. 

— Korbe! — suklykiau. Ar ji išgirs mane? Jei nesustabdys savo 
brolio... 

— Kelvinai... Kas čia vyksta? 

Jis krūptelėjo ir atsigręžė, netikėtai užkluptas sesers balso nuo 
laiptų. Ši apsimiegojusi žvelgė tai į brolį, tai į mane. 

— Kodėl skriaudi Britą? - paklausė ji. 

— Korbe, - man veidu ritosi ašaros. — Kelvinas nužudė tris 
merginas. Tas, kurios dingo praėjusiais metais. Jis nužudė ir Šoną. 
Ir dar velniai žino ką. Jis nužudys ir mane. Turi jį sustabdyti. 

Kelvinas ramiai įsiterpė: 

— Korbe, ji meluoja. Akivaizdu, kad meluoja. Britai haliucinaci- 
jos, visiškai įprasta reakcija į ilgalaikį peršalimą ir skysčių netektį 
miške. Grįžk į lovą. Susitvarkysiu pats. Duosiu jai migdomųjų ir 
paguldysiu į lovą. 

— Korbe, - sukūkčiojau, - sakau tiesą. Apžiūrėk virtuvės spin- 
teles ir šiukšlių dėžę už namo. Jis čia gyveno visą žiemą. Neišskri- 
do į Stanfordą. 

Korbė susiraukė ir žvilgtelėjo į mane lyg į išprotėjusią. 

— Žinau, siunti ant Kelvino, nes jis tave metė, bet tai dar nereiš- 
kia, kad yra žudikas. Jis sako tiesą. Tau reikia išsimiegoti. 

Sušnypščiau iš pasiutimo ir ėmiau dar įnirtingiau grumtis su 
Kelvino gniaužtais. 

— Paleisk mane! Paleisk mane! 

— Korbe, ateik čia, - Kelvinas sugriežė dantimis ir suėmė mane 
tvirčiau, — ir padėk paguldyti ją į lovą, — tada prikišęs lūpas man 
prie ausies sušnypštė: — Nejau iš tiesų manei, kad sesuo stos prieš 
mane? 

— Ieškok pagalbos! Iškviesk policiją! - sušukau Korbei. Vis la- 
biau pasiduodama panikai žiūrėjau, kaip draugė lipa laiptais. 

— Brita, viskas gerai, — atsakė ji. - Žinau, kaip jautiesi. Jaučiausi 
taip pat, kai Kelvinas rado mane namelyje. Buvau netekusi skysčių 
ir regėjau tai, ko iš tiesų nebuvo. Palaikiau Kelviną Šonu. 

— Iškviesk policiją! - surikau. - Nors kartą padaryk, ko prašau! 
Tai niekaip nesusiję su manimi ir Kelvinu! 

— Laikyk jos kojas suglaustas, — paliepė seseriai jis. 

Korbei priklaupus šalia, Kelvinas trenkė pistoleto rankena jai 
per pakaušį. Sesuo nė necyptelėjusi susmuko ant žemės. 

— Korbe! - suklykiau, bet ji buvo be sąmonės. 

— Kai nubus pasakysiu, kad spyrei jai į galvą, —- suniurnėjo Kel- 
vinas ir nutempė mane prie laukujų durų. 

— Tu taip nepadarysi! — isteriškai klykiau ir grūmiausi, mėgin- 
dama išsilaisvinti. Jo rankos tarsi traiškė man kaulus. — Kelvinai, 
tu nenuskriausi manęs! 

Jis atidarė duris ir išmetė mane į terasą. Užkliuvau už slenksčio 
ir ištiesusi rankas niurktelėjau į sniegą. 

— Toli nenueik, - tarė Kelvinas. - Meisonui nerūpi jo paties 
gyvybė, bet gal rūpės taviškė. Pakviesiu tave, kai pasakys man, kur 
paslėpęs žemėlapį. 

— Kelai! - melsdama jį puoliau jam po kojų. 
Jis užtrenkė duris man prieš nosį. 
Priblokšta ir apsvaigusi išgirdau spragtelint sklendę. 

Pakilusi nusipurčiau sniegą nuo naktinių. Mano protas klaidžio- 
jo tamsiame rūke, vis dėlto po truputį priverčiau jį svarstyti, ko 
griebtis. Reikia išlikti sausai. Turiu rasti priedangą. 
Miškas atrodė gyvas, it apsėsti neramiai siūravo medžiai. Krisda- 
ma nusibrozdinau delnus iki kraujo. Neįtikima. Negali būti, kad 
vėl esu šaltyje ir laukiu mirties. Kelvinas negalėjo taip pasielgti 
su manim. Užsimerkiau, vėl atsimerkiau bandydama prasklaidyti 
rūką ir grįžti į tikrovę — nes visa aplink atrodė kaip baisus sapnas. 
Žiūrėjau į Aidelvaildę. Iš lauko ji atrodė pasikeitusi. Per vieną 
akimirką tapo tokia pati didžiulė, bauginanti kaip kalnai aplink, 
šalta ir neįveikiama it ledo pilis. Daužiau kumščiais į langus ir go- 
džiai spoksojau į šilumą viduje, vėjui plaikstant naktinius, terasai 
čiulpiant šilumą iš mano padų. 

Kelvino nemačiau. Žvilgtelėjau į duris laiptų viršuje. Kai Kel- 
vinas mane išmetė, jos buvo atlapotos, o dabar uždarytos. Staiga 
vėl grįžo tikrovės jausmas. Už tų durų Kelvinas pateikė Džudui 
dvi galimybes: atskleisti, kur paslėptas žemėlapis, arba leisti Britai 
mirtinai sušalti. 

Pamaniau, kad man lemta mirtinai sušalti. Džudas nepasakys 
Kelvinui, kur tas žemėlapis. Džudas nori, kad Kelvinui būtų at- 
lyginta už jo sesers žmogžudystę. Pasiryžęs paaukoti už tai savo 
gyvybę —- ir manąją. 

Ši žiauri mintis pažadino mane iš sąstingio. Džudas neateis 
manęs gelbėti. Esu viena. Tik nuo manęs pačios priklauso, ar iš- 
gyvensiu. 

Nežinojau, kiek man liko laiko. Daugų daugiausia valanda. 
Kūno temperatūra vis labiau kris, buvau jau patyrusi savo kailiu, 
kas įvyks vėliau. Nebevaldysiu rankų ir kojų. Jei dar gebėsiu paeiti, 
mano žingsniai bus lėti ir netikslingi. Paskui prasidės haliucinaci- 
jos. Nebereaguosiu į aplinką, imsiu regėti nesamus dalykus. Sva- 
josiu apie liepsnojančią ugnį, sėdėsiu prie jos patenkinta, kad galiu 
pasišildyti, nors iš tiesų gulėsiu sniege ir vis giliau grimsiu į miegą, 
iš kurio nebenubundama. 

Sukandau dantis, bandydama nekreipti dėmesio į permerku- 
sio kojines sniego šaltį, ir nubėgau per priekinį kiemą. Pasukus už 
namo kampo, pasitiko vėjo gūsis. Ėmė ašaroti akys, o priblokš- 
tos smegenys klykte klykė. Palenkusi galvą nubridau pirmyn, link 
griovio. 

Griovys. Jis buvo lygiai tokia pati Aidelvaildės dalis kaip ir na- 
mas. Korbė su Kelvinu parodė jį man dar per pirmąją mano vieš- 
nagę prieš daugelį metų. Ponas Verstygas nutiesė tiltelį per gilią 
griovą sodybos pakraštyje, taip jos dugne susidarė pridengtas 
užkaboris, kurį Kelvinas nekūrybingai pakrikštijo grioviu. Korbė 
atitempė didelį stačiakampį kilimą ir suteikė tam užkaboriui jau- 
kumo, o Kelvinas iš kelių lentgalių sukalė kopėčias, jomis galėjai 

saugiai įlipti ir išlipti. Kai paskutinį kartą viešėjau Aidelvaildėje su 
Verstygais, mudvi su Korbe po kilimo klostėmis radome paslėptų 
cigarečių ir žurnalų vyrams. Už tylėjimą šantažu išgavome iš Kel- 
vino po penkiasdešimt dolerių kiekvienai. Kažin ką būčiau atida- 
vusi, jei būčiau galėjusi grįžti į tas dienas ir jį įskųsti. 

Kai nulipau į griovį, mane apėmė neviltis — jis beveik nesau- 
gojo nuo stichijos. Kilimas buvo sukietėjęs nuo šerkšno, o vėjas 
nesiliovė švilpęs aplink mane ir kankinęs savo lediniais gūsiais. 

Skaudėjo sulig kiekvienu įkvėpimu, kaskart užplūsdavo vis 
nuožmesnė šalčio banga. Jaučiausi visiškai viena. Negalėjau prisi- 
šaukti tėčio į pagalbą. Negalėjau atsitempti Jano, kad man padėtų. 
O Džudas gulėjo pririštas prie lovos ir kentė Kelvino kankinimus. 
Reikėjo įkurti ugnį, bet man linko keliai vien nuo minties apie to- 
kią neįmanomą užduotį. Jei ir to nesugebėsiu, manęs niekas neiš- 
gelbės. Esu vienui viena. 

Atsilošiau į griovio sieną ir pravirkau. 

Beverkdama nei iš šio, nei iš to prisiminiau: kai buvau dar labai 
jauna, vieną žvarbią dieną basa išlėkiau laukan pažaisti gaudynių 
su Janu ir jo draugais. Šaligatvis tvilkė kojas šalčiu, bet negalėjau 
liautis žaidusi ir parbėgti namo apsiauti batų. Todėl stūmiau min- 
tis apie šaltį šalin ir žaidžiau toliau. Ak, kad ir dabar taip būtų! Kad 
galėčiau susitelkti į bet kokį blaškantį mintis darbą, ir šis nukreip- 
tų mano dėmesį nuo šiurkštaus, kiauriai veriančio nenumaldomo 
šalčio! 

„Paieškok sausų šakelių apie medžius“, - mintyse atklydo Džu- 
do žodžiai. 

„Negaliu, - niūriai atsakiau. - Negaliu klampoti per sniegą, ne- 
turiu batų. Negaliu raustis jame, neturiu pirštinių“ 

„Pušų sakai. Pameni, jie dega kaip benzinas?“ - Džudo balsas 
neatlyžo. 

„Švaistyti paskutinius energijos likučius jiems ieškoti?“ — at- 
šoviau. 

Drebančiomis rankomis perbraukiau per sustingusius kilimo 
plaušus ir pasvarsčiau, po kiek laiko būsiu lygiai tokia pati. Kiaurai 
sušalusi. Liūdnai bespoksant, dingtelėjo mintis: Kelo cigaretės. 

Atkėliau kilimo kraštą. Parudusiame žolės kuokštelyje gulėjo 
įsitaisęs cigarečių pakelis ir degtukų dėžutė iš Holiday Inn. Sušalę, 
bet sausi daiktai. Galbūt ir užsidegs. 

Ši nedidukas laimėjimas skatino veikti. Kad ir kaip skausminga 
būtų buvę bėgti per sniegą paieškoti prakurų, turėjau tai padaryti. 
Paskubomis numačiau tolesnius veiksmus, kol neėmiau atkalbi- 
nėti savęs. 

Galėsiu sumesti pakylą iš malkų krūvos, pono Verstygo lai- 
komos prie virtuvės durų. Prie vieno medžio mačiau nukritusį 
paukščio lizdą, sulaužiusi galėsiu panaudoti prakuroms. Pridėsiu 
pušų kankorėžių ir medžių žievių. O nuo pušų kamienų nagais 
nulupsiu sakų. 

Iš šalčio sukandusi dantis išsiropščiau iš griovio ir susverdėjau 
nuo vėjo. Kiekvienas ledinis gūsis pasitiko mane it antausis. Styp- 
čiodama nuo kojos ant kojos sutelkiau dėmesį į vienintelį dalyką: 
surinksiu, ko reikia ugniai, arba mirsiu. 

Nustojau kovoti su nepakeliamu šalčiu. Buvau sustirusi ir susi- 
taikiau su tuo. Sukaupusi jėgas sukišau sustingusius pirštus į snie- 
go sąnašas apie medžius, rinkau žieves, pušų kankorėžius, šakeles 
ir sausus spyglius. Kišausi lobį į kišenes, stabtelėdavau tik papur- 
tyti pirštų, kai iš šalčio nustodavau juos jausti. Tada vėl grįždavau 
prie darbo: rinkau, draskiau, kapsčiau. 

Prisikimšau kišenes ir klupčiodama parbėgau prie griovio. 
Rankos ir kojos vos klausė. Stabčiojo net protas, kiekviena mintis 
sukosi nenoriai it surūdijęs krumpliaratis. 

Žinojau, kad būtina padaryti pakylą, bet pirmiausia iš mano 
sukauptų išteklių reikia atrinkti, kas tinkama. Jaučiau krinkant 
dėmesį. Drebėdama kumščiais sustūmiau stambesnius pagalius. 

Jėgos sparčiai seko. Rankos drebėjo iš šalčio; labai atsargiai, 
siusdama ant savęs dėl kiekvienos klaidos, bandžiau sudėti pa- 
galiukus į kūgį. Po kelių minučių sėkmingai surėmiau šešias ar 
septynias šakeles. Išardžiau paukščio lizdą ir atsargiai pakišau jo 
gabaliukus po netvirtomis kūgio kojelėmis. Kumščiu užkliudžiau 
vieną šakelę, ir visas statinys sugriuvo. Iš nevilties šūktelėjusi su- 
klupau ant kelių ir susikišau pirštus į burną, mėgindama atšildyti. 

Pradėjau statyti iš naujo. Po šakelę sudėjau kūgį. Šį kartą sekėsi 
geriau. Kūgis nebuvo tobulas, bet tikėjausi, kad pakaks ir tokio. 
Brūkštelėjau degtuką į dėžutės šoną, ir į orą pakilo dūmų sruoga. 
Brūkšėjau tol, kol visai jį sugadinau. Išsitraukiau kitą ir vėl paban- 
džiau. Ir dar kartą. Rankos nevaldomai drebėjo. Bijojau, kad ne- 
trukus nebesugebėsiu prispausti degtuko prie dėžutės ir brūkšte- 
lėti. Kairė ranka buvo pernelyg apmirusi. 

— Velnias, - iškošiau. 

Tada man toptelėjo mintis įžiebti degtuką į akmenį. Nežinau, 
kodėl nesumaniau to anksčiau, gal todėl, kad apmirę buvo ne tik 
mano pirštai, bet ir sveikas protas. Laimė, tiltelis man virš galvos 
saugojo akmenis nuo drėgmės. 

Smegenys vangiai gromuliavo kiekvieną paliepimą. 

Akmuo. Degtukas. Brėžti. Greičiau. 

Net pati nustebau, degtukui sučirškus ir atgijus. Iš nuostabos 
apsiašarojusi spoksojau į šokančią liepsną. Itin atsargiai prikišau 
degtuką prie lizdo. Pamažu jis ėmė rūkti, paskui užsidegė. Po kelių 
akimirkų liepsna išaugo ir apėmė prakuras. Kai pradėjo smilkti 
ir malkos, kūkčiodama iš palengvėjimo priglaudžiau delnus prie 
veido. 

Ugnis. 

Mirtinai nesušalsiu. 

Susirietusi prie ugnies tryniau pirštus, kol pajutau dilgčiojant. Bū- 
čiau mielai pailsėjusi, bet žinojau, kad laikrodis tiksi. Negalėjau 
čia sėdėti visą naktį — turėjau ištraukti Džudą. Vieną kliūtį įvei- 
kiau, bet iki pabaigos buvo dar toli. 

Sudrebėjau vaizduodamasi, kas vyksta už Aidelvaildės sienų. 
Kelvinas neatstos, kol neatgaus žemėlapio. Suras silpnąsias Džudo 
vietas, gebės jį išsekinti. Bijojau ilgiau laukti, kad nebūtų per vėlu. 

Ir supratau, ką turiu daryti. Nustebusi atsitiesiau. Džudas rado 
kelią į Aidelvaildę, jis įėjo ne pro priekines ar užpakalines duris. 
Kad ir kaip buvo įsigavęs, turėjau rasti tą landą. 

Dar akimirką pasimėgavau šiluma, prieš pasitikdama šaltį, ir 
išlipau iš griovio. Bėgdama palei namo sienas nuo lango prie lan- 
go, bandžiau juos atidaryti. Kuris nors iš jų turėjo būti praviras. 
Tai buvo vienintelis kelias, kuriuo Džudas galėjo įsigauti vidun. 

Užėjusi už namo kampo, galiausiai pamačiau Džudo landą. Jis 
buvo išdaužęs rūsio langelį. 

Nulipau iki jo. Man prie kojų gulėjo Džudo panaudoti įran- 
kiai: didelis akmuo ir pliauska. Džudas išdaužė stiklą akmeniu, o 
pliauska numušė kyšančias iš rėmo aštrias kaip dantys šukes. 

Mintyse atkūriau Aidelvaildės planą. Miegamasis antrame 
aukšte buvo kitoje namo pusėje. Matyt, Džudas kurį laiką žvalgėsi, 
bandydamas nustatyti, kur esame mudu su Kelvinu, ir įsibrovė iš 
atokiausio namo krašto, kad neišgirstume dūžtant stiklo. 

Puikus sumanymas. Bet tam, kad pasiekčiau Džudą, turėjau 
pereiti kone per visą namą nepastebėta Kelvino. 


Skubiai nutipenau per žvarbų tamsų rūsį. Užlipusi laiptais pra- 
vėriau duris ir dirstelėjau į virtuvę. Šviesos buvo išjungtos, todėl 
šmurkštelėjau per virtuvę į valgomąjį; pasislėpusi už kampo, apsi- 
dairiau po svetainę. Ant sofos pamačiau Korbę. Ji gulėjo vis dar be 
sąmonės, bet Kelvino užklota antklodėmis. Iš mūsų visų jai buvo 
saugiausia. Nors jis trinktelėjęs apsvaigino seserį, kažin, ar būtų 
įstengęs ją užmušti. Taigi pirmiausia turėjau išvaduoti Džudą, iš- 
sikviesti pagalbą, o tada sugrįžti prie Korbės. 

Mano striukė ir batai buvo prie laukujų durų, pastvėriau juos 
ir tik tada užlipau į antrą aukštą; tylus laiptų girgždėjimas man 
atrodė kurtinantis. Užlipusi laiptais įsiklausiau. Nieko. Atidariau 
duris. 

Ore tvyrojo kraujo ir prakaito tvaikas. Ant naktinio staliuko 
plaikstėsi žvakė, blausioje jos šviesoje pamačiau gulintį ant čiu- 
žinio nejudrų kūną. Surištos Džudo rankos ir kojos buvo atsipa- 
laidavusios, jis gulėjo palenkęs galvą ant sveikojo peties. Vieną 
siaubingą akimirką pamaniau, kad negyvas. Bet priėjusi arčiau 
pastebėjau silpnai kilnojantis krūtinę. Džudas miegojo arba buvo 
be sąmonės. Iš kraujo ant antklodžių spėjau, kad be sąmonės. 

Nuskubėjau prie lovos ir timptelėjau už antklodės. Nors lan- 
gas buvo uždarytas, dvelkė šioks toks skersvėjis. Nenorėjau, kad 
Džudas vėl pradėtų nesuvaldomai drebėti, bet reikėjo kaip nors 
jį pažadinti. Kai nutraukiau antklodę, mano širdį lediniais nagais 
sugniaužė siaubas. Pamačiau, kodėl aplink tiek kraujo. 

Nuo kraupaus reginio sukilo šleištulys. Bandydama jį numal- 
dyti užsispaudžiau burną ranka. Džudo krūtinė buvo nusėta rau- 
donais skausmingais rumbais ir pūslėmis. Bet kūną marginančios 
žymės neprilygo ištinimams apie akis ir sudaužytiems skruos- 
tams. Perkreiptos nosies pertvaros oda buvo nubrozdinta, viole- 
tinė, išpampusi kaip balionas. Džudas kvėpavo tyliai švokšdamas, 
tai rodė, kad jo nosis iš tiesų sulaužyta. Atrodė nepaliesta tik bur- 
na - liūdnai pamaniau, kad tai savaime suprantama, jūk Kelvinas 
nenorėjo jos sužaloti. Jam reikėjo, kad Džudas kalbėtų. Jis norėjo 
žemėlapio. 

— Brita... 

Išgirdusi silpną Džudo balsą, smarkiai suspaudžiau jo ranką. 

— Taip, čia aš. Viskas bus gerai. Aš jau čia. Viskas bus gerai, — 
tvirtai tariau. Jam visai nereikėjo matyti, kaip siaubingai mane su- 
krėtė jo būklė. 

— Kur Kelvinas? 

— Nežinau. Gali bet kada grįžti, todėl turime paskubėti. 

— Ačiū Dievui, kad tau niekas negresia, - sukuždėjo jis. — Jis 
tave įleido? 

— Ne. Būtų palikęs mirtinai sušalti, - man sugniaužė gerklę. — 
Įlipau pro rūsio langelį. 

— Tvirta, atkakli Brita, — sunkiai atsiduso jis. —- Žinojau, kad 
rasi kelią. 

Ne, netvirta, norėjau atsakyti. Aš persigandusi, bijau, kad mes 
abu mirsime. Bet Džudui reikia, kad būčiau stipri. Būsiu stipri 
dėl jo. 

— Ar tu labai sužalotas? Ar tau reikia turniketo? — iš tvarsčio 
Džudui ant peties vis dar sunkėsi baimę kelianti kraujo srovelė. 
Stovykloje mokiausi uždėti turniketą, bet nebuvau tikra, kad viską 
gerai prisimenu. Džudui teks man patarti. 

— Ne, - užkimęs atsakė jis. — Čia tik nubrozdinimai. Kaip jis ir 
norėjo. 

Spoksojau į jį. 

— Kelvinas taiklus, —- pagaliau ištariau. 

— Kaip daugelis žudikų. 

Neprisiverčiau nusijuokti iš jo pokšto. 

— Už pusantro kilometro yra kitas namelis. Jei pasiseks, ką nors 
rasime viduje. Jei ne, galėsime įsilaužti ir telefonu paskambinti 
policijai, - didžiavausi, kad sugebu tai pasakyti tvirtu balsu, bet 
mano mintys skendėjo nerimo rūke. Džudas neatrodė esąs tinka- 
mos būklės kur nors keliauti. Ypač tokiame stingdančiame šaltyje. 

Nors visi iki paskutinio sumušto jo veido raumenys buvo įsi- 
tempę iš skausmo, jis sugebėjo kryptelėti galvą ir surasti mano 
žvilgsnį. | 

— Ar sakiau tau, kad esi nuostabi? Sumaniausia, drąsiausia ir 
gražiausia iš visų mano pažįstamų merginų. 

Nuo švelnių jo sukuždėtų žodžių akis vėl užplūdo ašaros. At- 
bula ranka nusišluosčiau nosį ir ėmiau guviai linkčioti, bandžiau 
vaidinti pasitikinčią savimi. Tikruosius savo jausmus - neviltį, 
sielvartą ir baimę — atstūmiau į šalį, nenorėjau, kad Džudas juos 
įskaitytų mano žvilgsnyje. 

— Dingstame iš čia, — atsakiau ir kibau į mazgus jam ant riešų. 
Atmezgusi juos, pamačiau raudoną virvės nubrozdintą odą ir su- 
kandau dantis, tada ėmiausi virvių ant kulkšnių - viena iš jų buvo 
groteskiškai ištinusi kaip teniso kamuoliukas. 

— Brita, —- užsimerkęs žioptelėjo Džudas; sunerimusi supratau, 
kad jo jėgos sparčiai senka. — Palik mane. Eik ieškoti pagalbos. 
Lauksiu tavęs čia. 

— Nepaliksiu tavęs su Kelvinu, - atsakiau tvirtai. - Kas žino, ką 
jis tau padarys. Nespėsiu grįžti laiku. 

— Aš nepaeisiu. Bandydamas išsivaduoti susižeidžiau kulkšnį. 
Man regis, pasitempiau. Nesirūpink manimi. Kelvinas sakė išei- 
nąs ilgam. 

Džudas kalbėjo taip įtikinamai, kad buvau bepatikinti, bet per 
gerai jį pažinojau. Buvo praradęs viltį išsigelbėti. Sklandžiai mela- 
vo, kad išeičiau, kol negrįžo Kelvinas. Numaniau, kad šis netrukus 
grįš. Nebūtų palikęs Džudo ilgiau nei keliolika minučių. 

— Vilksiu tave gulintį ant antklodės. Ištempsiu iš čia. 

— Laiptais? — Džudas papurtė galvą. - Aš neištversiu. Eik ieš- 
koti pagalbos. Kelvinas paliko pistoletą naktiniame staliuke. Pasi- 
imk su savimi. 

Atidariau stalčių ir įsimečiau pistoletą į kišenę. Tikėjausi, kad 
neteks juo pasinaudoti, bet prireikus ketinau nušauti Kelviną. Šį 
kartą būčiau nedvejojusi. 

— Apsiauk batus, - pasakiau ir kuo atsargiausiai įkišau jo kairę 
pėdą į batą. Jis skausmingai įkvėpė, batui kliudžius ištinusią kulkš- 
nį, ir nuščiuvo. Akys užsimerkė ir šį kartą nebeatsimerkė. Džudas 
vėl ėmė negiliai, trūksmingai alsuoti. 

Jis prarado sąmonę. 

Nebuvau pasiruošusi tokiai nesėkmei, net nustėrau. Bet neke- 
tinau pasiduoti be kovos. Ištrauksiu Džudą iš čia. Net jei reikėtų 
tempti po centimetrą. 

Užsagsčiau jam marškinius ir apaviau dešinį batą. Sugriebusi 
už kojų pabandžiau nutempti prie čiužinio krašto, bet laimėjau tik 
kelis centimetrus. Šiek tiek geriau pavyko įsikibus į džinsų liemenį 
ir trūktelėjus visu svoriu. Pagaliau ištraukiau už čiužinio užkištus 
paklodės kraštus ir po daugelio varginančių timpčiojimų ir siūba- 
vimų nutraukiau Džudą nuo lovos. Kūnas sunkiai dunkstelėjo ant 
žemės, ir aš pirmą kartą apsidžiaugiau, kad jis netekęs sąmonės. 
Nieko nepajuto. 

Džudas sudejavo. 

Na, bent jau nepajuto sąmoningai. 

Įsiręžusi, prakaitui žliaugiant veidu, nutempiau jį per grindis. 
Baugščiai dirstelėjau per petį pro duris žinodama, kad kažkur už 
jų yra Kelvinas, bet kito kelio laukan nebuvo. Negalėjau saugiai 
išmesti Džudo pro antro aukšto langą. 

Paskubomis apsiaviau batus ir apsivilkau striukę. 

Bandydama susitelkti paskutinį kartą giliai įkvėpiau. 

O tada atlapojau duris. 

Koridoriuje apsidairiau į abi puses. Kelvino nebuvo matyti. Žvilg- 
telėjau ir per turėklą, ar nėra apačioje. 

Kur jis pradingo? Pats išėjo ieškoti žemėlapio? 

Ištempiau Džudą į koridorių. Žiūrėdama į stačius medinius 
laiptus supratau, kad jis buvo teisus: nieku gyvu nesugebėsiu sau- 
giai nutempti jo žemyn. Paklodė buvo per plona, kad apsaugotų 
nuo aštriabriaunių pakopų, o kaišioti po nugara pagalvę neturė- 
jau laiko. 

— Džudai, atsibusk, — sukuždėjau priklaupusi ir smarkiai 
pliaukštelėjusi jam per skruostus. 

Jis krūptelėjo ir nerišliai sumurmėjo. 

— Mes kartu nulipsime laiptais, - pasakiau. Jei būčiau perė- 
musi dalį Džudo svorio, o jis būtų mynęs sveikąja koja, net su jo 
išsukta kulkšnimi būtume drauge įstengę nusigauti žemyn. 

— Brita... 

Jo galva nusviro į šalį. Smarkiau paplekšnojau per skruostus, 
kad prižadinčiau. 

— Džudai, lik su manim! 

Jis krūptelėjo nuo mano prisilietimo. Laimė, pagaliau prasi- 
merkė. Suėmiau jo veidą į rankas ir įsistebeilijau į akis, troškau 
žvilgsniu perduoti šiek tiek savo jėgų. 

— Brita, bėk, kol negrįžo Kelvinas, - jis drąsindamas šyptelėjo 
man. - Aš niekur neisiu, pažadu. 

Padėjau Džudo galvą sau ant kelių. Drebančiomis rankomis 
paglosčiau drėgnus plaukus. Turėjau jį įtikinti, kad sugebės nulipti 
laiptais. Jo žodžiai mane gąsdino. Džudas atrodė bepasiduodąs, o 
aš negalėjau nieko nuveikti viena. 

— Mudu komanda, pameni? Pradėjome darbuotis kartu, turi- 
me kartu ir užbaigti. 

— Aš tau trukdau. Iš tiesų gal nė neišgyvensiu. 

— Nekalbėk taip, - atsakiau užgniauždama verksmą. — Man ta- 
vęs reikia. Viena nesugebėsiu. Pažadėk, kad liksi čia, su manimi. 
Atsistosi. Mes drauge nulipsime laiptais žemyn - kai suskaičiuo- 
siu iki trijų. 

Džudo veido bruožai sušvelnėjo, įsivaizdavau, kad kūnas taip 
atsipalaiduoja prieš pat mirtį. Prieš pat išnykstant skausmui, kai 
poilsis jau pasiekiamas ranka. Jis susmuko man ant kelių, atrodė 
dar blyškesnis nei anksčiau. 

Atgalia ranka nusibraukiau ašaras. Teks ieškoti kitos išeities. 

Tada man šovė išganinga mintis. Apverčiau Džudą kniūbsčią. 
Pakišusi alkūnes jam po pažastimis, nutempiau galva į priekį prie 
viršutinės laiptų pakopos. Iš paskos besivelkančios kojos daužysis 
į laiptus, bet geriau jos nei stuburas. 

Sunkiai šnopuodama slinkau po žingsnelį. Džudas tikriausiai 
svėrė šimtą kilogramų. Laimė, taip jį tempiant, diduma svorio teko 

laiptams. Deja, galėjau netyčia atverti žaizdą petyje ir sukelti Džu- 
dui žvėrišką skausmą. Kad ir kaip buvo baisu, turėjau išgabenti jį 
laukan; nusprendžiau, kad dėl padarytos žalos galėsime jaudin- 
tis vėliau. Geriau jau sužalosiu jį, nei paliksiu nužudyti Kelvinui. 
Laiptų apačioje pasinaudojau glotniomis kietmedžio grindimis ir 
nutempiau Džudą iki laukujų durų. 

Atidariusi jas susigūžiau, peršniota ledinio vėjo botago. Kel- 
vino visureigis stovėjo apsnigtoje įvažoje. Jis nebuvo išvažiavęs. 
Neramiai apžvelgiau pamiškę, bandydama atspėti, kur jo nueita. 

Tarsi atsiliepdamas į mano nerimą, po kojomis pakilo sniego 
fontanas, po akimirksnio išgirdau šaižų pistoleto šūvį. Keikdamasi 
skubiai nutempiau Džudą medžių link. 

Dar keturi šaižūs šūviai. Sukandusi dantis vilkau sunkų kūną 
į pamiškę. Vos tik mums pasiekus miško šešėlį, kulkos nustojo 
švilpti. 

— Brita... - tyliai sukuždėjo Džudas. 

Priklaupiau šalia jo. Džudo veidas buvo išmuštas prakaito, pa- 
raudusios akys pašėlusiai lakstė į šalis. 

— Kur jis? Kur Kelvinas? 

— Miške už Aidelvaildės. Mačiau jo šūvių ugnį. Čia per tamsu, 
kad mus įžiūrėtų. Turės prieiti daug arčiau, jei norės gerai nusi- 
taikyti. 

— Jei jis sumanus, ateis mūsų nieko nelaukdamas. Kelvinas 
mūsų nemato, bet ir mums jis nematomas. Puikiausiai gali pri- 
sėlinti ir užklupti netikėtai, - Džudas akimirką pamąstė. — Sakei, 
kad už pusantro kilometro yra namelis. Eik ten... 

— Nepaliksiu tavęs vieno. 

Jis įsispoksojo į mane ir sunerimęs pakilo ant alkūnių. 

— Aišku, kad paliksi. Tai tavo proga. Tiesa, ne per geriausia, bet 
geresnės neturėsi. Kuo ilgiau lauksime, tuo daugiau Kelvinas turės 
galimybių prisėlinti per šūvio atstumą ir atimti tave iš manęs. 

Nebegalvodama apkabinau Džudą ir pabučiavau. 

Jis buvo įtraukęs kairį petį, kad apsigintų nuo šalčio ar numal- 
šintų skausmą, bet nuo mano prisilietimo pajutau jo raumenis 
atsileidžiant. Tikėjausi, kad mėgins mane atstumti, įkalbėti elgtis 
protingai, bet buvau jam reikalinga ne mažiau, nei jis man. Mūsų 
laukė mirtis; tokia buvo rūsti, negailestinga tiesa. Neketinome vel- 
tui švaistyti kelių paskutinių savo minučių. Tai nebuvo akimirkos 
įgeidis. Tai buvo nenumaldomas poreikis gyventi. Džudas ryž- 
tingai prisitraukė mane artyn. Regis, jam neberūpėjo, kad galiu 
užgauti žaizdą, jis aistringai atsakė į mano bučinį. Mes jautėmės 
esą gyvi. Dar niekad nebuvome tokie gyvi kaip dabar, mirties aki- 
vaizdoje. 

— Atleisk, kad netikėjau tavim, — prisiverčiau ištarti. - Aš su- 
klydau. Padariau didžiulę klaidą. Dabar aš tavim tikiu. Džudai, aš 
pasitikiu tavimi. 

Jo akys nušvito iš palengvėjimo. 

— Ar esi tikra, kad nesugebėsiu tavęs įkalbėti bėgti į tą name- 
li? — paklausė jis, priglaudęs kaktą prie manosios ir tyliai šnopuo- 
damas, tik nemaniau, kad iš skausmo. Tarsi gavęs elektros iškro- 
vą, Džudas grįžo į gyvenimą, vėl pasiruošęs kovoti. Jo veide švietė 
ryžtas, neįveikiamas jokio skausmo. | 

Papurčiau galvą, pati vos gaudydama kvapą. Džudo bučinys 
man atstojo adrenalino dozę. Jei ir buvau persigandusi, baimę nu- 
svėrė troškimas gyventi. O šio troškimo priežastį mačiau priešais 
save. 

— Kelvinas nenušaus manęs, kol nepasakysiu, kur padėjau žemė- 
lapį, - šaltakraujiškai dėstė Džudas. - Jis mano turįs jį paimti, kol 
nesurado parko eiguliai ar policijos pareigūnai. 

— O kur yra žemėlapis? 

— Kai šiandien rytą grįžau iš medžioklės ir neradau tavęs, su- 
pratau, kad išėjai į Aidelvaildę. Žinojau, kad Kelvinas yra žudikas, 
todėl turėjau kuo greičiau surasti tave. Neturėjau laiko nusigauti 
iki eigulių stoties ir palikti žemėlapį ten. Todėl palikau jį po mūsų 
medžiu. Pamelavau Kelvinui. Be mūsų pagalbos niekas žemėlapio 
neras. O net jei rastų, nesuprastų, ką tai reiškia. Greičiau jis būtų 
išmestas nei perduotas parko eiguliams. Bet aš neleisiu Kelvinui 
manyti, kad taip gali būti. Kelvinas turi jausti grėsmę, kad kas nors 
apie jį sužinos. Brita, aš pasirūpinsiu, kad ištrūktum iš čia gyva. 
Turėsi parodyti policijai, kur yra žemėlapis. 

— Abu ištrūksime, — pataisiau jį. 

— Kelvinas gali nušauti tave, kad pašalintų liudininkę, - ne- 
kreipdamas dėmesio į mano žodžius kalbėjo Džudas, — bet ne- 
manau, kad taip padarytų. Žino, kad esi paskutinė jo korta - jei 
žūsi, aš neatiduosiu žemėlapio. Jo sumanymas vis tas pats. Bandys 
pasinaudoti tavimi, kad priverstų mane kalbėti. Štai kodėl mudu 
liksime kartu ir jį pričiupsime. Pabandysime užklupti iš užnuga- 
rio, ir aš jį nuginkluosiu. Tada teliks laikyti, kol galėsime perduoti 
policijai. 

— O kas, jei jis užklups mus iš užnugario? 

Džudas tik dirstelėjo į mane, bet ir taip supratau atsakymą. 
Geriausiu atveju tebuvo penkiasdešimties procentų tikimybė, kad 
įveiksime Kelviną. 

Jis šiurkščiai pabučiavo mane. Tvirtame Džudo glėbyje buvo 
šilta ir saugu, troškau, kad jis niekad nepaleistų manęs. Norėjau, 
kad liktume čia, apkabinę vienas kitą; kažkodėl man atrodė, kad 
to pakaktų. 

— Arba galime nemedžioti Kelvino, - tyliai pasiūliau. - Galime 
traukti keliu iki namelio ir iškviesti policiją. Taip būtų saugiausia. 

— Jis nužudė mano seserį, - atsakė Džudas. —- Niekur nebėgsiu. 
Pasirūpinsiu, kad jį pasiektų teisingumas. Duok man pistoletą. 

Mane baugino tamsūs šešėliai, šmėsčiojantys jo akyse. Palie- 
čiau jam rankovę. 

— Džudai, pažadėk man vieną dalyką. Pažadėk, kad nenužudysi 
Kelvino. 

Jo žvilgsnis vertė vėrė mane. 

— Visus praeitus metus mane akino mintis nužudyti jį. 

— Jis nenusipelnė mirti, - nebemylėjau Kelvino. Bet pažinojau 
visą gyvenimą. Mačiau ir gero, ir blogo. Buvo per vėlu jam padėti, 
ir vis dėlto nenorėjau, kad jis žūtų. Kelvinas buvo Korbės brolis. 
Mano pirmoji meilė. Mudu buvome daug kuo susiję. 

Bet, svarbiausia, nenorėjau, kad Džudas taptų tokiu kaip Kel- 
vinas: žudiku. 

— Jis nusipelnė dar blogesnės baigties, - atsakė Džudas. 

— Jis mano, kad žudyti yra vienintelė išeitis. Aš noriu įrodyti, 
kad esama ir kito kelio. 

— Prašai manęs, kad leisčiau gyventi tam, kuris nužudė mano 
seserį, - sukandęs dantis iškošė jis. 

— Jis sės į kalėjimą. Ilgam. Juk tai, tiesą sakant, jau nebe gyveni- 
mas. Būk geras, pažadėk man tai. 

— Aš jo nežudysiu, — pagaliau niūriai atsakė Džudas. — Bet tik 
dėl tavęs. 

Atidaviau jam ginklą, tikėjausi, kad nedarau klaidos. 

Džudas patikrino, ar jis užtaisytas. 

— Kai viskas pasibaigs, deramai palaidosiu Loreną. Su šeima ir 
artimiausiais draugais. Ji to nusipelnė. 

Nuleidau akis. 

— Lavonas sandėliuke. Mergina, vilkėjusi juodą vakarinę su- 
knelę. Man regis... man regis, tai buvo Lorena. 
sumirksėjo, kad nepravirktų. Žinojo, jog tai ji, nuo pat tos akimir- 
kos, kai pasakiau radusi kūną, bet tik dabar iš nevilties jam sudre- 
bėjo pečiai ir patankėjo kvėpavimas. Džudas slėpė savo sielvartą 
giliai širdyje, nes turėjo būti stiprus. Dėl manęs. Nebūtų galėjęs 
apsaugoti manęs, jei būtų visą dėmesį skyręs jai. 

— Džudai, ji tau atleido. Turi tuo patikėti. Buvo nusprendusi eiti 
gerti. Paskui sumanė išeiti su Šonu. Tai, kas nutiko vėliau, nepatei- 
sinama ir siaubinga, ji tikrai nenusipelnė būti nužudyta — niekas 
to nenusipelnė, — bet jai jau seniai derėjo liautis laukti, kad išgel- 
bėtum, ir išmokti gelbėtis pačiai, - kalbėjau visiškai nuoširdžiai. 
Buvau ilgai apie tai galvojusi, tad žodžiai liete liejosi. Prireikė pa- 
būti su Džudu, kad suprasčiau esanti itin priklausoma nuo tėčio, 

Jano ir Kelvino. Džudas padėjo man suvokti, kad turiu pasikeisti. 
Buvo su manimi, kai žengiau pirmus baisiuosius žingsnius. O da- 
bar tik pati turėjau spręsti, ką darysiu su naujai atrasta savo galia 
ir nepriklausomybe. 

Džudui išsprūdo sielvartinga aimana. 

— Jei tik galėčiau sau atleisti! Vis klausiu savęs, kodėl Kelvinas 
tai padarė, - jis rankove nusibraukė ašaras. - Noriu žinoti, kodėl, 
nes niekaip nesiliauju spėliojęs, kad turi būti logiškas paaiškini- 
mas, nors, tiesą sakant, šaltakraujo žudiko mąstymas ir logika nie- 
kaip nedera. 

— Kelvinas siuto ant Lorenos, nes ji įstojo į Stanfordą, o jis 
nesugebėjo. Tėvas visą gyvenimą jam kalė, kad merginos yra tar- 
si menkesnės, ir jį varė iš proto mintis, kad menkesnis žmogus 
pasiekė daugiau, — kaip jau sakiau, mane glumino, kad Kelvino 
smurto priežastis tokia kvaila. Dėl jos tas smurtas atrodė dar be- 
prasmiškesnis. 

Džudas įsispoksojo į mane. 

— Jis nužudė Loreną todėl, kad ji įstojo į universitetą, nors visai 
nenorėjo jo lankyti? - jis šlykštėdamasis skausmingai papurtė gal- 
vą. - Ar todėl paėmė jos Kardinolų kepuraitę? 

— Ką nori pasakyti? 

— Kardinolų kepuraitę, kurią padovanojo tau. Ji buvo Lorenos. 
Geltona dėmė ant viršaus — ne garstyčios, o dažai. Buvau užsi- 
dėjęs tą kepuraitę, kai kartu su seseria dažėme miegamąjį gelto- 
nai. Geltonai su juodais dryžiais, - Džudo balsas atrodė bemaž 
abejingas, bet akyse buvo matyti kančia. - Kelvinui ta kepuraitė 
buvo tarsi pergalės prieš Loreną simbolis, jis atsiėmė, kas teisėtai 
priklausė jam. 

Kepuraitė nė nebuvo Kelvino! O aš visus metus buvau įsiki- 
busi į ją, nes tikėjausi, kad mudu vis dėlto tapsime pora. Maniau, 
kad kepuraitė jo, norėjau jausti jo artumą. Paaiškėjo, kad visa tai 

netikra. Man buvo skaudu, bet, keista, ir lengviau atsisveikinti su 
Kelvinu visiems laikams. 

Staiga Džudas pakėlė veidą į dangų. 

— Ar girdi? 

Įtempusi klausą, tolumoje išgirdau gaudžiant variklį. Garsas 
artėjo Mūsų pusėn. 

— Kas ten? 

— Sraigtasparnis. 

— Policija? — atsidusau. Nenorėjau per anksti turėti vilčių. 
paliktą mašiną ir pranešė policininkams. Šie gali ieškoti tavęs ir 
Korbės, — patylėjo. - Bet man sunku patikėti, kad siųstų sraigtas- 
parnį sutemus ir tokiu oru. 

— Tai gelbėtojai, - nusprendžiau, kad tai turi būti jie. Atrodė 
neįmanoma, kad sraigtasparnis skrenda ieškoti ko nors kito. Įsi- 
kniaubiau Džudui į sveikąjį petį. - Tai policija. Arba paieškos ir 
gelbėjimo būrys. Jie mus suras. Viskas bus gerai. 

Džudo veide buvo matyti dvejonė ir nerimas. Jis ramindamas 
paglostė man plaukus, bet balsas neatrodė tvirtas. 

— Net jei pamatysime žibintų šviesą, negalėsime išbėgti į atvi- 
rą vietą ir pamojuoti. Nežinia, ar Kelvinas šautų į mus liudininkų 
akivaizdoje, bet nenoriu rizikuoti. Kol nesugausime Kelvino, slėp- 
simės po medžiais, aišku? 

Bridome per gilų sniegą tarp medžių, sukome platų lanką apie 
Aidelvaildę. Nors Džudas šlubavo vos per žingsnį prieš mane, jau- 
čiausi vieniša. Miške tvyrojo slegianti tamsa. Nebuvo matyti nieko 
aplink. Jutau mane stebinčias medžių akis. Ar Kelvinas mus seka? 

Staiga už nugaros išgirdau tyliai girgždant žingsnius. Atsi- 
gręžusi pamačiau pasilenkusį pavidalą lekiant per sniegą tiesiai į 
mane. 

— Džudai! - surikau. 

Jis greitai atsigręžė ir nutaikė pistoletą į Kelviną. Šis sustojo ir 
nusitaikė į mane. Atsidūrėme aklavietėje. 

— Jei šausi į mane, šausiu į ją, - pagrasino Džudui Kelvinas. 

— Pats girdi sraigtasparnį, - atsakė Džudas. — Tai policija. Kel- 
vinai, viskas baigta. Policininkai rado žemėlapį. Jie atskrenda ta- 
vęs. Įkliuvai. 

— Tai apžvalgos sraigtasparnis, - atsainiai atsakė Kelvinas. — 
Tikriausiai paieškos ir gelbėjimo būrys. Gal kas nors rado ant kelio 
Britos mašiną ir pranešė jiems. Niekas mūsų čia nepamatys. Gerai 
sumanei, bet aš nebijau. 

— Tikrai bijai, - paprieštaravo Džudas. — Ne įkliūti, o nieka- 
da neprilygti. Bijai nesėkmės. Štai kodėl renkiesi tokius taikinius. 
Koks vyras mėgaujasi merginų bejėgiškumu? Pasakysiu tau: joks. 
Kelvinai, ar ne bjauru sužinoti, kad nesi tikras vyras? 

Išsigandusi kvėptelėjau oro. Ar jis bando išprovokuoti Kelviną? 

— Bus gera nužudyti tave, - sukandęs dantis išspaudė Kelvinas. 

— Kurgi ne, - atsakė Džudas tuo pačiu ramiu balsu. — Aš su- 
žeistas, o pats tai ir mėgsti, tiesa? Lengvą taikinį. 

Kelvino veidą pamažu iškreipė sukta šypsena. 

— Aš neskubėjau susidoroti su tomis merginomis, ypač su Lo- 
rena. Kiekvienas spyris, kiekvienas krūptelėjimas, kiekvienas pa- 
nikos žvilgsnis — pasistengiau, kad visa tai užtruktų kuo ilgiau, 
turėdamas tokią galią ir valdžią jaučiausi nepažeidžiamas, - jis 
žinojo, kaip geriausiai suerzinti ir sukrėsti Džudą. — Būčiau mie- 
liausiai pasiklausęs jos klyksmų, bet buvau taip stipriai užveržęs 
virvę jai ant kaklo, kad neištrūko nė garselis... 

Džudo akys žybtelėjo juoda liepsna, paskui viskas vyko labai 
greitai. 

Jis metėsi ant Kelvino, čiupo jo ranką, laikančią pistoletą. Su- 


griebęs už riešo, kirto kita ranka ir numušė ginklą šalin. Savo iš- 

puolį užbaigė siaubingu smūgiu Kelui į veidą, nuo kurio tasai su- 
sverdėjo kaukdamas, susiėmęs už nosies. 

— Sulaužei man nosį! - sustugo. 

Džudas pakėlė Kelvino ginklą ir nutaikė į jį. 

— Manyk, kad pasisekė. Tavo kūne yra dar du šimtai penki kau- 
lai, kuriuos norėčiau sulaužyti. Rankas už galvos! 

Kelvinas blykšdamas sukrizeno. 

— Tu manęs nenušautum. Brita, tu jam to neleistum. Pažįstu 
tave. 

— Nekalbėk su ja, - pertraukė jį Džudas. - Esi nevertas, kad ji 
tavęs klausytųsi. Tu niekam tikęs niekšas, nenusipelnęs nė gyventi. 

Kelvinas mirksėdamas apsvarstė jo žodžius ir papurtė galvą. Jo 
žvilgsnis buvo tuščias, nesutelktas. 

— Ne tu pirmas man tai sakai. 

— Kaip radai tas merginas? - griežtai paklausė Džudas. — Turė- 
jai kaip nors ieškoti. 

— Kelvinas dirbo su Meise plaustų plaukiojimo instruktoriu- 
mi, — paaiškinau. — Matyt, sužinojo, kad rudenį ji įstojo į Džor- 
džtauną, ir nužudė. O Kimanė lankė Pokatelo vidurinę, mūsų 
mokyklos varžovę. Kelvinas nugirdo, kad ji tikisi įstoti į Džulijar- 
dą. Tai žinojo visas miestelis. 

— Tėtis mane užmuš, - apkvaitęs suvapėjo tasai. - Negaliu pa- 
tikėti, kad senis laimėjo. 

Tolesnius Kelvino žodžius užgožė sraigtasparnio sraigtai, ka- 
pojantys orą. Triukšmas tapo toks stiprus, kad pamaniau, jog 
sraigtasparnis praskrido tiesiai mums virš galvų. Man nerūpėjo, 
ką kalbėjo Džudas; nusprendžiau, netoliese tvykstelėjus žibintui, 
išbėgti į atvirą vietą ir parodyti pilotui, kur esame. 

Kelvinas užvertė galvą į juodą tamsos kupolą. Netikrumą jo 
akyse pakeitė suvokimas. Veide šmėstelėjo pralaimėjimo šešėlis, 
išraiška tapo bejėgė, niūri, kone vaikiška. 

Jis suglaudė riešus ir atkišo Džudui. 

— Nagi. Surišk mane, - Kelvinui užlūžo balsas, jis pravirko. — 
Turiu parodyti tėčiui, kad galiu priimti bausmę kaip vyras. 

Tai regint man plyšo širdis. Norėjau apkabinti Kelviną, pasaky- 
ti, kad viskas bus gerai, bet negalėjau. Niekas nebus gerai. Jis pats 
nebuvo geras. Šiai iškreiptai, sužalotai jo asmenybės pusei nebe- 
buvo įmanoma padėti. Kažin, ką pasakys ponas Verstygas, kai su- 
žinos, ką padarė Kelvinas. Ar manys esąs atsakingas? Kažin. Grei- 
čiausiai vengs Kelvino, norės atsiriboti nuo savo sūnaus gėdos. 

Džudas užlaužė Kelvinui rankas už nugaros. 

Aš irgi pravirkau. Jaučiausi atbukusi, praradusi pagrindą po 
kojomis, bet ne pernelyg nuliūdusi. O gal ir nuliūdusi. Juk pirmiau 
mylėjau Kelviną ir nesupratau, kaip mano mylėtas vaikinas galėjo 
išaugti į tokį žiaurų piktadarį. Būčiau bet ką padariusi, kad tik jam 
padėčiau. Tik nebuvau tikra, ar kas nors išvis galėtų jam padėti. 

— Kur Lorenos daiktai? - paklausė Džudas. - Kur juos padėjai? 

— Griovyje už Aidelvaildės, - tyliai, nuolankiai atsakė Kelvinas. 

— Aš ką tik ten buvau, - įsiterpiau. - Nemačiau jų. 

— Po tilteliu yra atšokusi lenta, — Kelvinas susigūžė ir įrėmė 
smakrą į krūtinę. - Ją atlupę, rasite tuščią ertmę. Viską sudėjau į 
voką. 

Visiškai nesitikėjau, kad Kelvinas mums padės, net jei suprato 
esąs užspeistas į kampą ir neturįs kitos išeities. Ar tam, kad pasi- 
keistų, jam reikėjo pralaimėti? Man nespėjus išnagrinėti galimų 
Kelvino motyvų, Džudas smakru parodė, kad grįšime prie namo. 

— Pirma jį suriškime. 

Aidelvaildėje Džudas pasodino Kelviną ant virtuvinės kėdės. 
Aš užlipau į viršų paimti virvės, kuria Kelvinas buvo surišęs Džu- 
dą, ir dviese pririšome Kelviną už riešų prie kėdės. Jis nesiprieši- 
no. Sėdėjo nejudėdamas, tuščiu žvilgsniu spoksodamas priešais 
save. 

Galiausiai prabilo: 

— Regis, tai įrodo, kad niekad nebuvau ganėtinai geras. Toks 
geras, kad įtikčiau tau. Pristigau gabumų įstoti į Stanfordą. Ir gud- 
rumo išsisukti nuo kaltinimo žmogžudyste, — jis nusijuokė tyliu 
beviltišku juoku. - Gaila, kad negimiau mergina. Korbė visą gyve- 
nimą išsisukdavo iš bet kokios padėties. 

Džudas atsigręžė į mane. 

— Parodyk man tą griovį. 

Mudu su Džudu išbaksnojome visas iki vienos lentos po tilteliu. 
Patikrinome jas antrą kartą. Visos lentos buvo tvirtai prikaltos. 

— Jis pamelavo, — pasakė Džudas, - čia nieko nėra. 

— Kam jam meluoti? 

Mudu susižvelgėme, kaipmat šokome prie kopėčių ir kuo grei- 
čiausiai išsiropštėme iš griovio. 

Aš pasiekiau Aidelvaildę pirma ir įlėkiau į virtuvę, kur buvome 
palikę Kelviną, pririštą prie kėdės. Sustojau it įbesta - jis kybojo 
už kaklo po šviestuvu. Už nugaros išgirdau keikiantis Džudą, jis 
pripuolė pirmas, pakėlęs nuo grindų pastatė kėdę po trūkčiojan- 
čiomis Kelvino kojomis ir užšoko ant jos, kad nukabintų kūną. 

— Peilį! - paliepė man. 

Pagriebiau iš stalčiaus peilį, Džudas pastvėrė jį man iš rankų ir 
skubiai brūkštelėjo per virvę. Plyšus paskutiniams plaušams, Kel- 


vinas, ištiesęs suglebusias rankas ir kojas, nukrito ant žemės. 

Paliečiau jam kaklą, bandydama užčiuopti pulsą. Nieko. Čiu- 
pau už riešų, vėl grįžau prie kaklo, prispaudžiau pirštus prie barz- 
dos ražienų po gerkle. Pagaliau užčiuopiau silpną, bet ritmingą 
tvinkčiojimą. 

— Jis gyvas! 

Džudas spoksojo į atmerktas, bet nereges Kelvino akis. Abu 
vyzdžiai buvo neapsakomai išsiplėtę, akys atrodė kone visiškai 
juodos. Jam iš lūpų išsprūdo neaiškus burbuliavimas. Iš nosies 
varvėjo skaidrus skystis. 

— Regis, pavėlavome, - Džudas priklaupė šalia ir švelniai nu- 
gręžė mano galvą. 

Man akis aptemdė ašaros. 

— Kas jam? 

— Man atrodo, pakenkta smegenims. 

— Ar jis pasveiks? — verkiau vis labiau. 

— Ne, - tiesiai atsakė Džudas, - nemanau. 

Laiko tėkmė tarsi sulėtėjo, kone visai sustojo; bežiūrint į trūk- 
čiojantį ant grindų Kelvino kūną, mane užliejo prisiminimų ban- 
ga. Sakoma, kad prieš pat mirtį prieš akis prabėga visas gyveni- 
mas. Vis dėlto dvigubai skaudžiau regėti merdint kitados mylėtą 
žmogų, stebėti jį svyruojant tarp gyvenimo ir nebūties. 

Kitą akimirksnį laikas vėl atgijo ir grąžino mane į virtuvę. Pri- 
siminiau, kodėl man virš galvos kurtinančiai plaka orą sraigtas- 
parnio sraigtai. Prisiminiau, kodėl mano rankos ir pėdos tvinksi iš 
šalčio, kodėl striukės rankovė sutepta Džudo krauju. 

Stvėriau jį už rankos, kartu išbėgome į lauką, prisimerkę nuo 
vėjo gūsių, kuriuos kėlė kybantis virš čia pat esančios laukymės 
sraigtasparnis. 

— Panašus į privatų! - sušuko man Džudas, bandydamas per- 


rėkti variklio staugimą. 

— Tai pono Verstygo sraigtasparnis! — surikau jam. 

— Matau du paieškos ir gelbėjimo savanorius, dar vyrą su šau- 
tuvu, - jis parodė į šešėlius kitame kiemo gale, tiesiai po sraigtas- 
parniu. - Matyt, nusileido virvėmis. 

Per apsnigtą Aidelvaildės veją pasileido bėgti dvi raudonai ap- 
sirengusios žmogystos su baltais šalmais. Pažinau už jų stovintį 
vyrą su šautuvu: šerifo pavaduotojas Kyganas. Jis su ponu Versty- 
gu kasmet medžiodavo elnius Kolorade. 

Šūktelėjau iš palengvėjimo ir puoliau mojuoti kaip pašėlusi. Jie 
manęs negirdėjo per sraigtasparnio triukšmą, bet turėjo žibintus. 
Turėjo pamatyti mus bet kurią akimirką. 

— Papasakok policijai apie Kelviną, — išbėrė Džudas. - Parodyk 
jiems žemėlapį. 

Mano veidu ritosi karštos džiaugsmo ašaros. Viskas baigta. Pa- 
galiau košmaras baigėsi. 

— Taip. 

Jis tarė: 

— Brita, atleisk, kad turiu taip daryti. 

O tada sugriebė mane iš nugaros ir virš ausies, ties plaukų li- 
nija, prispaudė Kelvino pistoletą. Prisidengdamas kaip skydu nu- 
tempė mane atgal, tolyn nuo paieškos ir gelbėjimo savanorių bei 
nuo šerifo pavaduotojo Kygano, brendančių per sniegą link mūsų. 

— Nesiartinkit, arba nušausiu ją! - sušuko Džudas. 

Netekau žado, bet šiaip ne taip paklausiau: 

— Džudai, ką čia dabar darai? 

— Sakau, nesiartinkit! - Džudas dar kartą šūktelėjo vyrams. — 
Brita Pfaifer mano įkaitė, jei nedarysite, kaip sakau, aš ją nušausiu! 

Akimirką mus apakino tvykstelėjusi žibinto šviesa iš kybančio 
sraigtasparnio. Besisukantys sraigtai purtė nuo šakų sniegą, pakė- 
liau ranką, kad nuo jo prisidengčiau. Kodėl Džudas sakė, kad esu 
jo įkaitė? Turėtume bėgti pas juos, o ne nuo jų. 

Skausmingai suspaudęs per krūtinę, Džudas nutempė mane 
į mišką. Mėgino slapstytis už medžių, bet žibinto spindulys len- 
gvai mus pasivijo. Jis dar labiau išryškino raudoną Džudo kraują, 
kapsintį ant nepaliesto sniego mums po kojų. Žaizda kraujavo vis 
smarkiau. 

Kuo gilyn į mišką jis mane tempė, tuo labiau tankėjo medžiai. 
Buvo sunku atskirti, kur baigiasi vieno šakos ir kur prasideda kito. 
Žibinto šviesa neatsiliko nuo mūsų, bet jai sekėsi vis sunkiau. Po 
tankia priedanga Džudas ieškojo užuoglaudos už riedulių ir nu- 
virtusių medžių, neįžiūrimos sraigtasparnio pilotui; šis vis sun- 
kiau sekė mūsų pėdomis. 

Džudas prisitraukė mane prie stambios pušies, pasislėpėme 
po jos šakų priedanga. Jis glaudė mano nugarą sau prie krūtinės, 
jo šnopavimas tvilkė man ausį. Mums po kojomis buvo baugi- 
namai daug kraujo. Žinojau, kad šitaip sužalotas jis tuoj praras 
sąmonę. Netrukus nualps dėl kraujo netekties arba dėl nepake- 
liamų nusilpusio kūno pastangų. Negalėjau patikėti, kad Džudas 
dar turi jėgų ne tik paeiti pats šioje raižytoje vietovėje, bet ir pa- 
tempti mane. 

Baltai tvieskiantis žibintas švysčiojo aplink mus, kol nukrypo 
į kitą pusę. 

— Ką darai? — šūktelėjau. —- Tas ginklas nė neužtaisytas - ma- 
čiau, kaip išėmei kulkas, kai surišome Kelviną. Pasakei jiems, kad 
laikai mane įkaite. Tik apsunkinai padėtį. Turime išeiti ir viską pa- 
pasakoti šerifo pavaduotojui Kyganui: kaip išgelbėjai man gyvybę, 
kad bendravai su Šonu tik bandydamas rasti Lorenos žudiką. 

— Kai duosiu ženklą, noriu, kad kuo greičiausiai bėgtum pas 
jį. Bėk aukštai iškėlusi rankas ir garsiai šaukdama savo vardą, su- 
pratai? 

— Kodėl? - paklausiau ir vėl pravirkau. —- Kodėl taip darai? Jie 
tave sumedžios. Suims, jei pirmiau nenušaus! 

— Jie ir taip ketino mane suimti, - Džudas sugriebė man už 
rankos ir per gilų sniegą, siekiantį kelius, nutempė prie kitos pu- 
šies. - Padaryk man paslaugą. Neminėk Džudo Van Sento. Pasa- 
kyk jiems, kad mano vardas Meisonas. Korbės pasakojimas sutaps 
su tavuoju. Pasakyk jiems, kad buvai dviejų vyrų — Šono ir Meiso- 
no - įkaitė. 

— Meisonas nebeegzistuoja. 

Džudas perbraukė ranka man per drėgnus skruostus. 

— Taip. Paliksiu Meisoną šituose kalnuose, — tyliai atsakė. - Jis 
užbaigė tai, dėl ko čia atvyko. 

— Ar kada nors dar pamatysiu tave? — šiaip ne taip paklausiau. 

Jis prisitraukė mane. Tvirtai, neskubėdamas pabučiavo mane 
į lūpas. Iškart supratau, kad tai atsisveikinimo bučinys. Kad aš 
prarasiu Džudą. Nenorėjau jo paleisti. Tai nebuvo joks Stokholmo 
sindromas. Aš jį mylėjau. 

Nusivilkau striukę. 

— Bent paimk ją, - užmečiau drabužį jam ant drebančių pečių. 
Striukė Džudui buvo juokingai ankšta, bet neprisiverčiau nusi- 
juokti. Man buvo nelinksma. Norėjau tiek daug pasakyti, bet tokią 
akimirką būtų netikę jokie žodžiai. - Pasakysiu jiems, kad trauki į 
Kanadą. Kad ketini ten pasislėpti. Ar tai padės? 

Džudas nenuleido nuo manęs atviro, dėkingo žvilgsnio. 

— Padarytum tai dėl manęs? 

— Mes komanda. 

Jis paskutinį kartą apkabino mane. 

— O dabar bėk, - tarė ir stumtelėjo į atvirą vietą. 

Bandydama atgauti pusiausvyrą, susverdėjau giliame sniege. 
Vos atgavusi, atsigręžiau atgal. 

Džudas buvo dingęs. 

Mane tučtuojau užliejo akinančios šviesos srautas. Iš garsia- 
kalbių virš galvos girdėjau vyro balsą, žarstantį nurodymus. Tai 

buvo ponas Verstygas. Pro medžius atbėgo du paieškos ir gelbė- 
jimo savanoriai su šerifo pavaduotoju Kyganu. Pakėliau rankas ir 
nuskubėjau prie jų, šaukdama: 

— Aš esu Brita Pfaifer! Nešaukit! 

Į mano miegamojo langus barbeno švelnus lietutis, įkypai krin- 
tantis gatvės žibintų šviesoje. Bent jau nesnigo. 

Praėjo dešimt dienų nuo tada, kai pono Verstygo sraigtaspar- 
niu parskridau iš kalnų. Sužinojau, kad parko eiguliai rado mano 
vranglerį kelio pakraštyje ir pranešė Šerifo departamentui, iš 
ten mano tėtis ir Korbės tėvai sužinojo, kad mudvi nepasiekėme 
Aidelvaildės. Nelaukdamas, kol šerifas surengs paiešką, ponas 
Verstygas tučtuojau nusamdė du paieškos ir gelbėjimo savanorius 
ir sėdo į nuosavą sraigtasparnį mūsų ieškoti. Man buvo smalsu, ar 
būtų taip skubėjęs į Aidelvaildę, jei būtų žinojęs, ką ten ras. 

Apsilankiusi ligoninėje dėl nušalimo ir skysčių netekimo, pa- 
teikiau policijai išsamų pranešimą. Papasakojau, kur rasti Kelvino 
žemėlapį. Nurodžiau, kur ieškoti Lorenos Hantsmen kūno. Ponas 
ir ponia Hantsmenai išskrido jo atsiimti, įvykius nušvietė visos 

Hantsmenų, neprisimindama... Kelvino. 

Nesikalbėjau su Korbe nuo pat anos nakties Aidelvaildėje. Ji 
buvo išjungusi mobilųjį telefoną, nė nežinojau, ar yra mieste su 
tėvais. Verstygų namuose buvo tamsu. Galbūt taip buvo bandoma 
atsikratyti žurnalistų, besispiečiančių ant jų pievelės. 

Nežinojau, ką būčiau sakiusi Korbei. Papasakojau policijai apie 
Kelviną. Žinojau, kad jai tai panėšėjo į išdavystę. Visai jos šeimai. 
Per mane Kelvino paslaptys iškilo į viešumą. 

Neleidau sau nė svajoti apie Džudą. Jis paspruko į mišką krau- 
juodamas, sumuštas, be tinkamos aprangos. Neturėjo galimybių 
išgyventi. Ar po kokios savaitės žygeivis užeis jo sušalusį kūną, o 
tada per žinias išgirsiu apie jo mirtį? Užsimerkiau, buvo per skau- 
du apie tai galvoti. 

Nulipau į pirmą aukštą ko nors užkąsti prieš miegą ir apsi- 
džiaugiau radusi brolį Janą, atslošusį į virtuvės spintelę ir žiaumo- 
jantį sumuštinį su riešutų sviestu. Mudu su Janu šiaip jau pešdavo- 
mės, bet nuo tada, kai grįžau namo, jis su manim elgėsi neįprastai 
meiliai, todėl šįvakar džiaugiausi jo kompanija. 

Brolis užsitepė riešutų sviesto ant dar vienos riekės, perlenkė ją 
per pusę ir susikišo visą į burną. 

— „Ori ...ieno? — kriuktelėjo. 

Linktelėjau, bet paėmiau stiklainį su riešutų sviestu ir peilį. Ne- 
apsakomai nustebęs Janas spoksojo, kaip užtepiau riekę. 

— Moki pasidaryti sumuštinį? — paklausė jis. 

— Nereikia iš to daryti melodramos. 

— Tėtis sakė, kad šiandien pati išsiskalbei drabužius. Ar tai tie- 
sa? — jis išplėtė akis, vaidindamas priblokštą. - Kas tokia esi ir ką 
padarei mano sesei? 

Pakėliau akis į dangų ir užsiropščiau ant spintelės. 

— Jei pastaruoju metu nesi girdėjęs, tai džiaugiuosi, kad esi 
mano vyresnysis brolis, - meiliai patapšnojau jam per galvą. - Net 
jei šaipaisi iš manęs. 

— Nori pažiūrėti filmą? 

— Tik jei pirmiau išsivalysi dantis. Labai bjauru, kai tau iš bur- 
nos trenkia riešutų sviestu ir kukurūzų spragėsiais. 

Janas atsiduso. 

— Ojau buvau bemanąs, kad tu pasikeitei. 

Klestelėjome ant sėdmaišių priešais televizorių, Janas jį įjungė. 
Dešimtos valandos žinios buvo dar tik įpusėjusios. 

Pranešėja kalbėjo: 

— Kelvinas Verstygas, laikomas Titono grafystės sulaikymų 
centre, kaltinamas keturiomis pirmojo laipsnio žmogžudystėmis 
ir dviem pasikėsinimais nužudyti. Pasak mūsų šaltinių, tikriausiai 
bus pripažintas negalįs stoti prieš teismą. Kelvinas Verstygas paty- 
rė sunkią smegenų traumą, bandydamas nusižudyti prieš pat savo 
suėmimą, manoma, kad jis bus gydomas valstijos psichiatrijos li- 
goninėje. | 

— Ar nori, kad išjungčiau? — brolis neramiai dirstelėjo į mane. 

Mostelėjau, kad patylėtų, ir sutelkiau visą dėmesį į trumpą 
vaizdo įrašą. Buvo matyti, kaip Kelvinas vežimėliu stumiamas į 
sulaikymo centrą. Žurnalistai ir vaizdo operatoriai grūdosi kuo 
arčiausiai, kiek tik leido policija, jie fotografavo ir kišo prie jo 
mikrofonus, bet mano akys nukrypo į minios pakraštyje stovin- 
tį vyrą. 

Jis dėvėjo žąsų pūkų striukę ir mūvėjo tamsius, regis, nauju- 
tėlaičius džinsus. Man suprakaitavo delnai. Vyras buvo nuleidęs 
galvą, rodos, vengė kamerų, bet panėšėjo vos ne į... 

Žurnalistė kalbėjo toliau: 

— Verstygas praeitais metais baigė Pokatelo Aukštumų vidurinę 
mokyklą, savo šeimai ir draugams sakė, kad šiais metais studijuoja 

Stanfordo universitete. Stanforo priėmimo taryba patvirtino, kad 
Verstygas pateikė paraišką stoti į universitetą, bet nebuvo priim- 
tas. Kelvino Verstygo tėvas, buhalterijos specialistas, ir motina, 
advokatė, nepateikė viešo pranešimo apie savo sūnaus suėmimą ir 
neatsiliepė į mūsų skambučius. Apklausėme Aukštumų vidurinės 
mokyklos dvyliktokę Reičelę Sneivl, Verstygo bendramokslę nuo 
pat penktos klasės. Ji sako: „Negaliu patikėti, kad Kelvinas nužudė 
tas merginas. Jis nieko nenuskriaustų. Jis buvo, na, šaunus vaiki- 
nas. Praeitą vasarą viešėjau jo namuose, vakarėlyje prie baseino. 
Atrodė esąs tikras džentelmenas“ 

— Jau gali išjungti, - apsvaigusi atsistojau. 

Janas spragtelėjo nuotolinio valdymo pultą. 

— Gailiuosi, kad tai pamatei. Kaip jautiesi? 

Nuėjau prie lango. Prispaudžiau ranką prie stiklo, žvelgiau į 
pilką gatvės prieblandą ir meldžiausi, kad šešėlyje išvysčiau įdė- 
miai į mane žiūrintį žmogų. 

Neišvydau, bet jis buvo kažkur ten. 

Džudas buvo gyvas. 


Tą naktį man buvo tai per karšta, tai per šalta. 

Šeštą valandą atsibudau susisukusi į antklodes. Pamaniau, kad 
nebeužmigsiu, ir išėjau pabėgioti. Jutau adrenalino perteklių, per 
daug nerimastingos energijos. Dangus buvo apsiniaukęs, grasino 
smarkesniu lietumi. Tai stebėtinai atitiko mano nuotaiką. 

Bėgau per parką mosuodama rankomis, bandydama palikti 
Džudą toli už nugaros. Jis negrįš. Jis pasiekė savo, o Meisono gy- 
venimas buvo baigtas. Tikriausiai dabar jis skrido lėktuvu atgal 
į Kaliforniją, ketindamas susigrąžinti Džudo Van Sento gyveni- 
mą. Aš buvau dingusi jam iš akiračio. Žinojau, kad neverta pyk- 
ti ant Džudo. Jis tesėjo savo pažadus man. Bet širdies gilumoje 

pernelyg man rūpėjo, kad būčiau gebėjusi logiškai mąstyti. Mano 
reikėjo Džudo dabar. Mes buvome komanda. Jaučiausi nuvilta, 
kad niekada nevažiuosime automobiliu atsidarę langus, visa ger- 
kle pritardami per radiją skambančiai dainai. Kad niekada neiš- 
sėlinsime į vėlyvą filmą ir tamsoje nesilaikysime už rankų. Kad 
niekada nesisvaidysime sniego gniūžtėmis. Po viso to, ką mudu 
ištvėrėme, maniau, kad esu nusipelniusi pažinti jį ir kitokiomis 
aplinkybėmis. 

Tai buvo nesąžininga. Kodėl Džudas galėjo išvykti kada už- 
simanęs? O kaip mano norai? Pyktelėjusi išsitraukiau ausines iš 
ausų ir pasilenkiau, kad atgaučiau kvapą. Neverksiu dėl jo. Aš nie- 
ko jam nejaučiu. Tikrai. 

Kai sugebėsiu išmesti jį iš galvos, suprasiu, kad tie jausmai ne- 
tikri. Baisios aplinkybės įkalino mus drauge, dėl bendrų potyrių 
buvau labai prisirišusi prie Džudo. Visai netrukus kurią nors dieną 
prisiminsiu naktį po medžiu ir pasijuoksiu iš savęs, kad tariausi 
jam ką nors jaučianti. Jei išvis dar prisiminsiu tą naktį. 

Už posūkio mano kelyje išdygo vyras. Sustojau kaip įbesta. 
Buvo ankstus metas, medžiais apaugusį takelį tolumoje dengė 
ryto šešėliai. Vyriškis vilkėjo odinę striukę, buvo užsimetęs ant 
peties krepšį, tarsi ketindamas lipti į lėktuvą. 

Man perdžiūvo burna, ėmė drebėti rankos. Jis buvo atsinauji- 
nęs. Nauji drabužiai, apsilankymas pas barzdaskutį. Bet, nors ir 
švariai nusiskutęs, neatrodė nepavojingas. Veidas vis dar buvo nu- 
sėtas smulkiais įbrėžimais, mėlynės nespėjusios išnykti. Blausioje 
ryto šviesoje šis vyras atrodė grėsmingas. 

Raumeningus jo pečius buvo aptempusi striukė. Prisiminiau, 
kokie švelnūs jie atrodė, kai perbraukdavau ranka, ir sudrebėjau. 
Naktis po medžiu iškilo prieš akis su visomis smulkmenomis. 
Prisiminiau Džudo bučinių skonį, kaip šilta ir saugu man buvo jo 
glėbyje. 

Norėjau pribėgti ir pulti jam į glėbį, bet nejudėjau iš vietos. 

— Sugrįžai. 

Jis žingtelėjo artyn. 

— Prireikė keturių dienų nulipti nuo kalno. Neleidau sau ilsėtis, 
bijojau, kad stabtelėjęs mirtinai sušalsiu. Tavo striukę panaudojau 
kaip tvarstį, ačiū už ją. Kalnų papėdėje radau parduotuvę su ban- 
komatu, išsiėmiau ganėtinai pinigų, kad pasislėpčiau viešbutyje, 
kol atsigausiu. Paskui ketinau sėsti į lėktuvą ir parskristi Kaliforni- 
jon. Buvau pasiruošęs užversti šį savo gyvenimo skyrių ir vėl tapti 
Džudu Van Sentu. Nemaniau, kad kas nors mane sulaikys, — jo 
žvilgsnis vėrė kiaurai. - Bet vis nubusdavau naktimis, persekioja- 
mas pažįstamo veido. 

— Džudai, - vos ištariau. 

Jis priėjo arčiau ir suspaudė mano rankas. 

— Išsaugojai mano paslaptį. Neišmanau, kaip tau už tai atsidė- 
koti. 

— Žinau, kad darei, ką turėjai daryti. 

— Lorena nusipelnė, kad už ją būtų atlyginta. Ir Kimanė, ir 
Meisė, bet diduma žmonių būtų nesutikę su mano pasirinktomis 
priemonėmis. Šonas pagrobė tave ir Korbę, pašovė ir sužeidė po- 
licininką, nužudė medžioklės prižiūrėtoją — kol visa tai darė, aš 
buvau su juo. Teisme būtų paaiškėję, kad gyvenau vien melu ir kad 
esu ganėtinai gabus meluoti. Normalūs žmonės būtų radę begalę 
priežasčių bijoti tokio kaip aš. Jie būtų įkišę mane už grotų. 

Žinoma, jis buvo teisus. Žinojau ir tai, kiek jam kainavo čia 
ateiti. Neleidau sau tikėtis, kad Džudas rizikavo būti atpažintas ir 
sučiuptas dėl manęs - dėl mūsų. 

— O kas toliau? —- paklausiau. - Kaip mes? 

Kažkas pasikeitė jo žvilgsnyje. Džudas nuleido akis. Akimoju 
supratau, kad trokštamo atsakymo nesulauksiu. Jis sudaužys man 
širdį. 

— Mes patyrėme neįtikimų sunkumų, o dabar mūsų gyvenimas 
turi vėl grįžti į įprastas vėžes, net jei jos būtų nebe tokios įprastos. 
Tu turi būti paprasta moksleivė. Esi dvyliktokė. Tai labai svarbūs 
metai. Turėtum mėgautis jais su savo draugais ir kurti savo ateitį. 
Man reikia grįžti namo. Turiu gedėti su savo šeima. 

Jis atsiribojo nuo manęs. Štai tokia mūsų istorijos pabaiga. 
Keturios pašėlusios dienos. Tik tiek tegavau. Ir neturėčiau dėl to 
sielotis. Nes mano jausmai buvo netikri. Džudas padėjo man išgy- 
venti šaltuose negailestinguose kalnuose. Aš supainiojau dėkin- 
gumą jam su kuo kitu. Nuo minties, kad jo neteksiu, širdis paikai 
spurdėjo iš baimės; vis maniau, kad man jo tebereikia. 

— Nenoriu visko sugadinti, - Džudas bandė skaityti mano min- 
tis. Norėjo įsitikinti, kad man viskas gerai. Kad jis manęs neįskau- 
dino. Negalėjau išsiduoti, kad mano širdį kažkas tarsi perplėšė per 
pusę. Argi man gali taip skaudėti, jei mūsų ryšys tebuvo įsivaiz- 
duojamas? 

— Štai mano telefonas, — jis padavė man raštelį. — Jei norėsi 
pasikalbėti, skambink bet kada, dieną ar naktį. Brita, aš rimtai. Ži- 
nau, tau atrodo, kad noriu tavęs atsikratyti, bet elgiuosi taip, kaip, 
manau, reikia elgtis. Gal ir klystu. Tikriausiai dar pasigailėsiu. Bet 
turiu taip daryti, net jei nelengva. 

Aišku, jis nori manęs atsikratyti. Kodėl gi ne? Mus suvedęs 
košmaras baigėsi. Džudas teisus. Atėjo metas žengti kiekvienam 
savo keliu. 

— Taip, žinoma. Tu teisus. Džiaugiuosi, kad atėjai atsisveikin- 
ti, — tyliai pratariau. — Ir užjaučiu dėl Lorenos. Norėčiau, kad jos 
istorija būtų pasibaigusi kitaip. 

— Aširgi. 

Nebežinodama, ką dar sakyti, įsikišau ausines į ausis. 

— Na, gal baigsiu bėgti, kiek užsibrėžiau. Džudai, buvo malonu 
pažinoti tave. 

Jis atrodė nuliūdęs, apimtas sielvarto ir bejėgis ką nors pakeisti. 

— Brita, sėkmės! 

Nubėgau šalin, prikandusi lūpą ir bandydama sulaikyti iš krū- 
tinės besiveržiančią raudą. Vos už kito posūkio, kai dingau jam iš 
akių, suklupau ant kelių ir nebekovojau su savimi. 

Verkiau, kol išseko ašaros. 

— Kelionė! - spygtelėjo Kezė, mano universiteto kambario draugė, 
ir sumosavo rankomis. Karštas gegužės vėjas plaikstė garbanotus 
raudonus plaukus jai apie veidą. Kezė buvo iš Brisbano Australijo- 
je, ji man panėšėjo į Nikolę Kidman iš seno filmo „BMX banditai“. 
Tokie pat garbanoti plaukai, toks pat žavingas akcentas. 

Ką tik baigėme pirmą kursą Pirso universitete Vudland Hilse, 
Kalifornijoje, ir visu kūnu mėgavomės laisve. Aš pardaviau savo 
vadovėlius, atidaviau buto raktus savininkui ir išėjau pro duris, iš- 
laikiusi paskutinį egzaminą. Sudie, sustiprinta chemija! 

Dabar visi mano rūpesčiai susitraukė iki vienintelio: linksmin- 
tis, linksmintis, linksmintis po karšta Kalifornijos saule. 

— Nė viena nesate važiavusi Ramiojo pakrantės autostrada? — 
nuo užpakalinės mano vranglerio sėdynės paklausė Chuanita, kita 
kambario draugė. Ji buvo įbedusi nosį į išmanųjį telefoną ir uoliai 
susirašinėjo su savo naujutėlaičiu vaikinu Adolfu. Man regis, šis 
buvo jos pirmasis. Mudvi su Keze vos įtikinome Chuanitą važiuoti 
su mumis. Ji bijojo, kad per dvi atskirai praleistas savaites Adolfas 
apsigalvos ir ją mes. Galėjau kiek noriu kalbėti apie nepasitikėji- 

mą ir moterišką nepriklausomybę, bet pati žinojau, ką reiškia rasti 
meilę ir jos netekti. - Tik pasakykite, kur norite pakeliui susto- 
ti, ir aš pažersiu istoriniu ir socialiniu požiūriu svarbių faktų apie 
kiekvieną orientyrą ar vietovę. Pakeliui yra Hersto pilis, Zumos 
paplūdimys, Veifarerių koplyčia... 

— Mes nenorime sustoti! - šūktelėjo Kezė. — Tai svarbiausia. 
Norime važiuoti taip toli nuo čia, kaip tik įmanoma. Norime va- 
žiuoti amžinai! — ir ji užkaukė iš linksmumo. 

— Mes išsinuomojome nepadoriai brangią trobelę prie Van 
Damo valstijos paplūdimio, o užstatas negrąžinamas, todėl nega- 
lėsime važiuoti amžinai, — blaiviai paprieštaravo Chuanita. - Pri- 
minkite, kas tai sumanė? 

— Brita, - atsakė Kezė. - Ji iš Aidaho, todėl paplūdimys jai rim- 
tas reikalas. Nekibk. Paprastai vasarą ji leidžia ūkyje, varžydamasi 
bulvių mėtymo rungtyje. 

— O žmonės iš Brisbano per atostogas paišo saulę ir savo ma- 
šiną? — sučirpiau. 

— Bet vis tiek jie šaunesni už jūsiškius kaimiečius, — išsišiepė 
Kezė. 

— Monterėjuje yra nuostabus akvariumas, — įsiterpė Chuani- 
ta. - Galime ten sustoti pietų. Brita, tau tikriausiai patiktų. Nors 
kai kieno skoniui tai gali pasirodyti pernelyg akademiška. Neduok 
Dieve, ko nors išmoksime. 

— Mokslai baigėsi! Jokių pamokų! — kumščiais entuziastingai 
būgnydama per priekinį skydelį paprieštaravo Kezė. 

— Girdėjau, kad Van Damo valstijos paplūdimyje galima prisi- 
rinkti abalonių, — atsakiau nutaisiusi abejingą balsą. Kokia aš ap- 
simetėlė. Praeitą semestrą taupiau kiekvieną centą, universiteto 
miestelyje dirbdama valytoja, o dabar visus pinigus iššvaistysiu 
dviejų savaičių nuomai. Ir viskas vien dėl to, kad norėjau pirmą 
kartą paragauti autentiškai keptų ant laužo abalonių. 

Aišku, iš tiesų norėjau pamatyti Džudą. 

— Taip, Van Damo valstijos paplūdimyje labai populiaru rinkti 
abalones, - kalbėjo Chuanita. — Bet tai gali būti labai pavojinga, 
ypač jei nežinai, ką darai. Nepatarčiau. 

— Aš manau, kad turėtume pabandyti, — pareiškė Kezė. 

— Pirmyn, — neatplėšdama akių nuo telefono atkirto Chuani- 
ta. - O aš sėdėsiu paplūdimy ir nuo savo rankšluosčio saugiai ste- 
bėsiu, kaip judvi skęstate. 

— Žinai, toks šūkis puikiai tiktų tavo gyvenimui, — tarė Kezė, 
mojuodama pro langą ranka, tarsi būtų pakabinusi ant jos vėlia- 
vą. - Sėdėti ir žiūrėti. 

— O tavo šūkis būtų strimgalviais pulti į nelaimę! —- šūktelėjo 
Chuanita. 

— Ypač jei nelaimė bus aukšta, tamsiaplaukė ir žavinga, - Kezė 
atkišo man delną susidaužti. 

— Merginos, - įsiterpiau, —- mes turime linksmintis. Daugiau 
jokių ginčų. Užsimerkite. Įkvėpkite oro. Galvokite tik apie gerus 
dalykus. Ir atiduokite telefonus — užrakinsiu juos daiktadėžėje. 
Nesiskųskite. Keze, surink juos. Štai manasis. 

Man paslėpus telefonus, Kezė su Chuanita atsilošė savo sėdy- 
nėse, o aš vairavau kvapą gniaužiančiu pakrantės greitkelio ruožu, 
pilnu vingiuotų posūkių aplink uolas ir stačių skardžių, smingan- 
čių į putojančias baltas bangas. Siauri kelkraščiai man priminė 
serpentinais nusėtus Vajomingo kalnus, bet tuo panašumas ir 
baigėsi. Per savo saulės akinius prisimerkusi stebėjau blizgan- 
čias, kiek tik akys užmato, turkio spalvos bangas. Aukštai dangu- 
je liepsnojanti saulė glamonėjo man veidą, nusėtą prakeiktomis 
strazdanomis. O tas oro kvapas! Žydintys medžiai, saulės nusvi- 
lintas asfaltas ir vėsios, tyros vandenyno dulksnos prieskonis! Ne, 


čia tikrai buvo ne Vajomingas. 

Bandžiau tik grožėtis vaizdais, bet neįstengiau pamiršti, kur 
neišvengiamai vedė šis kelias. Su kiekvienu nuvažiuotu kilometru 
buvau vis arčiau tikslo. Jei norėjau pamatyti Džudą, tai buvo mano 
proga. Širdis iš jaudulio kilo į padanges ir iš siaubo smigo į bedu- 
gnę. Kas, jei jis turi merginą? Kas, jei ji graži, protinga ir tobula? 

Galėjau jam paskambinti. Turėjau numerį. Praėjusiais metais 
rinkau jį begalę kartų, bet kažkas vis sukliudydavo spustelėti pas- 
kutinį skaitmenį. Ką būčiau sakiusi? Juk nebuvome bendravę, 
kaip bendrauja kiti, nebuvome paprasti draugai, todėl kažin, ar 
būčiau galėjusi iškart klausti, kas geresnio. O „pasiilgau tavęs“ 
atrodė nemaloniai atvira. Arba priekabu ir keista, tarsi būčiau 
linkusi labiau sureikšminti mūsų kartu praleistas keturias dienas, 
nei jos vertos. 

Matyt, norėjau netyčia kur nors susitikti su juo. Tarsi girdėjau 
kažką kuždant likimą. Galbūt, išsinuomojusi namelį prie mėgsta- 
miausio Džudo paplūdimio, nesmarkiai niuktelėsiu jam per alkū- 
nę, bet kas bus, jei likimas mane užmiršo? 

Galiu įveikti save ir paskambinti Džudui. Koks skirtumas. Tai 
būtų tik telefono skambutis. Jei jis atsilieps, galėsiu padėti rage- 
lį. Turėjau įsigijusi naują telefoną su nauju Los Andželo vietovės 
kodu. Jis neatseks, kad skambinu aš. 

Kezė sėdėjo užsimerkusi ir atlošusi galvą į durų rėmą, Chuanita 
miegojo išsidrėbusi ant užpakalinės sėdynės. Greitai, kol nespėjau 
apsigalvoti, pasilenkiau ir iškapsčiau savo mobilųjį iš daiktadėžės. 
Surinkau jo numerį. Su kiekvienu pyptelėjimu mano nerimas vis 
labiau slūgo, jo vieton brovėsi kažkoks kitas jausmas. Palengvėji- 
mas? Nusivylimas? Pagaliau įsijungė Džudo atsakiklis. 

— Skambini namo? — žiovaudama ir trindamasi akis paklausė 
Kezė. 

— Įlankos apylinkėse gyvenančiam draugui. Nekelia ragelio. 
Nieko tokio, — atkartojau draugės žiovulį, vyliausi, kad kalbu kas- 
dieniškai. 

— Draugui ar meilės objektui? - įžvalgiai paklausė ji. 

— Tik pažįstamam, - buvo keista kalbėtis su Keze apie Džudįą. 
Pirmame kurse ji man tapo itin artima. Sakiau jai tokius dalykus, 
kokių nepasakojau niekam kitam, net Korbei. Turėjome tiek savų 
pokštų, kad nė nesuskaičiuotum. Dalijomės maisto produktais ir 
sąskaitomis, nes mums nereikėjo skaičiuoti taškų. Tai, kas buvo 
mano, buvo ir Kezės. Ir neturėjome paslapčių viena nuo kitos. 
O kai susiginčydavome, niekada neidavome gulti piktos. Nemie- 
godavome, kol išsiaiškindavome santykius, net jei tam prireikdavo 
visos nakties. Todėl jaučiausi kalta, kad nuslėpiau nuo jos Džudą. 
Vis dar nemaniau esanti pasiruošusi su kuo nors dalytis savo pa- 
slaptimi. Galbūt todėl, kad jos niekada iš tiesų ir nebuvo. Kažin, 
ar tai, kas mudu siejo, buvo tikra. Neturėjome progos išsiaiškinti. 

— Brita, mes jaunos, - Kezė užsikėlė kojas ant priekinio sky- 
do. - Esame gyvos. Pasisaugosi, kai numirsi. 

Žiūrėjau į ją su pasigėrėjimu ir pavydu. Kadaise ir pati buvau 
kaip Kezė. Plevenau vėjyje, iškėlusi rankas. Bet praeitos pavasario 
atostogos kalnuose viską pakeitė. Aš tapau kitokia. 

Kitą pusę kelio vairavo Kezė. Chuanita užsiėmė keleivio sėdy- 
nę, o aš išsidrėbiau ant užpakalinės. Turėjau dainuoti su radiju, 
kad neleisčiau mintims nuklysti. Jei nesisaugojau, jos vėl grįždavo 
į tą naktį po medžiu, vertė prisiminti mūsų su Džudu paslaptis ir 
jausmus. 

Likus valandai iki saulėlydžio, pamačiau Van Damo valstijos 
paplūdimio ženklą. Gyslomis nusruveno jaudulio banga. Kas, jei 
jis dabar yra paplūdimy? Kažin. Bet kada nors bus - paplūdimys 
jam per daug reiškia, kad niekad į jį nebegrįžtų. Galėjau užrašyti 
ant smėlio mūsų vardus, ką nors sentimentalaus ir visiškai lėkšto; 
galbūt po kelių savaičių ar mėnesių jis eis pro tą vietą ir staiga, 
nelauktai pats sau, prisimins mane. 

— Išsuk iš kelio, - leptelėjau negalvodama. 


PSN LEEDS 347 


Kezė dirstelėjo į mane per užpakalinio vaizdo veidrodėlį. Mūsų 
namelis stovėjo dar už kelių vingių į šiaurę, prie įlankos. Mačiau, 
kad ji ketino man tai pasakyti, bet pamačiusi mano veidą išsuko 
iš magistralės. 

Kezei pristabdžius, Chuanita atsisėdo ir pasirąžė. 

— Kur mes? - mieguistai paklausė ji. 

— Einam rinkti abalonių, — pareiškė Kezė. —„Kas yra abalo- 
nės?“ — mintyse išgirdau jos klausimą. 

— Jūrų sraigės, - atsakiau. 

— Aha, - išmintingai tarė Kezė. - Rinksime jūrų sraiges, ir tai 
bus, o gal ir nebus įžanga į ką kita. 

Jai pastačius automobilį, išlipau ir patraukiau prie dantytų 
uolų ir besileidžiančio į vandenyną skardžio. Širdis plakė neįtiki- 
mai greitai, džiaugiausi, kad nors akimirką galiu pabūti viena ir 
nusiraminti. Ten, apačioje, Džudo nebuvo. Jaudinausi be jokios 
priežasties. 

Saulės spinduliai slydo vandens paviršiumi, blykčiojo švytin- 
čiu sidabru. Krantas buvo nusėtas aštriais akmenimis, virš galvos 
klykavo sukančios ratus žuvėdros. Leisdamasi prie jūros bandžiau 
įsivaizduoti Džudą, neriantį rinkti abalonių, stumdančias jo kūną 
potvynio ir atoslūgio sroves. Taip ir nepaklausiau jo, kaip ilgai gali 
sulaikyti kvėpavimą. Kad ir koks buvo jo rekordas, aš jį perspjo- 
viau. Buvau sulaikiusi kvapą jau visus metus. 

Po kelių minučių Kezė atsargiai nulipo man iš paskos. 

— Ar matai jį? 

— Ką tokį? 

— Abaloną. 

Nutaisiau grimasą. 

— Tu tikra kvaiša. 

— Kaip jį sutikai? 

— Nepatikėtum, net jei papasakočiau. 

— Jis buvo picų išvežiotojas. Geriausios tavo draugės vaiki- 
nas. Karsto nešėjas tavo senelio brolio Ernesto laidotuvėse. Ar 
jau šilčiau? 

Ne, jis mane pagrobė, paėmė įkaite, privertė per pūgą rody- 
ti kelią iš kalnų, paskui išgelbėjo man gyvybę, tada aš išgelbėjau 
jam gyvybę, mudu bučiavomės, o kažkada pakeliui aš jį įsimylėjau. 
Daugmaž viskas. 

— Galime nekalbėti apie jį, - tarė Kezė. - Bet jei jis sudaužė tau 
širdį, išplėšiu jo sielą ir sušersiu savo šeimos kambariniam parše- 
liui Didelei Senai Kiaulei. 

— Man iškart geriau. 

— Tu dėl manęs padarytum tą patį. 

— Neturiu kambarinio paršelio. 

— Bet galiu lažintis, kad turi naminę bulvę, - sukikeno Kezė. 

Uždėjau ranką jai ant pečių. 

— Ar įkalbėsiu tave pasivaikščioti po paplūdimį? 

Nenusiaudamos batų žingsniavome žvyruotu paplūdimiu, kur 
nesiekė bangos. 

— Jei jau kalbame apie tai, ką padaryčiau dėl tavęs, — tęsė 
Kezė, - jei paliktum ant spintelės ledus, įdėčiau juos atgal į šal- 
diklį. Jei lietingą dieną pamirštum namie paltą, atvežčiau jį tau į 
universitetą. 

— Kur lenki? 

— Ojei, sakykime, paliktum mašinoje mobilųjį, ir jis suskambė- 
tų, aš atsiliepčiau. 

Spoksojau į ją geras tris sekundes, kol pagaliau man nušvito 
galvoje. 

— Atsiliepei į mano skambutį? Kas skambino? - mano širdyje 
sukosi verpetas. 

— Kažkoks vaikinas. Pirmiau neatsiliepė į skambutį, bet tu ne- 
palikai žinutės, o jis neatpažino numerio, todėl atskambino. 

— Ką kalbėjai? —- paklausiau suplonėjusiu nuo panikos balsu. — 
Ar pasakei jam mano vardą? 

— Pasakiau, jei iš tiesų nori sužinoti, kam priklauso telefonas, 
turi atvykti į Van Damo paplūdimį ir pamatyti pats. 

— O ne! - pastvėriau ją už alkūnės ir nusitempiau link skar- 
džio, ant kurio stovėjo mūsų automobilis. - Turime važiuoti. Ar 
jis sakė, kaip toli yra? Ar jis San Fransiske? Keze, greičiau kalbėk! 

— Tai užvis keisčiausia. Jis sakė jau esąs čia. 

— O ne! - šaižiai šūktelėjau. 

— Sakė dar turįs nusišluostyti, o tada susitiksiąs su mumis auto- 
mobilių aikštelėje. Pažadėjau jam, kad ten mus ir ras. 

Man ėmė kaisti veidas. Staiga persigandau, kad pamatysiu 
Džudą. Ir bijojau, kad nepamatysiu. 

— Turime važiuoti. Keze, turime važiuoti! 

Akmenys buvo per statūs kopti, todėl stvėriau jai už rankos ir 
pasileidau prie tolėliau esančio nuolaidesnio šlaito. Turėjau pa- 
siekti aikštelę anksčiau už Džudą. Žaidžiau su likimu, ir štai at- 
pildas. Žinoma, norėjau jį pamatyti. Bet ne šitaip. Nežinojau, ką 
sakyti, dar nebuvau radusi tobulų žodžių, mano plaukai buvo susi- 
vėlę ir išdarkyti vėjo, ir kas, jei jis ne vienas? Ką, jei jis su ja? 

O tada stojo viena iš tų ilgų, be galo ilgų akimirkų, kai laikas 
tarsi sulėtėja. Mudvi su Keze bėgome paplūdimiu, ji kažką lepte- 
lėjo apie link mūsų ateinantį patrauklų vaikiną ir kilstelėjo skry- 
bėlės kraštą, kad galėtų pasigėrėti apnuogintu jo stotu. Man pa- 
kirto kojas. Mano smegenys išsijungė, tepajėgiau spoksoti. Matyt, 
vis dėlto atpažinau. Juk spoksojau įsmeigusi akis. Bet nieko negal- 
vojau. Buvau pernelyg sukrėsta, kad suregzčiau nors menkiausią 
mintelę. Tikriausiai Džudas patyrė tą patį, nes ir pats sustojo it 
įbestas. Ryte rijo mane žvilgsniu, atrodė nustebęs, netikintis savo 
akimis. 

Šlapia jo oda buvo bronzos atspalvio, nosies galiukas beimąs 
įdegti. Plaukai ilgesni nei anksčiau, sušukuoti atgal, kad nekristų 
ant rudų akių. Ranka laisvai įkišta į kišenę. Visa Džudo povyza 
buvo lengva, tarsi besvorė, dėl jos jis atrodė visiškai kitoks. Dingo 
šiurkštus, kaklą nuo šalčio įtraukęs kalnietis šiurkščiomis nubroz- 
dintomis rankomis. Priešais mane stovintis vaikinas buvo atsipa- 
laidavęs ir jaukus kaip nutrinti džinsai. 

Jo veide nušvito šypsena. 

— Sugluminai mane. Draugė australišku akcentu — puikiai nu- 
kreipei dėmesį. 

Neįstengiau pratarti nė žodžio. Stovėjau drebėdama. 

— Atleisk, kad pražiopsojau tavo skambutį — buvau vandeny, — 
kalbėjo jis, eidamas artyn; netrukus liovėsi šypsotis, žvilgsnis su- 
rimtėjo. Senasis Džudas, slepiantis net menkiausią jausmą, buvo 
dingęs. Svilino mane žvilgsniu, stebėjau jausmų sumaištį jo veide. 
Net sulaikiau kvėpavimą. Jis vis dar buvo man neabejingas. Ma- 
čiau iš akių. 

Man to užteko. Drovumas išgaravo. Pribėgusi šokau jam į glėbį 
ir apsivijau klubus kojomis, veidu įsikniaubiau į kaklą. 

Pabučiavau jį. Tai įvyko labai greitai ir lengvai; išsiskyrimo mė- 
nesiai virto dienomis, minutėmis, sekundėmis, galiausiai vienu 
širdies tvinksniu. Perbraukiau lūpomis jam per lūpas, per skruos- 
tus, per kiekvieną stipraus, nuostabiai sudėto kūno lopinėlį. 

— Negaliu patikėti, kad tai tikrai tu, — jis užkišo mano plaukus 
man už ausies ir švelniai paglostė skruostą. - Atrodai nuostabiai. 

Nusijuokiau. 

— Dušas padėjo. Ir maistas, ir miegas. 

— Ką gi, eisiu pasivaikščioti paplūdimiu, paieškosiu savojo aba- 
lono, - Kezė bedė nykščiu į paplūdimį ir ėmė trauktis atbula, lai- 


minga, paikai šypsodamasi. 


PLIKLEDIS 351 


— Keze, palūkėk! Čia Džudas, — timptelėjau jį už rankos. — 
Džudai, susipažink su mano geriausia drauge Keze. 

— Malonu susipažinti, — jis formaliai paspaudė jai ranką. Suža- 
vėta Kezė išsišiepė ir garsiai sukuždėjo man: 

— Jei tau jo nereikia, paimsiu aš. 

— Gal galiu pavaišinti judvi vakariene? — žarstydamas savo ža- 
vesį Džudas nusišypsojo plačiau. - Netoliese žinau puikią kavinę 
Božolė. Negalite nuvažiuoti tokį kelią ir neužsukti. Atsisakymas 
nepriimtinas. Esate mano teritorijoje, todėl mano pareiga jus su- 
žavėti. 

— Kaip atidu iš tavo pusės, - tarė Kezė. - Aš jau pavalgiau, bet 
žinau, kad Brita nepietavo ir tikrai miršta badu, - ji pliurpė niekus 
kuo šalčiausiu veidu, vos neprunkštelėjau. Monterėjuje prisikirtau 
omaro, ji puikiai tai žinojo. - Pasimatysime, kai... pasimatysime, — 
ji mirktelėjo man. 

— Apsistojote netoliese? - Džudo veidas nušvito. 

— Išsinuomojome namelį prie paplūdimio. Mėčiau į žemėlapį 
strėlytes, ir nori tikėk, nori ne, Van Damui pasisekė. | 

Jis nuovokiai nusišypsojo. 

— Dievinu laimingus sutapimus. 


Džudas buvo teisus. Božolė kavinė buvo nuostabi. Sėdėjome lau- 
ke ant pakylos ir valgėme sraiges, jų, pasak Džudo, man turėjo 
pakakti, kol rasis proga pririnkti man abalonių. Sutemęs dangus 
tirštai raudonavo it purpurinis šilkas, kol kas be žvaigždžių. Oras 
buvo sodrus ir saldus. Nusispyriau šlepetes ir sėdėjau po stalu už- 
kėlusi kojas Džudui ant kelių. Vakarieniaudamas jis užsivilko bal- 
tus lininius marškinius ir meiliai glostė man kojas. 

— Penkios žvaigždutės, - pareiškiau. - Manau, tai pats geriau- 
sias patiekalas, kokio tik esu ragavusi. 

Džudas nusišypsojo. Jo akyse spindėjo šviesa, anksčiau kalnuo- 
se nebuvau jos mačiusi. Tarsi sueižėjus tvirtam išoriniam kiautui, 
pagaliau būčiau išvydusi tikrąjį Džudą. Nerūpestingą, nuoširdų, 
atvirą. Geraširdį. Gerą žmogų. 

— Yra dar kelios vietelės, norėčiau tave ten nusivesti. Aprodyti 
tau apylinkes. 

— Tinka. 

Jis ištiesė ranką per stalą ir sunėrė mudviejų pirštus. 

— Tavo žavios rankos. Iki šiol neturėjau progos apžiūrėti. Visa- 
da mūvėjai pirštines. 

— Išmečiau visa, ką vilkėjau per tą žygį. Pirštines, džinsus, net 
batus. Keturių dienų su tais pačiais drabužiais man buvo iki soties. 

— Aš irgi išmečiau daugumą daiktų. Bet pasilikau kepurę. Tu 
buvai ją užsidėjusi, o aš norėjau nors vieno daikto, kad primintų 
tave. Žinau, esu sentimentalus liurbis. 

— Ne, - staiga susidrovėjau. — Tai... miela. 

Rudos Džudo akys žvelgė išraiškingai ir nuoširdžiai. 

— Nuo tada, kai susipažinome, atvažiuoju į Van Damą kone 
kiekvieną savaitgalį. Gal ir be pagrindo tikėjausi, kad jį prisiminsi. 
Atvažiavęs įsikurdavau ant uolų ir ieškodavau tavęs paplūdimy- 
je. Kartais vaikščiodavau pakrante ir akies krašteliu pastebėdavau 
tave. Staigiai arsigręždavau, bet kaskart tai tebūdavo šviesos žais- 
mas, - jis prikimo. — Vis grįždavau čia, tikėjausi vienąsyk pamaty- 
siąs tave. O šiandien, kai pagaliau pamačiau, kai tai iš tiesų buvai 
tu, supratau, kad ir pati ieškojai manęs. Nes anos keturios dienos 
kalnuose mus pakeitė. Daviau tau dalelę savęs. O tu, matyt, irgi 
davei man dalelę savęs, antraip nebūtum atvažiavusi čia. Būtum 
pamiršusi mane. Brita, aš negaliu tavęs pamiršti. Ir nenoriu, kad 
pamirštum mane. 

Man sudrėko akys. 

— Atvažiavau visą šį kelią, kad pamatyčiau tave. Anų keturių 
dienų buvo per maža. Norėjau būti su tavim, kaip esame dabar. 
Susitikti šiltą tingų vakarą. Sėdėti restorane. Vaikščioti paplūdi- 
miu ir kalbėtis apie kvailus nereikšmingus dalykus. 

— Sumaniau kai ką šaunaus. Eime pasivaikščioti į paplūdimį ir 
paplepėti apie kvailus nereikšmingus dalykus. 

Sukikenau. 

— Skaitai mano mintis. 

— Matai? Aš tobulas vaikinas. Tau nereikia nė sakyti, ko nori, — 
jis pastukseno sau per galvą. - Esu minčių skaitytojas. Vienas iš 
milijono. Mažų mažiausiai B lygio antžmogiška galia. 

— Baik. Nes gėrimas paplūs man pro nosį. 

Jis vėl pastukseno sau per galvą. 

— Jau žinau tai. 

Laiminga atsidusau. 

— Džudai, tai pats geriausias vakaras. Ačiū tau. 

— Priverčiu tave purkštelėti gėrimą pro nosį, o tai pasirodo esąs 
pats geriausias tavo gyvenimo vakaras. Tave lengva patenkinti. 

— Baik, — vėl sukikenau ir pasiėmusi šlepetes sugriebiau jam 
už parankės. - Žmonės jau spokso. Eime, pakvailiokime kur nuo- 
šaliau. 

Kezė kartą man sakė, kad būti su kitu žmogumi iš tiesų sma- 
gu tada, kai gali tylėdama sėdėti kartu ir nejusti poreikio pliurpti. 
Taip buvo mudviem su Džudu. Gulėjome išsipleikę ant smėlio ir 
nantis. Ieškojau pažįstamų žvaigždynų. Tai yra Grįžulo Ratų. Dar 
lyg ir turėjau žinoti, kaip atrodo Oriono juosta. Pastebėjau dvi ša- 
lia tviskančias žvaigždes toliau nuo kitų ir nusprendžiau, jog tai 
mudviejų žvaigždynas. Buvo labai jauku svajoti, kad mudu galė- 
sime amžinai būti kartu. Kad mūsų meilė žvaigždėmis užrašyta 
danguje. 

— Ką veiksi vasarą? - paklausė Džudas. 

— Ketinu susirasti darbą, aplankyti šeimą, - atsigręžusi pažiū- 
rėjau jam į akis. — Bet kol kas negalvoju apie tai. 

— Pasilik čia, su manimi. 

Pasikėliau ant alkūnių, bandydama iš jo veido išskaityti, ar kal- 
ba rimtai. 

— Ką turi omeny? 

- Mano tėvai išskrido vasaroti į Europą. Namuose pilna vietos. 
Priimsiu ir Kezę su Chuanita. Jei nerimauji dėl darbo, pažįstu kelis 
žmones, ieškančius praktikantų. Jei tau tai per įmantru, visada gali 
dirbti padavėja. Aš tau padėsiu. 

— Leistum mums gyventi pas tave visą vasarą? 

— Bandau pateikti visus privalumus, kokius tik įmanoma. Ti- 
kiuosi, jei pavyks, mano pasiūlymas bus per geras, kad atsisaky- 
tumėt. 

Nusišypsojau. 

— Grėsmingi žodžiai, donai Korleone. 

Džudas švelniai atsakė: 

— Paleidau tave praėjusiais metais ir, nors nesigailiu, kad daviau 
laiko suprasti, ko nori, visada tikėjausi, kad suteiksi man dar vieną 
progą. Sakyk taip. Sakyk duosianti mums dar vieną progą. 

— Nežinau, - atsakiau jam prikandusi lūpą, kad nesišypso- 
čiau. - Paskutinės mūsų atostogos baigėsi nelaime. Turiu paklaus- 
ti: ar bus sniego? 

Jo veide pamažu pražydo šypsena. 

— Tik begaliniai paplūdimiai ir saulė. Ir aš. 


Gulėjau jo glėbyje, užsikėlusi kojas jam ant kojų, padėjusi galvą 
ant peties. Džudas buvo užsimerkęs, bet nemiegojo. Laikė mane 
apkabinęs, kitą ranką buvo uždėjęs man ant šlaunies. Jo lūpos šyp- 


sojosi. 

Slinko vėlyva kitos dienos popietė, paplūdimys priklausė mums 
vieniems. Nuo tada, kai atsigulėme, saulė buvo spėjusi pasislink- 
ti, jos spinduliai užliejo mūsų smėlio guolį po skėčiu. Trūktelėjau 
rankšluostį aukščiau, kad pridengtų mano pėdą. 

— Apie ką galvoji? - neatsimerkdamas sukuždėjo Džudas. 

— Apie tave, - patenkinta atsidusau ir perbraukiau ranka jam 
per krūtinę. Nuo anos nakties teliko vos įžiūrimi randai. Švelniai 
pabučiavau juos. Man jie nebuvo trūkumas, veikiau vaizdingas 
niūrios mūsų kartu patirtos nakties priminimas. „Po tamsos at- 
eina šviesa“ 

— Įdomu. Nes aš - apie tave. 

Nubraukiau smėlį jam nuo krūtinės ir padėjau galvą ant jos. 

— Kalbėk, kalbėk. Ką apie mane? Nepalik nežinomybėje. Netu- 
riu nieko prieš komplimentus. 

Džudas pavirto ant šono, išsidriekė šalia manęs visu ilgu rau- 
meningu kūnu. 

— Jei nebūtum tokia graži, tektų supeikti didžiulį tavo ego, - jis 
tingiai perbraukė pirštu man per nosį. - Vis baudžiuosi, bet tu pa- 
sižiūri į mane, ir iškart pamirštu, ką norėjau pasakyti, tada težinau 
viena: jei kuo greičiausiai nepabučiuosiu, nebūsiu vertas tavęs. 

— Man tai visiškai tinka. 

— Jei nebūsiu atsargus, išlepinsiu tave. Tavo galva taip išsipūs, 
kad turėsime ritinti ją paplūdimiu, - jis alkūne pasikėlė nuo smė- 
lio ir pažvelgė man tiesiai į akis. - Taip ir neatsakei. Ar pasiliksi? 

Nustojau šypsotis ir ėmiau rimtai svarstyti jo klausimą. Niekas 
pasaulyje nebūtų to supratęs, bet keturių ilgų praleistų kalnuose 
su Džudu dienų, kai mano gyvybė priklausė nuo jo, pakako suži- 
noti, kad myliu jį. Jei tam, kad tai atrasčiau, tektų viską patirti iš 
naujo, taip ir padaryčiau. 

Prispaudžiau lūpas prie jo lūpų. Paragavau sūraus vandens ir 
pamaniau, kad esu laiminga. Visą vasarą galėsiu gulėti su Džu- 

du paplūdimyje, vartytis ant smėlio, ragauti vandenyną jam nuo 
lūpų ir klausytis tylios bangų mūšos, migdančios mus vienas kito 
glėbyje. 

— Pasiliksiu, - atsakiau. —- Manau, kad esi vertas dar šiek tiek 
pasikankinti begaliniuose paplūdimiuose ir saulėkaitoje. 

Jis išsišiepė. 

— Aštikrai to vertas. O dabar norėčiau įrodyti, kodėl. Eikš čia... 

